
Lianei, zâmbetul dimineții şi lacrima nopții... 


Cuprins 

Iată Pa = 


— 


n loc de epilog 


Când am spus că numai Dumnezeu îmi va schimba hotărârea de 
a renunţa la mercenariat, nu ştiam că El arată altfel decât mi-L 
închipuiam. Și nici că El hotărâse totul dinainte. Nu ştiam că eram 
sortit să intru într-una dintre împărăţiile Lui, alta decât cea despre 
care credeam că există. Noii Adami, nepăsători la pedeapsa 
primită de strămoşul lor după ce a muşcat din fructul cunoaşterii, 
porniseră să se înfrupte şi din cel al nemuririi. De-acum, Raiul şi 
Iadul deveniseră realități virtuale, dar ceea ce era mai rău se 
împlinise cu vrerea Lui: existența pe pământ se dovedise doar un 
vis într-un vis. lar — acesta, la rândul lui, într-un alt vis... Andar 
Prajepa, mercenarul indian, pe care-l porecliserăm Fachirul, ne 
spusese odată căteva cuvinte, neinţelese la acea vreme: ,,Șinele nu 
poate fi dobândit de cei slabi. ” 


Din „Jurnalul unui mercenar”, scris de Florin Zamfir 
> 


Parisul mi se înfăţişează ca un bătrân general, încovoiat de greutatea 
medaliilor şi a decoraţiilor şi care se scapă pe el cu seninătatea unui sugar. 
Străzile din Cartierul Latin, pe care mă poartă taxiul, miros a sex şi a scârnă 
de câine. Rarii trecători, la acea oră din noapte, cu mişcările lor dezordonate, 
cu feţele lor palide şi transfigurate, mă trimit cu gândul la un carnaval 
mascat. 

Conform bunului meu obicei, cobor din maşină la o oarecare depărtare de 
adresa spre care mă îndrept apoi agale, încercând să semăn cât mai mult cu 
păpuşile dezmembrate care hălăduiesc pe trotuarele umede. Singura căreia îi 
trezesc interesul e o prostituată rămasă fără ajutorul de şomaj. Meniul pe 
care mi-l descrie, cu vocea ei graseiată, nu e trecut oricum pe lista cu 
protecția socială. Nici preţul pe care-l aruncă la sfârşit nu e de natură să te 
facă să te gândeşti la ravagiile inflaţiei. Din superstiție, îi scap zece franci, 
însoţiţi de urări de succes în ramură. 

Scara pe care urc cinci minute mai târziu îmi mută nasul. Mă gândesc că 
„m-am stilat” din cale-afară, ceea ce înseamnă că, pentru un mercenar 
obişnuit cu mirosul morţii, orice altă duhoare n-ar trebui să fie decât un 
parfum mirific. Sunt doar şase luni de când m-am întors din Kosovo”. Cu 
toate acestea, ori de câte ori mă uit în oglindă îmi vine să-mi cer actele de 
identitate. 

La etajul al treilea, mă opresc în faţa uşii proaspăt vopsite a singurului 
apartament de pe palier, deasupra căreia ar trebui să scrie: „Lăsaţi orice 
speranţă voi care intraţi aici.” Nu scrie asta. E doar o carte de vizită cu 
numele Fachirului — Andar Prajepa. La cât e de căutat de duşmani, ar fi 
trebuit să-şi găsească un nume de împrumut, dar, ca întotdeauna, gândeşte cu 
o secundă înaintea celorlalți. Nimeni nu l-a căutat sub adevăratul nume. Se 
joacă cu soarta. Îi şi convine. El e stăpânul jocului. 

N-aş spune că ezit înainte de a apăsa butonul soneriei, deşi ştiu că asta 
echivalează cu încălcarea unei promisiuni făcute Lianei®. Nici măcar nu mă 
amăgesc, spunându-mi că o discuţie nu înseamnă nimic. 

Îmi deschide chiar indianul, care nu are pe el decât un ştergar tras printre 
picioare şi înfăşurat pe şoldurile scheletice. N-are nici papuci, în schimb, n- 
ar renunţa la turban nici când se tunde. 

— Deschizi uşa oricui, fără să întrebi cine e? îi spun în loc de bună ziua. 
Dacă eram un killer? 


— Acum ai fi fost un killer mort, îmi răspunde indianul, amabil, făcându- 
mi loc să intru. 

— Ai o mitralieră sub turban? mă hlizesc eu. 

Fachirul mă sfătuieşte să nu calc peste dunga verde, trasată pe parchetul 
murdar, iar eu îmi înghit rânjetul. Dunga reprezintă un declanşator pentru 
sistemul-capcană construit din lame de cuţit, subțiri şi lungi ca nişte andrele. 

— Nu înţeleg de ce dracu” mă încumet să fac afaceri cu tine, mormăi eu 
cu năduf. Eşti mai periculos decât un inspector de la Fisc. 

Colosul, Otto şi Sara“, răsturnaţi în cele mai caraghioase poziţii, îmi 
transmit semnalul de bun-venit în stilul lor propriu. Colosul iese, bineînţeles, 
în evidenţă, ceea ce-l determină pe Fachir, altfel teribil de econom, să 
pornească aparatul de aer condiţionat. 

— N-ai murit, măi, păduche? mă întreabă cu afecţiune uriaşul, înfigându- 
mi un pahar în mână. 

— Nici Parisul nu te poate scoate din peştera în care te-ai născut, îl 
gratulez eu, ciocnind cu ceilalți. 

— Parisul! pufneşte ţâfnos Colosul, de parcă i-aş fi amintit de marca unui 
săpun. Sunt atâţia negri, că m-aş putea crede în oricare oraş din Africa. lar tu 
clănţăne mai puţin. Ştiu mai multe despre istoria Franţei decât oricare dintre 
voi. 

— Fredi, şopteşte Fachirul, oare te-ai tâmpit chiar în aşa măsură, încât ai 
început să frecventezi bibliotecile? 

— Ce-s alea? întreabă Colosul, precaut. Sper că un fel de bordeluri, pentru 
că în astea am aflat câte ceva despre trecutul glorios al ţării în care ne aflăm. 
Una dintre piţipoancele care frecventează astfel de locante obişnuia ca, în 
timp ce ne coţăiam, să răsfoiască un fel de album cu reproduceri după faptele 
de vitejie ale strămoşilor. Zicea că e studentă la Istorie şi că nu prea are timp 
de învăţat. Aşa am aflat că franţuju sunt atât de lipsiţi de imaginaţie, încât le 
puneau regilor aceleaşi nume şi-i numerotau aşa cum sunt numerotate 
străzile în New York. Fiindcă învăţasem albumul cu pricina pe de rost şi nici 
pe tipă n-o scotea fantezia din casă, am trecut la o colegă de-a ei. Asta era 
studentă la Filosofie, în timp ce i-o trăgeam, răcnea citate din clasicii greci. 

— Aşa este, bunul meu prieten, rânjeşte Fachirul, tu n-ai avut nevoie de 
bibliotecă. Ai îmbinat, cum nu se poate mai bine, utilul cu plăcutul. 

— E într-adevăr util să mergi la bordel, cade de acord Colosul, dar 
plăcerea de a te cultiva în astfel de situaţii ţi-o las ţie. 


Îndeobşte, o întâlnire între nişte foşti camarazi ar trebui să se lase cu 
amintiri mai mult sau mai puţin plăcute. Sara însă mă contrazice. Pentru ea, 
timpul are o importanţă aparte. 

— Andar, acum, că suntem în formaţie completă, poţi să dai drumul, la 
muzicuţă. 

— De ce atâta grabă? face Fachirul. Întâi să ne umplem de bucuria 
revederii. 

— Ce te face să crezi că e vorba de bucurie? îi replică Sara. În ceea ce mă 
priveşte, vederea lui Frederick Sheldon îmi produce numai spasme de vomă! 

— Stările dinaintea orgasmului! o lămureşte Colosul, simțindu-se vizat. 
Sunt gata să-ţi epuizez întreaga energie sexuală. 

— Otto, intervine Fachirul, mai toarnă nişte votcă. 

Neamţul păstrează în continuare o atitudine rezervată. Este la fel de 
spilcuit şi exact în mişcări, cum l-am cunoscut. Colosul îi scapă o mână pe 
fese, primind, în schimb, o copită în piept. Se prăvăleşte pe spate, râzând ca 
un smintit. E gata să atace tema Otto-homosexualul, dar Fachirul i-o ia 
înainte: 

— Desigur, vă întrebaţi de ce v-am chemat pe toţi aici. Nu ca să depănăm 
amintiri, sau să ne povestim ce-am mai făcut de când ne-am despărțit. 
Soarbe cu evlavie din paharul plin, apoi continuă cu o voce joasă: Am o 
ofertă. Una dintre cele mai tentante. De refuzat, puteţi refuza acum. Dacă 
încep să vorbesc, nu mai e posibil. 

— Ce să refuzăm? fac eu pe nedumeritul, strâmbându-mă. Nu ne-ai 
propus nimic, ca, să putem refuza. 

— Florine, nu poţi convinge nici un câine şchiop că eşti picat din lună. 
Stii foarte bine ce înseamnă o ofertă. Pot să vă mai spun că suma are cinci 
zerouri şi e pentru două luni de „treabă”. 

— Zerourile nu valorează nimic fără cifra din faţă! punctează Colosul, 
făcându-ne să înţelegem, cu această ocazie, că „a prins” şi o studentă la 
Matematică. 

— Nu e unu, zice Fachirul. Dis-de-dimineaţă o să tragem o vizită prin 
împrejurimile Parisului. Sunt câteva obiective care merită să fie vizitate. 
Atunci vă voi spune mai multe. 

— La naiba! sare Colosul, mereu în dezacord cu mersul lucrurilor. La ce 
bun să ne mai fâţâim fundurile prin mahalale, din moment ce suntem aici şi 
suntem împreună? 

— Pereţii au urechi, Frederick, îl anunţă Otto. Şi s-ar putea ca, spre 
deosebire de tine, să aibă şi creier. 


— Am hotărât pentru dimineaţă, pentru ca, în cele câteva ore rămase, să- 
mi dau seama dacă mai putem forma echipa care am fost odinioară. 

— Vrei să ne supui la teste? întreabă Sara, cu maliţiozitate. 

— Glumeşti, desigur, zâmbeşte Fachirul. Pe scurt, un mecanism care a 
fost desfăcut, o dată remontat, trebuie încercat. 

— ŞI de ce tocmai tu? se interesează Sara. 

Prind ideea din zbor şi plusez: 

— Chiar aşa, de ce oferta vine de la tine şi nu direct de la cei care dau 
banii? 

Fachirul ne priveşte pe rând, ca o cloşcă căreia nu-i ies toți puii la apelul 
de seară, după care îşi lasă palmele pe genunchi, încercând să-i cuprindă 
asemenea unor mingi de cauciuc. 

— Suspiciunea este cel mai de temut inamic al unei echipe, zice el ca la 
carte. Cred că, ar fi mai bine să ne oprim aici, la, o seară de votcă în cinstea 
revederii. 

— Că veni vorba, mârâie Colosul, sticloanţele tale au căpătat guturai. 
Aveam altă idee despre ospitalitatea indienilor. 

— Găseşti în frigider oricâtă vrei, îl linişteşte Fachirul. 

Un timp, ne servim din sandvişurile tăiate la milimetru de Otto, 
prefăcându-ne că afară e soare şi viaţa merită trăită. În mod surprinzător, 
trăncăneala inofensivă îi aprinde Colosului o lampă uitată în priză. 

— Nu trecem la vot? 

— Frederick, revino-ţi! fi sfătuieşte Otto. A trecut cam multişor timp de 
când nu mai beneficiezi de drepturi cetăţeneşti! 

— Drepturi cetăţeneşti?! se burzuluieşte Colosul, scuturându-şi haina de 
parcă ar fi fost vorba de nişte gândaci. Fachirul are dreptate. Cât aţi fost în 
civilie, v-aţi tâmpit de-a binelea. Ce-s alea drepturi cetăţeneşti? Eu cunosc 
un singur drept: de a ucide şi de a primi bani pentru asta. Dacă despre aşa 
ceva e vorba în oferta ta, atunci, Fachirule, poţi conta pe mine. 

— Îţi mulţumesc, Fredi! îngână Fachirul, ca la simpozion. Din păcate, sau 
din fericire, e nevoie de o echipă, nu de unul sau altul. E o omisiune din 
partea mea, pe care mă grăbesc să o înlătur. Dacă unul dintre voi refuză, 
oferta cade pentru toţi. 

— Pare ceva cu totul ieşit din comun, zice Sara. 

— Şi noi suntem deosebiți, nu-i aşa? replică Otto. Înseamnă că ne este pe 
potrivă. 

— O mai frecăm mult? se zborşeşte Colosul, împroşcând cu salivă. Treaba 
e simplă. Să zicem fiecare „da” sau „nu” şi să ne vedem de treabă. Pentru 


mine, timpul înseamnă bani, cum spunea babacu” meu, care amanetase toate 
ceasurile din casă. Dacă nu e să fie, atunci am un contract în... 

Unaşul primeşte palma Fachirului peste bot, rămânând uimit de cutezanţa 
acestuia. 

— Un contract cu o editură, care să-ţi publice memoriile, nu-i aşa? zice 
indianul, reamintindu-i că DST-“-ul şi-ar fi putut termina pauza de masă. 

— Nu sunteţi sănătoşi, decide Colosul. 

— Peste trei ore se face ziuă. Atunci îmi veţi da răspunsul, behăie 
Fachirul. Otto, te rog, adu tu surpriza! 

Surpriza constă în toate felurile de mâncare pe care ţi le poate oferi un 
restaurant de cinci stele, iar în plus, şampanie bordeleză. Colosul susține 
ideea de a umple cada cu şampanie, în care să se îmbăieze Sara. Evident, el 
va fi cel care o va spăla pe spate. Sara îi face o contrapropunere: să umple 
cada cu rahat şi să-l îmbăieze ea pe el. O vreme, cele două oferte fac obiectul 
unei aprige dispute. 

Bântuit de amintiri, Colosul propune un pocher pe dezbrăcatelea. Nu 
găseşte însă nici un amator. Mâncarea şi băutura ne amorțiseră simţurile, 
transformându-ne într-o ceată de amici petrecăreţi. Fireşte, tot Colosul preia 
inițiativa: 

— Dacă ar fi să-mi scriu memoriile, aşa cum amintea sfrijitul ăsta de 
indian, care e tocmai bun să te scobeşti cu el între dinţi, ei bine, atunci ar 
trebui să-mi petrec restul vieţii numai între nişte scriitori impotenţi, care să 
clapeteze zi şi noapte la maşinile lor de scris. Fiecare clipă din viaţa mea e o 
pagină de carte! Încă din ziua în care m-am născut, oamenii din jurul meu şi- 
au schimbat destinul. Negresa care o făcea pe moaşa a leşinat şi s-a lovit cu 
capul de colţul mesei, de unde i s-a tras o damblageală pe viață. Maică-mea a 
rămas subit fără lapte, iar taică-meu a prins s-o învinovăţească de zoofilie. 
Bucuria a fost şi mai mare atunci când m-au botezat. Preotul a umplut 
cristelniţa cu tămâie şi m-a pocnit de câteva ori cu crucea în cap. Cert e că 
nimeni nu a vrut să-mi fie naş, dar, pentru că tradiția trebuia respectată, au 
apelat la un boschetar beat mort, care, după oficiere, s-a lăsat definitiv de 
băutură, ajungând în câţiva ani unul dintre cei mai apreciaţi senatori. 
Singurul câştigat din toate astea a rămas, până la urmă, babacu” meu, care și- 
a găsit în mine o justificare deplină a deprinderilor lui de bețiv şi nu mai. 
Înceta să-mi mulțumească, ori de câte ori îi apăream în cale. O făcea în felul 
lui, umplându-mă de vânătăi. Asta până când am crescut îndeajuns ca să-i 
pot administra un şut în burtă, ceea ce l-a făcut mai circumspect în relațiile 


cu mine. Un altul în locul meu ar fi încheiat de mult socotelile cu viaţa, dar 
cu am luat totul ca pe o pregătire pentru cariera căreia îi eram sortit. Când a 
venit vremea armatei, duceam în spate mai multe fapte de vitejie decât 
oricare soldat al vreunui împărat francez nu ştiu ce număr. Soarta nemiloasă 
a făcut însă ca primul meu comandant, un sergent mai negru decât un rahat 
uitat de zece ani la soare, să nu-mi aprecieze corect calitățile, care ieşeau 
singure în evidenţă. „De când maimuţele au voie să fie înrolate?” m-a 
întrebat el, după ce şi-a revenit dintr-un preinfarct. „Nu. Cunosc data exactă 
când aţi venit sub arme!” i-am răspuns eu regulamentar, fără a uita să-mi ţin 
călcâiele lipite. 

Astfel, dragii mei, înainte de a vedea cum arată un dormitor al măreţei 
noastre armate, am luat cunoştinţă cu bulăul. Instrucţia o făceam separat de 
ceilalți şi pot spune că am parcurs regulamentele tuturor armatelor care au 
existat vreodată pe pământ, începând chiar cu prima oaste a oamenilor 
primitivi. Eram însă o nucă prea tare pentru dinţii sergentului, care, în urma 
unui atac de apoplexie, a fost turnat la birouri, unde a şi murit la scurt timp, 
după ce a băut cerneala din toate călimările. De zece ori am fost demobilizat 
şi tot de atâtea ori au fost nevoiţi să mă reprimească. Asta, e drept, cu 
ajutorul unui avocat evreu, oropsit rău de tot în armată, care-şi făurise un ţel 
din a le face zile fripte tipilor cu epoleți. M-au trimis la Marines, în cel mai 
al dracului pluton disciplinar, în care cel mai nevinovat era un individ care-şi 
hăcuise iubita şi-i mâncase creierul. La prima acţiune reală de luptă, în 
Panama, m-au trimis de unul singur să distrug un cuib de mitralieră adăpostit 
într-o clădire. Îmi expediaseră şi telegrama de condoleanţe acasă, la bătrânii 
mei şi, în treacăt fie spus, asta cred că a fost singura bucurie pe care au trăit- 
o în legătură cu mine. Dar se înşelaseră asupra mea. Am șşterpelit câteva 
batoane cu dinamită şi am aruncat pur şi simplu clădirea în aer. Întâmplător, 
tipii cu mitraliera ocupaseră consulatul american, unde deţineau nişte ostatici 
ŞI, ca atare, rezultatele au fost dezastruoase. Au găsit cu cale să mă trimită la 
Alcatraz, unde domnea la vremea aceea colonelul Mathau. Acolo am luat 
atâta bătaie câtă nu luasem în toată aventuroasa mea viaţă. Dar, cum vă 
spuneam, eram pregătit pentru cariera care mă aştepta răbdătoare, drept care 
m-am lăsat bătucit, dându-le chiar şi câteva indicaţii folositoare. Pe chestia 
asta, m-au trimis la cabinetul de psihiatrie. Inteligența mea nativă mi-a şoptit 
atunci că mi se ivise ocazia nesperată de a o şterge din aşezământul 
colonelului, aşa că am hotărât să mimez nebunia. Când a ieşit din mâinile 
mele, psihiatrul arăta ca o pictură cubistă, despre care am învăţat de la o altă 
curvă, studentă la Belle-Arte. Împuţitul de Mathau a categorisit însă ieşirea 


mea ca pe una foarte rațională, având el însuşi unele probleme cu psihiatri. 
Pe scurt, am mai încălțat doi ani. De evadare, nici vorbă, Alcatraz fiind o 
insulă de pe care nici pârțurile nu pot pleca încotro ar vrea ele. Tocmai mă 
aflam pe punctul de a mă împăca cu soarta, când, iată, sunt chemat la 
colonel, unde mă aştepta un tip spilcuit, pus la patru ace, care s-a recomandat 
drept agent guvernamental. 

— Să ne oprim aici, bunul meu prieten, intervine Fachirul. Pentru prima ta 
carte de memorii, e material destul. De altfel, se crapă de ziuă. 

Sara apare cu cinci cocteiluri „Învierea lui Lazăr”, reţetă deprinsă de la 
un cârciumar sârb. Oboseala dispare pe negândite. Fachirul primeşte 
consimțământul fiecăruia dintre noi. De-acum, contractul e ca şi semnat. 
Pentru mercenari, ca şi pentru oamenii de afaceri, înţelegerea e literă de lege. 

Ne îmbarcăm în Sedanul obosit al Fachirului, îndreptându-ne către un 
sătuc din partea de vest. Dimineaţa de vară e limpede ca privirea unei 
virgine. Când coborâm, avem în faţă un câmp imens, pe care orizontul îl 
înconjoară ca tras cu compasul. 

— Vom face un drum în State, într-un orăşel de pe Coasta de Vest, unde 
vom semna contractul, murmură Fachirul, după ce se asigurase că suntem 
singurele vieţuitoare din zonă, cu excepţia câtorva vaci aflate la o sută de 
metri. Aparent, nu e nimic deosebit. Vom lupta în Burundi, de partea trupelor 
tutsi. 

Pe neaşteptate, Colosul îl ia în brațe pe indian, sărutându-l apăsat pe 
obraji. Îl lasă jos, îndreptându-i turbanul şifonat, după care plescăie ca un 
crocodil într-o bucătărie chinezească. 

— Să trăieşti, puiule! Să-ţi ajute Doamne-Doamne! Despre Africa păstrez 
numai amintiri plăcute! Lasă-mă pe o stradă din Paris şi nu ştiu cum să ajung 
la gară. În schimb, în junglă mă simt în elementul meu! 

— Nici nu-i de mirare! oftează Otto cu subînţeles. 

— Otto, scumpule, replică uriaşul, deşi nu înţelesese unde bate neamţul, 
nu face mutra asta acră. Negrii sunt vânjoşi şi au nişte fese de-ţi lasă gura 
apă. 

— N-am înţeles un lucru, ne readuce Sara cu picioarele pe pământ. De ce 
spui că, aparent, nu e nimic deosebit? 

— Vom primi arme noi, necunoscute până acum, ne lămureşte Fachirul 
misterul. Nici eu nu ştiu cu precizie despre ce e vorba şi, în consecinţă, 
trebuie să ne trambalăm până în America. 

— Asta-i tot? arunc eu la întâmplare. 


Fachirul mă priveşte cu atâta sinceritate, că întru şi mai rău la bănuieli. 
Neamţul prinde şi el glas: 

— Cine ne vrea? Armata? 

— Un anumit departament al armatei. Nu ştiu nici eu mai mult, se scuză 
indianul. 

— Ce-aţi rămas încremeniţi? întreabă Colosul, nedumerit. Am admirat 
destul frumuseţile neasemuitei Franţe. S-a făcut ora s-o luăm din loc. 

— Plecăm pe căi diferite, precizează Fachirul. Punct de întâlnire: 
Portland, motelul Papagalul Roşu. 

— Acum, poţi să ne spui cifra din faţă! zice Colosul, lingându-şi buzele. 

Fachirul nu pricepe din prima ce vrea uriaşul, dar privirea acestuia îl 
lămureşte mai bine decât ar fi făcut-o cuvintele. 

— Trei sute de mii de dolari americani pentru două luni, cu înzestrare 
asigurată, plus prime de luptă. 

— La înzestrare intră şi votca? cere Colosul noi lămuriri. 

— Asta se poate rechiziţiona, face Fachirul. Tipul care ne va prelua de la 
motel se numeşte Rupert. 

— Ăsta-i nemţălău de-al tău, Otto! zbiară Colosul, cu aerul unuia înrăit în 
toponimie. Aţi umplut lumea, după ce-aţi luat-o peste cur în '45. 

— Nu se poate spune că ţi-ai lăsat banii degeaba prin bordelurile 
pariziene! îi zic cu Colosului, pe un ton admirativ. Ceva noţiuni de drept n-ai 
deprins? 

Fachirul ne poartă înapoi, la Paris, depunându-ne ici-colo, ca un cuc care- 
şi ia slujba oatului în serios. Camera pe care am închiriat-o pe Rue 
Amsterdam e mobilată cât se poate de auster, aşa că nu trebuie să alerg în 
căutarea patului. E deja amiază când alarma pe care am instalat-o la uşă 
prinde să piuie, semn că cineva a apăsat pe clanţă. Sar în spatele patului, cu 
bătrânul meu Carpaţi în mână, gata să fac oficiile gazdei. Glasul de 
porumbiţă scăpată din ghearele unui motan mă lămureşte că e proprietăreasa, 
care venise după chirie. N-am cum să-i spun că trebuie să plec. E 
informatoarea poliţiei şi orice mişcare suspectă a unuia ca mine poate stârni 
vigilenţa sticleţilor. O las să intre, nu înainte de a scoate de la magazie un 
zâmbet trecut bine prin frişcă. Tipesa poartă o rochie roşie, îmbrăcată cu 
limba de pantofi. Îşi saltă pe sub nasul meu sânii pe jumătate dezgoliţi, după 
care face vreo două piruete pentru a mă lăsa să admir întreaga colecţie. 

— Am auzit că faceţi o cafea grozavă! îmi spune ea, luând banii fără să-i 
numere. 

— Nu beau cafea, îi răspund eu politicos. 


— Nu?! se miră proprietăreasa. Imposibil! Nimeni nu locuieşte la Paris 
fără să consume cafea! 

— Eu, doar votcă. 

— N-am băut niciodată chestia asta, precizează ea, trecându-şi degetele 
peste cearcănele care caută s-o contrazică. 

— Mai bine. Dăunează la ficat. 

— Mi-aţi stârnit curiozitatea! nu se lasă Jasmine, cum o cheamă pe 
proprietăreasă. 

Fără să o invit, se prăbuşeşte în fotoliul obosit, făcând rochia să scheaune 
de durere. Îmi zic că femeia o fi în misiune şi atunci îi torn un pahar 
dimpreună cu povestea vieţii mele, pe care probabil o aşteaptă. Refugiat 
român, bla-bla, bla-bla, mă rog, materie cât să-i ajungă pentru două-trei 
informări. Dar Jasmine are de gând să îmbine munca neoficială cu distracţia. 
Îşi trece limba mică şi roşie peste buzele senzuale, clipocind din genele false. 
Îşi freacă uşor coapsele, ridicând ca din întâmplare genunchii. La un desen 
ca ăsta, nu ai nevoie de legendă. 

Bineînţeles, ca în majoritatea împrejurărilor, Colosul îşi face apariţia exact 
atunci când este mai puţin dorit. Arborează un aer complice, care s-ar putea 
traduce prin „prietenul la nevoie se cunoaşte”. 

Jasmine se lasă încet pe spate, cochetând cu un puişor de leşin. Vocea 
americanului o învăluie însă cu ademeniri de sirenă. Dintr-o dată, Colosul e 
cu totul altul. Ce mai, se cunoaşte şcoala Parisului! 

— Bine, Florine, ce mai e şi asta? Ai furat bijuteriile Coroanei şi le-ai 
ascuns la tine în casă? 

Jasmine se înroşeşte feciorelnic, în vreme ce eu joc rolul pacientului la 
dentist. Colosul continuă pe aceeaşi notă: 

— Doamnă, dar sunteţi foarte egoistă, dacă aţi strâns numai pentru 
dumneavoastră atâta frumuseţe! Ce le-a mai rămas şi celorlalte biete femei? 

Îmi dă un ghiont menit să mă scoată din starea de prostraţie. Frigiderul, de 
unde se serveşte ca la el acasă, îi oferă şansa unei şampanii, din care toarnă 
peste votca din paharul lui Jasmine. 

— Să nu-mi spuneţi că aveţi şi un nume, recită uriaşul. O femeie frumoasă 
e frumoasă şi atât! Sau dacă are un nume, el trebuie să fie numele unei stele 
sau al unei poezii! 

— Exageraţi, monsieur! se mâţâie Jasmine, încercând să-şi dea seama 
dacă americanul o ia în balon. 

lată-l pe Colos prelucrându-şi o faţă prelungă, de călugăr franciscan 
scuipat de un ţăran ignorant. 


— Când e vorba de dumneavoastră, a exagera e doar un cuvânt! 

— Sunt proprietăreasa... 

— Sunteţi proprietăreasa inimii mele! urlă Colosul, făcând-o pe Jasmine 
să cadă într-o rână. Şi stăpâna visurilor mele! Dacă Dumnezeu a putut crea o 
fiinţă ca dumneavoastră, înseamnă că-i iubeşte pe pământeni! Apoi, pe 
neaşteptate, schimbă diapazonul, adresându-ni-se sec: Fă rost de nişte ţigări, 
Căruntule! 

Colosul a şterpelit cu îndemânare pachetul de Chesterfield de pe comodă, 
aşa că, intru iar în întuneric. 

— Du-te şi cumpără, amice! îmi dă el adresa exactă. 

„Eventual, de la o tutungerie din Londra”, mă lămureşte unicul lui ochi, în 
care citesc ca într-un abecedar. 

— Doamnă, se întoarce el spre obiectul dorințelor sale, mă îndoiesc că v- 
aţi născut pe pământ! 

Onipilat de atâtea dulcegării compuse de unul dintre cei mai mari ucigaşi 
al secolului, aproape că nu mai găsesc uşa. Afară, ploaia mă ia pe după 
umeri, ca un bun prieten. Mă plimb pe străzile Parisului, cu acelaşi sentiment 
pe care-l încerc întotdeauna înainte de plecarea într-o misiune: că nu voi mai 
apuca să trăiesc, fie şi pentru scurt timp, într-o lume civilizată. De parcă aş fi 
un speolog care priveşte încă o dată în jurul lui, înainte de a intra sub 
pământ. Hoinăresc cu mâinile în buzunare, uitându-mă la vitrine. E ultima 
gură de aer curăţ. Dar nu-mi pasă. Ştiu deja că cine a deschis cea de-a 
treisprezecea uşă a castelului, aceea interzisă, nu poate scăpa nepedepsit. 

Când mă întorc, găsesc patul răvăşit. Colosul e răsturnat în fotoliu, radios 
ca un hipopotam proaspăt câştigător al unui concurs de poezie. Suge direct 
din sticlă, crăcănându-se cu nesimţire. 

— În sfârşit, am dat şi eu peste una care nu era studentă! exclamă el, 
lingându-şi picăturile de pe bărbie. În schimb, am învăţat totul despre 
calculul chiriei şi despre cum poţi să faci evaziune fiscală fără să fu prins. 


Jeepul în care mă aflu împreună cu Sara şi Otto se ţine scai de colegul lui 
din faţă, de parcă ar fi un cocoş externat după ani grei de pârnaie. Rupert, 
care a venit cu maşinile pentru a ne prelua din Portland, e un tip deşirat, cu 
ochelari cu rame din aur şi cu o chică de păr blond, de care e foarte mândru. 
Nu vorbeşte deloc, dar, în schimb, îşi scutură capul încolo şi-ncoace, 
făcându-şi podoaba capilară să se zbânţuie în ritm de samba. Nici şoferul 
Jeepului nostru nu e un povestitor înnăscut. Stă cu labele pe colac, îngânând 
la răstimpuri câte un „nu” sau „da”, sau „nu ştiu”. Nu că am fi din cale-afară 


de curioşi, dar drumul e lung şi, în general, e bine să deţii câteva date despre 
locul şi oamenii care te aşteaptă. 

La lumina farurilor, îl văd pe Colos rânjindu-şi fasolea prin luneta maşinii 
din faţă. Ne face gesturi obscene, vesel nevoie mare. Orice schimbare de 
situaţie îl încântă ca pe un copil căruia îi cumperi, o jucărie nouă. Probabil că 
a apucat să-şi încerce memoriile pe pielea lui Rupert. Ideea mă face să surâd. 
Nu-mi plac tipii scorțoşi şi apretaţi. Ascund prea multe pericole. De altfel, 
nimănui dintre noi nu i-au plăcut privirile lui dispreţuitoare şi nici mâna 
molatică şi umedă. Om fi noi scursorile omenirii, dar cine lucrează cu 
scursori e vidanjor, nu director de operă. 

De fapt, cinstit vorbind, cine scoate banii poate să arate cum vrea muşchii 
lui, dar, dacă nu-i cauţi pricină, nu eşti fericit, aşa-1?! 

La un moment dat, maşinile virează la dreapta, oprind într-un fel de scuar, 
înconjurat de numai câteva case. La asta se reduce toată aşezarea. Luminile 
de camuflaj te duc cu gândul la o bază secretă a armatei. Suntem conduşi 
într-o cameră lungă, unde se află o masă, tot atât de lungă şi nenumărate 
scaune anatomice. Colosul nu mai pridideşte să se rotească într-unul, făcând 
tot felul de giumbuşlucuri, până când saltă fără să vrea siguranţa şi vine cu 
crăcii în sus. 

— Doamne! se cruceşte Otto. Mă tot mir cum a fost posibil să intre atâta 
cretinism în capul tău! 

— Să fiu sinceră, întăreşte şi Sara, acum regret că am acceptat să lupt 
alături de unul ca ăsta! 

— Fleoşc! urlă Colosul, căznindu-se să revină la o poziţie normală. 
Sunteţi cumva violonişti şi n-am văzut eu bine?! Pe de altă parte, se pare că 
aţi uitat că în Kosovo v-am salvat vieţile de două ori! 

— Aici are dreptate, spune, împăciuitor, Fachirul. Trebuie să-i acceptăm 
excesele. Frederick Sheldon e un luptător de prima mână! 

— Aşa e, Fachirule! plescăie Colosul. Tu eşti singurul care ştie să 
aprecieze în mod just o valoare ca mine. 

— Cel puţin nu mai rage aşa! îl imploră Otto. 

— Ai tu urechile prea fine, se scuză Colosul. Am auzit că există o legătură 
directă între regulatul în poponeţ şi uzura timpanelor. 

— Şi acum ce facem? mă bag şi eu în vorbă. Aşteptăm să ne pună masa? 
Nu văd nici o listă de meniuri. 

— Din acest moment vă puteţi considera în misiune, zice, calm, Fachirul. 
Aşa că nu vă mai daţi în stambă. Timpul vostru e plătit. 

— Al tău, nu? replică Sara, atentă la nuanţe. 


— Sara, dacă ai ceva de spus, toarnă direct, clămpăneşte indianul, uşor 
enervat. Eşti mai circumspectă decât o babă care şi-a pierdut plosca. 

— E din cauza ciclului, intervine Colosul, doct, bătând darabana cu 
degetele lui boante, cu unghii negre. 

— Nimeni nu are nimic cu tine, Andar, încerc eu să potolesc nervii 
indianului. Pur şi simplu nu ştim de ce Rupert te-a bătut pe umeri numai pe 
tine. Ziceai parcă ceva despre un curier prin care ăi primit oferta. 

— Aţi văzut prea multe filme. Traiul în libertate nu vă prieşte deloc, 
răspunde indianul în doi peri. 

Colosul e primul care dă cu ochii de camera video. 

— Băieți, suntem filmaţi! 

— Mi se pare normal, spune Otto, urmărindu-i privirea. Să ştie oamenii pe 
ce dau banii! 

Dar Colosul înţelege altceva. Prinde să se scălâmbăie şi să se strâmbe în 
fața camerei, neomiţând să-şi arate şi anumite părți ale corpului care dau 
bine pe ecran. 

— Prea multe fartiţii! hotărăşte el. Să ne dea armele şi să plecăm la 
africani. Restul ne priveşte pe noi. Ce atâtea complicaţii?! N-am venit până 
aici ca să dăm probe pentru un film. 

Scoate o butelcă extraplată, al cărei conţinut nu mai trebuie dus la o 
analiză de laborator. Dar nu apucă să bea. Şuieratul inconfundabil al unui 
gaz, venit, probabil, pe ţevile de la aparatul de aer condiționat, ne pune pe 
jar. Momentul de surprindere nu durează nici trei secunde. Otto şi Sara sunt 
deja în căutarea orificiilor şi, când le găsesc, îşi scot micile pumnale prinse 
direct de coapse, grăbindu-se să îndepărteze grătarele. E prima reacţie a 
oricărui mercenar: înainte de a afla cauza unui fenomen, îndepărtează 
efectul. 

Degeaba încerc, ajutat de Colos, să deschid uşa. E blindată, ca şi ferestrele 
aflate în partea de sus a încăperii! 

Într-o fracțiune de secundă văd tot filmul: ne-au adus aici ca să ne achite! 
Ori CIA, pentru care lucrasem la descoperirea unui furt de minibombe 
atomice, ori Agenţia Naţională de Securitate, căreia îi făcusem servicii în 
Cambodgia şi în Cecenia. Maiorul Pavlovici“ ne avertizase. 

Otto şi Sara sunt pe jumătate dezbrăcaţi. Au reuşit să scoată grătarele şi să 
înfunde ţevile cu propriile lor veşminte. Dar n-apucăm să schimbăm 
impresii, că ferestrele de sus se deschid deodată şi un foc ucigător se 


declanşează asupra noastră. Trag încontinuu, fără a se mai osteni să ne ia în 
cătare. 

Ne refugiem lângă peretele în care sunt încastrate ferestrele, în vreme ce 
Colosul baricadează uşa cu scaunele. Apoi îşi scoate haina, o udă cu votca 
rămasă în butelcă şi-i dă foc. Cu o voltă, haina este proiectată peste baricada 
improvizată. E foarte riscant ceea ce face, întrucât putem muri înecaţi de fum 
sau arşi de vii, dar e singura noastră şansă ca să oprim o eventuală intrare a 
trăgătorilor. În ceea ce mă priveşte, îmi pun Carpaţiul la lucru, ţintind dintr- 
un unghi aproape imposibil spre una dintre ferestre. Aud un urlet, apoi 
obloanele ferestrelor se închid brusc. În acelaşi moment, începe să plouă. 

Acţionează declanşatoarele pentru caz de incendiu. Într-un minut, 
ajungem în apă până la glezne. Uşa blindată se întredeschide, dar suntem 
pregătiţi să ne vindem scump pielea. Trei pumnale şi un pistol nu reprezintă 
un arsenal înfricoşător, dar, mânuite de noi, pot căpăta puterea de luptă a 
unui pluton de pifani. Apa se revarsă prin uşa crăpată, iar baricada formată 
din scaune se prăbuşește, cât pe-aci să-l îngroape pe Fachir. Deveniserăm 
mai încordaţi decât strunele unei viori în plin recital, gata să oferim şi noi 
unul pe măsură. 

De undeva, din spatele nostru, dintr-un difuzor mascat, o voce profundă 
ne prezintă detalii noi: 

— Exerciţiul a luat sfârşit! Ieşiți pe rând, unul câte unul şi îndreptați-vă 
spre camera numărul zece! 

— Rahat! urlă Colosul, agitându-și fioros pumnalul. Se vede că mă-ta te-a 
fătat într-o potcovărie! Vreau să spun că eşti lovit de o copită în diblă! Nu ne 
mai fraieriți! 

— Exerciţiul a luat sfârşit! repetă vocea nesuferită. Vă va prelua domnul 
Rupert. Opriţi orice acţiune. 

Sara îmi face un semn şi într-o clipă dispar sub mormanul de scaune 
fumegânde, cu pistolul gata să interpreteze aria lui Othello. Prin deschizătura 
uşii apare chiar Rupert. Şi-a agăţat de buze o schemă de zâmbet care, în 
viziunea lui, ar trebui să arate dispreţ. La vederea Colosului, ridică automat 
mâinile şi scuipă printre dinţii lui mici şi albi: 

— OK! N-aveţi de ce vă teme. Totul a fost o înscenare. Un test. Gazul nu 
era otrăvitor, iar gloanţele erau oarbe. 

Otto îl ia la pipăit, constatând că e neînarmat. Înainte de a i se cere şi alte 
explicaţii, Colosul îl şi imobilizează, proptindu-i pumnalul în gât. 

— Cuţitul ăsta e din carton, îi şopteşte el la ureche, aşa că n-ai de ce să te 
sperii. 


Rupert încetează să-şi mai salte chica blondă, ba chiar pare făcut numai 
din lemn de esenţă tare. 

— Nu e cazul să te comporți în felul ăsta, încearcă el să găsească 
înţelegere. A fost un simplu test ordonat de generalul O'Connor. 

— Tot un test fac şi eu! insistă Colosul. Vreau să văd dacă nu cumva eşti 
un robot. Te scobesc niţel doar. Dacă dau de sârme, am pierdut, dar, dacă dau 
de sânge, ai pierdut tu. 

Mă aşez spate în spate cu Colosul, care continuă să ţină cuțitul la gâtul lui 
Rupert şi, în formaţia asta, ieşim uşurel pe uşă. Pe culoar întâlnim doar un 
tip în uniformă de general, care ne priveşte calm, de la vreo zece metri 
depărtare. Din două salturi, Sara şi Otto sunt lângă el, cu pumnalele 
pregătite. Nici unul dintre noi nu şi-a dat seama că, în tot jocul ăsta, singurul 
care a stat liniştit a fost Fachirul. 

— Dacă scuzele mele sunt absolut necesare, atunci daţi-mi voie să vi le 
prezint! zice ceremonios generalul, fără să se simtă prea confortabil între 
două pumnale. Din punctul nostru de vedere însă, a fost un test obişnuit, pe 
care îl aplicăm tuturor celor ce urmează să lucreze în slujba noastră. 

— E de crezut că fişele noastre, în posesia cărora probabil vă aflaţi, ar fi 
suficiente! ricanează Sara. 

— Decorații obțin şi cei din spatele frontului, replică sec generalul. Dar 
am uitat să mă prezint. Sunt generalul Greg O'Connor, şeful 
Departamentului probleme speciale din cadrul infanteriei marine americane. 

— Aveţi un mod ciudat de a primi oaspeţii, domnule general! precizează 
Otto, fără să-şi retragă mâna în care ţine pumnalul. 

— Mi-am imaginat că sunt destul de clar! E vorba de testul numărul unu 
din programul nostru de pregătire: situație-limită ivită pe neaşteptate. L-aţi 
trecut cu brio. Apoi, arătând către Rupert, i se adresează Colosului: Fii 
drăguţ, Sheldon, mai am nevoie de el! 

Colosul pare surprins nu atât de faptul că generalul i s-a adresat pe nume, 
cât de prezenţa posesorului chicii blonde în labele sale. Îi dă drumul dintr-o 
dată, iar Rupert cade fleaşcă la podea. Haleşte cu nesaţ tot aerul din 
perimetru şi cere chiar şi un supliment. Când se hotărăşte să se ridice, 
seamănă cu un eschimos lăsat pradă nemiloaselor vânturi arctice. Va mai 
trece o vreme până când îşi va recăpăta câte ceva din voce, aşa că tot 
generalul e cel care umblă la potenţiometru: 

— Să intrăm! ne îndeamnă el, deschizând o uşă pe care e înscrisă doar 
cifra zece. 


Încăperea seamănă cu aceea în care am fost „testaţi”. Ne menţinem încă 
toate radarele în funcțiune, dar generalul ne prezintă pe scurt datele la zi: 

— Dacă aş fi vrut să vă omor, aş fi putut s-o fac oricând, de la sosirea 
voastră la Portland şi până acum. Se îndreaptă către un bufet mascat în 
perete, aruncându-ne peste umăr: Whisky, votcă, rom? 

— Votcă! zbiară Colosul, preluând atribuţiile purtătorului de cuvânt. Şi, pe 
deasupra şi o butelcă la purtător. M-aţi făcut să-mi consum provizia de 
rezervă cu testul vostru idiot! 

Nu e cel mai regulamentar mod de adresare către un grad superior, dar 
generalul se mărgineşte să zâmbească într-un peş. Se execută întocmai, iar 
una dintre sticle ia drumul buzunarului primitor al Colosului. Ne-am aşezat 
unul lângă altul, cu excepția lui Rupert, care a luat distanță de scaunul 
uriașului. A achiziţionat un nou tic nervos, care însă îl mulţumeşte şi pe el, 
întrucât îi face să tresalte, la răstimpuri, chica blondă. 

— M-am convins că sunteţi nişte duri, spune generalul, ridicând paharul 
ca şi cum ar vrea să toasteze pe chestia asta. 

— Ce-aţi văzut nu e nimic! se făleşte Colosul. Data viitoare am să-l îndoi 
pe Rupert, până îl fac să se miroasă singur în cur! 

Generalul râde ca un calorifer spart, în timp ce Rupert îşi caută demnitatea 
şi o invită la masă. 

— Te-aş sfătui; zice el cu o voce în revenire uşoară, ca, pe viitor, să-ţi ţii 
labele acasă. Altfel rişti sa rămâi fără degete. 

Colosul dă drumul unui hohot de râs care poate concura la egalitate cu o 
tornadă. Îşi dezgoleşte colții de tigrii, mai galbeni ca nişte chinezi bolnavi de 
hepatită, răspunzând pe un ton care nu admite replică: 

— Nu ştiu ce învârţi tu pe-aici, măi, Rupert! Ai putea fi o poamă de soi 
sau o legumă uitată pe vrej! Cert e că n-ai putea să-mi frângi nici măcar un 
deget, chiar dacă te-ai folosi. De o menghină. În schimb, cu două din astea îţi 
pot rupe oricând gâtiţa! 

Când se deschide uşa, luăm automat poziţie de luptă. Apare doar o 
domnişoară, îmbrăcată fistichiu, care lasă pe masă, în fața generalului, 
câteva dosare. 

— Propun să ne oprim aici! zice O'Connor cu o voce autoritară. Timpul e 
la fel de preţios pentru noi, ca şi pentru voi. Dă iama prin primul dosar, după 
care continuă: Sara Lipovicz. Fost agent secret Mossad, luptător în Iordania, 
Siria, Egipt, Iran şi Kosovo. Specialistă în transmisiunii Pregătire de gradul 
IV, pentru arme de foc şi arme albe. 

— La datorie! zice Sara în. Zeflemea. 


— Florin Zamfir, continuă generalul să strige catalogul. Pregătire în 
trupele secrete ale armatei române, mercenar, luptător în Angola, 
Transnistria, Algeria, Cecenia, Kosovo ş.a.m.d. Specialist în arte marțiale. 
Soarbe din pahar şi trece mai departe: Andar Prajepa, fost ofiţer în trupele 
regulate ale armatei indiene, mercenar în Pakistan, Yemen şi Kosovo. 
Specialist în paranormal. 

— Dar şi în normal! completează Fachirul. Pot încă ochi o monedă de 
douăzeci şi cinci de cenți de la o sută de metri. 

— Otto Mazeppa, citeşte generalul, luptător IRA, fost agent SAS, 
mercenar în Malawi şi Kosovo. Condamnat pentru crimă de gradul întâi şi 
evadat. Specialist în explozibili. 

— ŞI în poponeţuri! ţine să adauge Colosul. 

— În fine, Frederick Sheldon! face generalul, lăsându-se pe spate. Mai e 
nevoie să citesc textul de aici? 

— Un prieten mi-a propus să-mi scriu memoriile, zice Colosul, cu 
modestie, aşa că n-ar fi rău să ne reamintim câte ceva. 

Generalul nu-şi părăseşte poziţia relaxată. Soarbe iarăşi din pahar, 
răsfoind aiurea filele. 

— Fost Marines, condamnat, evadat, condamnat din nou, eliberat cu 
apostila „irecuperabil”, mercenar în mai toate conflictele de pe mapamond, 
asasin plătit... Ce-ar mai fi? Ucigaş fără scrupule. 

— Fiţi amabil, intervine sfios Colosul, pentru biografii mei, ce-s alea pe 
care le-aţi spus ultima oară? 

O'Connor mai rade o porție de râs şi dă dosarele deoparte. Umple 
paharele, cu excepţia celui al lui Rupert, care a rămas neatins. 

— Domnilor, sunteţi oamenii de care am nevoie! Probabil că aţi fost deja 
informaţi asupra termenilor contractului. Pentru probarea noilor arme, am 
ales ca poligon Burundi, fiindcă acolo e mai greu să-şi bage nasul ruşii. Aţi 
dovedit cu toții fidelitate faţă de fiecare contract semnat, chiar dacă duşmanii 
de ieri v-au devenit camarazii de astăzi şi, ceea ce apreciez cel mai mult, ați 
păstrat secretul operaţiunilor la care ați participat. 

— Cu toate acestea, îl întrerupe Sara, în ultimele acţiuni am fost la un pas 
de a fi lichidaţi. Dacă există o onoare a mercenarilor, aşa cum aţi lăsat să se 
înţeleagă aici, ar trebui să existe şi una a celor care-i angajează. 

— Nu deţin date despre posibilele atentate asupra voastră şi, oricum, nu 
au nici o legătură cu mine, se grăbeşte generalul să precizeze. 

— Despre asta e şi vorba! îi țin cu tira Sarei. Ce garanţii ne oferiţi că nu 
vom fi vânaţi, o dată încheiată misiunea? 


— Ce garanţii cereţi? replică generalul. 

— Să ni-l dați pe Rupert drept ostatic! sare Colosul, care făcuse o pasiune 
secretă pentru asistentul generalului. 

Rupert îşi pune din nou în mişcare podoaba blondă, emițând câteva sunete 
guturale, între care se distinge cu claritate doar cuvântul „excrement”. 

— Să-l lăsăm pe Rupert, zice O'Connor. Nu şi-a făcut decât datoria. 
Revenind la garanţii, singura pe care v-o pot oferi e cuvântul meu. 

— Nu că n-ar conta pentru mine cuvântul unui general, spune Sara, dar 
cel mai bine ar fi să ne înmânaţi fotocopiile contractelor noastre, pe care le 
vom depozita la o bancă şi despre care nu va mai şti decât un prieten de-al 
nostru. 

— Şi dacă veţi fi ucişi? Vreau să spun, în luptă! Doar nu mergeţi la o 
simplă şedinţă de trageri. 

Momentul de tăcere îi este propice generalului pentru a prelua iniţiativa. 
Vorbeşte răspicat, ca în faţa unor handicapati: 

— Într-o afacere ca a noastră nu există garanţii în afară de încredere. Dacă 
cu aş face o greşeală, n-aş mai găsi niciodată oameni din afară care să 
lucreze pentru mine. Cum nici voi, dacă aţi încălca jurământul de fidelitate, 
n-aţi mai găsi de lucru! 

Toate astea fiind lămurite, se trece la partea a doua a programului. Mâine 
vom fi supuşi unor teste fizice, după care urmează câteva zile de instruire. Pe 
toată durata programului, alcoolul este strict interzis, aşa încât Colosul e 
sfătuit să-şi termine proviziile încă din seara asta. 

Suntem conduşi într-un dormitor comun, care are însă un paravan anume 
făcut pentru Sara. Ne putem socoti intraţi în pâine. Lucrul ăsta ne dă o stare 
de bună dispoziţie. Colosul e atât de încântat, încât acceptă chiar duşul. Cere 
instrucţiuni de folosire a săpunului, fornăind precipitat sub apa fierbinte. Pe 
înserate, încingem un pocher, căci am primit drept extra câte o sumă de bani 
destul de consistentă. Doar Fachirul face notă aparte. Şi-a luat asana florii de 
lotus, executând exerciţii de respiraţie. Colosul pretinde că este deranjat de 
fornăiala indianului. Nu ezită să-i ceară pe chestia asta o taxă de stres. Dar 
Fachirul e dus în lumea lui, unde nu-l mai poate ajunge nimeni. 

Într-un târziu, ne vârâm în paturi, primind cu recunoştinţă confortul 
aşternuturilor moi. Câteva oftaturi, dublate de zgomotele obscene ale 
Colosului, pun punct primei noastre zile sub noul contract. După şase luni de 
dolce farniente, ne-am îmbrăcat din nou uniformele de mercenari. Noi cinci 
formăm o echipă sudată, testată pe deplin în luptele din Kosovo. Ştim 
aproape totul unul despre celălalt, ne cunoaştem deprinderile şi abilităţile şi, 


mai presus de toate, suntem conştienţi că, înarmaţi corespunzător, avem 
valoarea unei întregi companii din orice armată regulată din lume. 

Şi mai ştim, fără să, recunoaştem explicit, dintr-o pudoare care n-ar trebui 
să existe, că suntem plătiţi pentru a ucide. 

Adorm repede, ca oricare om cu conştiinţa împăcată. 

Noaptea, transportaţi în vis şi omul simplu şi mercenarul sunt egali. Şi. 
Ucigaşul şi victima devin, în somn, fraţi de cruce. În lumea în care trupurile 
nu există, stăpân e doar cel treaz. 

Fachirul încercase odată să ne înveţe tehnica somnului în stare de veghe, 
conştientizarea acelei fracțiuni de secundă a trecerii de la trezie la somn, 
când îți puteai privi propriul trup adormit. El reuşea asta ori de câte ori 
dorea. Noi însă aveam s-o reuşim doar în clipa morţii. 


Laboratorul de testare fizică este unul ultramodern. Deşi nu mă pricep la 
aparatura medicală, spun asta pentru că e prima oară când văd o asemenea 
logistică. Paturile albe sunt dispuse în nişte cilindri de plexiglas, din care o 
mulţime de fire duc către nişte aparate ce seamănă vag cu antenele radar. În 
jurul camerei, sunt aşezate mai multe calculatoare, pe ale căror ecrane se 
zbat tot felul de linu şi puncte. Mai există şi nişte ceaune uriaşe, făcute din 
ceramică albă, care se rotesc cu încetinitorul. Peisajul e întregit de zeci de 
tuburi şi tubuleţe a căror întrebuințare îmi rămâne la fel de secretă. 

Abia ne întindem pe paturi, că suntem imediat conectaţi la mulțimea de 
fire. Încerc să mă relaxez, păstrându-mi atenţia trează. Doar din curiozitate, 
nu pentru altceva. O vreme nu se petrece nimic, apoi parcă aud o voce. Caut 
să disting vreo comandă venită din partea doctorilor, dar vocea vagă pare 
mai mult un tânguit, cu care mă obişnuiesc repede, nemaibăgându-l în 
seamă. Abia acum îi aud pe doctori schimbând între ei câteva cuvinte sub 
formă de coduri. Se foiesc împrejur, însă nu-i pot observa, căci ochii mei au 
descoperit un punci roşu, situat pe tavan. Rămân fixaţi pe el, fascinaţi, fără 
să mai răspundă la comenzile mele. Încerc să cred că e o stare indusă de 
hipnoză, deşi mă simt mai în formă ca niciodată, de parcă aş fi în toiul unei 
lupte. 

Punctul roşu se măreşte şi devine o pată. O pată de sânge, în jurul căreia 
se materializează un chip ce, în scurt timp, capătă trup şi membre. Îmi este 
necunoscut, deşi îmi pare familiar. Apoi, treptat, mai apare o pată de sânge şi 
altele şi altele, iar în jurul lor se materializează tot atâtea chipuri. Se 
formează un lung şir de oameni, îmbrăcaţi în uniforme sau în salopete negre, 
purtând cu toţii petele roşii ca pe nişte sigilii de ceară. Nu vorbesc, doar 


horcăie şi gem, gesticulând haotic şi holbându-se la mine. Dintr-o dată îmi 
dau seama că sunt cei pe care i-am ucis în decursul luptelor. E o constatare 
care-mi vine, pur şi simplu, în minte, căci, în continuare, nu recunosc pe 
nimeni. La un moment dat, ființele capătă un aspect real. Mă înconjoară, 
tânguindu-se mereu, de parcă mi-ar cere ceva. 

La fel de neaşteptat, mă cuprinde un sentiment de teamă. Un gol imens ia 
locul stomacului. Tremur tot. Pulsul mi se accelerează. Îmi simt trupul 
acoperit de o transpiraţie rece, ca şi cum m-aş rostogoli gol prin iarba plină 
de rouă. Sunt şi nu sunt eu. Deşi încerc să mă domin, teama creşte, în loc să 
scadă, de parcă aş fi depozitarul a două Euri care se luptă pentru dominaţia 
trupului şi a creierului meu. Dau drumul unui țipăt, pe care însă nu-l aud. 
Acum, frica îmi părăseşte corpul, căpătând formă concretă: un animal mic şi 
negru, care îşi face loc printre fiinţele însângerate, rupând hălci mari de 
carne şi mestecându-le cu dinţii săi ascuţiţi încet, dar temeinic. Seamănă cu 
un porc spinos, doar că, în loc de ochi, are două orificii prin care se scurge 
un lichid strălucitor. 

Apoi, oamenii aceia ciudaţi, mâncaţi pe jumătate, îşi desprind braţele şi 
picioarele, pe care le aruncă spre mine, lovindu-mă cu putere. Durerea 
loviturilor îmi stârneşte o mânie cumplită. Uit de teamă. Îmi duc mâna la 
tocul meşterit în cizmă şi scot Carpaţiul de care nu mă despart niciodată. 
Trag cu precizie, până la ultimul cartuş, pe care-l păstrez pentru animalul 
mic şi negru ce întrupează frica. Atins, porcul spinos se transformă într-o 
pasăre de pradă, cu gheare lungi în foc de pene. Fără nici o logică, ştiu că e 
furia mea, care m-a părăsit ca stare, concretizându-se, cum făcuse şi teama. 
Privesc impasibil pasărea încotoşmănată în gheare, căci nu mai sunt 
spectatorul unui film de groază, ci regizorul lui. 

O femeie, dezbrăcată, cu pielea transparenta, îşi presează sânii şi coapsele 
de trupul meu, pe la spate. Mâinile ei molatice mă mângâie asemenea unor 
valuri ale unei mări calde, în care mă scald şi care-mi pătrunde prin piele, 
calmându-mi furia. Înăuntrul meu, femeia şi marea devin una şi aceeaşi cu 
propria-mi fiinţă. E o stare de beatitudine pe care nu cred că am mai trăit-o. 
Când observ micul peşte, cu ochi în loc de solzi, ştiu că este euforia mea. Mă 
las purtat de undele calde, în care voinţa mi s-a topit, s-a dematerializat şi a 
dispărut, de parcă nici n-ar fi existat vreodată. Plutesc, e prea puţin spus. 
Sunt chiar plutirea! 

Nici măcar nu mă mai surprinde să constat că, de fapt, sunt mort. Nici 
urmă de ură sau rezistență. Doar acceptare supusă, întrucât nu-mi mai 
aparțin, sunt altceva, sau altcineva, oricum, nu mai am identitate. Totuşi, 


exist, căci eu sunt chiar punctul roşu, pe care privirea, care m-a părăsit, 
continuă să-l fixeze. 

Punctul roşu e un minuscul beculeţ, care acum s-a stins. Doctorul 
deschide cilindrul din plexiglas, cerându-mi să mă ridic. Mă aflu împreună 
cu camarazii mei. Colosul nu scapă prilejul să facă unele constatări tipice, în 
legătură cu Sara, care are pe ea doar lenjeria intimă. 

— Ceva îmi spune că, într-una dintre zilele următoare, te voi avea în patul 
meu! zice el, frecându-şi de pe-acum mâinile. 

— Nici în sicriul tău! îi răspunde Sara. Dacă vei apuca vreunul. 

— Nu ştii ce pierzi! continuă Colosul, trăgându-şi salopeta. O să vină 
vremea când o să mă rogi să mă ocup de tine. 

Sara face un gest care ar putea însemna orice, dar mai ales lehamite. 
Colosul părăseşte ţanţoş scena, la braţul meu. E mulţumit că a avut ultimul 
cuvânt, iar acum caută să mă convingă să formăm o echipă de cercetare- 
scotocire, cu un obiectiv clar: sticla de votcă. 

— Strict interzis! îi reamintesc eu, eliberându-mi braţul. Am, în schimb, 
un deodorant din care te poţi servi cu încredere. 

Colosul mă priveşte ca pe o zdreanţă dintr-un magazin de ţoale second- 
hand, aruncându-mi câteva aprecieri neaşteptat de coerente. Aş vrea să 
deschid discuţia despre testele la care am fost supuşi, dar, ca un făcut, nu-mi 
mai amintesc nimic concret. E ca într-o dimineaţă, în care te trezeşti şi cauţi 
să-ți reaminteşti ce ai visat, fără să fii în stare să reuşeşti. 

Andar, numit coordonatorul grupei, ne ia la o alergare prin semideşertul 
care înconjoară mica tabără secretă. Trecem de zeci de ori peste obstacolele 
construite special pentru noi, fără să simţim oboseala. După câteva ore de 
frecangeală, suntem puşi să ridicăm un buştean uriaş. Rămânem aşa, cu 
mâinile ridicate, susținând lemnul, până când unul dintre noi va ceda. 
Surprinzător, acesta nu e Sara, ci Otto. Andar surprinde tremurul aproape 
imperceptibil al muşchilor şi ordonă încetarea exerciţiului. 

— Otto, zice el, nepăsător, cât timp noi ne vom odihni, tu execuţi o sută 
de flotări. 

Neamţul nu crâcneşte. Pentru el, disciplina e mai presus de orice. Execută 
corect flotările, după care ne însoţeşte la şedinţa de trageri. Obţinem 
punctajul maxim, ceea ce nu-l scoate din papuci pe Rupert, care-şi notează 
conştiincios rezultatele într-un carneţel cu margini aurii. 

— Putem imagina o situaţie nouă! propune Colosul, pe care lipsa băuturii 
îl face deosebit de arțăgos. Tu, Rupert, te-ai putea aşeza în profil, cu un măr 
în dinți. Mă prind pe o sută de dolari că nimeresc la fix. 


— Ce înseamnă să nimereşti la fix? îi cer eu date suplimentare. Pe Rupert 
sau mărul? 

— Mărul, fireşte! Nici n-ar mai trebui să muşte din el. După aceea, dragă 
Rupert, putem repeta figura şi stând cu faţa. 

Rupert nu e cucerit de intenţiile uriaşului. Se grăbeşte chiar să-și arate 
totalul dezacord. 

— Tipii de pe-aici sunt de-a dreptul lipsiți de imaginație! mi se 
destăinuieşte Colosul, la masa de seară. Adeseori, când era prea obosit să se 
mai apuce să mă mardească, babacu” meu îmi spunea că fantezia e cea mai 
de preţ calitate a omului. Ce-i drept, în privinţa asta, stătea cât se poate de 
bine, căci, de cele mai multe ori, din lipsă de bani, trebuia să inventeze o 
grămadă de trucuri pentru a face rost de băutură. Într-o bună zi, m-a luat cu 
el, spre o necesară exemplificare. Nici n-am apucat să intrăm în prima 
cârciumă care ne-a apărut în cale, că barmanul a şi scos de sub tejghea o 
hârtie pe care i-a aruncat-o în față bătrânului. Era notată acolo toată 
cantitatea de băutură pe care taică-meu o consumase pe datorie. Pot să spun 
că, în privinţa asta, concura cu creditele obținute de unele ţări sărace din 
Africa. Dar babacu” nu era omul pe care să-l impresionezi cu una, cu două. 

„Mai ai loc pe listă”, a zis el în loc de bună ziua. Şi avea dreptate. Hârtia 
nu era acoperită în întregime de calculele acelea meschine. „Dar nu pentru 
asta am venit!” a continuat el. „Datoria este o chestiune de onoare şi mă 
declar gata să o achit.” După ce şi-a revenit din primul moment de stupoare, 
barmanul a mai controlat o dată calculele şi i-a transmis suma exactă. „N-are 
rost să verific, am încredere în tine”, a zis babacu”, care, fie vorba între noi, 
nu putea aduna mai sus de zece. „Poţi adăuga pe lista aia şi un whisky pentru 
tine.” Barmanul a mormăit ceva ce putea aduce pe departe cu o mulţumire şi 
a rămas în aşteptare, cu mâna întinsă. Dar babacu”, întorcându-i spatele, de 
parcă i-ar fi şi trimis suma prin mandat, a prins să strige către ceilalți 
consumatori, împingându-mă în față: „Stimaţi şi apreciaţi colegi, fiul meu, 
aici de faţă, e gata să încaseze de la oricare dintre domniile voastre o 
scatoalcă, la preţul derizoriu al unui păhărel de rachiu.” Eu unul nu m-am 
scandalizat, crezând că e vorba de un truc la care babacu” îmi spusese că se 
pricepe ca un grădinar la pepeni. Cum în localul cu pricina singurele 
distracţii erau număratul paharelor date pe gât şi scuipatul pe jos, propunerea 
a fost primită cu voioşie. Primul care s-a încumetat a fost o aschimodie care 
a trebuit să se urce pe un scaun ca să mă plesnească. Deşi aveam numai 
doisprezece ani, încă de pe atunci luasem proporţii. Sfrijitul îşi luă avânt şi- 
mi trase un pumn drept în nas, fără ca babacu” să aibă timp să apeleze la 


vreun truc. Pe chestia asta, câştigă însă un păhărel, pe care nu pregetă să-l 
golească. Mi-au zis că, hai, fiind prima oară, n-a fost atent şi l-am luat prin 
surprindere. Scatoalcele însă prinseră să curgă gârlă. Abia când m-au umplut 
de sânge, a reuşit şi babacu” să se cherchelească. 

„Totul e să găseşti fraierii care să-ţi ofere băutură”, îmi explică el la budă, 
unde mă dusese ca să mă spele. Spre a-i dovedi că învăţasem câte ceva 
despre cum devine chestia cu fantezia, i-am ars şi eu una la ţurloaie, de s-a 
dat cu capul de pisoar. Pe chestia asta, am mai primit o scatoalcă, fără însă ca 
bătrânul să tragă vreun folos. Peste câteva zile, nebunul mă luă iar cu el, spre 
a-mi sedimenta cele învăţate. De cum intrarăm într-o altă crâşmă, în care 1 se 
arătă din nou o listă asemănătoare cu prima, babacu” făcu linişte şi prezentă 
noul număr: „Pun pariu pe un pahar pântecos, plin cu rachiu, că sunt în stare 
să-l beau cu curul!” întrucât cei din jur apucaseră să consume destul e mult 
apelând la metoda clasică, s-a găsit fireşte unul care să-i plătească bătrânului 
paharul. Asta, nici una nici două, îşi dădu nădragii Jos şi-şi fixă cu gesturi de 
iluzionist un pai drept între buci. Apoi se aşeză cu fundul deasupra paharului 
în care introduse paiul. Stăteau toţi ca la panoramă, uitând să mai tragă din 
țigări. Dar în loc să se străduiască să soarbă cu partea folosită îndeobşte 
pentru alte lucruri, babacu” slobozi o băşină care puse whiskyul în stare de 
fierbere. 

„N-am reuşit, zise el. Prin urmare, am pierdut.” Vezi bine însă, că, nici 
unul nu a mai vrut paharul cu pai, de care se îndepărtară cu toții scârbiți. Ca 
atare, bătrânul îl dădu pe gât, arătându-se dispus să mai încerce o dată. Dar 
chestia nu mai prinse, aşa că mă purtă în alt local, în care să-şi exercite 
talentele. Acum, înțelegând eu îndeajuns de multe despre tainele fanteziei, 1- 
am propus să apelăm la un alt truc: contra unui pariu pe o sticlă de whisky, 
eu aveam să mă prefac că-i trag una cu o bâtă în cap, fără să-i produc nici un 
fel de daune. Trucul avea şi un nume: omul cu capul de fier. În esenţă, era 
vorba de ceva foarte simplu. Sub peruca lui, moştenită de la un poponar 
plecat spre lumi mai bune şi mai drepte, babacu” urma să-şi plaseze un mic 
coif din tablă, meşterit dintr-o tigaie. Ideea i-a plăcut atât de mult, încât m-a 
numit asistentul lui personal. Asta până ce am pus-o în aplicare. 

„Acest copil — a zis el, arătându-mă asistenţei, spre a nu exista nici o 
îndoială în legătură cu persoana despre care vorbeşte acest copil mă va păli 
cu o bâtă în cap, iar eu nu voi păţi nimic. Pentru că sunt omul cu capul de 
fier! Cine ţine un pariu pe o sticloanță?” Rămăşagul l-a ţinut chiar barmanul 
care, având, fireşte şi el o listă de datorii, dorea cam de multişor să 
procedeze în felul arătat mai sus. Ca urmare, îmi înmână bâta lui personală 


de baseball, pe care o ţinea în spatele tejghelei, spre a mai înveseli, când era 
cazul, conversațiile ce ar fi dat semne de lâncezeală. Doamne, de când 
căutam să i-o plătesc babacului! L-am pălit cu aşa o sete, că i-a zburat şi 
peruca şi coiful de tablă, ba chiar şi o bucată de scalp. Trucul ăsta l-a costat 
pe taică-meu zece zile de spitalizare şi, în plus, lista cu datorii s-a completat 
cu o sticlă de whisky, pierdută, vezi bine, la rămăşagul pus. Două luni m-a 
căutat ca să-mi demonstreze pe viu ce înseamnă să duci o fantezie până la 
capăt, dar eu adăstasem deja într-un bordel, unde, pentru câţiva dolari, masă 
şi casă, spălam podelele şi dezinfectam latrina. 


Dintre armele pe care ni le prezintă generalul O'Connor, doar două ne 
trezesc cu adevărat curiozitatea. Prima este o puşcă cu lunetă care, în loc de 
cartuşe, are capse inflamabile. În orice loc al corpului ar nimeri, capsa 
declanşează un mic incendiu interior. Într-o secundă, victima se trezeşte fără 
organe interne şi fără sistem osos. Este o armă eficientă, taman fabricată 
pentru trăgătorii izolaţi. Cu adevărat fascinant este însă cel de-al doilea tip 
de armă, cu care va fi înzestrat Fachirul. 

— Domnilor, zice O'Connor, lovindu-şi călcâiele ca un fazan cu 
adrenalina până-n gât, ceea ce vedeţi aici. Puţini oameni au apucat să vadă. 
Este aşa-numita puşcă cronală! 

Ne priveşte de parcă tocmai ar fi decretat primul război interplanetar. Pare 
niţeluş dezamăgit când dă cu ochii de figurile noastre împictrite. Totuşi, nu 
renunţă. Reia cu glas triumfător, atingând cu evlavie puşcociul, altfel, de o 
formă destul de obişnuită, de parcă ar fi mângâiat boaşele preşedintelui 
Americii. 

— Poate vă întrebaţi ce este aceea o puşcă-cronată?! Aparent, este o puşcă 
obişnuită, doar că nu are cartuşe. Observaţi? Nici închizător, nici încărcător. 

— Și atunci de ce-i zice cronală? întreabă Colosul, pentru care 
semnificația cuvântului e cu totul alta. Pentru că o putem folosi ca pe o 
ghioagă? 

— N-are nici o legătură, răspunde generalul, iritat. 

— Legătura ar fi între capul inamicului şi puşca de faţă, încearcă uriaşul 
să se avânte pe tărâmul nesigur al logicii. 

— Soldat Sheldon, guiţă vizibil deranjat O'Connor, ştim cu toții că mai 
mult de trei sferturi din dosarul tău se referă la prostia ta inimaginabilă. lată 
de ce ţi-aş rămâne recunoscător dacă ai încerca să vorbeşti cât mai puţin. 

Generalul îşi trece un deget între gât şi gulerul cămăşii care, dintr-o dată, a 
devenit foarte strâmt. Se aşteaptă la o reacţie, dar aceasta nu mai vine. Reia 


cu o voce sfătoasă: 

— Prin urmare... această puşcă cronală are un efect devastator. Iar efectul 
constă, nici mai mult, nici mai puţin decât în radiaţia temporală! Mai 
explicit, puşca asta trage cu cronomi, cu particule de timp! O singură salvă 
face ţăndări orice prestație umană. Condiţia care trebuie îndeplinită e simplă. 
Se ocheşte nu o parte din trup, ci haloul din jurul lui, adică aura! 

Ce-i drept, a reuşit să ne lase mască! Despre aşa ceva nu citisem nici, în 
cele mai îndrăzneţe cărți ştiințifico-fantastice. După ce îşi savurează victoria, 
generalul o ia băbeşte: 

— De pildă, dacă nimeriţi aura din jurul capului, va fi afectată activitatea 
cerebrală. Inamicul face colaps sau accident vascular. Sau, dacă nimeriţi aura 
din dreptul inimii, inamicul face stop cardiac. Mai departe, dacă nimeriţi în 
dreptul piciorului, inamicul face gangrena... 

Primul care îşi revine este tot Colosul. Curiozitatea lui proverbială îl 
împinge de la spate, ca o babă grăbită să coboare din autobuz: 

— Dar, domnule general, dacă nimerim în aura din dreptul păsăricii? 

— Eram mai mult ca sigur că o să-mi pui întrebarea asta idioată! se 
cocoşeşte generalul, agitându-şi cascheta cu cozoroc lucios. Atunci, îi va 
crăpa sfincterul. De asemenea, dacă ochiţi în jurul rinichilor, inamicul face 
blocaj renal. Şi aşa mai departe! Superioritatea unei asemenea arme constă, 
în primul rând, în faptul că are o autonomie practic inepuizabilă. Totodată, 
nu se uzează şi nu necesită piese de schimb. Datorită sistemului de ochire cu 
laser, poate fi folosită şi de la distanţe foarte mari. 

Îi înmânează puşca Fachirului, cu gesturile unui mare preot. Otto primeşte 
puşca incendiară, iar Sara şi cu mine ne mulţumim cu pistoale cu ultrasunete, 
pe care le mai folosiserăm în trecut, deşi numai în poligon. Au calități 
asemănătoare puştii cronale, doar că efectul e mai simplu: spargerea 
timpanelor inamicului, care, astfel, devine o pradă uşoară. 

Colosul nu este invitat la festin. Va mânui, ca şi până acum, doar 
armament clasic, în care, ce-i drept, este neîntrecut. Treaba asta nu-l 
deranjează prea mult, mai ales că n-are de gând să-şi bată capul cu invențiile 
unor minţi nebune. 

— Când ucizi, cele mai bune arme rămân tot laţul de oţel şi pumnalul, ne 
zice el, în drum spre poligon. Oricine poate bese de la distanță cu un 
Kalaşnikov sau cu un M-16, ca să nu mai vorbim de farafastâcurile pe care 
le-am văzut azi. Dar câţi au curajul să ucidă de-aproape?! 

În cea din urma zi petrecută în tabăra de instruire, Rupert ne prezintă 
ultimele detalii. Vom fi în subordinea unui comandant de stat-major, de 


origine tutsi, pe nume Ohalele. Ceea ce ne bucură cu adevărat, este faptul că 
vom forma un pluton independent. 

— Rupert, clămpăne Colosul, ce-ar fi să vii şi tu cu noi? Ne-am distra de 
minune. În plus, ne-ai putea da indicaţii chiar la faţa locului. 

— Sincer să fiu, se destăinuieşte Rupert, nu ştiu de ce-ai fost ales pentru 
acest comando. După mine, acum erai de mult într-o cuşcă bine ferecată 
dintr-o grădină zoologică. 

Aplaudăm entuziasmați ideea lui Rupert care, prin aceasta, aş, devine ceva 
mai simpatic. La cina de despărțim, se dă, în sfârşit, dezlegare la băutură. 
Doar Colosul şi cu mine apreciem la justa valoare iniţiativa, ceilalți trei 
rezumându-se la a sorbi cu demnitate câteva pahare. 

Dar nu suntem singuri. Generalul a chemat şi două animatoare, pentru 
cheltuirea a ceea ce numeşte el energii negative acumulate în perioada de 
instrucţie. Fetişcanele se dovedesc a fi membre ale unor trupe auxiliare, 
repartizate în subordinea lui O'Connor. Sunt încântate să execute o misiune 
deosebită de ceea ce au ele trecut în fişa postului. 

Dacă pe Otto nu-l animă deloc prestaţia celor două, Colosul e pe culmile 
fericirii. Scapă câte o mână pe formele apetisante, stârnind chicotele 
puicuţelor. Întâmplările legate de extraordinara sa virilitate sunt scoase din 
lada de zestre şi puse pe tarabă, la loc de onoare. Vreau, nu vreau, trebuie să 
prestez rolul de martor, adăugând şi de la mine unele amănunte picante. 

Generalul se retrage pe tăcute cu una dintre tipese, dovedind o bună 
cunoaştere a tacticii de repliere. Rupert, abțiguit binişor, preia din mers 
oficiile gazdei. Îşi clatină tot mai des chica blondă, de zici că, dintr-un 
moment într-altul şi-o va desprinde de la locul ei pentru a înlocui drapelul ce 
flutură pe catargul din curte. Socotindu-se în drept, îi face Sarei câteva 
avansuri, pe care, în sinea lui, le consideră deosebit de subtile. Primeşte, în 
schimb, un mâner de pumnal peste degete şi acum îşi suflă în pumni ca un 
african trimis în solie la Polul Nord. Colosul uită pe moment de fetişcana 
rămasă în mrejele lui, ocupându-se de noul aspect. 

— Măi, Rupert, te văd dispus să întreţii o relație nu tocmai academică, 
asta ca să nu-i spun sexuală, cu camarada noastră. Hai să spunem că am fi cu 
toţii de acord, continuă uriaşul, insensibil la înjurăturile Sarei. Problema e: ai 
cu ce? 

Întrebarea sună ca un clopot într-o latrină soldăţească, având darul de a 
opri pentru o vreme zumzăiala din jurul mesei. Colosul ţine încă degetul 
arătător ridicat, de parcă ar vrea să-i predea lui Rupert o lecţie practică. 

— Te întreb, reia el cu bunăvoință, ai cu ce? 


Rupert îi aruncă o privire bovină. Chica lui e trimisă iar la plimbare. Se 
căzneşte să-şi adune toată virilitatea din el şi tună: 

— Haida-de! Nu port între picioare o Bazooka, cum, probabil, e cazul tău. 
La tine, lucrul ăsta e invers proporţional cu creierul. 

— S-o vedem! zbiară Colosul, fără să facă nici un efort pentru a-şi 
ascunde neîncrederea. 

— Are dreptate, întăresc eu. Când pleci la luptă, trebuie să dovedeşti că 
eşti înarmat. Eu, camaradul lui Sheldon, aici de faţă, sunt gata să fiu un 
arbitru imparţial. 

— Terminaţi cu scârboşeniile astea! zice Sara, aruncându-mi restul de 
votcă din pahar drept în figură. De altceva nu sunteţi în stare, decât să vă 
exhibaţi membrul, ca nişte urangutani. 

— Eu n-am spus să treacă la treabă, caută Colosul înţelegere. Vrem doar 
să constatăm dacă, în caz de necesitate, numitul Rupert posedă instrumentul 
necesar. Prinde mâna puicuţei de lângă el şi, după ce i-o aşază între 
picioarele lui lăbărţate, o întreabă triumfător: Ei? la spune, ce simţi? 

Fătuca se pune pe râs, până se îneacă şi suntem nevoiţi s-o răsturnăm cu 
capul în jos. O scuturăm zdravăn, dar asta o face să râdă cu şi mai mare 
poftă. E atât de beată, încât nici nu observă că am dezbrăcat-o pe jumătate. 
Colosul îşi pune mâinile pe sânii ei ca nişte conuri de brad, dar, surprinzător, 
renunţă dintr-o dată şi se întoarce la problema dezbătută. 

— Sunt gata să pun pariu pe o mie de dolari că Rupert are un cocoşel 
exact cât jumătatea degetului meu mic! 

Aprecierea înscrie chica blondă pe noi orbite. Într-un târziu, Rupert 
acceptă pariul, deşi puţin modificat. 

— Dacă pierd, îţi dau o mie de dolari, zice el, căutându-şi cu atenţie 
cuvintele. Dar dacă pierzi tu, Sara va fi a mea în noaptea asta! 

— De acord! acceptă imediat Colosul. 

Sara a ajuns la capătul răbdării. O amuză, dar în acelaşi timp o şi 
enervează insistenţele celor doi. 

— Mă, hahalerelor, ce sunt eu, târfa voastră? Faceţi pariuri pe propriile 
voastre buci, sau vă treziţi cu toate sticlele astea în cap! 

— ŢI-l pot oferi pe Otto! schimbă Colosul macazul, fără să ţină seama de 
şutul pe care neamţul i-l trimite în gleznă. 

— Nu sunt pidosnic! mormăie Rupert, neomiţând însă să-l cântărească din 
priviri pe Otto. 

— La dracu”! Pretenţios mai eşti! spune Colosul, după care se întoarce 
spre Sara, reluând tratativele: N-ai de ce te teme. În mod sigur, puţulica lui 


nu e mai mare decât o unghie. 

De astă dată, Sara îşi proiectează pumnul drept în faţa lui hidoasă. Uriașul 
pricepe că are o putere de convingere scăzută, drept care îmi cere ajutorul. 
Nu-l pot lăsa de izbelişte. 

— Vom proceda altfel. Dacă vei pierde, atunci, dragă Fredi, îţi voi tăia 
pendulul după măsura lui Rupert. 

Noua propunere stârneşte interesul tuturor, mai puţin pe al celui în cauză. 

— Mersi de aşa ajutor! spune Colosul, scrâşnind din dinți. 

— Parcă ziceai că eşti sigur că nu o are decât cât o unghie! încerc eu să-mi 
fac dreptate. 

— Era o ipoteză! umblă Colosul la sipetul cu expresii rare. Se întoarce 
spre Rupert, alegând persuasiunea: Văzându-ţi minunăţia, Sara s-ar putea 
îndupleca. O privelişte pe măsură poate oricând stârni patimi nebănuite. 

Dar Rupert nu poate fi convins. Pretinde că are o treabă urgentă şi dispare, 
însoţit de animatoarea beată moartă. Deodată, Colosul se vede văduvit de 
ospăţul de care fusese atât de sigur. Îi reproşează Sarei situaţia lui de plâns, 
cerându-i daune morale. 

Cheful se încheie spre miezul nopţii, când, răpus de băutură, cad laolaltă 
cu uriaşul peste masa plină cu sticle şi pahare. 

Mahmureala de a doua zi e înrăutățită de zborul avionului care ne 
transportă spre Burundi. Doar Andar şi Otto par ca scoşi din cutie: Nu ne 
învrednicesc nici măcar cu o privire. Sara doarme ghemuită ca o pisică, 
pufăind uşor pe gura întredeschisă. Sunt câteva ore bune până când vom fi 
paraşutaţi, aşa că-i urmez exemplul. 

Încă mai credeam că plecăm într-o misiune obişnuită, ca atâtea altele pe 
care le duseserăm la bun sfârşit ca mercenari. 

Încă mai credeam că îmi urmez propria-mi voinţă şi că sunt singurul meu 
stăpân. 

Încă mai credeam că, peste două luni, îmi voi petrece restul vieţii alături 
de Liana şi de copil. Aşa cum, în zadar, crezusem de atâtea ori. 

Şi asta, deoarece încă mai credeam că M.K. ULTRA, operaţiunea în care 
eram implicaţi, e doar un nume de cod. 


De multe ori m-am întrebat cine-i conduce pe oameni, cine le 
stăpâneşte patimile şi sentimentele, cine le supune rațiunea, cine 
le dictează destinul... 

Nu cred în Dumnezeu, pentru că nu cred într-o viaţă de apoi. 
Cum nu pot înţelege de ce trebuie să te temi de EI, dacă îl iubeşti 
şi te iubeşte. Am învățat în chinuita mea viaţă că ura, mânia, frica, 
bucuria, îndoiala sau indiferența sunt stări datorate doar trupului, 
rezultate ale reacțiilor chimice petrecute în creier. Că numai 
sufletul îți aparține cu adevărat şi că, paradoxal, tocmai sufletul e 
cel care-ţi reneagă identitatea. Aikido, în care sunt maestru, m-a 
învățat să mă conectez la energia universală, după care să mă 
umplu de energia adversarului, pentru a i-o putea ghida după cum 
vreau eu şi a-l lăsa gol de orice inițiativă sau putere. Dar 
niciodată n-am realizat pe deplin că, de fapt, îi luam locul, mă 
transformam în altul, renunțând la mine... Andar Prajepa, 
mercenarul indian, pe care-l porecliserăm Fachirul, ne spusese 
odată câteva cuvinte, neințelese la acea vreme: „Adevărata 
moarte se petrece în timpul vieţii. 


(Din „Jurnalul unui mercenar”, scris de Florin Zamfir) 


II 


Apa din cele două burdufuri din piele de capră e atât de scârboasă, încât, 
în alte condiţii, n-am fi folosit-o nici pentru spălatul pe picioare. Gustul 
chininei o face de-a dreptul odioasă. 

Cu toate acestea, cei doi negri care cară burdufurile îi cunosc valoarea. 
Fachirul, pe care, cu puţină bunăvoință, îl poţi confunda cu un băştinaş, a 
stabilit raţii exacte, căci drumul prin pădurile ecuatoriale e destul de lung, iar 
apa din bălțile întâlnite are culoarea puroiului. 

Pilotul avionului din care am fost paraşutaţi nu are nici o vină. A respectat 
coordonatele primite. Alta e problema. Ori Rupert nu a împrospătat baza de 
date operaţionale, ori drumul ăsta bestial e un nou test imbecil. Înclinăm să 
credem în prima variantă, căci O'Connor a apucat să se convingă de 
inutilitatea oricărei alte verificări a potențialului nostru. Cert e că Ohalele şi- 
a mutat câmpul de luptă în Sud, la graniţa cu Tanzania. Întrucât trebuie 
păstrat un secret deplin al prezenţei noastre prin acele locuri, s-a ales 
varianta unui marş forțat prin pădurea etajată, în care întâlneşti la tot pasul 
arbori de cauciuc, cocotieri, bananieri şi abanos. 

N’Gomo şi Hula, cele două călăuze ale noastre, care sunt şi purtătorii 
apei, nu încetează să se minuneze de noi. Fac comentarii pe limba lor, care 
seamănă cu scârțâitul unor roţi de căruță. 

— Rupert e un bou! decide Colosul, transpirând cu pasiune. Când mă 
gândesc că asemenea oameni pot fi angajaţi în armata americană, îmi vine 
să-mi rup dosarul! 

— Cred că-ţi poţi păstra hârţoagele! exclamă Sara. Nu aduceau a ofiţeri. 

— Ce vrei să spui? întreabă Colosul, dându-se mai aproape de evreică. E 
drept că nici mie nu-mi prea miroseau a cizme. 

— Vreau să spun, continuă Sara, că am cunoscut destui agenţi ai 
serviciilor speciale americane care semănau izbitor cu O'Connor şi cu 
Rupert. 

— Ai vreo dovadă? intervine Andar, a cărui voce părea scoasă atunci 
dintr-un gramofon. 

— Flerul meu! răspunde simplu Sara. Ca să nu spun că programul de 
testare fizică mi-a adus aminte de unele tehnici folosite de foştii mei amici 
din Mossad. 

Fachirul ordonă un popas tocmai bun pentru ciolanele noastre, care-şi 
intră mai greu în atribuţii. Cuvintele Sarei m-au pus pe gânduri. Ținusem 


numai pentru mine ciudăţeniile constatate, de teamă să nu fiu luat peste 
picior. 

— Nu am nimic concret, continuă Sara. Dar ceva mă face să cred că tipii 
au umblat prin scufiţele noastre. 

— Cum adică? Ne-au zgândărit la creier? întreabă Colosul, uşor neliniștit. 

— Nu trebuie să te agiţi atât pentru asta, zice, dispreţuitor, Otto. Nu tu! 

Fachirul împarte apa cu gesturi de paşă, sfătuindu-ne să n-o bem dintr-o 
dată. Îi aruncă Sarei priviri date pe polizor, dar se abţine de la comentarii. 

— N-au decât, face, împăcat, Colosul. Totul e să nu-mi fi umblat la partea 
de mansardă răspunzătoare de activitatea pendulului. Dar sunt liniştit. De 
câte ori mă aflu în prezenţa ta, continuă el, frecându-se „întâmplător” de 
Sara, mi se confirmă că nu au făcut-o. 

N’Gomo şi Hula stau pe vine ca două babe constipate, schimbând cu 
Fachirul câteva cuvinte într-o franceză tocmai bună să tunzi oile cu ea. 

— Ce zic magraonii ăştia? se interesează Colosul, politicos. Mai e mult 
până la tribul lor? 

— Să sperăm că nu mai mult decât ne va ajunge apa, face, prevăzător, 
Fachirul. Aici, timpul şi spaţiul au cu totul alte dimensiuni. 

Se întinde în iarba înaltă, părând un şarpe negru, intrat în greva foamei. 
Când începe ploaia, singurii care se bucură sunt cei doi negri. Saltă pe loc, 
croncănind ca două ciori care au primit o porție de arsenic sub coadă. Ne 
aciuim la adăpostul unui cocotier, dar aversa abundentă ne transformă repede 
în nişte bureţi. Colosul ia exemplu de la călăuze, doar că exclamaţiile lui 
seamănă perfect cu înjurăturile suculente scoase din zestrea lingvistică a 
unui bătrân lup de mare. Otto, în schimb, profită de ocazie, frecându-şi 
salopeta şi bocancii cu săpunul care nu lipseşte niciodată din buzunarul 
rucsacului său. Atâta ferchezuială n-am mai întâlnit nici la cel mai rasat 
motan. 

— Orice ar fi fost, reia Fachirul discuţia lăsată momentan de izbelişte, nu 
trebuie să ne facem griji. Ce importanţă are pentru cine lucrăm? Banii sunt 
aceiaşi. 

—  Opreşte-te, Otto! zbiară Colosul, enervat. Ne demoralizezi cu 
extravaganţele tale! 

— Nu tuturor le place să trăiască în împuţiciune! strigă Otto, frecându-şi 
pielea mai albă decât miezul unei nuci de cocos. 

Colosul trage un gât de votcă, pentru a contracara gustul oribil al apei, 
întorcându-şi privirile. Admiră o pereche de paviani, care stau resemnaţi pe o 
cracă, vârâți până la gât în frunziş. Apoi gravitează spre subiecte tabu: 


— De ce s-o crede că ne tragem din maimuțe? 

— E de-ajuns să te priveşti în oglindă, ca să-ţi răspunzi! profită Otto de 
ocazie să dea replica adecvată. 

— Nu vorbeam de poponari. Ăştia se trag cu siguranță din curmali! 
Vorbeam de noi, oamenii normali. Măi, Hula, îşi îndreaptă uriaşul atenţia 
spre negrotei, bunică-tău avea coadă? 

Burundezul nu pricepe o boabă englezeşte, dar, bucuros că a fost băgat în 
seamă, dă din mâini, pierzându-se într-o explicaţie lungă. N'Gomo îl 
întrerupe din când în când, pentru a contribui şi el cu propriile-i cunoştinţe la 
explicarea fenomenului. 

— Mulţumesc, e de-ajuns! zice Colosul, ridicând o labă. 

— Ştii burundeza? fac eu nedumerit. 

— Nu e nevoie să cunoşti tigreza ca să pricepi că urmează să fu sfâşiat, 
mă lămureşte Colosul. De multe ori, de altfel, cuvintele nu fac decât să 
îngreuneze relaţiile dintre oameni. N-aveam mai mult de optsprezece ani, 
când mi-a trecut prin cap că unul dintre lucrurile cele mai inteligente pe care 
ar trebui să le fac ar fi să mă însor. 

— Îţi trebuia o păsărică permanentă? îl întreb, scoţându-mi apa din 
bocanci. 

— Aş! în Chicago, unde mi-am petrecut tinereţea, măcelarii şi curvele 
întrecuseră pe atunci numărul de şobolani pe cap de locuitor. Mă găseam 
însă în relaţii foarte proaste cu poliţia. Era vorba de unele cafturi la care 
participaseră, în calitate de victime, chiar nişte gabori. Mă bătea gândul să 
mă însor cu fiica unui judecător. 

— De ce nu cu fiica unui poliţist? zic eu, crezându-mă dintr-o dată foarte 
deştept. 

— Ai răbdare şi ai să pricepi, îmi răspunde Colosul, scăpându-mi un 
ghiont. Cum ziceam, am pus ochii pe una care, după ce că era urâtă cu draci, 
se mai chema şi Ruth. Ajutorul pe care mi-l putea da însă viitorul tată-socru 
era mai important, drept care am atacat-o frontal. Ruth, care nu se bucurase 
de coţăială decât privind la filmele de gen, a rămas atât de încântata de 
realitate, că a stors toată vlaga din mine. Acum, nici eu n-aveam de gând să- 
mi cheltuiesc materialul pe de-a moaca. Într-una dintre nopţi, pe când mă 
refăceam după o trosneală aprigă, i-am pus pe tapet problema căsătoriei. 
Tipii din înalta societate au însă regulile lor, pe care, vrei nu vrei, trebuie să 
le respecţi. Mai pe înţelesul vostru, trebuia s-o cer direct de la taică-său, care 
urma să ne dea binecuvântarea. Zis şi făcut. Ruth îmi stabili o întâlnire, 
având grijă să nu-i spună însă nimic bătrânului despre intențiile mele. Cum, 


pe lângă alte calităţi, o am şi pe aia că nu mă pricep prea mult la cuvinte, de 
îndată ce am intrat, i-am zis: 

„Bună ziua, domnule judecător, am venit s-o iau!” Reacţia tipului nu a 
fost exact cea pe care o aşteptam. Vreau să spun că, în loc să-mi tragă un şut 
în fund şi să cheme servitorii, m-a prins pe după umeri şi mi-a servit un 
whisky, zicând că sunt primul din ziua aia care a venit în acest scop. lată-mă 
luat cu totul prin surprindere: care vasăzică, nu eram singurul escroc căruia îi 
dăduse prin cap ideea genială de a se înrudi cu tribunalul. Dar surpriza avea 
să fie şi mai mare când m-a întrebat direct: „Ai văzut-o? Ai pus mâna pe 
ea?” Fiindcă nu puteam recunoaşte că pusesem chiar mai mult decât mâna pe 
paţachina de fiică-sa, am făcut o referire vagă la vreme, cum citisem eu că ar 
procedă oamenii stilaţi. Boşorogul era însă pornit pe destăinuiri şi-mi zise: 
„Înţeleg de ce vorbeşti despre ploaie. Ai băgat de seamă că dă din fund şi 
voiai să ştii daci poţi s-o stăpâneşti!” Al naibii hodorog! Mirosise probabil 
ceva, că prea mergea direct la obiect. N-am apucat să cer un nou whisky, că 
babalâcul mai scoase o perlă: „Cam bate toba, să știi!” 

Ce-i drept, Ruth asta obişnuia, pe când zbârnâiam în fofoloanca ei, să dea 
cu tălpile în tăblia de la divan, dar nu remarcasem că ar fi făcut-o într-un 
anumit ritm. Aşa că am dat-o iar pe ceva vag, legat de influenţa soarelui 
asupra creierului, dar pas să scap de obsedat. Mă luă pe după umeri şi 
claxonă iar: „Dar nu e o problemă chestia asta cu toba! Apuci şi tu o piatră 
sau un ciocan şi-i arzi câteva la încheictură!” 

Acum, mă ştiţi, nu se poate spune despre mine că am fost vreodată vizitat 
de inocenţă, nici măcar când eram în burta maică-mii, care, în treacăt fie 
spus, pretindea că n-am crescut în uter, ci în intestinul ei gros. Totuşi, 
parascoveniile judecătorului m-au făcut să mă gândesc mai serios la 
intenţiile mele matrimoniale. Mă blindez cu încă un whisky, aşa că 
următoarea întrebare a boşorogului nu mă mai ia pe nepregătite. Dilul voia 
să afle dacă intenționam s-o ţin în stradă. După care trecu fără nici o legătură 
la sfaturi părintești, îndemnându-mă să n-o calc prea tare pe coadă, că nu 
mai e nouă. Îmi şi preciză: „Eu am mai dat-o şi la alţii! Dar numai la 
prieteni!” Cu asta m-a făcut tablou! Şi eu, care crezusem că măcar scorţoşii 
ăştia, care-şi zic puritani, mai păstrau câte ceva din principiile morale, cu 
care, eu cel puţin, nu m-aş şterge nici la cur. În fine, hodorogul puse şi 
bomboana pe colivă: „În rest, numai eu m-am urcat pe ea!” 

De data asta a fost nevoit să cheme doctorul, care-i era chiar vecin şi care, 
fiind un cunoscut homosexual — avea şi acasă o lozincă cu „homo sweet 
homo” — a dat să-mi facă respirație gură la gură. Evident că a trebuit să-i ard 


un pumn, zicându-i că Ruth îmi ajunge, când e vorba să fac sacrificii 
sexuale. A fost rândul judecătorului să leşine, deoarece nici nu-i trecuse prin 
cap că ar fi putut să fie vorba despre fiică-sa, ci despre o rablă de Chevrolet 
pe care ţinea s-o vândă. De-aia vă spun, prieteni, că, de cele mai multe ori, 
vorbăria înrăutăţeşte relaţiile dintre oameni. 

O dată cu povestea uriaşului se opreşte şi ploaia, ceea ce nu înseamnă însă 
şi sfârşitul necazurilor. Păşim printr-o veşnică băltoacă, ţinându-ne tot mai 
greu echilibrul, din cauza vegetației alunecoase invadate de apă. În plus, o 
mulțime de insecte zburătoare, din toate speciile, mişună pe feţele şi pe 
mâinile noastre. Ne ungem cu o cremă neagră, al cărei miros, în loc să le 
îndepărteze, are un efect benefic asupra apetitului zburătoarelor, căci acestea 
îşi dublează numărul. 

— Ne-ai dat un smac cu termenul de garanție depăşit! strig eu către 
Fachir, gesticulând ca un naufragiat spre un vapor zărit la orizont. 

— Aveţi răbdare! răspunde Fachirul, care suportă cu stoicism asaltul 
sfârlezelor. 

Şi are dreptate. Peste câteva minute, insectele sună retragerea, lăsându-ne 
să răsuflăm uşuraţi. Dintr-o dată, nici mersul prin apă nu mai e atât de 
chinuitor. Sara face o piruetă, cât pe-aci să vină cu roţile-n sus. Prevenitor, 
Colosul o susține, readucând-o în poziție normală. Fireşte, nu scapă prilejul 
să-şi strecoare mâna între picioarele ei, lucru pe care Sara nu-l apreciază. E 
rândul Colosului să facă pleosc, împins cu putere de braţele vânjoase ale 
evreicel. Se scutură ca un câine de scafandru. Nu poate să se împace cu 
modul oarecum ciudat în care înţeleg unii să răsplătească un ajutor 
camaraderesc. 

Se apropie noaptea, dar drumul, nostru prin apă nu se mai termină. Abia 
când soarele devine un cerc uriaş, portocaliu, pregătindu-se să dispară la 
orizont, întrezărim pe o colină câteva colibe strânse într-un pătrat. Putem 
distinge şi nişte siluete negre care înteţesc un foc vesel. E un cătun tipic de 
fermieri bantu, crescători de bovine. Nu sunt prea bucuroşi să dea ochii cu 
noi. Amintirile lor despre albi îi fac să-şi ţină pe-aproape prăjinile cu vârf de 
metal şi cuțitele lungi, care strălucesc sinistru. 

N’Gomo dă explicaţiile de rigoare. Din privirile burundezilor pricepem că 
nu cred nici un pic în povestea cu exploratorii de la Animal Planet, pe care 
conveniserăm s-o turnăm în cazul unor întâlniri neprevăzute. Vederea 
banilor, pe care Fachirul îi plimbă pe sub nasurile lor late, le schimbă însă 
părerea. În schimbul unei sume modice, sunt pregătiţi să creadă orice, chiar 
şi faptul că suntem trimişii ONU. 


Am nimerit la cină. Nici unul dintre noi nu face nazuri, deşi ciorba care ni 
se oferă are aspectul conţinutului unei scuipători dintr-un spital de 
tuberculoşi. La masă s-a strâns tot satul — bătrâni, copii şi femei care, în 
acelaşi preţ, ne privesc cu ochii lor rotunzi şi negri, fără să scoată o vorbă. 
Doi câini ne dau târcoale, mârâind. Pentru ei, banii nu reprezintă nimic. Sunt 
însă alungaţi de cel care pare să fie şeful tribului, căci are locul principal, 
mai exact, şade pe singurul scăunel care se găseşte prin zonă. 

N’Gomo şi Hula schimbă cu conaționalii lor diverse păreri, în vreme ce 
Fachirul îşi notează conştiincios coordonatele locului. Când vine vremea 
votcii, atmosfera prinde să se însuflețească. Colosul este invitat să guste 
dintr-un rachiu făcut din coajă de cocotier şi, deşi are o figură incredibil de 
grotescă, putem distinge o strâmbătură de beţiv la primul pahar cu votcă al 
dimineţii. 

— Sigur nu bagă în fiertura asta şi urină de babuin? îl întreabă el pe 
N’Gomo, mirosind precaut ceaşca de lut. 

— E o băutură tradițională, îi răspunde negrul în franceza locului. Se 
numeşte oulampa. 

— Numele nu-mi spune nimic, zice Colosul, care ar putea câştiga oricând 
un concurs gen „cine ştie câştigă” pe tema băuturilor alcoolice. 

Frige un gât din bidonaşul propriu, după care îl invită pe şef să guste şi el. 
Şeful nu refuză, ba devine brusc cooperant, transmițând bidonaşul 
„colegilor”, care-l golesc iute. Colosul e gata să-şi exprime revolta în cei mai 
personali termeni, când o idee năstruşnică îi dă de înţeles că aş putea face un 
târg. 

— Aşa cum împart cu această votcă, îi zice el şefului, care nu pricepe o 
10tă, cred că şi tu ai putea împărți femeile tale. 

Gestul uriaşului se dovedeşte însă atât de elocvent, încât nu mai e nevoie 
de nici un traducător. 

— Nu eşti normal, zice Fachirul, trosnindu-şi oasele. Vrei să te alegi cu un 
sifilis sau cu SIDA? 

— De unde ştii tu? sare Colosul, ţâfnos. Le-ai făcut analizele? 

— Frederick, pentru câţiva dolari poţi avea orice femeie de-aici, fără să se 
supere nimeni, dar te asigur că tratamentul te-ar costa mai mult decât 
primeşti tu pe tot contractul. 

— Lasă-l să-şi facă mendrele! zice Otto, înțelegător, pregătindu-şi periuţa 
de dinţi. Nu cred că vreo boală ar avea curajul să-i viziteze sângele. 

Pe neaşteptate, localnicii ne oferă un program artistic. Trebuie să recunosc 
că, în sălbăticia lui, dansul ritmat are un farmec aparte. Femeile şi tinerii, 


sosiți la sfârşitul mesei, au mlădieri de feline. Spectacolul umbrelor e tot atât 
de fascinant. 

Luându-ne prin surprindere, Otto scoate din rucsac o sticlă de Smirnoff 
autentic, dar nu e de acord să o facă poştă. 'Toarnă cu grijă în ceşcuţele de lut, 
iar licoarea primeşte pe loc oftaturile de satisfacţie ale băştinaşilor. Chiar şi 
femeile au dreptul să guste, ceea ce transformă dansul într-o serie de mişcări 
din ce în ce mai excitante. 

ÎI observ pe neamţ cum înhaţă sticla şi se retrage lângă o colibă, aşezându- 
se alături de un adolescent care nu ia parte la program. Îi toarnă votcă, 
vorbindu-i într-o franceză curgătoare, îmi cam dau seama ce pun la cale, dar 
cum subiectul nu face parte dintre virtuțile mele, caut mângâierea ou/lampei, 
care nu întârzie să-şi facă efectul. Deşi e întuneric, pânzele colorate cu care 
sunt înţoliți burundezii prind să-mi joace pe dinaintea ochilor, asemenea 
unor piese de puzzle. 

— Ajunge cât ai băut! aud la ureche şoapta Sarei. Eşti primul planton. 
Peste două ore îl trezeşti pe Andar. 

— De cine ne temem aici? întreb eu, cu un zâmbet tont. 

— N-ar fi prima oară când nişte albi, fie ei şi mercenari, ar sfârşi într-o 
groapă comună. Nu crezi că banii şi armele noastre i-ar putea tenta pe negri? 

Dintr-o dată îmi trece orice ameţeală. Sara se prinde de schimbare şi-mi dă 
un ghiont prietenesc. Ochii ei sunt ca două nopţi din cele o mie şi una ale 
Șeherezadei. 

— N-ar fi mai bine să te trezesc pe tine? întreb eu, cu gândul la o pădure 
din Kosovo, unde am avut-o pe Sara într-o împreunare sălbatică. 

Evreica zâmbeşte leneş ca o curtezană, plimbându-şi mâna pe coapsele 
melc. 

— Bine, zice ea. O să fac schimb cu Andar. 

O flacără, mai arzătoare decât cea stârnită de oulampa, ia locul răsuflării 
mele, iar adrenalina îndepărtează, printr-un contraatac surpriză, amorțeala 
care începuse să-mi cuprindă trupul. Promisiunile sunt uneori chiar mai dulci 
decât împlinirile. 

— Riscul este meseria mea! zbiară Colosul, neștiind că repetă o butadă 
celebră. Şi, de altfel, nu scrie nicăieri că o coţăială trebuie musai să respecte 
regulile clasice. 

Îi oferă şefului câteva bancnote de câte un dolar, să pară un teanc mai 
barosan şi-i cere permisiunea, prin intermediul lui Hula — care a învăţat şi 
ceva engleză să aspire la una dintre frumuseţile locului. Primește 
încuviințarea, dar 1 se atrage atenţia asupra câtorva excepţii. Cu totul 


întâmplător, este vorba despre cele mai trupeşe dansatoare, dar Colosul nu 
face nazuri. Marfă e destulă, aşa că iată-l prinzându-se în horă. Trece de la o 
femeie la alta, evaluând cu labele lui uriaşe nurii care ar urma să intre în 
preţ. 

— Bă! Tu, ăla cu toba! strigă el, îndreptându-şi degetul bont către un 
negrotei care chinuieşte o piele de capră întinsă pe un cadru de lemn. Zi-i 
ceva mai romantic! 

Romantic la tobă! Asta e Colosul! Primeşte, totuşi, o melodie mai puţin 
sprinţară, care-i oferă prilejul unei analize detaliate. Ezită o vreme, oferind o 
concurenţă neloială măgarului lui Buridan, după care se hotărăşte. Aleasa e 
trasă afară din cerc. Veselia devine generală, ceea ce mă face să cred că 
respectiva e chiar curva satului. Uriaşul însă nu e atent la manifestările din 
jurul lui. Unicul său ochi sclipeşte ca o flacără la gura armei, în timp ce 
dinţii îi clănțăne de poftă. Aproape că a dezbrăcat-o pe negresă, ai cărei sâni 
se revarsă peste rochia strâmtă, ca două valuri uriaşe tsunami. Sfârcurile 
roşii îl scot din minţi pe Colos. Fără nici un protocol, începe să le ia la 
ronţăit. Negresa scoate țipete de durere, amestecate cu chirăituri de pisică 
prinsă în corzi, căci mâna Colosului îi caută cu febrilitate triunghiul negru, 
mai păros decât barba unui patriarh. 

Dansul celorlalți atinge paroxismul. Mesajul erotic e mai clar decât 
lumina lunii, care veghează întreaga scenă. Câţiva băştinaşi, îmbibaţi de 
rachiu şi de instincte, se împreunează acolo, pe loc. Colosul însă nu e un 
împătimit al amorului în grup. Îşi înşfacă prada, dând buzna în prima colibă 
întâlnită în cale. Iese la fel de repede, fornăind ca un rinocer ascultat la tabla 
împărțirii. 

— "'R-aţi ai dracu” de poponari! urlă el, făcându-şi în continuare de lucru 
cu negresa. Nu mai are loc lumea de voi! Să nu intrați aici, mai apucă el să 
ne transmită, că musiu Otto tocmai o primeşte la buci din partea unui 
consilier local! 

Dispare printre doi abanoşi, preferând pericolul sălbăticiunilor vecinătăţii 
unor pervertiţi. Încă mult timp, orgia continuă să se desfăşoare în jurul 
focului, pigmentată cu sfaturile urlate ale Colosului, care închipuie cele mai 
abracadabrante meniuri sexuale, toate cu un singur scop: să înlocuiască 
împreunarea cea aducătoare de boli venerice. 

Cred că un puritan, mai mult sau mai puţin convins, s-ar fi îngrozit la 
vederea acestor creaturi mânate de instinct. Ar fi făcut însă mai puţine nazuri 
dacă 1 s-ar fi înfăţişat un câmp de luptă din Vietnam sau din Cecenia. 


Într-un târziu, dovediţi de băutură şi de efort, participanţii la festin se 
retrag spre colibele lor. Sforăiturile şi gemetele pun pe gânduri animalele de 
pradă ieşite la vânătoare. 

Fachirul, după un rond de control, se aşază lângă mine. 

— Vom face câte doi de planton, îmi zice el, alungându-mi definitiv 
aşteptările erotice. N-am nici cea mai mică încredere în negroteii ăştia şi nici 
în călăuzele noastre. 

— Nu ţi-e somn? încerc eu o ultimă tentativă. 

— Mă tem prea mult de somnul de veci! spune indianul, aşezându-şi 
puşcociul la îndemână. 

Îl înjur în gând, dar n-am încotro. Cele câteva ore de veghe trec mai greu 
decât un marfar cu frânele puse, iar când îi scol pe Sara şi pe Otto, singura 
dorinţă e să mă întind şi să dorm. 

De cum se dă deşteptarea, ne repezim la vasele cu apă ale localnicilor, dar 
în faţa lor stă neclintit şeful de trib. Înţelegem că putem avea rachiul sau 
femeile lor, dar apa e mai presus de orice sumă am oferi. 

Fachirul ne împarte rațiile. Scârboşenia din burdufuri, în loc să înlăture 
uscăciunea gâtlejurilor arse de votcă, mai mult o accentuează. Suduielile 
Colosului se fac auzite mult timp, ridicându-se deasupra pădurii asemenea 
unor păsări speriate. 

Sosirea noastră în Burundi nu a debutat sub cele mai bune auspicii. 
Marşul forţat, lipsa apei, insectele devoratoare şi, nu în ultimul rând, căldura 
sufocantă ne întind nervii la maximum. Fachirul ne stăpâneşte cu greu. Se 
cunoaşte lipsa maiorului Pavlovici, un comandant care se naşte o dată la o 
sută de ani. Otto e gata să se încaiere cu Colosul, când acesta îl înghionteşte 
violent, motivând că-i ocupă spaţiul vital. 

— Dacă nu te omoară vreun negru, lucru pentru care i-aş dona o jumătate 
din suma primită pe contract, o să sfârşeşti de mâna mea! îi prezice neamţul, 
strângând mânerul pumnalului de luptă. 

— Dacă o să apuci! convine Colosul. Cum n-ai ţinut cont de propriile tale 
sfaturi, e de aşteptat să te fi căptușit cu o frumuseţe de SIDA de la amantul 
de azi-noapte! 

— Eşti mai prost decât o piatră de râu! punctează Otto, scoțând la vedere 
un plic cu prezervative. La ce crezi că-s bune astea? Să faci baloane de 
sărbători? 

— Fătălău împuţit! zbiară cu năduf Colosul. Nu puteai să-mi împrumuţi şi 
mie unul? M-ai lăsat să mă chinuiesc ca un şarpe cu ochelari la cititul 
ziarelor! 


— Să-ţi împrumut?! exclamă Otto. Dar ce sunt eu, bibliotecă? 

Primeşte o cracă peste ceafă, la care răspunde cu o rafală. 

Gloanţele se înfig într-un cocotier, la câţiva centimetri de dibla Colosului. 

— Mai încearcă o figură ca asta şi nu mai apuci să ieşi din pădure! urlă 
neamţul, roşu ca un rac. 

— Încetaţi! strigă Fachirul, interpunându-se între cei doi. Aţi făcut sifilis 
la creier? Dacă aveţi chef de gloanţe, vă servesc eu imediat câteva! 

N’Gomo şi Hula ne privesc cu teamă, rotindu-şi nedumeriţi ochii lor 
rotunzi. 

— Voi camarazi, îngaimă N'Gomo. Alţii inamici. 

— Vezi-ţi de boaşele tale şi nu te mai băga în chestiunile albilor! îi 
transmite cu superioritate Colosul, ajustându-şi nervos curelele rucsacului. 
Dacă greşeşti drumul, o să am grijă să-ţi scot limba pe urechi. 

— Frederick, ţine-ţi gura! Aici eu comand! scrâşneşte Fachirul, frecându- 
şi orgolios nasul subțire. 

— Nu se prea vede! exclamă Sara. 

— Vrei să-mi iei locul? strigă indianul, scos din fire. 

— Dovedeşte că eşti şeful! îl înfruntă, calmă, Sara. 

— Sunteţi o bandă de tâlhari! decide indianul, scuipând scârbit pe un 
gândac ieşit la jogging. Să nu uităm că banii vin doar dacă raportez 
îndeplinirea tuturor obiectivelor. Altfel, tot rahatul pe care trebuie să-l 
suportăm o să fie pe gratis. 

Aici ne-a cam atins la coarda sensibilă! Dacă nu are calitățile cerute unui 
comandant, Fachirul deține, în schimb, dreptul de semnătură pentru 
umplerea conturilor noastre. Mârâiala surdă nu se stinge însă cu totul. O ură 
mocnită ne însoţeşte încă şi, dacă luptele nu se grăbesc să apară, s-ar putea 
să ne luăm sânge unul altuia. 

Călăuzele noastre se opresc. N'Gomo întoarce spre noi o figură 
înfricoşată. Buzele îi tremură atât de tare, încât Fachirul abia îi desluşeşte 
şoapta: 

— Suntem observați! Dinspre desiş, cineva se uită la noi! 

Într-o secundă, la semnalul indianului, ne şi îngropăm în verdeață. Mă 
târăsc împreună cu Colosul spre punctul indicat, dispărând în tufişuri. Şerpii 
ar putea lua lecţii de la noi, dacă le-ar trece vreodată prin cap să-şi angajeze 
nişte profesori. Starea de tensiune îmi astupă timpanele. Casc de câteva ori, 
atrăgând privirile mânioase ale Colosului. Crede, probabil, că vreau să-i 
spun ceva, căci îşi duce degetul la buzele strivite, ţinându-l ţeapăn, ca pe un 
catarg de corabie. În secunda următoare, face un salt incredibil pentru 


masivitatea lui. Se înalță aproape imediat în picioare, ținând sub braţ trupul 
sfârtecat al unui negru gol-puşcă. 

— Asta nu putea să ne privească nici cu boaşele! grohăie uriaşul, cu o 
expresie de veselie pe chip. Aruncă cadavrul la picioarele Fachirului, 
adăugând: I le-au mâncat furnicile! 

N’Gomo se apleacă asupra cadavrului şi ne oferă detalii: 

— Murit azi-dimineaţă. 

— Aveţi şcoli de medicină legală în junglă? se interesează Colosul, 
dezinfectându-se cu un gât de oulampa, din care a furat o cantitate 
apreciabilă. 

— Mâncat numai puţin furnicile, continuă călăuza. Câteva ore aici, doar 
oase! 

Sara descoperă o tăietură la gât, lucru care ne bagă şi mai mult în beznă. 
Hula, cunoscător al obiceiurilor locale, se hotărăşte să ne lumineze. 
Înţelegem, în cele din urmă, că negrul e membru al unui trib care-şi face 
veacul prin apropiere. Mai mult ca sigur că a fost pedepsit pentru vreo faptă 
urâtă. 

— Nu facem griji, întăreşte N'Gomo. Ei între ei. 

Treaba începe să pută când Sara desface cu greu pumnul încleştat al 
cadavrului, dând la iveală un nasture de metal, prins de o bucăţică de stofă. 

— Ce-aţi rămas aşa? se miră Colosul, privindu-ne cu malițiozitate. E ştiut 
faptul că sălbaticii ăştia sunt topiţi după obiecte strălucitoare. 

Dar uriaşul a rămas cu istoria cam pe la anul 1400. 

— Hutu! exclamă N'Gomo, cu un glas în care teama se amestecă cu 
mânia. 

— E clar, zice Fachirul, scormonind împrejurimile cu privirea. Tipul ăsta 
fusese trimis de Ohalele să ne întâmpine. A căzut, probabil, în plasa unor 
hutu, care l-au şi dezbrăcat, ca să nu fie recunoscut. S-ar putea să avem 
oaspeţi. 

Explicaţiule în plus sunt de prisos. Ne împrăştiem ca potârnichile, lăsându- 
ne călăuzele de izbelişte. Deşi se află doar la un metru de noi, N'Gomo nu 
ne vede. Ne cheamă cu şoapte dulci. Primeşte o nucă de cocos în scăfârlie, 
ceea ce-l face să priceapă cam care e starea vremii. Împreună cu Hula, se 
caţără ca două maimuțe în primul bananier, pierzându-se în frunzişul din 
vârf. 

Un timp, nu facem altceva decât să aşteptăm. Fachirul şi Sara îşi ițesc 
miniperiscoapele pe deasupra ierbii înalte, măturând peisajul centimetru cu 
centimetru. E greu să stai nemişcat când mii de gâzuţe, crezându-te mort, 


dau semnalul halelii căzute pe nepusă masă. Fachirul trebuie să apeleze la 
privirile sale hipnotizatoare pentru a îndepărta un Boa verde, sosit şi el cu 
trenul personal. Un cunoscător al locurilor, cum sunt negrii pe care-i bănuim 
prin preajmă, poate observa cu acuratețe cea mai mică mişcare sau 
schimbare de decor. Strângem în pumni automatele Kim, de producție 
coreeană, cu încărcătoare interşarjabile şi ascunzător de flacără. 

Suntem dispuşi în forma spiţelor unei roţi, aşa că ar fi greu să fim luaţi 
prin surprindere din flanc sau din spate. Cum nici Fachirul şi nici Sara nu 
descoperă ceva demn de luat în seamă, speranţele noastre se îndreaptă spre 
cele două călăuze cocoţate la cucurigu. Mi se pare că trec ore în şir până ce 
primesc primul semnal. E N'Gomo, care coboară grăbit, târându-se spre 
mine. Călăuza observase o lucire care putea să aparțină unei arme, clar, tot 
atât de bine şi unui leopard. Cert e că fenomenul s-a petrecut la vreo două 
sute de metri de noi, spre Nord. Nu mă grăbesc să împărtăşesc şi celorlalți 
noutăţile primite, ceea ce provoacă reacția Colosului. 

— Bese-te odată? scapă el o şoaptă care culcă iarba la pământ. 

Le fac semn să ne regrupăm în spatele unui muşuroi de furnici care, 
pentru el, ar fi cam ce este State Building pentru noi. 

— Ce-a văzut urmaşul ăsta al lui Montezuma? întreabă Colosul, 
încurcând, ca întotdeauna, datele istorice. 

Ni se alătură şi Hula, care deţine informaţii noi. Punctul de reper pe care 
ni-l indică e un arbore de cauciuc, hotărât să facă pe pustnicul, dincolo de 
liziera pădurii. 

— Doi voluntari! şopteşte Fachirul. Adaugă apoi cu vocea unui cămătar 
evreu: Raţie dublă de apă. 

Sara şi-a şi lăsat rucsacul, întinzând mâna spre burdufuri. Mă pomenesc 
procedând în acelaşi fel, blestemându-l pe indian. A ştiut năpârca în ce fel să 
ne convingă. Nevoile fizice sunt mai puternice acum decât rațiunea, căci 
trebuie să fii tembel să faci pe cercetaşul într-un spaţiu în care fiecare metru 
poate ascunde o capcană. 

— Mai bine i-am trimite pe negrotei, zice Colosul, cu invidie. Cunosc mai 
bine zona. Pierderea lor, de altfel, n-ar necesita decretarea doliului naţional. 

— Când o să am nevoie de sfatul tău, o să ţi-l cer! se oţărăşte Fachirul, 
care nu mai vrea să cedeze nici o fărâmă din atribuțiile lui de comandant. 
Până atunci, pune-ţi botul în „pe loc repaus”. 

Colosul îşi înghite o expresie venită din negura vremii, făcându-i pârtie cu 
o duşcă de oulampa. Băutura asta pute atât de îngrozitor, încât până şi 
insectele refuză vecinătatea uriaşului. 


După ce-şi mai controlează o dată Kimul şi pumnalul de luptă, Sara 
dispare în salturi mari, asemenea unui cangur african, dacă ar exista aşa 
ceva. O urmez tăcut, mulțumit că măcar mi-am potolit setea chinuitoare. 
Înaintăm cu opriri dese, schimbând mereu trena, pentru a ne putea acoperi 
unul pe celălalt. Arborele de cauciuc, caraghios de izolat, se apropie tot mai 
mult, dar nimic nu ne dă de ştire despre o întâlnire neplăcută. Pe deasupra 
noastră, un grup de paviani a hotărât să ne însoţească. Chirăiturile lor s-ar 
putea să ne dea de gol. Există şi o soluție, la care Sara apelează fără 
întârziere. Aruncă cu îndemânare unul dintre micile cuțite prinse în jurul 
centurii, nimerind o maimuţă drept între ochi. Fenomenul este interpretat 
corect de suratele acesteia, care părăsesc în grabă zona, uitând să mai facă 
vreun comentariu. Totuşi, treaba asta s-ar putea să ne coste. Un ochi ar 
percepe imediat informaţia. 

Vrem, nu vrem, trebuie să executăm un ocol destul de mare, ca să 
schimbăm direcţia de sosire, ceea ce ne ia nu numai timp, dar şi un plus de 
efort, care ne consumă apa primită drept recompensă. 

Am ajuns la liziera pădurii, dar tot nu vedem nimic care să ne pună pe 
gânduri. Poate a fost doar un leopard. Privesc către Sara. Pare şi ea 
nehotărâtă. Îmi face semn să rămân nemişcat, sprijinindu-se, la rândul ei, cu 
spatele de un copac. Stăm faţă în faţă, la mică distantă aşteptând să se 
petreacă ceva. Soarele o ia repejor spre Apus, plictisit şi el de atâta 
nemişcare, în care până şi forfota obişnuită a pădurii face parte din linişte. 
Ne-am decis să aşteptăm lăsarea nopţii. Ochelarii cu infraroşii ne-ar putea 
crea un avantaj nesperat — oricum, singurul pe care ne putem baia în 
condiţiile date. 

Nu-mi pot stăpâni încântarea când mă gândesc la camarazii noştri rămaşi 
să ne aştepte. Îndeosebi pe Colos, pe care-l bănuiesc cochetând cu un puişor 
de isterie. Întunericul se lasă dintr-o dală, ca o căciulă trasă pe ochi. Ne 
punem ochelarii speciali, stând în continuare nemișcaţi. Suntem pregătiți să 
rămânem în această poziţie încă vreo câteva ore bune, căci nu putem miza 
decât pe o greşeală a adversarului. Dacă există vreunul. 

Îndoiala se transformă în certitudine când un geamăt uşor, pe care-l 
identific, ca uman sută la sută, ne dă de ştire despre un stomac ce tocmai îşi 
lasă prinosul pe mănoasa câmpie africană. Poate părea caraghios, dar chiar şi 
un scremet are puterea de a chema moartea. Metabolismul îţi poate juca feste 
când nu te aştepţi. Numai nişte proşti ar scăpa un prilej ca acesta dar, oameni 
buni, pot să vă spun sigur că nu suntem noi ăia! 


În acelaşi timp cu Sara, lansez două grenade şi, îndată ce schijele îşi fac 
datoria, înaintăm în salturi mari, secerând cu Kimurile orice umbră 
mişcătoare. Din partea opusă, se aud câteva focuri răzlețe, care nu numai că 
nu ne ating, dar chiar ne indică cu precizie ţintele. Suntem total surprinşi. 
Mai dificil e că nu ne vedem adversarii, deşi le auzim gemetele şi vaietele. 
Continuăm să tragem, apropiindu-se cu salturi mici de locul pe care bănuim 
că îl ocupă inamicii, până când doar răpăiala automatelor noastre e singurul 
zgomot ce se mai aude. Aprind lanterna şi mă rostogolesc iute de lângă ea. 
Nici o replică. Sunt, totuşi, prudent. 

Sara însă se ridică în picioare. Sclipirea dinţilor ei îmi dă mai multă 
siguranță decât un pluton de puşcaşi care ar sări în ajutorul nostru. La lumina 
lanternelor, adunăm, sub arborele de cauciuc, cinci negri mari şi laţi. Laţi de- 
a binelea! Adică morţi. Un tropot de elefant ne pune iar în gardă, dar e numai 
Colosul, aflat în fruntea celorlalţi din grup. 

— Ce-aţi făcut atâta timp? zbiară el. Împiedicându-se de cadavre şi 
căzând cu zgomot la pământ. Vouă vă arde de regulat, în timp ce noi ne 
riscăm vieţile! mai rage el de jos, fără să ţină cont de realitate. 

N’Gomo examinează trupurile celor cinci, dându-ne de veste că tocmai 
am exterminat o patrulă hutu, care pornise, ca atâtea altele, într-o campanie 
de pedepsire a etnicilor tutsi. Cum la fel de bine, observă Fachirul, ar fi putut 
să fie trimisă special pentru noi. 

Asta ne cam pune pe gânduri. Prezenţa noastră e secretă, cel puţin până la 
întâlnirea cu Ohalele. 

— Nu dau doi bani pe secretele astea, zice Colosul, cotrobăind prin 
buzunarele soldaţilor morţi. 

— Nici eu n-aş da vreun dolar pe prostia ta, replică Fachirul. Dacă s-a 
aflat despre noi, cu atât mai bine! 

— La ce bun să ne frământăm minţile cu chestiile astea! face, practic, 
Colosul, care numai de asemenea frământări nu ar putea fi bănuit. Cert e că 
suntem aici şi că putem contabiliza primele noastre victime. 

— Ale noastre? zice Sara pe un ton sarcastic. Nu ştiu care dintre noi 
trăgea vânturi, în timp ce alţii erau în bătaia puştilor! 

— E un fapt pe care istoria nu-l poate consemna! decide, doct Colosul. 
Unele evenimente, după cum se ştie, merg la grămadă. 

— Frederick, intervine Otto, poţi oare să susţii că ai ţinut vreodată în 
mână un manual de istorie? 

— Fireşte! confirmă Colosul cu neruşinare. Ba m-am şi folosit de el! 

— Ştim cu toţii cum! punctează Sara. 


Fachirul are o convorbire scurtă cu cele două călăuze, după care decide 
reluarea drumului. Nu ne mai ocupăm de cadavrele îmbrăcate în uniforme 
zdrenţuite. Furnicile, dacă nu animalele de pradă, vor veni cu bucurie la 
parastas. 

— În mod normal, spune Fachirul, spre dimineaţă trebuie să ajungem în 
tabăra lui Ohalele, pe malul lacului Tanganyika. 

— E bună apa din lac? se informează Colosul, dându-i un ghiont amical 
lui Hula, cât pe ce să-l proiecteze într-un copac. 

— Bun, confirmă Hula, refăcându-şi echilibru. Animal, om, viaţă. 

— Atunci, ce-ar fi să împărţim apa care ne-a mai rămas? 

— Încearcă să te atingi de burduf şi te poţi socoti norocosul purtător al 
unui nou orificiu, altul decât cele pe care le ai din născare! spune, 
ameninţător, Fachirul. 

— Să nu uităm şi gaura din creier, pe care tot din născare o are! adaugă 
Otto, ştergându-şi transpiraţia cu batista lui imaculată. 

— Când vine vorba despre găuri, ar trebui să taci! îl pune la punct 
Colosul. Eu măcar le folosesc în scopurile pentru care ne-au fost date. 

— Crezi că cei care ne-au trimis aici au prevăzut riscurile la care ne 
supune drumul ăsta? murmură Sara, păşind alături de Fachir. 

— Dracu” ştie! exclamă indianul. Înclin să cred că Ohalele nu i-a informat 
la timp despre noile poziţii. 

— Oare de ce? 

— Din prostie. 

— Nu din trădare? insistă Sara. 

— Să-ţi spun un secret, suspină Fachirul. Fiul lui Ohalele e student la 
Harvard. Nu crezi că e cea mai bună garanţie? 

Sara nu mai are ce comenta, în schimb, Colosul, care a tras cu urechea la 
discuţie, nu poate tăcea. 

— Frumos am ajunsă, exclamă el, neîmpăcat, cu dragostea pe care o 
poartă celor din altă rasă. Maimuţele africane îşi trimit plozii la şcoli înalte, 
din America, în timp ce fii patriei îşi varsă sângele prin jungla neagră! 

— Crezi că ai fi avut vreo şansă să urmezi o facultate? îl întreb eu 
bănuitor. 

— Preotul căruia îi făceam mici servicii, mi se destăinuieşte Colosul, îmi 
spunea, în desele ocazii în care mă prindea furând din cutia milei, că 
Dumnezeu l-a înzestrat pe om cu toate calităţile pe care şi le-ar dori, doar că, 
în cazul meu, ele au căzut, cum se exprima preotul, ca nişte spermatozoizi 
într-un uter extirpat. Prea multe n-am înţeles eu, mai ales că anatomia, pe 


care o învăţasem la un bordel de cartier, nu-şi descoperise toate tainele. 
Multe laude am primit şi din partea babacului meu, dar pe astea nu le-am 
reținut, fiind prea ocupat cu zbieretele, întrucât boşorogul obişnuia să mă 
croiască în timp ce-mi vorbea. Dacă mergem mai departe, pe firul 
evenimentelor, pot să-mi amintesc şi de primul meu comandant de pluton, un 
sergent negru. Nici ăsta nu s-a arătat zgârcit cu aprecierile la adresa mea. 
Doar că el, pentru a se face mai bine înţeles, apela la comparații cu animale. 
Necunoscând însă zoologia, încurca rău de tot borcanele. Ori mă făcea 
sprinten ca hipopotamul, ori clarvăzător ca o cârtiță. Nici gardianul-şef de la 
Alcatraz nu s-a dat în lături să-mi recunoască iscusinţa. Pretindea că munca 
cu măciuca va scoate din mine tot ce e mai bun. A trebuit să ajung aici, 
printre voi, încheie Colosul, cu adresă exactă, pentru ca un sfrijit de indian 
să-şi facă mendrele cu capacităţile mele supraomenești. 

Fachirul e prea departe ca să-l audă şi nici Colosul nu dă sonorul prea tare. 
În schimb, Otto e pregătit să-i împărtăşească amarul nerecunoştinţei. 

— Ar trebui să mai trăieşti încă o sută de vieţi, Frederick, ca să poţi 
parcurge întreaga evoluţie de la primate la om. Îl vezi pe ăla? adaugă 
neamţul, arătând spre un urangutan somnambul. În ceea ce te pripeşte, între 
el şi mutra ta dintr-o oglindă ar trebui să nu existe nici o diferenţă. 

Colosul nu e obişnuit cu întortocherile de fraze, dar, după un calcul sumar, 
consideră că Otto nu face parte din galeria celor care-i ridică osanale. 

— Mi-e de ajuns ca să mă uit la tine, ticălos pervertit, ca să-mi dau seama 
că Dumnezeu a avut probleme mari dacă te-a creat. Nici nu ştiu la ce e bun 
unul ca tine. Copii nu faci, lapte nu dai, blană, ioc! Cu ce-ai fi tu mai bun ca 
mine? 

Otto scoate sticla de Smirnoff, din care mai rămăsese un sfert de conţinut, 
plimbând-o pe sub nasul Colosului. Uriaşul, care, fie vorba între noi, ar bea 
şi puroi de şobolan, nu e totuşi foarte încântat de calitățile oulampei. Vederea 
votcii fine îi contractează muşchii maxilarului, aducându-l la sentimente mai 
bune. 

— Nu contest, zice el, încercând, fără să reuşească, să pară indiferent, că 
sunt domenii în care mă poţi depăşi. Aşa e şi bine. Să ne completăm. De 
aceea formăm o echipă. 

Neamţul zâmbeşte ca un papagal la un vernisaj, gustând cu delicateţe din 
sticla pătrăţoasă. Îl mai fierbe un timp pe uriaş, dar are o inimă prea bună. 
De chinuit, îi place să chinuiască doar animalele şi prizonierii. Îmi întinde 
recipientul, pe care nu-l refuz nicidecum. 

— Să uităm răutăţile, zice el, pe un ton fals, trecându-i sticla Colosului. 


— Chiar aşa! Nişte camarazi ca noi ar trebui să se respecte şi să se 
înţeleagă! plescăie uriaşul. 

Asta nu-l împiedică să soarbă un gât de nesimţit, lăsând doar un strop pe 
fundul sticlei. 

— Termin-o! spune Otto, cu mărinimie. Măcar eşti printre puținii care pot 
aprecia o băutură bună. 

Cu asta, Colosul consideră că şi-a mărit galeria celor care fac aprecieri 
pozitive la adresa lui, ceea ce-l înveseleşte peste măsură. 

— Măi, cârnat afumat... pardon, domnule comandant, rectifică el rapid, 
adresându-se Fachirului, aud nişte cocoşi africani vestind zorii unei noi zile. 
După evaluările tale, trebuia să fi ajuns. 

— Auzi greierii din capul tău, identifică Fachirul sursa, încearcă să respiri 
ceva mai departe de mine, fiindcă îmi tulburi activitatea cerebrală. 

— Andar, se aude din întuneric glasul Sarei, nu crezi că ar fi timpul unui 
popas? N-am mâncat nimic de aproape douăzeci de ore. 

Propunerea e acceptată. Carnea care ne-a mai rămas prin rucsacuri are un 
gust atât de scârbos, încât până şi Colosul renunţă la ea. Înfulecăm nişte 
banane şi brânza primită de la fermierii bantu. Deşi pute de-ţi mută nasul, 
are un gust dulce şi răcoritor. Singurul burduf cu apă rămas e aproape gol. 
Fachirul ne împarte câte o raţie care n-ar sătura nici o rândunică întoarsă din 
concediu. Nimeni însă nu face scandal. Supravieţuirea e acum mai 
importantă decât astâmpărarea setei. 

— Negrii ăştia doi n-ar trebui să bea apă, e de părere Colosul. Am auzit că 
au în corp un fel de cocoaşe, precum cămilele, în care depozitează apa. Pot 
trăi aşa, fără să bea, zile în şir. 

— O asemenea cocoaşă ai tu, Frederick, zice. Sara, sorbind picătură cu 
picătură raţia primită. Doar că e depozit de votcă, nu de apă. 

— Ar fi frumos să ne lăsăm oasele pe-aici, morţi prin însetare! mă pronunţ 
eu, izgonind insectele care nu au somn niciodată. 

— Ar fi un sfârşit absurd, potrivit unei vieţi absurde, şopteşte Sara, 
curăţindu-şi Kimul cu grijă, asemenea unei mame care schimbă scutecele 
copilului. Nu există nici un monument al mercenarului necunoscut, aşa-i? 

Ca de obicei, Colosul se grăbeşte să ia parte neinvitat la discuţie: 

— Treaba asta cu monumentele poate duce, cum spunea comandantul 
nostru, la tulburări cerebrale! Înainte de a părăsi definitiv Chicago, mă 
împrietenisem cu un bătrân jidan, pe care-l mai ajutam, cu una, cu alta. 

— Îi cărai plosca? cer eu detalii. 


— Nu! Asta se întâmpla pe când eram internat în spital, pentru un sifilis 
rebel. Acolo căram, într-adevăr, toate ploştile, pe care le vărsăm apoi în 
filtrele de apă de unde beau doctorii şi infirmierele. Bătrânului jidan, despre 
care vă vorbesc, îi căram doar ziare şi câte ceva de mâncare, căci nu ieşea cu 
lunile din casă. Nu pentru că ar fi fost bolnav, dar se ocupa cu scrisul unei 
opere care, zicea el, avea menirea să-l facă nemuritor. Ideea asta cu 
nemurirea 1 se înfipsese în creier mai ceva ca un băț în găoaza unei căţele. 
Încercase tot felul de tertipuri. Mai întâi s-a dus la un pictor. Asta i-a făcut un 
portret în ulei, cu care semăna cum seamănă un floc de cimpanzeu cu un fir 
de garoafă. Treaba mai nasoală era că muştele s-au răhățit cu aşa o poftă pe 
pictura respectivă, încât, ca s-o spele, nevasta jidanului, o smintită, a folosit 
benzină şi-ţi cam dai seama ce s-a ales de culorile alea! Culmea, dar abia 
atunci începuse să semene cu portretul! Bătrânul jidan a făcut însă icter de 
supărare şi a trimis-o pe nevestică la mama ei, lucru care la ei se pare că e o 
mare jignire. Ca să evite pe viitor astfel de întâmplări nepotrivite, evreul a 
trecut pe la un sculptor, care 1-a luat o grămadă de bani pe un fel de bust ce 
aducea, ciudat de bine, cu o clismă. Nici de astă dată n-a fost însă să fie cu 
noroc! Pisica pe care o crescuse de mică a prins obiceiul să-şi facă nevoile 
taman în vârful statuii, unde se bănuia că ar fi ţeasta jidanului. Atât de rău s- 
a supărat ăsta, încât, neputând să procedeze cu pisica aşa cum procedase cu 
nevastă-sa, a aruncat animalul în curtea din spate, unde a fost devorat în 
câteva minute de o familie paşnică de șobolani. Nemurirea, pentru care 
făcuse o pasiune, continua să-l necăjească pe bătrân, întrucât, după primele 
două tentative, rămăsese cam fără bani şi-a comandat o placă de marmură pe 
care a scris: „Aici locuieşte, a locuit şi va mai locui Iosef Auerbach.” Placa a 
pus-o pe peretele casei. În fiecare dimineaţă, se posta în dreptul ei, trăgând 
cu coada ochiului la reacţia concetăţenilor, cărora, dacă ar fi s-o spunem pe- 
aia dreaptă, li se rupea în paişpe. Ghinionul nu s-a lăsat însă nici aşa de capul 
jidanului. Într-o noapte, nişte boschetari au furat placa, pe care au vândut-o 
unui gropar în schimbul unei jumătăţi de rachiu. După ce a confecţionat din 
ea o cruce, groparul a vândut-o, la rândul lui, unei babe, pentru două sticle 
de whisky falsificat. Baba avea nevoie de cruce ca s-o pună la mormântul lui 
bărbatu-său, mort din cauză de beţie, dar n-a mai apucat s-o monteze, pentru 
că a dat ea însăşi ortu’ popii, drept pentru care crucea a fost folosită în 
scopuri personale. De supărare, bătrânul jidan a făcut un atac cerebral, 
devenind un diliu cu acte în regulă. Atunci i-a venit ideea să scrie o operă 
care să-l facă cu adevărat nemuritor. 


— ŞI ce s-a întâmplat cu opera lui? întreabă Otto, în vreme ce-şi schimbă 
ciorapii cu gesturi de coafeză. 

— Nu mai ştiu exact, pentru că, între timp, îmi venise recrutarea, aşa că 
am dat o fugă până în Mexic, de unde, când m-au găbjit, am fost adus înapoi 
în State, cu o dubă folosită la transportul animalelor. Am auzit însă de la un 
coleg de arest, care locuia pe strada jidanului, că bătrânul rămăsese atât de 
sărac, încât nu mai avea bani nici pentru hârtie igienică. Când venea timpul 
căcării, folosea filele manuscrisului, în vreme ce striga, frecându-şi bucile de 
tron: „Dac-am ajuns să mă şterg cu nemurirea la cur, înseamnă că sunt 
dincolo de viaţă şi de moarte!” 

Colosul îşi trosneşte oasele şi vrea să se întindă şi să tragă un binemeritat 
pui de somn, aşa cum ar fi făcut orice povestitor, o dată misiunea încheiată. 
Doar că a greşit adresa. Fachirul ne aşază din nou în şir, dând semnalul 
plecării. 

Când soarele, ridicat dintr-o dată pe cer, luminează cătunul din faţa 
noastră, rămânem încremeniţi. Am putea crede că ne-am învârtit în cerc şi 
am ajuns iarăşi la ospitalierii fermieri bantu. Piaţa în formă de pătrat, în jurul 
căreia sunt construite casele, este însă de două ori mai mare, iar ceea ce se 
întâmplă acolo e cu totul altceva decât o sărbătoare. 

Pretutindeni sunt împrăştiaţi soldaţi în uniforme de camuflaj, purtând pe 
cap nişte pălării lălâi. Trec din casă în casă, agitându-şi Kalaşnikovurile şi 
scoţându-i cu îmbrânceli şi şuturi pe locuitori, pe care-i adună în mijlocul 
pieţei. Bătrânii, copiii şi femeile urlă a jale, căutând să se ferească de 
loviturile soldaților. 

Fachirul ne indică o pădure din apropiere, iar ceea ce vedem, ne dă flori 
pe şira spinării, cât suntem noi de duri! Peste douăzeci de bărbaţi, toți cu 
burțile spintecate, sunt spânzurați de copaci. Intestinele le atârnă până 
aproape de pământ. Mulţi dintre ei au câte o mână sau câte un picior tăiate, 
alții, ochii scoşi. Câtorva li s-au bătut în frunte cartuşe de mitralieră. E sigur 
că sunt bărbaţii din sat, cum la fel de sigure că sunt de origine hutu. Prin 
urmare, soldaţii ar putea face parte din trupele lui Ohalele. Dar nu sărim în 
sus de bucurie şi nici nu ne grăbim să facem joncţiunea. Rămânem ascunși în 
iarba înaltă, cu Kimurile pregătite să intre în scenă la nevoie. 

În atâţia ani de mercenariat, am învăţat că nu poţi ştii niciodată cu 
certitudine care sunt aliaţii şi care inamicii, până când nu deţii toate datele 
necesare. Chiar şi amănunte, care li s-ar părea unora insignifiante. Mai ales 
aici, în Africa, unde cu greu poţi ghici intențiile băştinaşilor. 


Ultimu locuitori ai satului au fost adunaţi într-o ciurdă, în care soldaţii 
lovesc la întâmplare cu cizmele şi cu paturile armelor. O femeie strigă ceva, 
strângându-şi cu disperare copilul la piept. Drept răspuns, unul dintre soldaţi 
îi smulge pruncul şi-l aruncă în aer. Apoi, cu o rapiditate pe care ar invidia-o 
şi cel mai iscusit pistolar al Vestului, scoate un pistol cu ţeavă lungă şi-l 
ciuruieşte pe micuţ. Râde mulţumit, primind vesel omagiile camarazilor. E 
de-ajuns un pas să facă mama spre pruncul ucis, ca un soldat să-i taie gâtul 
cu un cuţit la fel de lung cât o spadă, în cealaltă parte, sunt scoşi din grămadă 
doi bătrâni, asupra cărora tabără doi soldaţi, pe jumătate dezbrăcaţi. Au bâte 
de lemn şi lovesc fără încetare, până când îi transformă în carne tocată. 

În comparaţie cu ceea ce vedem, infernul e o frescă bisericească. Din 
depărtare se apropie un Citroen de teren, din care coboară un negru gras. Îl 
întrece în hidoşenie până şi pe Colos. 

— Babu! exclamă N'Gomo, care e gata să sară în picioare. 

E cosit de Fachir. Indianul se răstoarnă peste el, punându-i în gât mâna sa 
ca o gheară. Babu, în limba rundi, care se vorbeşte prin partea locului, ar 
putea însemna orice — de la „ucigă-l toaca” la „hai noroc”. Se dovedeşte însă 
a fi doar numele aghiotantului lui Ohalele, pe care N'Gomo îl cunoaște 
foarte bine. 

— Prieten! îngaimă el, speriat, simțind cum viaţa i se scurge printre 
degetele Fachirului. Ei aşteaptă noi. 

Slăbind puţin strânsoarea, indianul îl lămureşte pe negrotei că 
manifestările de bucurie mai pot aştepta. Deocamdată e ora privitului. 
N'Gomo şi Hula pricep neaşteptat de repede. Îşi reiau poziţia ghemuită, 
uitându-se cu teamă la Fachir. 

Babu îşi descheie alene gulerul uniformei, elhberându-şi guşa, care, 
recunoscătoare, i se revarsă peste pieptul păros. E tuns la zero. Forma 
capului său aduce izbitor cu o bilă de bowling. Soldaţii au oprit pe moment 
distracţia, așteptând noi ordine. Dar Babu nu se grăbeşte. Cu paşi mari, 
măsuraţi, dă ocol hotei de negri care, de groază, au uitat să mai şi țipe. Timp 
de cinci minute, se plimbă de colo-colo, asemenea unui paşnic negustor de 
sclavi venit să-şi recepţioneze marfa. În fine, după ce-şi scarpină ceea ce ar 
fi trebuit să-i fie nasul, se hotărăşte să pornească magnetofonul. Are o voce 
care pare să-i vină din călcâie. Pasămite e o cuvântare moralizatoare, căci 
soldaţii ascultă atenţi, clătinându-şi din când în când pălărule şleampete şi 
țâţâind din buzele groase. La rândul lor, prizonierii îşi trag umerii în faţă, 
încercând să se facă cât mai mici. La răstimpuri, Babu îşi întrerupe spiciul 
spre a-şi clăti corzile vocale cu conţinutul unei sticle verzi, pe care un soldat 


se grăbeşte să i-o întindă. Ca să meargă rachiul, aprinde un trabuc uriaş, pe 
care-l foloseşte drept interpret, spre a-şi menaja vocea. 

Cele două femei pe care le indică sunt smulse din gloată şi aruncate în faţa 
lui. Rămân aşa cum au căzut, în patru labe, dându-se cu capetele de pământ 
şi zicând ceva repede. Nu se poate spune că Babu dă semne de fericire la 
cele auzite. Ba chiar se enervează. Stinge brusc trabucul de fruntea femeii 
care-i stă la îndemână, făcând-o să sloboadă un urlet înfiorător. Asta pare să-l 
scoată din fire de-a binelea. Sare asupra ei şi, vârându-i mâinile în gură, 
trage cu putere. Nu numai hidoşenia lui este pe potriva Colosului, ci şi forţa. 
Maxilarul inferior al femeii mai stă agăţat doar în două fâşii de piele. Îi 
putem vedea dinţii rânjiți şi limba care-i atârnă ca un steag blegit. Cea de-a 
doua femeie nu-şi mai aşteaptă rândul. Pur şi simplu leşină. Din gură i se 
scurge o spumă albă, în vreme ce degetele ei scurmă inconştient pământul 
reavăn. 

Babu latră un ordin. Imediat, un soldat se apucă să-i decupeze femeii, cu 
gesturi de chirurg, organele genitale după ce îi astupă gura cu bocancul rupt, 
prin care i se văd degetele de la picioare. În final, ridică triumfător, deasupra 
capului, podoaba decupată. Un bătrân primeşte peste gură trofeul, ceea ce-i 
înveseleşte din cale-afară pe soldați. Cu asta, primul act al spectacolului ia 
sfârşit. Se trece la pauza de masă. 

Un adolescent încearcă să profite de neatenția paznicilor, zbughind-o la 
fugă. E secerat de o rafală, care aproape că îl taie în două. Festinul continuă, 
ca şi cum nimic nu s-a întâmplat. Mâncare e destulă, iar băutura se află în 
capul listei. 

— Mai aşteptăm mult? şopteşte Colosul, enervat, căruia postura de 
spectator îi vine ca o pereche de ciorapi unui bâtlan. Cred că a venit vremea 
să ne arătăm muianele, spre a ne înfrăţi cu ostaşii aliaţi. 

— Cât timp o să te mai crezi cel care dă ordine şi nu cel care le execută? 
silabiseşte Fachirul cu răutate. 

— Corect! rostește încet Otto. Nimic nu ne îndreptăţeşte să credem că 
Babu n-a întors între timp armele sau n-a dezertat. Prin locurile astea, sunt 
lucruri care se întâmplă des. 

Colosul îl maimuţăreşte pe Otto, apelând şi la câteva gesturi semnificative 
de curtezană. Sara se apropie de urechea Fachirului şi scoate un birlic: 

— De ce oare americanii au ţinut cu tot dinadinsul să ne trimită aici? 

— De ce nu i-ai întrebat? ricanează indianul. 

— Nu e acelaşi lucru, dacă te întreb pe tine? replică Sara, cu o expresie 
nevinovată pe chip. 


Dar Fachirul se face că nu bagă de seamă întrebarea. Îşi saltă din nou 
capul lunguieţ, conspectând platoul. Filmarea tocmai reîncepe. Se joacă 
ultima scenă, care are ca protagonişti doi soldaţi cu aruncătoare de flăcări. În 
câteva secunde, gloata prizonierilor se transformă într-o făclie uriaşă. Se 
zvârcolesc, se răsucesc, repezindu-se în toate direcţiile, arzând de vii! Câţiva 
sunt seceraţi de Kalaşnikovuri. Un miros greţos de carne arsă se răspândeşte 
rapid prin aer. Hula nu mai suportă şi dă cu râvnă la boboci. Locuitorii 
satului nu mai sunt decât nişte mormane de cenuşă fumegândă, amintind de 
veselele focuri de tabără părăsite de turişti. 

Deodată, Fachirul hotărăşte că a sosit timpul să facem cunoştinţă. La 
îndemnul lui, N'Gomo şi Hula ies din ascunzişuri, cu mâinile ridicate, 
scoțând zbierete care ar trebui să sune ca urări de bun-venit. Soldații îi prind 
în cătările armelor, dar Babu îi linişteşte cu un ordin scurt. Ascultă raportul 
celor doi, scormonind cu ochii spre locul în care ne aflăm. E momentul să ne 
facem văzuţi. Soldaţii rămân în poziţie de tragere. Însuşi Babu pare 
neîncrezător. Abia când primeşte o hârtie din partea Fachirului, chipul i se 
luminează. Dacă se poate spune aşa despre o faţă mai neagră decât abanoşii 
care cresc în preajmă. 

— Dar cum aţi ajuns aici? frige el câteva cuvinte franco-englezeşti, 
proaspăt ieşite de la frizer. 

— Aduşi de N'Gomo şi de Hulă, dă Fachirul răspunsul corect. 

— Nu, nu asta! zice Babu, agitându-şi mâinile. Cum aţi trecut de 
santinelele noastre? 

Soldaţii puşi să păzească împrejurimile se prezintă la ordin, însă nu pot da 
nici o explicaţie plauzibilă despre apariția noastră dincolo de lanţul lor. Nici 
noi nu i-am observat, ce-i drept, dar asta-i altă mâncare de peşte. Fachirul 
prinde din zbor ocazia, transmiţându-i lui Babu vestea cea bună: 

— Lângă comandanţi ca tine şi ca Ohalele nu pot lupta decât soldați de 
elită. 

Babu pricepe însă în felul lui aluzia. Le face pe santinele de două parale. 
Ordonă pedepsirea acestora pe loc, ceea ce se şi petrece. Camarazii care 
execută supliciul nu fac parte dintre simpatizanţii santinelelor. Celor opt 
soldați puşi să facă de gardă le sunt dați pantalonii jos şi primesc la spate 
douăzeci de ciomege. Nu îndrăznesc să protesteze, nici măcar să ţipe. Îşi 
înăbuşă strigătele, vorbind cu ochii, care stau să le cadă în gură. 

O dată prezentările făcute, suntem invitaţi la masă. Nici spânzuraţii din 
pădure şi nici mormanele de carne fumegândă nu ne strică pofta de mâncare. 
Un soldat apare dintr-o colibă, ducând la subsuoară două butoiaşe. E un gen 


de bere făcută din plante cu nume ciudate, dar nici unul dintre noi nu se 
grăbeşte să ceară reţeta. Gustul nu e rău şi nici nu pute ca oulampa. În 
schimb, e destul de tare. 

— Staţia noastră de transmisiuni a fost distrusă de tanzanieni. N-am mai 
apucat să vă transmitem coordonatele exacte, zice Babu, lămurind misterul. 

— Ne poţi spune care e situația operaţională în teren, sau aşteptăm 
întâlnirea cu comandantul Ohalele? se interesează Fachirul, sugându-şi o 
măsea în suferinţă. 

— Comandantul Ohalele o să vă primească personal, precizează Babu, dar 
legătura permanentă o veţi ține cu mine. Trupele paramilitare venite din 
Tanzania acordă ajutor populației hutu — duşmanii noştri tradiționali. 
Dodoma' se face că nu ştie nimic, dar soldaţii lor sunt prea bine înarmaţi, ca 
să fie vorba doar despre nişte bande. Deţin chiar şi două avioane de 
vânătoare, mai multe tanchete şi o artilerie formată din rachete katiuşa. 

— Au şi vreun motiv să-i ajute pe hutu? întreabă Fachirul. Vreau să spun, 
de ce nu vă ajută pe voi? 

De când începuse discuţia, Babu tot aruncă priviri libidinoase în direcția 
Sarei, fără să facă vreun efort de a-şi ascunde interesul. Îi oferă chiar o 
bucată de carne mai aspectuoasă, având grijă, totodată, să-i umple paharul. 

— Vor să deţină controlul asupra unor plantaţii de bananieri şi manioc. les 
bani buni din asta, iar nepricopsiţii de hutu preferă, mai degrabă, să lucreze 
pentru ei, decât pentru guvernul nostru. 

Ne priveşte pe rând, lăsându-ne să-i admirăm ochii parşivi şi viclenia care 
nu mai are nevoie de prezentare. Fachirul se face că acceptă varianta 
propusă, deşi a păsărică ne şopteşte cu totul altă poveste. Lui Babu însă nu-i 
facem cunoştinţă cu respectiva păsărică. Oricum, e prea interesat de cea a 
Sarei. 

Babu ne mai trece o dată în revistă, părând mulțumit că am înghiţit 
găluşca privind bananierii şi maniocul. Cere, la rândul lui, câteva informații, 
care îi sunt date cu bătaie la cântar. Şi doar atâtea câte consideră Fachirul că 
trebuie să-i aducă la cunoştinţă. 

Nici un cuvânt despre noile arme sau despre instrucţiunile secrete primite 
la plecare. 

— Mai avem câţiva mercenari! exclamă Babu. Dar îi plătim chiar noi. 

Fachirul pricepe aluzia. Deoarece trebuie să le câştigăm încrederea, nu 
facem loc nici unei umbre de îndoială. 


— Pare a fi o înţelegere între americani şi comandantul Ohalele, zice 
indianul, umblând la provizia sa cu zâmbete sincere. Dar cred că nu te 
deranjează dacă luăm banii din altă parte. De altfel, dacă voi credeţi că 
merităm, am putea să acceptăm şi din partea voastră nişte prime. 

Babu şi Fachirul continuă în nota asta până la sfârşitul mesei, iar la 
desertul compus dintr-un cocteil de lichior şi rom par deja doi prieteni buni, 
care s-au revăzut după mulţi ani. 

— Ceva marfă printre mercenarii pe care i-ați angajat, sau doar 
aventurieri? întreb eu, slobozind o râgâitură de sărut-mâna pentru masă. 

— O să-i cunoaşteţi, zice Babu, făcând din nou inventarul Sarei. S-ar 
putea să nu fie atât de vestiți ca voi, dar se străduiesc din răsputeri să intre în 
cărțile de istorie. 

— S-a auzit şi pe-aici despre faptele noastre de vitejie? trompetează 
Colosul, cu o expresie de modestie pe figură: 

Babu rămâne cu privirea pironită asupra Colosului, care, la rândul lui, îşi 
priponeşte unicul său ochi pe negru. La câțiva metri, într-un bananier, doi 
urangutani stau exact în aceeaşi poziţie, uitându-se unul la altul. Deosebirea 
dintre cele două perechi este nesemnificativă. 

— Nu există reviste despre aşa ceva, cântă, într-un târziu, Babu, dar 
informaţiile circulă foarte repede pe-aici. Despre tine mi-a vorbit odată chiar 
Helmuth Bock. Nu mi-a dat fotografia, dar descrierea a fost atât de 
plastică, încât e clar că nu te pot confunda. 

Colosul nu-şi mai încape în piele de bucurie. Într-adevăr, dacă ar exista o 
gazetă de perete a mercenarilor, el ar ocupa tot spaţiul consacrat fruntaşilor 
în producţie. Întoarce complimentul cu vorbe, crede el, meşteşugite, 
pretinzând că a auzit, la rândul lui, de năzdrăvănule ilustrului comandant 
Babu. Ca un gest de mare apreciere, îi întinde propriul său bidonaş cu votcă. 
De fapt, e alcool rafinat, îndoit cu şampanie. După ce soarbe, Babu rămâne o 
vreme fără replică. 

— Ce naiba ai pus în asta? întreabă el cu respect, de îndată ce-şi recapătă 
glasul. Spermă de tigru? 

— E votcă făcută chiar de mine, zâmbeşte Colosul. O beau doar vitejii 
care nu cunosc frica! 

Se trece la trabuce. Un răstimp necesar pentru a privi aparent indiferent 
unul către altul, notându-ne cu grijă orice prezintă vreun interes. 

— În seara asta vom merge la punctul de comandă, unde ne va primi chiar 
comandantul Ohalele! ne prezintă Babu programul turistic. Apoi veţi fi 


instalați în tabără, iar mâine dimineaţă vi se va da în primire sectorul de 
luptă. Ar mai fi o chestie, adaugă el, tropăind din nou peste formele Sarei. 
Nu avem, ca să zic aşa, necesităţi separate pentru femei. 

— Nu e nevoie, zice Sara, pe care privirile negrului au început s-o cam 
enerveze. Precauţiile, dacă sunt necesare, mi le pot lua şi singură. În altă 
ordine de idei, comandante Babu, ţi-aş rămâne recunoscătoare dacă m-ai 
trata asemenea camarazilor mei. 

— E greu să faci abstracţie de o femeie, care mai e şi frumoasă! umblă 
Babu la chiseaua cu dulceaţă, lingându-şi buzele belite. 

— Aici sunt doar un luptător, repetă Sara, încercând să-şi stăpânească 
dezgustul. N-aş sfătui pe nimeni să mă considere altceva. Dacă e nevoie, pot 
s-o şi dovedesc. 

— Ţin pariul de partea Sarei! urlă Colosul, care, dacă nu se poate bucura 
de nurii ei, încearcă măcar să scoată nişte bani. 

— N-avem timp de prostii! decide Fachirul. Comandantul Babu a 
recunoscut că suntem cu toţii luptători de elită. 

— Desigur, desigur! se grăbeşte să confirme Babu. Eu n-am pus nici o 
clipă la îndoială valoarea voastră. Dar, pentru că tot avem un moment de 
pauză, n-ar fi rău să ne distrăm niţeluş. 

Otto, care până atunci nu scosese nici un cuvânt, părând să fi adormit cu 
ochii deschişi, înţelege greşit intențiile negrului. Involuntar, îşi duce mâna la 
pumnal. Spre deosebire de noi are pentru Sara sentimente paterne. Ne 
priveşte nedumerit, neînţelegând cum am putea fi de acord să-l lăsăm pe 
Babu să se distreze cu Sara. Lucrurile stau însă puţin diferit. 

— O sută de dolari că Sara poate să bată trei soldaţi de-ai tăi! flencăneşte 
Colosul, căutându-se prin buzunare. 

— Uşurel! face Sara, lăsându-și capul pe spate. Nu sunt câinele tău pe 
care să pui pariu. 

— Vai de mine! sare Colosul, grijuliu. Aici e vorba de orgoliul plutonului 
nostru. Atât şi nimic mai mult. 

— Rahat! Orgoliu! se hotărăşte Otto să cuvinte. N-am venit aici ca să ne 
dăm în spectacol. Dacă vrei circ, Frederick, n-ai decât să te iei la trântă cu 
urangutanii de colo. 

— Asta e chiar o femeie adevărată! se destăinuieşte Colosul lui Babu. Ce 
ZICI, comandante, eşti gata să ţii pariul? 

— O sută de dolari, prin locurile astea, reprezintă o avere! murmură Babu, 
scărpinându-şi bărbia. 


— Pentru mai puţin, le pot rupe eu gâtul! zice Colosul, cu o undă de 
dezamăgire în glas. 

— Comandante Andar, tu ce zici? întreabă Babu, prefăcându-se 
respectuos. 

— Ne putem distra cu un pocher! aruncă Fachirul, scoțând o pereche de 
cărți. 

Noua propunere stârneşte un interes general. Dar suntem nevoiţi să lăsăm 
pe altă dată partida. Staţia de emisie-recepţie a locotenentului lui Babu 
pârâie pe ultrascurte, transmițând un mesaj din partea postului de comandă. 
Primirea a fost devansată, aşa că ne strângem bulendrele şi pornim, alături de 
trupa lui Babu, spre tabăra aşezată pe malul lacului Tanganyika. 

Pierre Ohalele, deşi este negru, are o fizionomie apropiată de cea a unui 
alb. Dacă n-ar fi culoarea pielii, trăsăturile sale ar aminti mai repede de un 
locuitor al Extremului Orient. Are un trup zvelt, de fetişcană. Cele două 
cicatrice, care 1 se intersectează sub bărbie şi o jumătate lipsă din urechea 
dreaptă îi dau însă un aer de asasin. Dar ceea ce te surprinde cu adevărat sunt 
ochii. În loc să fie rotunzi şi mari, au o formă de semilună, cu unul dintre 
colţuri întors puţin spre arcadă. Între privirea lui şi cea a unui vultur pleşuv, 
căruia i s-a furat peruca, nu e nici o deosebire. Pe buzele neaşteptat de subțiri 
îi joacă mai mereu un soi de zâmbet, care te poartă prin toată gama de 
expresii, de la dispreţ la veselie. Face parte dintre oamenii cărora nu le poţi 
preciza vârsta, dar ştim că abia a împlinit patruzeci şi doi de ani. Uniforma 
de camuflaj e nou-nouţă, iar de centura neagră din piele de box îi atârnă un 
Colt 45, cu ţeava lungă. O armă pe potriva unui comandant. 

Fachirul îi înmânează un mesaj personal din partea generalului O'Connor. 
După ce îl citeşte, trece de la unul la altul, strângându-ne aproape afectuos 
mâinile. Privirile lui se înşurubează parcă în ochii fiecăruia. Spre deosebire 
de Babu, nu face nici o remarcă în privinţa Sarei. 

— N-am să vă folosesc în lupta directă, zice el, îndată ce intrăm în cortul 
lui, unde ne invită în jurul unei mese plină cu bunătăţuri. Pentru asta, soldaţii 
mei şi cei câţiva mercenari care luptă în slujba mea sunt suficienţi. 

— Vom lucra la calculatoare? întreabă, cu naivitate, Colosul, pentru care, 
deşi progresul reprezintă un mister, computerele sunt tot un fel de arme. 

Fachirul îi trage un şut în gleznă. Ohalele însă nu se supără, încearcă un 
râs, care aduce mai mult a jelanie de hienă, după care oferă lămuriri: 

— Ceea ce-mi lipseşte şi pentru asta am cerut ajutorul prietenului meu, 
generalul O'Connor, este un comando specializat. Unul care să ştie totul 


despre lupta în spatele inamicului. Credeţi că ați putea îndeplini astfel de 
misiuni? 

Un nou şut al Fachirului opreşte elanul Colosului, grăbit să înşire o listă 
întreagă cu acte de curaj şi eroism, netrecute nu se ştie de ce, în livretul său 
militar. 

— Suntem la ordinele tale, comandante! se înfige Fachirul, 
împieptoşându-se. 

Ohalele primeşte cu mulţumire vestea. La un semn, unul dintre soldaţi, 
care stătuse până atunci nemişcat, toarnă în pahare un lichid auriu. 

— Coniac franțuzesc! ne anunţă Ohalele. Din acela autentic, 
naturellement! Pe lângă multe rele. Coloniștii ne-au lăsat şi câte ceva 
folositor. 

Ridică paharul, fără să-l cioenească şi-l dă de duşcă. Procedăm în acelaşi 
fel, dovedind că ştim să ne adaptăm perfect obiceiurilor casei. Spre 
deosebire de haleala oferită de Babu la botul calului, meniul care ni se 
serveşte e rafinat, probând faptul că franţuju şi-au îndeplinit în bună măsură 
misiunea civilizatoare. Tăcerea e întreruptă doar de întrebările lui Ohalele. 
Ni le adresează pe rând, fiecăruia, referindu-se strict la pregătirea noastră. 
Nota de dejun oficial l-a influenţat până şi pe Colos. Se străduieşte să 
folosească cât mai des tacâmurile. Înăbuşindu-şi profesionist râgâielile, care 
se bulucesc în gâtlejul lui. E atât de pătruns de noua postură. Încât îşi cere 
scuze şi se ridică vreo câteva minute de la masă. Dar pereţii subțiri ai 
cortului lasă cu uşurinţă să treacă bubuiturile vânturilor cărora Colosul le-a 
dat drumul să zboare spre lumi mai primitive. Se întoarce vesel, făcând semn 
soldatului să-i umple paharul. În ritmul ăsta. Nu peste mult timp, o să-l 
vedem folosind şi şerveţelul. 

— Mâine vom sta de vorbă pe îndelete despre toate, spune Ohalele, când 
potolul a părăsit farfuriile, emigrând în stomacurile noastre. 

— Comandantul Babu spunea că de mâine vom intra în focul luptei! zice, 
pe nerăsuflate, Colosul, ferindu-şi gleznele. 

— În ceea ce te vă priveşte, comandantul Babu e doar omul de legătură 
care vă va transmite ordinele mele! accentuează Ohalele. 

Abia atunci băgăm de seamă că Babu n-a fost invitat la festin. E un semn 
de care trebuie să ţinem seama. 

— Ne putem retrage? întreabă Fachirul, punându-și mâinile pe masă. 

— Desigur, aprobă Ohalele. Cred că sunteţi obosiţi. Aţi făcut un drum 
lung şi nici schimbarea fusului orar nu vă avantajează. 


— Oh! sare Colosul. Putem intra oricând în luptă, nu ne stau în caracter 
sclifoselile astea! 

Ohalele zâmbeşte cu premeditare. Îşi îndepărtează scaunul, ridicându-se în 
picioare. ÎI imităm automat. 

— Comandante Andar, zice el cu o voce molatică, răspunzi personal de 
disciplina oamenilor tăi şi de îndeplinirea ordinelor primite. Nimeni în afară 
de tine nu are voie să hotărască pedepsele sau recompensele pentru 
camarazii tăi. Ai autonomie deplină. Cer doar să fiu informat în permanenţă. 

— Soldat Lipovicz Sara va răspunde de legătura cu dumneavoastră! latră 
Fachirul, ţinându-şi mâinile lipite de pantaloni. 

— Mâine va primi laptop-ul de transmisie, precizează Ohalele. De 
discutat, discut numai cu tine, cu nimeni altul dintre oamenii tăi. 

— Am înţeles! 

— Ah, mai e ceva! adaugă Ohalele, oprindu-ne cu un semn. În misiunile 
de comando, veţi pleca doar cu armamentul convenţional. Armele secrete 
rămân în custodia mea. 

După primul moment de stupoare, Fachirul îşi revine şi se porneşte să 
guiţe: 

— Cu tot respectul, comandante, dar instrucțiunile primite la plecare sunt 
altele. 

Fără un cuvânt, Ohalele îi întinde mesajul adus chiar de indian. După ce îl 
parcurge, Fachirul, puţin mai verde în obrăjori, îl înapoiază cu un gest scurt, 
fără să comenteze. 

— Armele acestea le veţi folosi numai în condiţiile pe care le voi stabili eu 
şi numai sub supravegherea mea directă, precizează Ohalele. După cum ştiţi, 
nu trebuie să existe martori, cu atât mai puţin să cadă în mâinile duşmanilor, 
în cazul în care aţi fi prinşi. Rupeţi rândurile! 

Mă chinuiesc să înţeleg de ce O'Connor nu ne-a precizat de la început 
regulile jocului. Singurul răspuns pe care îl găsesc e acelaşi de fiecare dată: 
suntem simpli executanţi, iar înțelegerile se fac deasupra noastră. Parcă 
ghicindu-mi gândurile, Otto şopteşte, în vreme ce ne luăm în primire cortul 
repartizat: 

— Întotdeauna e vorba de mai mult decât ştim. 

— Mă întreb dacă lucrul ăsta este valabil pentru fiecare dintre noi! ne 
bagă Sara din nou în ceaţă. 

— Vă supără disciplina pe care ne-o impune Ohalele? întreabă, într-o 
doară, Fachirul. 


— Cât timp primim banii şi rămânem în viaţă, totul e în regulă! zic eu, 
pregătindu-mă să mă arunc în pat. 

— Asta cu rămasul în viaţă nu e clauză la contract, ne aminteşte Fachirul, 
Scrupulos. 

— Param-param, la, la, la, ciuci-buci... Vă strofocaţi ca nişte călugăriţe la 
lecţia de sex oral! se zborşeşte Colosul, scoțând de sub salopetă o sticlă 
nedezvirginată de coniac Napoleon. 

— De unde ai furat-o, coţcarule? sar eu, invidios. 

— N-am furat-o! se dezvinovăţeşte Colosul. În vreme ce voi vă întreceaţi 
în politeţuri, eu am aranjat un troc cu negroteiul de serviciu. În schimbul 
unor mărgele de sticlă, a convenit să-mi dea butelca. 

— Minţi cu neruşinare! se burzuluieşte Fachirul. O să luăm o notă proastă 
pe chestia asta! 

— O să te lase corigent! zbiară Colosul, amintindu-și subit câte ceva 
dintre performanţele sale şcolare. Erau acolo destule sticle ca să nu poată fi 
ținută o evidenţă clară. Şi, în definitiv, dacă nu vrei, n-ai decât să nu-ţi aduci 
paharul. 

— Să nu te mâi prind cu apucăturile astea! se enervează şi mai rău 
Fachirul. Dacă vrei ceva, poţi să ceri! 

— ŢI s-au urcat la cap aerele de şef! protestează Colosul. Altfel, te îndoiai 
în faţa borâtului ăla, de ziceai că o să-i faci cipicii cu limba. Numai cu noi îţi 
dai... aere de dictator! 

Momentul e propice unei încăierări. În loc de un sfârşit de ziuă pe măsură, 
Fachirul izbucneşte în râs. 

— De unde mă-ta ai învăţat să vorbeşti aşa? zice el, fără nici o supărare în 
glas. 

— Cu apucăturile voastre m-ați prostit şi pe mine! face Colosul, cu creasta 
încă zbârlită. 

Sara se bagă în aşternut, oftând de plăcere. Se întinde cu voluptate, 
îndepărtând perna mare, care o deranjează. 

— Te şi culci? o întreabă Colosul. Nu vrei să guşti nişte poşircă regească? 

— Caut să adorm, înainte de a te apuca tu să grohăi. 

— Sforăiala e un semn de sănătate, zice Colosul. Doar n-o să-mi înfig 
amortizorul de la pistol sub limbă. 

— Încearcă cel puţin să-ți schimbi ciorapii, geme Otto, executându-şi 
nelipsita gimnastică de seară. Şi aşa, aerul e foarte încărcat. 

— Mai bine v-aţi duce amândouă acasă, că poate vă aşteaptă bărbații să le 
dați să mănânce! claxonează Colosul, umplându-şi bidonaşul cu conacul 


şmanglit. Observă privirea mea de câine credincios şi-mi aruncă sticla, cu 
ceea ce mai avea pe fund, zicându-mi: la la tata, că văd că te sufoci! 

Din depărtare ajunge până la noi vaietul unui leopard în căutarea unei 
amante. Sau e doar Moartea, sosită în grabă la mirosul sângelui. 


Spre deosebire de acţiunile de comando obişnuite într-un conflict militar, 
când, în situaţii extreme, te poţi confunda cu membrii unei unităţi speciale a 
inamicului, în cazul nostru, exista, cum spunea Sara, „o problemă de 
nuanţă”. Ne puteam da şi peste cap, că tot nu i-am fi putut convinge pe 
tanzanieni că ne-am născut şi am trăit la gurile fluviului Roufidji”. Ceva 
şanse ar fi avut doar Otto, ținând cont că Tanzania fusese, cu scurt timp în 
urmă, Africa Orientală Germană, dar numai atâtea cât să nu fie omorât pe 
loc. Amintirile despre colonişti sunt îndeobşte neplăcute. 

Nici obiectivul misiunii nu este obişnuit: trebuie să furăm un avion. Nu 
unul de vânătoare, sau de pasageri, ci unul de transport — un Antonov 234 tip 
cargou. Ohalele fusese foarte scrupulos, indicându-ne cu precizie ziua şi ora 
când trebuia să aibă loc acţiunea. 

Ne strecurăm prin savana înţesată de petice de pădure, cu arbori pitici, 
avându-l pe Colos în ariergardă. Mârâitul şi exclamaţiile lui au menirea să-i 
exprime nedumerirea legată de atâta precizie: 

— Un avion trebuie furat atunci când sunt îndeplinite câteva condiţii, 
clămpăne el furios, ştergându-şi nasul cu mâneca salopetei Gilles. Nu e un 
antibiotic pe care să-l iei la oră fixă. 

— Să nu-mi spui că te-ai înfruptat din aşa ceva! îi arunc eu peste umăr, 
iuțind pasul. 

— Nu cunosc un antibiotic mai bun ca votca! spune Colosul. Despre 
rahatul de pilule amintit am aflat pe când căram oliţele în spitalul militar. 
Tipi pretindeau că sufăr de o formă nemaiîntâlnită de sifilis. De fapt, era 
reacţia obţinută în urma sfatului unui prieten. Pentru a scăpa de corvoadele 
la care eram supus la instrucţie, am înghiţit găinaţ fiert de curcan, amestecat 
cu cretă. Pe chestia asta, din opt în opt ore aveam parte de câte un pumn de 
buline. Evident că le schimbam pe băutură, la piaţa neagră din spatele 
spitalului, unde se vindea orice, de la seringi ruginite la paturi. N-o să-ţi vină 
să crezi, dar eram căutat în special pentru excrementele provenite de la tipii 
care sufereau de dizenterie. Se vindeau la un preţ foarte bun, ceea ce m-a 
făcut să mă gândesc la înfiinţarea unei ferme de bolnavi de dizenterie, pe 
care să-i oblig să se cace, asemenea găinilor care se ouă. Un alt articol, care 


se putea încadra în categoria obiectelor de lux, era puroiul. Tipii mâi 1steţi se 
frecau cu el la ochi, căpătând pe chestia asta două săptămâni de internare. 

Colosul trage, scârbit, un gât din bidonaşul de Napoleon, potrivindu-şi 
paşii uriaşi după ai mei, după care revine la problema ce-i frământa şi aşa 
puţina materie cenușie: 

— Dar să furi un avion la o anumită oră, dintr-o anumită zi... La naiba, 
sună de parcă ar trebui să respectăm orarul curselor de zbor! 

Otto se înduplecă să lmpezească lucrurile mai mult pentru a stopa 
văicărelile Colosului, decât pentru a-l scoate pe acesta din beznă. 

— Un om normal, dacă ar sta să se gândească un pic, zice el, cu o precizie 
tipic nemţească, ar putea pricepe că e vorba nu de a fura neapărat avionul, 
cât încărcătura. lar încărcătura există într-un avion, într-o anumită zi, la o 
anumită oră. Mai pe înţelesul tuturor, continuă el, silabisind ca pentru 
neamuri proaste, avionul nu trebuie furat înainte de a fi încărcat, iar după ce 
ar decola, degeaba am mai încerca. 

Chiar şi Colosul, cât e el de căpos, trebuie să accepte varianta neamţului. 
Sara grăbeşte pasul, căci nu trebuie să ne apuce dimineaţa pe drum. Urmează 
cu stricteţe coordonatele pe care i le indică harta digitală, căutând să evite 
orice aduce cu o aşezare omenească. Pregătirea pe care ne-am desăvârşit-o la 
Şcoala Ucigaşilor:*: îşi spune cuvântul. Chiar şi pentru trupele de elită, o 
infiltrare în teritoriul inamic, pe un teren cunoscut doar din descrieri sau din 
harta operaţională, este extrem de dificilă. E drept, ne ajută şi echipamentul. 
Salopetele Gilles au darul de a ne face aproape invizibili, în vreme ce mini 
radarul nostru, pe bază de şocuri electromagnetice, ne dă de ştire, pe o rază 
mare, despre orice mişcare. Totuşi, un ageamiu ar putea confunda animalele 
sălbatice, care se află cu grămada în jur, cu activitatea omenească. Nu e şi 
cazul Fachirului, care, analizând datele oferite de Sara, poate deosebi, în 
întunericul de nepătruns şi petele leopardului de cele ale panterei. 

Îndată ce trecem de primul dispozitiv de gardă al tanzanienilor, schimbăm 
direcția şi o luăm spre Sud-Sud-Est. Comunicarea între noi este total 
interzisă. Ne înţelegem doar prin semne. Colosului îi place la nebunie 
metoda, pentru că poate adăuga de la el o serie de gesturi obscene. 

Ne adunăm sub un baobab stingher, să ne mai tragem sufletul şi să 
stabilim ruta ce urmează. Aeroportul improvizat nu poate fi departe, dar, 
pentru a urma indicaţiile lui Ohalele, trebuie să atacăm la lumina zilei, lucru 
foarte supărător. O antilopă de pădure se opreşte în apropierea noastră, 
privindu-ne cu interes. Nu semănăm cu animalele de pradă, cum ar putea 


crede despre noi o santinelă tanzaniană. Telefonul fără fir prinde din nou să 
funcţioneze, stârnind nedumerirea antilopei. După încă o oră, ajungem în 
preajma obiectivului. Spre totala noastră neplăcere, Fachirul ne trimite pe 
fiecare în câte un copac, în care, o dată urcați, ne ascundem în frunziş. 
Colosul are de furcă cu un cimpanzeu, căruia, se pare, i-a luat cu asalt 
dormitorul. Animalul, mă refer la cimpanzeu, e decis să-i ceară repartiția de 
la Primărie. Colosul nu o are şi nici nu ştie ce-i aia, dar o strâmbătură capătă 
pe loc valoarea unui act de proprietate. Cimpanzeul îl drăcuie pe limba lui, 
bătându-se cu semnificație peste fundul bombat. Lipsit de ajutorul corzilor 
vocale, uriaşul îi răspunde arătându-i degetul mijlociu ridicat în sus. 
Cimpanzeul pare să cunoască înţelesul gestului, căci intră deodată într-o 
activitate febrilă. Se prinde de o cracă de deasupra, crăcănându-şi picioarele 
şi dând la iveală un sex roşu, lung şi încovoiat ca o lulea turcească. Colosul e 
gata să intre la concurenţă, când primeşte în capul tuns chilug o monedă 
aruncată cu precizie de Fachir. Prin semne, îi dă de înţeles indianului că nu s- 
ar supăra dacă ar primi atenționări de genul ăsta cu bancnote de o sută. 
Indianul se rezumă la a înălța ochii spre cer, grăbindu-se să dispară în 
frunziş. 

Din nou, aşteptarea şi chinul de a rămâne nemişcaţi, într-un echilibru 
instabil. Când soarele începe să se ridice pe coate şi pe genunchi, mahmur şi 
posac, ca un beţiv după un somn agitat, putem observa, la mică distanţă de 
noi, aeroportul. 

De fapt, e cam pretenţios să-l denumim aşa. Câteva magazii, gen hală, 
făcute din carton ondulat, se îngrămădesc la capătul unei piste improvizate, 
pe un teren defrişat. Ceea ce ne ia ochii e strălucirea cargoului, în jurul 
căruia trebăluiesc numeroşi negrotei. De la distanţă, par nişte maimuțe 
pitice, executând un număr de circ. Acrobaţiile constau în scoaterea unor lăzi 
de lemn, din magaziile uriaşe, care, după ce sunt prinse în benzi de tablă, 
sunt urcate în cargou, prin trapa deschisă în coadă. Toată munca se face 
manual şi, cum numărul lucrătorilor e destul de mic, vom avea ceva de 
aşteptat. 

Ohalele nu putea să dețină atâtea date exacte decât de la o „cârtiţă” 
infiltrată în trupele duşmane. Altceva însă îmi stârneşte curiozitatea: 
conţinutul lăzilor. Nu poate fi vorba de arme, căci, pentru fiecare dintre ele, e 
nevoie doar de doi cărători. Bananele sau maniocul reprezintă o marfă prea 
ieftină, pentru un transport atât de scump. De obicei, sunt folosite căile 
ferate, până la porturile din Oceanul Indian. Îmi scormonesc mintea, ca să 
găsesc răspunsul, dar rămân cu buzele umflate. Mă las păgubaş. 


În trei foişoare de lemn stau santinele dotate cu binocluri. Alte şiruri de 
soldați sunt dispuse la liziera pădurii care înconjoară aeroportul. Descopăr şi 
două cuiburi de mitralieră plasate la capătul îndepărtat al pistei, iar din 
spatele ultimilor copaci se pot distinge formele unor transportoare blindate. 

Croncănitul unei păsări ne atrage atenţia către copacul din care Fachirul 
ne împarte sarcinile prin semne. Mie îmi revin foişoarele şi cuiburile de 
mitralieră, deşi, sincer să fiu, aş fi preferat să întind o plasă de explozibili în 
jurul transportoarelor, cum are de făcut Otto, sau să creez o diversiune 
pentru soldaţii din dispozitivul de apărare, de care se vor ocupa Colosul şi 
Sara. Totuşi, cea mai grea misiune e cea a Fachirului. Trebuie să pătrundă de 
unul singur în carlinga piloților, pentru a împiedica o decolare intempestivă. 

Reuşita unei astfel de misiuni depinde în cea mai mare măsură de 
coordonarea şi sincronizarea acţiunilor. lar de reuşită depind vieţile noastre. 
Ne cunoaştem foarte bine şi asta ne insuflă curajul de care avem nevoie. Este 
foarte important să ştii cum gândesc camarazii tăi, mai ales atunci când 
telepatia înlocuieşte staţiile de emisie-recepţie. 

După ce poziţionez prin teleobiectiv cele trei foişoare, dispuse în triunghi, 
cobor din copac, îndreptându-mă şerpeşte spre cea mai apropiată magazie. 
Trec prin apropierea unui negru, care fumează nepăsător o ţigară 
confecționată empiric. O clipă, am impresia că m-a văzut, căci aruncă ţigara 
ŞI îşi duce iute mâna la armă. O transpiraţie rece îmi îngheaţă umerii şi ceafa. 
Sunt însă un bun cunoscător al tehnicii stăpânirii de sine. Mâna negrului se 
prelinge pe lângă armă, în buzunar, de unde scoate o sticluță de plastic. Îi 
aruncă o replică camaradului aflat la mică distanţă, după care trage un gât 
sănătos. Camaradul îl imită, apelând la propriile-i resurse. 

Când ajung lângă magazie, trăiesc cu impresia că toți ceilalți mă aşteaptă 
pe mine pentru a trece la acţiune. Mă uit la ceas şi mă liniştesc. Acum vine 
partea cea mai delicată. La săgeata pe care o fixez în mica arbaletă e prins un 
fir electric. Săgeata e, de fapt, purtătoarea unei cantități destul de mici de 
explozibil, dar cu efect garantat. Linia de tragere se află doar la câțiva 
centimetri de pământ, iar iarba înaltă nu-mi oferă posibilitatea de a observa 
eventualele obstacole. Îmi fac cruce cu limba, după care ţintesc cu grijă 
piciorul de lemn al celui mai îndepărtat foişor. Când săgeata se înfige 
zbârnâind şi trăgând firul după ea, îmi înăbuş un chiot de satisfacție. După ce 
leg firul la detonatorul prins de centură, armez cea de-a doua săgeată. Apoi 
pe cea de-a treia. Acum, detonatorul a primit toate cele trei fire, aşa că îi 
programez timpul de declanşare automată, lăsându-l în iarbă. Un timp care 


trebuie să corespundă parcurgerii distanţei până la cuiburile de mitralieră. 
Un timp de care depinde viaţa mea. Dar şi vieţile camarazilor mei. 

Aleg varianta cea mai riscantă, care e şi cea mai rapidă. Se încarcă 
ultimele lăzi, aşa că orice întârziere ar însemna eşecul misiunii. În spatele 
magaziei, un soldat trebăluieşte la motorul unui jeep care are de două ori 
vârsta lui. Din câteva mişcări de şopârlă urmărită de un producător de poşete 
sunt lângă el. Îl cosesc, proptindu-i cuțitul în boaşe. Ce avea negrul ochii 
mari, dar ce mari îi face când mă vede! Nu am nevoie de cuvinte pentru a-l 
informa despre intenţiile mele şi despre ce s-ar putea întâmpla dacă nu s-ar 
conforma. Soldatul e, pur şi simplu, paralizat de frică. Surpriza e atât de 
mare, încât îşi dă drumul pe el. Sunt obişnuit cu astfel de reacţii, care de 
mult nu-mi mai stârnesc veselia. După ce-l aşez la volan, mă înghesui sub 
bordul maşinii, ţinându-i în continuare cuțitul între picioare, Tremurând ca 
varga, negrul o ia cătinel către cuiburile de mitralieră, mişcându-şi crăcii cu 
delicatețea unui flamingo, atent să nu-mi întărâte cuțitul. Vânzoleala din 
jurul avionului îmi este de mare ajutor, mai ales că maşina a luat-o de-a 
dreptul pe pistă. O namilă de negru urlă către şofer, făcându-i semn să 
oprească. Soldatul este însă teleghidat. Latră, la rândul lui, câteva cuvinte 
care-l determină pe cel decis să-l oprească să se ferească din calea maşinii. 
Trecem atât de aproape de soldaţii care încarcă lăzile, încât, dacă unul dintre 
ei ar privi cu mai mare atenţie, i-ar fi imposibil să nu mă observe. 

Tremurul şoferului mi se transmite şi mie, dar e din cauza fricii. Sunt 
conectat la un sistem de înaltă tensiune care-mi varsă în sânge megawaţi de 
adrenalină. Depăşesc avionul şi pot distinge, o clipă, chipul stupefiat al 
Fachirului, cocoţat pe partea inferioară a fuzelajului, cu ajutorul mănuşilor 
sale magnetice. Nu se aştepta să mă vadă plimbându-mă cu jeepul prin 
mijlocul duşmanilor. 

Mai sunt doar câţiva metri până la cele două gropi, din buza cărora răsar 
tevile amenințătoare ale mitralierelor, când detonatorul îşi face treaba. 
Foişoarele cad retezate, asemenea unor girafe faultate de un fotbalist 
cotonogar. În acelaşi timp, din dreptul locului în care se află tanchetele, se 
înalță o trombă de flăcări. Suflul exploziei răstoarnă jeepul. Şoferul negru 
intră direct în cuțitul proptit în vintre. Încă rostogolindu-mă, arunc grenadele 
pregătite spre cuiburile de mitralieră. Reuşesc cu greu să mă ridic şi, plin de 
sânge — nici măcar nu mai ştiu dacă al meu sau al şoferului — mă năpustesc, 
lăsându-mi Kimul să-şi facă datoria. Singurul mitralior care supravieţuise are 
parte de mai mult plumb decât ar intra într-un acumulator. 


Una dintre mitraliere se află încă în stare de funcţionare, aşa că întorc 
țeava şi iau în cătare siluetele negre, intrate într-o viermuială bezmetică. Nu 
apuc să termin banda de cartuşe, că răgetul Colosului stârneşte vijelie în 
atmosfera, altfel senină: 

— Opriţi focul! Ho! Idiotule, opreşte-te! zbiară el în direcţia mea. Nu vezi 
că nu mai suntem decât noi? 

Îmi şterg sângele care-mi acoperă ochii, neîndrăznind să mă ridic. Colosul 
are dreptate. Negroteii sunt culcați cuminţi la pământ, sfârtecaţi mai dihai ca 
nişte antilope servite la prânzul leilor. Mă îndrept, şchiopătând, spre avion, 
când un geamăt mă aruncă din nou la pământ. E şoferul care se chinuieşte 
să-şi scoată cuțitul din trup. Mă vede şi mă roagă din priviri să-i răsplătesc 
ajutorul dat. Într-adevăr, nu-l pot lăsa în suferinţă. Trag un singur cartuş, 
care-i zboară o parte din căpățână, împroşcându-i creierii peste jeepul 
răsturnat din spatele lui. 

Trupurile celor doi piloţi ruşi, veşnicul echipaj închiriat, sunt proiectate 
printr-un geam spart al carlingii. Când ating pământul, bufnesc asemenea 
unor saci de ciment. La geam, apare figura de struţ a Fachirului, care ne 
îndeamnă să ne grăbim. Urc cu greu prin trapa din coada avionului. Un şut 
violent în fund îmi aminteşte că trebuie să fiu mai sprinţar. E Colosul, care 
zbiară ca un canibal căzut în propria-i ciorbă: 

— Ai vrut să mă ucizi! Nu poţi spune că nu m-ai văzut! Toată lumea e de 
acord că sunt cel mai bine făcut soldat din câţi au purtat vreodată o 
uniformă! 

— Data viitoare o să am grijă să nu mai ratez! îi răspund, frecându-mi cu 
pasiune partea vătămată. 

— Aţi auzit! Am fost ameninţat! continuă Colosul să urle, luându-i pe 
Otto şi pe Sara drept martori. Voi depune o plângere la Comisia de anchetă 
asupra abuzurilor. 

— Mişcă-ţi fundul, hahaleră! îl admonestează Fachirul. Florine, treci la 
manşă şi dă-i bice! Nu mai cere permisiunea turnului de control, că n-avem 
aşa ceva. 

Îi îmbrăţişează pe Otto şi pe Sara, iar Colosului îi administrează o labă pe 
spinare. 

— Bine-aţi venit în lad! zice el, în loc de felicitări. 

O să am ceva probleme cu depresurizarea din carlingă. Prea multe însă nu 
am de făcut, mai ales că Fachirul mă îmboldeşte de la spate ca o soacră cu 
menopauza întârziată. 


Reuşesc să ridic cargoul de la sol şi iau un viraj Sud-Vest-Est. N-am mai 
condus un aparat de zbor din Transnistria, dar asta, ca şi regulatul, nu se uită 
niciodată. De altfel, Antonov 234 se conduce aproape tot atât de uşor ca o 
Volgă model '60. Avionul trebuie că e cunoscut în zonă, drept care nu-l înalt 
prea mult, pentru a nu stârni oarece radare. Zborul la joasă înălțime nu e 
ideal pentru un cargou, dar când ai morcovul în fund faptul că se vede 
pătrunjelul nu mai contează. 

Mă destind abia când văd în depărtare oglinda întinsă a lacului 
Tanganyika. Sunt pe drumul cel bun. Cu ocazia asta, îmi permit prima gură 
de votcă. Mi-o oferă chiar Colosul, sosit în grabă să se minuneze de 
mulţimea de beculeţe şi cesuleţe de la bord. Mă priveşte admirativ. 

— E singurul lucru pe care nu l-am încercat vreodată, zice el, mângâind 
manşa copilotului. 

— Ia laba, zebră împăiată! Sau vrei să ne trezim pe fundul lacului, dând 
de mâncare la peşti? 

Colosul îşi duce mâinile la spate, fără să protesteze. Zborul îi dă o 
oarecare stare de nesiguranţă, cu care nu e obişnuit, deşi a participat la zeci 
de deşănţări. 

— Am deschis o ladă! se laudă el, lăfăindu-se în scaunul 
transmisionistului. Îmi închipuisem că e tutun. Când colo, ce crezi că spune 
nepricopsitul de Andar? Haşiş! Haşiş din cel mai bun! Ca să vezi unde i-a 
dus mintea pe negrotei. 

Acum îmi cade şi mie fisa. Aşadar, nici vorbă de banane sau manioc, cum 
căutase Babu să ne îmbârlige. Paramilitarii ăştia făceau parte din două 
cartele adverse, care controlau plantațiile de haşiş şi marijuana! Un comerţ 
despre care, probabil, Dodoma şi Bujumbura: se fac că nu ştiu nimic, dar 
din care ies bani buni. Imposibil ca O'Connor să nu fi avut vreo veste despre 
aşa ceva. Ba îmi vine să cred că o parte din banii obţinuţi pe droguri intră 
chiar în buzunarele americanilor, contra arme livrate prin transporturi 
speciale. Nu fiindcă m-ar deranja aspectul, dar, de obicei, când eşti invitat la 
masă, e bine să cunoşti dinainte meniul. Colosului nu-i fac însă desenul. 

— Dacă se prinde Ohalele că ai umblat la ambalaje, ne dă pe mâna 
canibalilor! 

— Strict imposibil! face Colosul pe un ton misterios. Am bătut la loc 
capacul şi am prins chinga de tablă fără probleme. Îşi umflă bicepşii, 
crispându-şi degetele care seamănă cu nişte căngi de escavator, după care 
continuă: Puţoiul ăla de Otto se dădea de ceasul morții că n-am luat 


menghina. Când am executat eu numărul în locul maşinăriei, era să se scape 
pe el. 

— Ce-i drept, îi zic, ai o forță ieşită din comun. 

— Nu-i aşa?! răcneşte Colosul, jucându-şi muşchii sub salopeta care stă să 
crape pe el. 

Plimb avionul de pe o aripă pe alta şi iată-l pe uriaş devenind violaceu. 
Îmi aduce aminte, în treacăt, despre ce o să mă aştepte o dată ajunşi pe 
pământ şi trece în spate, în compania mai plăcută a celorlalţi. Acolo unde nu 
sunt nici ferestre. 

După ce dau ocol pistei pregătite de oamenii lui Ohalele, pun cargoul cât 
pot de lin la sol, strunindu-l din flapsuri. Suntem întâmpinați cu entuziasm, 
deşi lipsesc fanfara şi garda de onoare, în schimb, Ohalele şi Babu se 
învârtesc printre noi, aidoma unor balerine în căutare de contract. Lăzile sunt 
controlate cu atenţie, dar rămân pe loc. Asta mă face să cred că avionul îşi va 
continua cursa cu aceeaşi încărcătură, însă cu alt echipaj. 

— Nu sunteţi curioşi să ştiţi ce e în lăzi? întreabă Ohalele cu vocea unui 
vameş divorţat a patra oară. 

— Nu suntem plătiţi pentru asta! răspunde prompt Fachirul. 

Ohalele râde băţos, punându-și cicatricele în stare de agitaţie. 

— Arma! zice el sec, privindu-l drept în ochi pe indian. Comandante 
Andar, vă felicit pentru misiunea îndeplinită! Pe tine te aştept peste o oră, la 
punctul de comandă, pentru raportul detaliat. 

Salută după toate regulile, apoi, executând un stânga-mprejur perfect, se 
îndepărtează, însoțit la doi paşi în urmă de Babu. Soldaţii negri ne bat pe 
umeri, scoţându-şi fildeşul la vedere. Strigătele lor seamănă cu ovaţiile unei 
galerii de microbişti împătimiţi. După obiceiul soldăţesc, se schimbă ţigări şi 
votcă. Negrii ne împart şi nişte amulete mici de os. Colosul se arată foarte 
interesat de cadoul primit. Prin intermediul lui N'Gomo i se transmit 
informaţii despre calitățile amuletelor. A lui îl va feri de glonţ şi de atacul 
leoparzilor. Uriașul nu poate pricepe cum un răhăţel din os posedă asemenea 
puteri. Se trece la o discuţie mai aprofundată despre duhuri, ceea ce-i 
uşurează mult înţelegerea. Frederick. Sheldon, cel mai sadic ucigaş pe care l- 
am cunoscut vreodată, este un devorator al cărţilor de poveşti şi al filmelor 
de desene animate. Le împărtăşeşte şi el negrilor cunoştinţele dobândite din 
povestea duhului din sticlă. Soldaţii râd încântați. Ei cred că uriaşul se referă 
la votcă, iar gluma li se pare foarte reuşită. Colosul, care nu se aştepta la o 
asemenea reacţie, pune totul pe seama efectelor negative ale ultravioletelor 
asupra creierului. 


— O grămadă de pămpălăi! apreciază el colectiv trupa care se prăpădeşte 
de râs. Nu omite să adauge cu tonul unui campion al testelor de inteligenţă: 
Sunt mai proşti decât ciubota mea dreaptă! 

— Nu-i de mirare că vă înţelegeţi! aruncă Sara, ocupată cu toaleta 
credinciosului ei Kim. 

— Cleopatra! exclamă Colosul, prinzând primul nume de rezonanţă care-i 
trece prin cerebel. Mai bine ţi-ai arăta recunoştinţa. Dacă nu eram cu, acum 
zăceai în groapa comună, alături de tanzanieni. 

După care ne spune adevărata poveste a anihilării celor care făceau de 
pază în jurul aeroportului atacat. E ceva între, un film de mâna a treia şi o 
poveste SF apărută în revistele pentru copii. Sara se mărgineşte să 
zâmbească, continuându-și munca migăloasă. Totuşi se înduplecă să mai lase 
şi de la ea. 

— OK, Fredi! Îţi mulţumesc! Mi-ai salvat viaţa! 

— Recunoaşte! urlă Colosul, nevenindu-i să-şi creadă urechilor. Acum, 
dragă Sara, mi se pare c-a venit timpul să-ţi salvez şi viaţa sexuală! 

— Fredi, oftează Sara, schimbând poziţia Kimului, ce-ai zice dacă te-ai 
trezi dintr-o dată cu un glonţ în vintre? 

— Cum? se ofuschează Colosul. Refuzi serviciile mele, de care s-au 
bucurat atâtea preotese ale falusului? 

— Sunt la ciclu! trânteşte Sara, cerând un armistițiu. 

— Trece-mă pe lista de aşteptare! găseşte Colosul soluția. După care, 
întorcându-se spre Otto, se interesează: Ţie ţi-a venit luna asta? 

Ceea ce-l deosebeşte cu siguranţă pe Otto de conaţionalii săi e faptul că a 
învăţat să înjure ca un vizitiu, lunea de dimineaţă. Se grăbeşte s-o facă şi în 
cazul de faţă. Paradoxal, Colosul nu se supără. Este un colecţionar de 
obscenități. Ca atare, câteva dintre expresiile neamţului sunt memorate şi 
puse la sertar. Reacționează oarecum, când se trezeşte cu bocancul lui Otto 
în căpăţână. Îl miroase precaut, apoi îl îndepărtează cu scârbă: 

— Pfui! Miroase a ojă! Uite aici bocanc de soldat! zice el, descălțându-se 
ŞI ţintind scăfârla neamţului. 

Otto se fereşte cu repeziciune. Un miros greu, de sconcs tăvălit prin sos de 
usturoi, se degajă în atmosferă. Chiar şi negrii devin ceva mai viol. 
Scoţându-şi apoi şi ciorapul, uriaşul îşi răşchirează degetele pline de jeg. Şi 
le masează cu râvnă, scoțând suspine socotite. 

— Potoliţi-vă! zice Fachirul, cu blândeţe, trăgându-se ceva mai departe de 
Colos. Vă purtaţi ca nişte handicapaţi! Ce-o să zică oamenii ăştia despre noi? 


— Oameni? Care oameni? întrebă, bănuitor, Colosul. Te referi la 
creaturile astea negre? Nu dau doi bani pe aşa ceva. Babacu” meu susţinea, 
ori de câte ori prindea pe careva dispus să-l asculte, că negrii nu sunt făcuţi 
de Dumnezeu, întrucât nici unul dintre ei n-ar putea să bea atât cât bea el. Nu 
exista beţiv care să nu-l aprobe sau să nu-l laude pentru înţelepciunea lui. 
Ce-1 drept, la câte pariuri s-au făcut, nici un cioroi n-a reuşit să-l dovedească. 
Curând, competiția devenise atât de cunoscută în cartier, încât luptele cu 
câini şi cafturile pe bani intraseră într-un con de umbră. Cel mai fericit era 
bătrânul, care avea acum băutură după cât poftea pipota lui. Trebuie să vă 
spun că, în scurt timp, totul a luat o asemenea anvergură, încât, peste noapte, 
babacu” s-a trezit cu antrenor şi impresar. Au fost chemaţi negri din toate 
colțurile Americii, ba, dacă-mi amintesc bine, chiar şi unul de prin părțile 
astea, dar de dovedit, nu l-a dovedit nici unul. Teoria bătrânului cu privire la 
superioritatea rasei albe a început să dea de gândit comunităţii de cioroi din 
Chicago, care întrevedea deja premisele sumbre ale reîntoarcerii la sclavie. 
Astfel, după ce au ţinut un sfat la care au adunat toţi înţelepţii neamului, au 
hotărât să-l cumpere pe bătrân. Era vorba de o sumă pe care taică-meu se 
ferea până şi să o pronunţ, întrucât nu câştigase niciodată îndeajuns de mulţi 
bani ca să ştie să numere până la o sută. Dar negrotei au greşit lansându-i 
propunerea într-un moment de trezie — fenomen, ce-i drept, extrem de rar. 
După ce şi-a făcut însă calculele în pahare de whisky, babacu” a refuzat. 
Putea să bea o perioadă încă destul de lungă pe gratis, având în vedere 
numărul negrilor existenţi în State. Soluţia le-a venit pe neaşteptate de la un 
boschetar în căutare de locuinţă. În schimbul cedării unui tomberon cu 
vedere la lacul Michigan, ăsta le-a destăinuit secretul care, de altfel, era 
foarte simplu, ca mai toate ideile geniale. Materialul de concurs era minuţios 
controlat de arbitri, aleşi dintre beţivii de mâna a doua, aşa că penetrarea 
inamicului, cum se exprima un ofiţer obsedat sexual, trebuia să se bazeze pe 
lăcomia acestuia. Cum în pauzele concursului, bătrânul îşi golea ficatul în 
buda special amenajată, ciocolatiii nu aveau decât să facă uitată pe o etajeră 
o sticluță din cei mai bun whisky, amestecat, în prealabil, cu un vomitiv 
puternic. Şiretlicul a prins de minune, căci, într-adevăr, bătrânul era atât de 
rapace, încât, deşi putea să bea pe gratis oricât, nu refuza să înhaţe orice 
ocazie ivită în plus. Pe scurt, la nici cinci minute de la reluarea competiţiei, 
taică-meu a prins să borască ca un puț de sondă nesupravegheat, 
împroşcându-i pe cei din jur cu resturi de alimente nedigerate. Negrii nu i-au 
mai acordat niciodată revanşa, deşi bătrânul, cuprins de nebunie, se oferise 
să plătească toată băutura pusă în joc. 


Ziua pe care o aşteptam cu toţii, interesaţi ca orice soldat de noile tehnici 
militare, urma să vină abia peste alte zece zile, timp în care Ohalele ne-a mai 
dat câteva misiuni de infiltrare. A distruge depozite de carburanți şi de 
muniții nu e chiar o joacă de copil, dar cred că nu mai e cazul să amintesc că, 
pentru noi, toate astea făceau parte din meniul obişnuit. Doar Otto a primit 
un glonţ în picior, care însă nu i-a afectat osul. Şchiopăta în limitele 
regulamentare, refuzând orice tratament preferențial. Nici unul dintre noi nu 
se îndoia de capacitatea de luptă a neamţului, care mai fusese rănit şi în 
Kosovo, fără ca asta să-l scoată din mijlocul bătăliei. Mândria nibelungilor 
pulsează chiar şi în vinele proscrişilor germani. 

Ohalele ne îmbarcă într-o camioneta. Drumul ni-l deschide chiar el, într- 
un Citroen de teren. E însoţit doar de garda de corp — trei zdrahoni care, pe 
lângă faptul că sunt luptători de elită, instruiți la Şcoala Ucigaşilor, mai 
prezintă un avantaj: sunt muţi şi analfabeți. Ohalele se înţelege cu ei din 
priviri. Foarte rar, mai face şi câte un gest lămuritor. Pentru evenimentul care 
urmează şi-a îmbrăcat uniforma de paradă a absolvenţilor de la Saint-Cyr. 
Stă mândru ca un cocoş care a scăpat la mustață de cuptorul cu microunde. 
După două ore de mers, debarcăm, continuându-ne drumul pe jos, până în 
dreptul unei coline, unde ne oprim pentru sfatul de taină. La mică depărtare, 
se poate observa o tabără prin care mişună, aparent fără treabă, o seamă de 
soldaţi. Nu există nici un punct de pază, ceea ce ne stârneşte mirarea, dar 
Ohalele nu se pierde în explicaţii. Ne înmânează armele-minune, după care 
scoate o cameră video. Cu gesturi studiate, o fixează pe un trepied. Se 
înfiripă o atmosferă de Hollywood, la începuturile cinematografiei. 

Primul care ia poziţia de tragere e Otto. Pușca lui, dotată cu capse 
incendiare, scoate un sunet de arbaletă. Deodată, unul dintre negrii care 
umblă teleleu prin faţa noastră se înclină şi, imediat, din şold îi ţâşneşte o 
flacără ce se stinge brusc. Rămânem încremeniţi, căci, în loc să se ascundă şi 
să ia poziţie de luptă, camarazii îi privesc cu nedumerire, ba vreo doi chiar 
izbucnesc în râs. O altă salvă şi, din gâturile celor doi, ies şi de astă dată mici 
flame. Pielea lor devine mai neagră decât culoarea naturală, în câteva 
secunde sunt carbonizaţi, arşi pe dinăuntru. Dar, din nou, nici o reacţie de 
apărare din partea celorlalţi. Sunt ţinte vii, fără să fie legaţi. 

Vine rândul Fachirului. Puşca lui cronală trage fără zgomot, de trei ori la 
rând. Efectul e uluitor! Unul dintre cei trei luaţi în cătare prinde să se 
învârtească cu repeziciune pe loc. Apucă la întâmplare o armă, cu care seceră 
în jur, ucigându-şi camarazii. Ceilalți doi vizaţi de indian se înverzesc 
treptat, iar buzele lor capătă un aspect cianotic. Nici o picătură din sânge nu 


le pătează uniformele, deşi mâinile le umblă bezmetic pe trupuri, în căutarea 
vreo unei răni. Se prăbuşesc ca nişte păpuşi trase de sfori. Fachirul mai ia o 
linie de ochire. Soldatul „lovit” orbeşte dintr-o dată, dar, iarăşi, nici o 
picătură de sânge, nimic care amintească de rana vreunui glonţ. 

Suntem stupefiaţi. Ohalele trebuie să repete ordinul, pentru ca Sara şi cu 
mine să ne punem la treabă pistoalele cu ultrasunete. Soldaţii rămaşi în 
picioare îşi duc mâinile la urechi, scoțând țipete ncomeneşti. Cad şi se 
zvârcolesc, aruncând din picioare ca nişte cai care galopează prin aer. 

Apoi se aşterne liniştea. Doar cadavrele celor cincisprezece soldaţi stau 
mărturie că n-am urmărit un film ştiințifico-fantastic. Ohalele îşi strânge 
sculele, cu gesturi de cameraman mulţumit de treaba făcută. Păşim către 
tabăra transformată din nou într-un cimitir ad-hoc, unde ne aşteaptă 
adevărata surpriză. 

— Ăştia nu-s tanzanieni! zice Sara, dând cu piciorul într-un trup chircit. 

— Ai făcut studii de antropologie, soldat? se răţoieşte Ohalele, vizibil 
nemulţumit. 

În loc de răspuns, Sara prinde între degete emblema de pe mâneca unei 
gărzi de corp. E aceeaşi cu cea de pe mânecile celor ucişi. 

— Erau condamnaţi la moarte! găseşte cu cale Ohalele să dea o explicaţie. 
Au fost prinşi folosind droguri. 

Droguri! Asta era! Asta explică de ce victimele nu au recurs la nici un gest 
de apărare. 

— Întrucât au servit unei cauze nobilei, continuă Ohalele, vor primi 
onorurile cuvenite! 

Onoruri care constau în înălțarea unui rug şi incendierea cadavrelor. 
Obiceiuri păgâne, ar exclama un neavenit. Îndepărtarea urmelor, mă gândesc 
eu. Dar nu e treaba mea şi nici a vreunuia dintre noi, cei plătiți să lupte sub 
steagul burundez. Sau, mai bine-zis, sub cel al dolarului. 

Cunoaştem lecţia. Nu facem nici un comentariu asupra celor văzute. Nici 
chiar Colosul nu aduce vorba despre experiment. Fachirul pare doar niţeluş 
marcat. Nu ştiu dacă din cauza celor petrecute, sau e vorba de efectele puștii 
cronale asupra trăgătorului. Se culcă imediat, nu înainte de a sorbi dintr-o 
sticluță verde, pe care o ţine numai pentru el. 

Predăm armele, de ce să nu recunosc, cu oarecare uşurare. Suntem prea 
obişnuiţi cu scule şi cu tactici militare clasice, ca să ne mai tenteze noutăţile. 
Bune şi ele, dar fără să facem o pasiune din asta. 

Babu intră în cortul nostru fără să bată la uşă. Vorba vine! 


— Drace! exclamă Colosul, la vederea fratelui său geamăn de culoare. 
Nici eu nu sunt Făt-Frumos, dar individul ăsta îmi dă de fiecare dată 
metabolismul peste cap. 

Cheamă un vânt năprasnic drept martor. Babu e însă acasă la el, când e 
vorba de manifestări de schizofrenic. Îi răspunde Colosului în aceeaşi notă, 
ridicându-şi senin cracul stâng. Saluturile o dată date, se trece la limba 
vorbită. 

— Mă gândeam să vă întreb dacă aveţi vreo nevoie, zice Babu, cârmindu- 
şi privirea către Sara. 

— Sunt aceleaşi nevoi care te încearcă şi pe tine, răspunde Colosul cu 
adresă. Colega noastră, Sara, refuză însă să le dea curs. 

— Vă puteţi exprima sentimentele frățeşti şi afară din cort, replică Sara, 
care a primit în viaţa ei şi altfel de complimente. Şi aşa respirăm cu greutate. 

— Ai priceput? glăsuieşte Colosul, bătându-l pe Babu pe spate. Cred că e 
timpul, mare comandant, să vii cu noi propuneri. În cărţile de geografie, pe 
care le-am răsfoit înainte de a veni în această frumoasă ţară, erau descrise 
nişte specii de păsărici exotice, pline de farmec. 

— Şi de boli, adaugă Otto, pipăindu-şi buzunarul în care ţine 
prezervativele. 

Babu e puţin derutat. Nu pricepe ce legătură are Colosul cu studiile de 
ornitologie, ba nici măcar nu-l poate bănui de vreo pasiune secretă. Ca 
locuitor al acestor meleaguri, pe el personal nu l-a preocupat niciodată 
aspectul pomenit. Îmi revine mie sarcina să lămuresc lucrurile, aşezând 
cărțile în formaţia dorită de Colos. 

— Periculoase! tresare Babu, când pricepe. Boli multe. Pe-aici au luptat 
cei din divizia congoleză HIV”. 

— Aşa este, îi dă dreptate Colosul. Sula reprezintă o armă de temut. 
Întâmplător, colegul meu Otto are nişte prezervative care ar putea fi socotite, 
în acest sens, salopete de luptă. 

Dar Babu se arată îndrăgostit până peste cap de Sara. Privirea lui bovină o 
enervează însă pe evreică. În contractul ei nu scrie că trebuie să suporte aşa 
ceva. O undă de cavalerism mă împinge de la spate şi mă interpun între Sara 
ŞI negru. 

— Uită că e femeie, îi zic, trăgându-mi mai în față tocul pistolului. 

Babu îmi aruncă o privire cu care ai putea bate nişte nituri, dar nu 
reacționez. Zice ceva în limba rundi, care totuşi nu seamănă cu o invitaţie la 
mazurcă. Sara nu are nevoie să-i iau apărarea. Femeia din ea îşi cere însă 


drepturile şi tace molcom, trecându-şi mâna, cu un gest pudic, prin părul 
ondulat. Colosul se bagă şi el. Nu pentru a-i sări în ajutor, ci pentru că nu ar 
accepta în ruptul capului ca un negru să i-o ia înainte. 

— Sara e camaradul nostru, rosteşte el răspicat, crăcănându-se aidoma 
unui şerif coborât de pe un cal de lemn. Să revenim însă la puicuţele 
autohtone. E de presupus că nu vă rezumaţi numai la scorburi. 

Babu renunţă pe moment la obiectul dorințelor sale, oferindu-i Colosului 
amănunte despre obiceiurile sexuale ale locului. Conversaţia se poticneşte 
când vine vorba de femeia gonflabilă. Aspectul acesta pare să-i stârnească 
negrului amintiri neplăcute. 

— Doar n-o să-mi spui acum, latră Colosul, că şi femeile din cauciuc de 
pe-aici au SIDA! 

— Am luat o blenoragie de la un tembel care a folosit-o înainte, 
mărturiseşte Babu. Apoi adaugă repede, privind pe furiş către Sara: Dar e o 
chestie veche, trecută şi vindecată. 

— La un moment dat nu te poţi încrede nici în propria ta mână! declară, 
ofuscat, Colosul. 

Pe neaşteptate Babu propune o partidă de pescuit. Doar americanul şi cu 
mine ne declarăm entuziasmați adeziunea, dar, împreună cu Babu, suntem 
de-ajuns pentru barca cu motor de care acesta din urmă este foarte mândru. 

— O singură dată în viaţa mea am fost la peşte! urlă Colosul, fericit, 
adulmecând de la prova aerul înfierbântat. S-a întâmplat pe când eram copil, 
iar taică-meu nu mai găsea nimic prin tomberoane, pentru a ne pune pe 
masă. Lacul Michigan e aproape la fel de mare ca ăsta pe care plutim acum 
asemenea piraţilor. Singura problemă era că bătrânul nu poseda barcă, iar în 
port nu ne lăsau să pescuim. Ziceau că parcelele sunt închiriate pe bani grei 
şi să ne vedem de treabă. Taică-meu era însă un om inventiv. De când 
scăpase dintr-un accident vascular, îşi descoperise aptitudini paranormale. 

— Aţi folosit o cadă de baie? întreb eu, întinzându-mi picioarele cu un 
oftat de plăcere. 

— Aiurea! zice Colosul, fără să se supere de întrerupere. Pe-alea le 
vindeam la fiare vechi. Am confecționat o plută din cutii vechi de carton. 
Noroc că apa în care ne-am scufundat nu era prea adâncă. Ne-au salvat nişte 
boschetari care, chipurile ca să ne ajute, au aprins un foc, îndemnându-ne să 
ne uscăm hainele. 

Evident că, îndată ce ne-am dezbrăcat, ne-au înhăţat cârpele şi valea! Pe 
chestia asta, babacu” a fost amendat pentru expunerea organelor în public. 
Întâmplarea a făcut ca polițistul care l-a amendat să fie prins, la rândul lui, 


după o săptămână, la nevasta unui marinar şi nevoit să sară de la balcon doar 
în izmene. Fiind polițist, nu a plătit nici o amendă, ceea ce m-a făcut să 
înţeleg încă de la o vârstă fragedă că legea nu e aceeaşi pentru toți! Termină 
Colosul de povestit singura aventură pescărească pe care o trăise în viaţa lui. 

Deodată, Babu ia un viraj scurt, cârmind cu pricepere către mal, acolo 
unde se înalță pe stâlpi două locuinţe lacustre. Pe sfori întinse stau, prăjindu- 
se la soare, o sumedenie de peşti. 

— Păi, ce facem, comandante? tresaltă, nedumerit, Colosul, care nici nu 
observase lipsa undiţelor din barcă. Cumpărăm peştii, în loc să-i prindem? 

Babu nu-i răspunde. Trage barca la țărm, făcându-ne semn să rămânem pe 
loc. Dispare într-una dintre case, iar noi ne punem pe aşteptat, trecând 
bidonaşul de la unul la altul. Întrucât peisajul rămâne neschimbat mai multă 
vreme, ne gândim să ne ridicăm şi să luăm urma negroteiului. Exact în acel 
moment, apare chiar el „la balcon”, chemându-ne cu gesturi voioase. Scara 
îngustă de lemn protestează sub greutatea Colosului, dar, dacă i-a făcut 
namila de negru proba, nu intrăm în panică. 

Casa e împărțită în două încăperi, dintre care prima e destul de măricică 
pentru a primi musafiri neinvitaţi. Un negru pişpiriu, fără un ochi, trage 
câteva temenele, după care ne invită să şedem pe scaunele scunde, cu trei 
picioare. La masa rotundă se mai află o negresă başoldină, probabil nevasta 
gazdei şi copilul acestora, o tânără de aproape cincisprezece ani. Formele 
fetei au devansat cu mult vârsta ei. Pe braţul stâng, gol până la umăr, are 
tatuată o şopârlă cu labele răşchirate. 

Pişpiriul toarnă în paharele ciobite şi murdare un lichid al cărui miros 
inconfundabil îl dă de gol. E bine cunoscuta ou/nmpa. Babu renunţă la 
prezentări, intrând direct în subiect. 

— A dat norocul peste voi! zice el, frecându-şi carabele ca un veterinar 
care a umblat în curul unui rinocer. Samu are de vânzare nişte pietre, la un 
preţ incredibil! 

Ne-a luat cam în pripă. Cel puţin Colosul e departe de a-i împărtăşi 
voioşia. 

— Ce să facem cu pietrele? Să aruncăm după peşti? 

— E vorba de diamante! precizează Babu, făcând un semn către pişpiriu. 

Asta nu mai stă pe gânduri. Dintr-o cârpă jegoasă, pe care o desfăşoară pe 
masă, scoate câteva pietre strălucitoare care clipesc vesel spre noi. 

— Ce te face să crezi că am cumpăra aşa ceva? îi zic lui Babu, mai 
bănuitor decât o marchiză căreia i-a întârziat ciclul două zile. 


— Toţi albii care trec pe-aici vor! exclamă Babu, uluit. E cea mai bună 
afacere. Samu le vinde cu numai o mie bucata, iar voi, în America, puteţi lua 
de zece ori mai mult! 

Dintr-o dată devenim interesaţi. Să câştigi atâta bănet, fără să-ţi pui oasele 
la bătaie, nu e de colo! 

— Eşti sigur că-s diamante? întreabă Colosul, belindu-şi ochiul la pietre, 
de parcă ar vrea să le mănânce cu privirea. 

— Dintre cele mai bune! se grăbeşte să confirme Babu, cu vocea unui 
bătrân şlefuitor evreu din Amsterdamul medieval. 

Colosul se pricepe la diamante ca vidanjorul la chirurgie. Totuşi, îşi ia o 
poziţie marțială. Dintr-un buzunărel, scoate un monoclu câştigat la pocher de 
la un conte italian, pe care-l fixează cu gesturi studiate. Pune mâna pe o 
piatră, întorcând-o pe toate părțile, apoi o expune la lumină, îi încearcă 
duritatea în dinţi, ba chiar o lasă să cadă pe masă, ascultând cu o figură de 
expert sunetul produs. 

— Oricum, zice el în final, dând drumul monoclului în buzunărel, o mie 
de verzişori e prea mult. 

— Mult? face Babu. E puţin. Dar, mă rog, dacă nu vă interesează, mai 
bine să abandonăm problema. 

— Două sute pe bucată, oferă Colosul, cu glasul unui paşă mărinimos. Pe 
alese! 

— Şapte! licitează Babu. 

— De ce nu-l laşi pe Samu să se tocmească? întreb eu, umplându-mi 
paharul fără să mai cer voie. 

— Eu îi reprezint interesele, mă informează Babu, dându-și ifose. Şase 
sute e ultimul preţ! 

— Şi tu, mare comandant, cât ai la afacerea asta? mă grăbesc eu să bag o 
strâmbă. 

— Vă interesează sau nu? guiță Babu, care nu face din răbdare o virtute. 
Amatori se găsesc destui! adaugă el, confundând Burundi cu Broadwayul. 

— Trei sute! zice Colosul. 

— Patru şi batem palma! 

— Trei sute cincizeci! nu se lasă Colosul. 

Babu se face că se codeşte. Poartă o discuţie scurtă, în limba rundi, cu 
pişpiriul, la care ar vrea să participe şi başoldina. Primeşte o palmă peste 
gură din partea soţului, ceea ce o face să se retragă de la negocieri. 

— Fie! croncăne Babu, cu aerul că ne face o mare favoare. Noi nu 
câştigăm mai nimic, dar pentru că suntem camarazi... 


Camarazi pe dracu”! L-aş împuşca cu prima ocazie, fără să ezit. Numărăm 
pietrele, pe care le plătiți cu banii ascunşi în tălpile bocancilor. Bani păstraţi 
pentru cazul în care ar trebui să dispărem la nevoie prin propriile noastre 
mijloace. Tentaţia este însă prea mare! Babu şi Samu trec în camera 
alăturată, pentru a-şi încheia socotelile. Pietrele iau drumul tălpilor duble. 
Colosul are un diamant în plus. E cel pe care l-a tot cântărit şi pe care, 
conform bunului său obicei, l-a făcut pierdut în pumnul său uriaş. 

Când revine, gazda pune pe tapet o nouă ofertă care, traduce Babu, constă 
în farmecele propriei sale fiice. Preţul stârneşte iar mânia Colosului. 

— Doar n-o avea diamante între labii! 

— Are! Unul singur, zice Babu, rânjind cu jumătate de gură. E fecioară! 
Ştirea ne lasă mască. Aveam impresia că aşa ceva se mai găseşte doar prin 
romanele de epocă sau cel mult într-o mănăstire pierdută în munţi. 

— Pe încercatelea! zbiară Colosul, care s-a mai ars cu niscaiva chestii 
asemănătoare. 

— Banii după, convine Babu. 

Puştoaica nu face nazuri. Se ridică de pe scăunel, punând marfa pe tarabă. 
Mişcările şoldurilor ei te duc cu gândul la o corabie lăsată pradă valurilor 
înspumate. Colosul tremură de poftă. Îi arde o palmă peste bucile cât 
dovlecii ajunşi la vremea culesului, făcându-i vânt în camera alăturată. 
Zgomotele pădurii din apropiere sunt acoperite de strigătele fetei şi de 
grohăiturile uriaşului. Babu zâmbeşte cu toată gura. Îmi face semn către 
başoldina care roade un os aflat în suferință, descriind-o ca pe cea mai mare 
meşteră din Africa de Est. Nu apuc să-l trimit în mă-sa, căci o serie de 
pârâituri, însoțite de un trosnet cumplit, cutremură pilonii casei. Mă arunc 
instantaneu pe burtă, pentru a mă feri de gloanțe, dar nici vorbă de un atac- 
surpriză. 

Când Babu deschide uşa. De la camera alăturată, e gata să cadă în gol. 
Prin podeaua ruptă, putem vedea până jos, în apă, de unde Colosul, încă 
încoțopenit în tânăra africană, zbiară asemenea unui comandant de oști, 
trădat de proprii săi soldați: 

— Fecioară, rahat! I-a intrat până în trahee! Poate dacă am socoti 
amigdalele drept himen! 

Samu se zbânțuie ca o găină cu capul tăiat. Fiică-sa n-a suferit nici o 
stricăciune, pentru că a căzut cu tot cu pat. Daunele pentru casă sunt însă, în 
opinia lui, echivalente cu suma cerută pentru o vilă în Beverly Hills. Când 
Colosul reuşeşte să se întoarcă din expediția sa intempestivă, singura ofertă 
pe care găseşte cu cale s-o facă este o labă bine ţintită, care-l trimite pe Samu 


după fiică-sa. Negresa ia loc la masa tratativelor, beneficiind de acelaşi 
tratament. 

— În ceea ce priveşte distrugerea casei, zice Colosul; apropiindu-şi faţa de 
cea a lui Babu, nu am nici o vină. Fecioara ta dă din fund mai profesionist 
decât orice târfă din bordelul de pe Milwakee, colţ cu Nobel". Eu sunt cel 
îndreptățit să cer daune morale, având în vedere că pendulul meu a tras o 
spaimă de moarte! 

Cei doi sunt la un pas de o păruială temeinică. Babu îşi aminteşte însă că 
tocmai se află într-o expediţie ilegală. Hotărăşte revenirea în tabără, fără a 
mai acorda vreo atenţie familiei reunite sub forma unei hidre cu trei capete. 

Reglarea conturilor este astfel amânată. Colosul va trebui să deschidă însă 
bine singurul lui ochi. De astăzi, numărul duşmanilor săi a mai crescut cu 
unul. 


Începutul celei de-a cincea săptămâni în slujba lui Ohalele debutează 
surprinzător. Ni se ordonă ocuparea unui platou muntos, dincolo de graniţa 
cu Tanzania, unde vom forma o ambuscadă. Informaţiile deţinute de 
comandantul african se referă la un transport masiv de arme grele care 
trebuie interceptat. Primim drept întăriri un pluton de luptători burundezi, 
comandat de însuşi Babu. Am fi preferat acţiunile noastre de comando, în 
care doar noi cinci ne puteam sincroniza asemenea unui singur om. Dar când 
eşti în serviciul plătit, trebuie să mănânci ce ţi se pune în farfurie. 

Negrii, se ştie, nu fac parte dintre preferinţele Colosului. În privinţa asta, 
Otto, arian până în vârful degetelor, este de partea lui. Când un soldat prea 
conştiincios îl îmbrânceşte fără să vrea pe uriaş, primeşte un zvast care-l 
aruncă pe panta înclinată. Cu greu se agaţă de pietrele ascuţite, evitând să se 
prăbuşească în prăpastie. 

— Bă, cioroiule, îi strigă Colosul, mai încearcă să faci o dată figura asta şi 
te poţi socoti cel mai ghinionist om din lume! îşi şterge salopeta atinsă, cu 
gesturile studiate ale unui medic priceput la dezinfecții, după care îşi 
continuă peroraţia: Ar trebui să primim un spor de toxicitate. Nu e uşor să 
respiri acelaşi aer cu maimuţoii ăştia. 

— După ce-mi iau banii, visează Otto, o să-mi cumpăr-o fermă în 
Norvegia. Acolo, cel puţin, o să fiu scutit să dau nas în nas cu vreun negru. 

— Vei fi un fericit! proclamă Colosul, aruncându-i o privire şireată. Dar, 
spune-mi, Otto, care e părerea ta sinceră despre evrei? 


— Nu sunt nazist, i-o retează Otto. Tu, în schimb, eşti un dobitoc, dacă 
crezi că m-ai putea pune împotriva Sarei. 

Colosul e de-a dreptul bulversat că neamţul i-a ghicit intenţiile. În sinea 
lui, se considera al naibii de subtil. 

— Sara e, în primul rând, camaradul nostru. Nu la ea mă gândeam, minte 
el cu seninătate. 

— Frederick, zice Sara, înăbuşindu-şi un căscat, faci parte dintr-o specie 
care ar pune pe gânduri medicii legişti la vremea autopsiei. Cred că deja e 
pregătit borcanul în care va fi expus creierul tău. 

—  Vorbeşti, probabil, despre un al doilea borcan, latră Colosul, 
amintindu-și de tânăra cu care s-a prăbuşit prin podea. Primul, după cum 
foarte bine se ştie, e pregătit pentru altceva. Meşterii sticlari trebuie să dea în 
brânci pentru a-l confecționa, având în vedere dimensiunile cerute de 
împrejurări. 

— Va fi unul şi acelaşi, hotărăşte Otto, căci toată lumea cunoaşte faptul că 
tu îți ţii creierul în pantaloni. 

— Voi, femeile, sunteţi foarte ciudate! îi răspunde vesel Colosul, scuipând 
pe o şopârlă ieşită la soare. Când vine vorba de mătărângă, strâmbaţi scârbite 
din nas şi vă sclifosiţi ca nişte contese ieşite de la ginecolog. Dar când daţi 
cu ochii de obiect, vă crăcănaţi mai abitir decât marinarii pe puntea unui vas, 
în plină furtună. 

Azvârle cu o piatră după un soldat care poartă un aruncător de mine şi 
apoi îşi şterge nasul cu două degete. La fiecare pas pe care-l face, muşchii lui 
herculeeni îi tresaltă sub salopeta cafenie. Emană o forţă de tanc uman. 

— La ferma mea din Norvegia, îşi reia Otto proiectele, voi creşte reni şi 
malamuţi de tracţiune. Animalele sunt de preferat oamenilor. Noe a fost un 
mare deştept. 

— Îţi doresc să ai ferma ta, îi spune Sara, dar eu una nu cred. 

— Că vei putea rămâne acolo pentru prea mult timp. Microbul cu care 
suntem infestaţi nu are un antibiotic pe potrivă. 

— S-ar putea să ai dreptate, spune Otto, dar trebuie să încerc. E tot ce-mi 
mai doresc de la viaţă. 

— Eşti ca un orăşean care vrea să trăiască în mijlocul naturii, Otto! zic eu, 
cu gândul la satul din Apuseni, unde aş fi putut să duc o viaţă liniştită, alături 
de Liana şi de copil. Şi care, cum dă cu nasul de mirosul balegii şi de lipsa 
de confort, dă fuga înapoi, la oraş. 

— Mă cunoşti chiar aşa de bine? face Otto, cu o undă de dispreţ în glas. 


— Mă cunosc pe mine, îi răspund eu. Cei ca noi, nu vor avea niciodată 
parte de un loc al lor pe pământ. Până şi un mormânt ar refuza să ne 
primească. 

— Încrâncenarea asta s-ar putea să-ţi aparţină numai ţie, trânteşte Sara, 
trăgându-şi pe ochi cozorocul lung al şepcii. Între suflet şi zestrea genetică a 
omului mai încap multe. 

Am ajuns într-o trecătoare. Babu dă semnalul de oprire. Lipsa elementelor 
naturale necesare organizării unei ambuscade mă face să am îndoieli asupra 
tacticii învăţate de burundez. Totuşi; suntem dispuşi într-o formaţie 
aproximativă, noi cinci alcătuind un grup aparte. 

— E clar! declamă Colosul. Vom folosi drept exemplu negroteilor. Am 
ajuns şi profesori! 

— Mi te închipui în cele mai diverse ipostaze, îi zic, montându-mi 
mitraliera uşoară pe o piatră teşită, numai la catedră nu! 

Deodată, lumina zilei păleşte. Prin faţa ochilor îmi trece o străfulgerare 
venită parcă de la o lampă cu stroboscop. Întind din reflex mâinile, ca şi cum 
aş vrea să mă agăţ de ceva, dar îmi revin brusc. Fachirul ordonă foc de voie. 
Îl iau în vizor pe Babu. Iar când scăfârlia lui umple cătarea apăs uşor pe 
trăgaci. Îi zboară jumătate din cap. După ce se clatină într-o parte şi-n alta. 
Babu se prăbuşeşte în faţă. În acelaşi moment, armele camarazilor mei 
pârâie cu răutate, împărțind tainul morții.. Soldaţii negri nu mai apucă să se 
adăpostească. Sunt vânaţi ca nişte capre de munte. Nici nu ştiu de unde vine 
focul ucigător. Se învârtesc asemenea unor titirezi scăpaţi de sub control. În 
curând, putem număra douăzeci de cadavre întinse la soare. 

Din spate, aud strigătul lui Otto şi, când mă întorc, îl văd pe Colos 
străpungându-l cu pumnalul lui Puma. I-l înfige adânc în piept, după care îl 
trage brusc în jos, despicându-l pe neamţ. Primesc un pat de puşcă în şale, 
care mă trimite la câțiva metri. Mă ridic automat şi-l văd pe Fachir 
îndreptând spre mine ţeava scurtă a Kimului său. Vreau să mă feresc, dar 
alunec şi pornesc la vale, ca un tăvălug. Înainte de a cădea, mai apuc să văd 
pe culmea golaşă reflecţia unei raze de soare, ca şi cum un ţintaş m-ar urmări 
prin luneta lui. O clipă, am impresia că-l observ pe Ohalele, cu camera video 
în mână. 

Gloanţele țiuie în jurul meu, căutându-mă ca nişte factori poştali decişi să 
împartă pensiile. Alunec, alunec în continuare, lovindu-mă de bucăţi de 
stâncă, de cataroaie care nu-mi pot însă opri rostogolirea. Ajuns la poalele 
colinei, mă ridic mai ceva ca un hopa-mitică, şchiopătând către pădurea din 
apropiere. În cădere, mi-am pierdut Kimul. Nici Carpaţiul nu mai e în teaca 


meşterită în carâmb. Nu mai am decât pumnalul de luptă, aşa că nici vorbă 
să pot riposta în vreun fel la focul care vine din vârful dealului. Deşi creierul 
îmi comandă să mă opresc şi să reiau urcuşul către platoul de pe care am 
căzut, instinctul, hrănit în atâtea lupte, este mai puternic. Încă împotriva 
voinţei mele, alerg cu ultimele puteri la adăpostul copacilor mărunți, apoi, 
tot mai departe, fără să ştiu încotro, căci cele care mă poartă nu mai sunt 
picioarele mele. Uit complet de oboseală. Trec ore, sau zile, sau ani de când 
tot alerg. Mintea mea refuză să mai contabilizeze timpul. Până la urmă, 
rămân la cheremul rezistenţei fizice. Când muşchii au consumat şi ultimul 
strop de vlagă, mă împleticesc şi cad pe spate. Aerul nu mai vrea să intre în 
piept, iar o durere infernală îmi cuprinde dintr-o dată capul. Sunt ca într-un 
montagnes russes care coboară încontinuu, în hăul care se deschide sub 
mine. 

Într-un târziu, capul mi se limpezeşte, iar trupul îşi opreşte tremurul. Nici 
nu ştiu la ce să mă gândesc prima oară, când, din stânga mea, se aude un 
zgomot ca de crengi rupte sub tălpi. Când mă întorc, înlemnesc! E Liana! 
Gura refuză să vorbească, deşi îmi aud perfect cuvintele rostite parcă de 
altcineva: 

— Liana! Tu, aici? 

Liana se apleacă peste mine, privindu-mă fix. Ochii ei frumoşi, mai 
galbeni şi mai dulci decât mierea, au irizări ciudate, asemenea 
străfulgerărilor care mă orbiseră puţin mai înainte. Nu mişcă buzele, dar îi 
aud foarte bine vorbele: 

— Asta e tot, Florine! Ai minţit în permanenţă promițând în van că te vei 
întoarce pentru totdeauna la mine! M-ai făcut să sufăr ca nimeni altul! Asta e 
tot! Trebuie să plăteşti! 

Îmi scoate pumnalul din teacă, trecându-mi-l în mână şi apăsându-mi 
degetele pe mâner. Mâna ei parcă se contopeşte cu a mea. Nici măcar nu 
încerc să protestez. Ştiu că are dreptate. O fracțiune de secundă, sunt cuprins 
de o serie de sentimente consecutive: spaimă, oroare, revoltă şi apoi 
resemnare. O resemnare care-mi aduce fericirea împăcării cu mine însumi. 

Prind pumnalul cu amândouă mâinile, ridicându-l deasupra capului. Mă 
concentrez asupra punctului hani, aflat la două degete sub ombilic, locul 
preferat al samurailor deprinşi cu ritualul harakiri. 

Un vâjâit ca de strună ruptă, venit de undeva, dintr-un alt univers, e tot ce 
mai aud. Apoi, noaptea. Şi somnul adânc al lumii de dinaintea naşterii mele. 


Pe strada cu orfelinatul unde am crescut, trăia o bătrânică, 
despre care toți spuneau că e o vrăjitoare. 

Avea o față zbârcită şi mică, mâinile şi picioarele ca de copil, 
dar glasul, glasul ei nu se potrivea deloc cu înfăţişarea. Era cald 
şi dulce, ca un aşternut moale ce te primeşte în brațele lui după 
oboseala zilei. Noi, copiii străzii, ori de câte ori o vedeam, o 
înjuram şi aruncam cu pietre după ea, scălâmbăindu-ne în fel şi 
chip. Bătrâna nu se ferea de pietre şi nici nu răspundea la 
răutăţile noastre. O singură dată s-a oprit şi, întorcându-se spre 
noi, ne-a privit cu ochii ei verzi. 

Am simţit ceva asemănător tăişului unui pumnal. 

Când mi-am privit mâna, am văzut cum curgea sânge din ea. M- 
am speriat rău de tot, mai ales că nu exista nici o tăietură pe 
piele... Andar Prajepa, mercenarul indian, pe care-l porecliserăm 
Fachirul, ne spusese odată câteva cuvinte, neînţelese la acea 
vreme: „Când vom putea privi cu duhul şi auzi cu sufletul, când 
vom putea mirosi cu Spiritul şi gusta cu gândul, abia atunci vom 
putea pipăi infinitul.” 


(Din „Jurnalul unui mercenar”, scris de Florin Zamfir) 


III 


Punctul roşu se măreşte şi devine o pată. O pată de sânge, în jurul căreia 
se materializează un chip ce capătă trup şi membre în scurt timp. Îmi este 
necunoscut... Ba nu, deşi seamănă foarte bine cu Liana, ştiu că e Sara! Are 
pielea transparentă. Pe neaşteptate, îşi lipeşte sânii şi coapsele de trupul meu 
ŞI îşi aşază gura peste gura mea, lăsând cuvintele să-i curgă ca printr-o 
pâlnie, direct în creierul meu. La început, e o înşiruire de vorbe goale, fără 
rost, apoi, treptat, încep să le pricep sensul, agățându-mă de el ca de un fir 
care să mă scoată din blestematul labirint în care mă aflu... 

— Mă numesc Sara şi am fost primul meu bărbat. Nici narcisism, nici 
masturbare. Mi-a plăcut să mă posed. Mi-a plăcut să mă iubesc ca femeie, 
dar şi ca bărbat. Nici hermafroditism, nici lesbianism. Şi cum trupul rămâne 
unisexuat, am ales dedublarea. Sau mi-a fost dată. Ciudat este că, astfel, am 
reuşit să-mi capăt identitatea.  Conştientizarea sinelui începe cu 
conştientizarea propriului sex. Dacă a existat vreodată un obiect de 
îmbrăcăminte pe care să-l urăsc, apoi a fost vorba de chiloţi. De câte ori mă 
plimbam singură prin pădure, pământul, iarba, muşchiul prelins ca o vopsea 
de ulei în jurul copacilor îmi trimiteau, de-a lungul coapselor, până la pubis 
şi chiar în interiorul lui, un parfum aproape material. Ca nişte mâini răsărite 
din pământ, atât de reale în irealul lor, atât de acaparatoare, încât nici nu 
încercam să scap de ele. Mâna îmi aluneca inconștientă peste braţe, peste 
sâni, peste picioare, căutând în jur, ca un orb care trece strada, până găsea 
conul de brad. Făceam dragoste cu Natura. Reluam de fiecare dată jocul cu o 
voluptate sporită. Fecioara Maria rămăsese însărcinată, fără a fi dezvirginată 
de Natură. Şi dacă avea barbă, era pentru că pictorul intenționase mai întâi 
să-l picteze pe Cristos, dar, pe parcurs, se răzgândise. Într-un fel, mă 
simţeam şi eu dezvirginată, într-altul, biserica şi autoritatea tatălui mă forțau 
să recunosc intangibilitatea himenului. La cincisprezece ani, primeam mirul. 
În faţa mea şi a preotului nu mă simţeam vinovată. În faţa lui Dumnezeu, 
da... Apoi am cunoscut oamenii. Oare asta era viaţa? Oare aceştia erau 
oamenii? Nişte marionete într-o comedie scrisă dinainte? Oare suferinţa era 
singura trăire care ne putea apropia de Natură? Răspunsul se dovedea de 
fiecare dată acelaşi: plecăm de la un joc şi ajungem să-l trăim ca pe propria 
noastră viaţă şi poate e chiar propria noastră viaţă. Şi se mai întâmplă, de 
multe ori, să plecăm de la o minciună şi să ajungem să credem în ea. Dar la 
ce bun să fii conştient de un rău, dacă nu-l poţi schimba?! Suntem râuri care 


nu pot exista decât curgând şi care, curgând, nu pot sfârşi decât vărsându-se 
în altele. Şi totuşi, nici o viaţă nu seamănă cu cealaltă. Doar Moartea e 
aceeaşi. 

Sara intrase toată în trupul meu ca într-un mormânt. Ochii mi se 
obişnuiesc treptat cu întunericul jupuit de flăcările pale ale unui foc molcom. 
Mă uit în jur cu mirare. Mă aflu într-un cort. Alături de mine, cu picioarele 
strânse sub ea, şade o negresă a cărei vârstă nu o pot ghici. Când dau să mă 
ridic, îmi pune mâna pe umăr, oprindu-mă cu blândeţe. Nu forța mâinii, ci 
aceea a blândeţii mă face să rămân întins. Îmi dă să beau dintr-un bol de lut 
pictat o licoare cu un gust necunoscut. 

— Tapioca au gras! spune ea în franceză, săltându-mi uşor capul de pe 
perna de ierburi. C’est un potage miraculeux”. 

Sorb direct din bolul de lut. Mici înţepături îmi străbat corpul, 
rechemându-l la viaţă. 

— Unde mă aflu? îngaim eu, atunci când îmi pot mişca buzele. 

Negresa nu apucă să-mi răspundă. Foaia cortului se dă la o parte, lăsând 
să pătrundă un bărbat negru, cu barba şi părul albe, îmbrăcat doar într-un soi 
de şort. La gât i se bălăbănesc câteva şiraguri de oase, iar la mâini poartă 
brățări de metal. Are capul încins cu o basma sângerie, legată la spate. 
Privindu-l, simt cum devin dintr-o dată copilul neputincios, cerând îndurare 
oamenilor care trec nepăsători pe lângă el. Îmi vine să-mi întind braţele şi să- 
1 cuprind gâtul, pentru a căuta adăpost la pieptul lui. 

Dintr-un flacon de lemn, bătrânul varsă câteva picături pe fruntea mea. 
Restul conţinutului îl azvârle în foc. Buzele lui murmură o incantaţie care 
aduce a cântec de leagăn. Un tremur violent îmi cuprinde trupul. Când 
frisoanele se succed cu repeziciune, simt cum inima caută să-şi facă loc 
printre coaste, spărgându-mi pieptul. Aş vrea să urlu, dar nu reuşesc decât să 
scâncesc. 

Apoi, trupul mi se linişteşte. Respir regulat, simţindu-mă ca într-o 
dimineaţă obişnuită, pregătit să încep o nouă zi. După ce mă ridic în capul 
oaselor, îmi trec mâinile peste faţă, ca şi cum m-aş spăla la chiuvetă. 
Nepresa nu mai schiţează nici un gest să mă oprească. Îmi zâmbeşte 
încurajator, molfăind o coajă de copac. Bătrânul priveşte pe deasupra capului 
meu. Nu trebuie să-l întreb nimic, căci prinde să vorbească în franceză, 
reluând parcă o discuţie începută cu mult timp în urmă: 

— Rana de la mână ţi s-a vindecat. Dacă Maoudi, spune el, arătând spre 
negresa care continuă să zâmbească, nu ţi-ar fi trimis săgeata în braţ, te-ai fi 


sinucis. Ai fost posedat. Trupul tău răspundea la porunci venite din afara lui. 
Un vrăjitor ţi-a intrat în creier. L-am alungat. Vindecarea ta e deplină. 
Vrăjitorul nu va mai avea puterea să te stăpânească. 

Îl ascult cu gura căscată. N-am crezut eu în poveşti nici când eram copil, 
dar ce aud acum întrece orice imaginaţie. Ultimele scene, cu uciderea lui 
Babu şi a soldaților lui, cu Colosul înjunghiindu-l pe Otto şi cu figura 
schimonosită a Fachirului, gata să mă ciuruiască, îmi revin cu limpezime în 
minte. 

— Cine eşti? întreb eu, încercând să găsesc un punct de sprijin în tot 
haosul ăsta. 

— Un vraci. Voi, albii, mă numiţi preot voodoo. Aici te afli pe teritoriul 
tribului Hoara. 

— Camarazii mei? 

— Dacă te referi la bărbatul uriaş, fără un ochi şi la femeia împuşcată în 
cap, acum sunt bine. Au scăpat, ca şi tine, pentru că au ajuns aici. 

— Vreau să-i văd! zic eu, dând să mă ridic în picioare. 

— Acum nu se poate. Încă se află în starea de somn care-i va readuce la 
viaţă! mă opreşte bătrânul. Erau şi ei posedaţi, ca şi tine. 

— Dar ceilalți? 

— Nu mai există nimeni. 

Închid ochii. Îmi revine în minte imaginea taberei din Portland, cu sala în 
care am fost supuşi testelor fizice. Dintr-o dată, înţeleg că nu a fost nici pe 
departe vorba de aşa ceva. Ni s-au spălat creierele. Asta s-a întâmplat! Ni s- 
au spălat creierele, pentru a ni se implanta comenzi la care să răspundem la 
primul contact telepatic. Aşa se explică şi atacul asupra plutonului lui Babu 
sau actul criminal al Colosului asupra lui Otto. E clar că am fost cobaii unei 
experienţe, dar ce fel de experienţă, pentru ce, cum... toate acestea rămân 
necunoscute. 

O oboseală cumplită mă forțează să mă întind la loc pe pătura colorată; 
Maoudi îmi dă din nou să beau tapioca au gras; din bolul de lut pictat. Nici 
nu ştiu dacă am adormit sau am rămas doar într-o stare de amorţeală. Când 
îmi revin, bătrânul e tot în faţa mea. Doar Maoudi dispăruse. 

— Îţi datorez viaţa, îi zic eu vraciului, întorcându-mă pe o parte, ca să-l 
pot privi mai bine. 

— Credinţa noastră spune că, atunci când salvezi viața unui om, iei 
sufletul unui leopard. lar când ultimul leopard îşi va fi dat sufletul, omenirea 
va începe treptat, să moară. 


— Vraciule, îngaim eu, trezit de-a binelea, nu mă pricep la astea. Dacă o 
să cred că un vrăjitor mi-a intrat în creier, înseamnă că tu ai puteri şi mai 
mari. 

N-am de gând să-i depăn toată povestea. Descoperirea pe care am făcut-o 
mi se pare încă o fantasmagorie a minţii mele prea înfierbântate. lată de ce 
devin neaşteptat de exact: 

— Cât despre practicile astea, voodoo, ştiam că există doar undeva, pe la 
antipozi. 

— Aşa este, zice vraciul, pe care continuam să-l cred un ignorant. Dar ce 
nu ştiţi voi, albii, e că noi, cei de-aici, din tribul Hoara, am fost primii 
oameni de pe pământ. 

Un antropolog şi-ar fi scos de îndată carnetul de notițe. Eu mă rezum la a- 
mi căuta bidonaşul cu votcă. Surprinzător, vraciul îmi ghiceşte intenţiile. 

— Ai fost drogat. Nu numai spiritul ţi-a fost pătruns. Până mâine nu ai 
voie să te atingi de oulampa voastră. Ştiu că nu mă crezi. Probabil mă 
consideri un bătrân nebun. E adevărat că eu unul nu am plecat mai departe 
de pădurea în care ne-am construit sălaşul. Aici se află însă o ladă cu 
cincizeci de tăblițe de piatră, aduse tocmai din Shemshara. 

Rămân trăsnit! Cum naiba poate să ştie bătrânul ăsta caraghios despre o 
localitate din antica Mesopotamie? Nici eu n-aş fi ştiut despre vechiul oraş, 
dacă Bahtiar, kurdul alături de care luptasem în Angola”, nu ar fi amintit, în 
treacăt, de el. Deodată, devin foarte atent. Povestea bătrânului vraci e mai 
mult decât o simplă poveste. 

— Nu trebuie să te miri, spune el liniştit, cu un zâmbet incert în colțul 
buzelor. Tăbliţele au fost ale noastre dintotdeauna. Acolo sunt consemnate 
toate. Hoara au fost primii oameni. Ei au plecat să cunoască pământul, 
conduşi de un trimis al zeilor, Induse. Au călătorit peste tot, ajungând până la 
capătul pământului, dincolo de care nu mai există decât apă. Acolo, Induse s- 
a întâlnit cu trimisul altor zei, venit din alt colţ al necuprinsului, Istanim, 
care era alb şi avea ochii ca două tăieturi. Istanim i-a spus atunci lui Induse: 
„Ascultă ce spune stăpânul meu: învoiala a fost ca ţinuturile astea să fie ale 
noastre. Cruţă-ţi oamenii şi întoarce-te.” Induse s-a prefăcut că se întoarce, 
dar a trimis multe armate spre Sud, pe unde să-l ocolească pe Istanim şi să-l 
învingă. Niciodată, acei oameni nu au reuşit să ajungă acolo unde au fost 
trimişi. Istanim a aflat şi a intrat în capul lor, comandându-le să rămână în 
oraşele întâlnite în cale, unde să se împreuneze cu femeile aduse de el. Doar 
câţiva s-au mai întors cu Induse. Erau urmăriţi tot timpul, aşa că au îngropat 


tăbliţele înţelepţilor în munţi, iar spre sfârşitul vieții au ajuns aici, unde 
trăieşte acum tribul Hoara. Mai apoi, o armată secretă, compusă din cei mai 
viteji şi bine pregătiți soldaţi ai noştri, a plecat să aducă tăbliţele din munți. 
Doar doi au reuşit să se mai întoarcă, aducând cu ei lada. Acolo stă scris 
totul. 

Bătrânul se ridică, făcându-mă să constat cât este de lung. Salbele din 
jurul gâtului scot sunete de pahare ciocnite. 

— Voodoo există prin alte părți, pentru că noi am fost pe-acolo, continuă 
el, apoi se întoarce şi iese din cort. 

Capul mă doare îngrozitor, dar nu mai e nimeni să-mi ofere vreun leac. 
Durerea mă epuizează. Adormi ţinându-mi ochii întredeschişi. 

A doua zi, la amiază, îi reîntâlnesc pe Colos şi pe Sara. Vraciul ne oferă 
carne de antilopă, friptă în tăciuni şi banane. Ascultă în tăcere discuţia 
noastră, de parcă ar fi ştiut totul dinainte. Camarazii mei au figuri ca de 
ceară. Sara este rasă în cap. Îi pot vedea rana făcută de glonţ, acoperită acum 
de o pastă maronie. La ieşire, sub maxilarul inferior, glonţul i-a lăsat un 
orificiu mic, neînchis. Chiar şi Colosul pare că şi-a pierdut voioşia lui 
infantilă, în jurul gâtului poartă semnul adânc al unui laţ de oţel care i-a 
sfârtecat carnea. E ca un pandantiv, de culoare roşu-închis. 

Mâncăm cu lăcomie, urmăriţi de ochii fără expresie ai bătrânului vraci. 
Vorbim cu gura plină, căci foamea nu ne dă răgaz. 

— Otto e mort, zic eu, gata să mă înec cu o bucată de carne. L-am văzut 
înjunghiat ca o vită. 

— Nu a făcut-o Frederick, spune Sara. Cel puţin, el nu a vrut s-o facă. 

— Ştiu, îi răspund. Am fost „spălați”. Acum e clar. 

— Clar? se impacientează Sara, oprindu-se o clipă din mestecat. Nimic nu 
e dar. Ne-au folosit într-un experiment despre care nu ştim nimic. Nici măcar 
cum au procedat. 

— Poate ştie Fachirul, îmi dau eu cu părerea. 

— Fachirul nu mai este, spune Sara. E mort. Sau dispărut. În afara 
noastră, cei care ne-au salvat nu au mai găsit pe nimeni. Pe nimeni viu. 

Colosul îşi şterge mâinile de salopeta ruptă, întinzând mâna spre un ulcior 
cu oulampa, din care bea cu măsură. Plescăie ca un pelican ieşit de la o masă 
de protocol. 

— Mintea mea slabă refuză să priceapă ceva! ne pune ei la curent cu 
stadiul raționamentelor lui. Un lucru însă tot mi-a pătruns în diblă: cheia 
afacerii o deţine Ohalele. 


— Punct ochit, punct lovit! zice Sara, servindu-se, la rândul ei, din ulcior. 
Nu ştiu dacă nu l-am şi văzut prin apropiere, făcând pe regizorul. 

— Părerea mea e că a sosit timpul s-o ştergem, spun eu. Cu banii care ne- 
au rămas, putem să prindem un avion pentru Europa, după care să ne 
pierdem în peisaj. Dacă tipii află că suntem încă în viaţă, s-ar putea să fie vai 
şi amar de fundurile noastre. 

Colosul mă priveşte pentru prima oară de la începutul discuţiei. Are o 
figură care transformă galeria ucigaşilor celebri într-o a doua Capelă Sixtină. 
Îşi drege vocea cu un hârâit prelung, de ascensor care n-a mai văzut o revizie 
de zeci de ani. 

— Cu alte cuvinte, să nu ne luăm nici banii ce ni se cuvin şi să-i lăsăm şi 
nepedepsiţi pe căcănarii care şi-au bătut joc de noi! 

— Tu nu pricepi în ce am intrat! strig eu, întorcându-mă spre Sara, după 
ajutor. Explică-i tu tontului că treaba asta împuţită nu e de nasul nostru! 

Sara nu se grăbeşte să-mi dea dreptate. Îşi pipăie rana de la cap, de parcă 
şi-ar potrivi bigudiurile. 

— Avem avantajul că ne cred morţi! continui eu să-mi pledez cauza de 
unul singur. Dacă ne arătăm muianele prin teritoriu, vom fi vânaţi de o 
armată de profesionişti. Vreţi să trăim toată viaţa cu o lunetă îndreptată spre 
noi? 

— Să nu cumva să te scapi pe tine aici! devine Colosul, brusc, grijuliu. Nu 
e frumos să împuţi atmosfera la masă. 

— Tocmai fiindcă ne cred morţi, intervine şi Sara. O fi vreo politică 
înaltă? Nu spun, dar ştiu un lucru: tipii nu şi-au respectat contractul. 

— Sunteţi nebuni! exclam eu. N-aveţi idee în ce vreţi să vă băgaţi. Doar 
n-o să-i daţi acum în judecată?! 

— Ce-ai făcut, vraciule, cu ăsta? se răţoieşte Colosul. Nu era chiar aşa 
fricos. Pare un iepure de câmp, temându-se de umbra unui copac. 

Bătrânul continuă să fixeze focul care ne luminează feţele. Vocea lui gravă 
sună ca într-o peşteră: 

— Noi, cel din tribul Hoara, nu putem schimba mersul lumii. Noi nu ne 
amestecăm în treburile albilor. Am făcut-o cândva şi Istanim ne-a pedepsit. 

— Nu ştiu despre ce vorbeşti, bătrâne! zice Colosul, oţărât. Ne-ai salvat 
viaţa, asta-i cert. Şi se — cuvine să-ți mulțumim. Frederick Sheldon nu-i uită 
niciodată pe cei care l-au ajutat! 

— Pune frână! îl îndeamnă Sara. Lasă cărțile de aventuri. Să hotărâm ce 
avem de făcut. 


— Eu unul am spus ce aveam de spus. Ohalele e cheia. Să mergem să-i 
luăm gâtul! 

— N-am rezolva nimic, îl temperează Sara. Ohalele e doar un intermediar. 
Răspunsul îl putem găsi doar la Portland. 

— Atunci, să-l strângem de boaşe pe negru, până ne va spune tot ce ştie! 
zbiară. Colosul, după care, întorcându-se spre vraci, continuă pe un ton 
concesiv: Nu pe tine, evident, ci pe comandantul care ne-a trimis la cules 
castane. 

— Steaua voastră e din nou pe cer, îngână vraciul pe limba lui. De voi 
depinde dacă o veţi face să strălucească sau să cadă. Acum aveţi voinţa 
voastră. Noi, cei din tribul Hoara, ne aflăm în afara celor lumești. 

Sara se ridică, ajustându-şi salopeta murdară. Figura ei împietrită spune 
totul despre hotărârea luată. Evită să mă privească. Cuvintele ei mă lovesc 
însă direct în ţeastă: 

— Florin, dacă vrei să pleci, fă-o acum! N-o să-ţi purtăm pică. Cum zice 
şi bătrânul vraci: fiecare are grijă de steaua lui. 

Ar fi trebuit să cedez atunci, primului impuls, care mă îndemna să plec, să 
fug cu primul avion şi să mă pierd în lume. Ar fi trebuit să uit de tot şi de 
toate, să întorc spatele şi să dispar definitiv. Ar fi trebuit să-mi urmez 
raţiunea, care-mi spunea că tot ceea ce s-a întâmplat a fost un ultim 
avertisment. Dar nici raţiunea, nici instinctul nu au mai fost acum stăpânii 
voinţei mele, ci un sentiment. Un sentiment de ură, care creşte în mine 
aidoma ciupercii unei bombe atomice, răscolindu-mi sângele şi 
încrâncenându-mi sufletul. Ura copilului abandonat pe străzi, singur 
împotriva tuturor. Ura celui trădat şi aruncat la gunoi. Ura muribundului 
care-şi cerşeşte puterea de a se răzbuna. 

Ura care va face încă mult timp ca Pământul să se învârtească într-un 
univers pustiu şi indiferent. 

Planul pare simplu: ne vom strecura în punctul de comandă şi vom pune 
mâna pe Ohalele. El e primul pas spre aflarea adevărului. Suntem experți în 
acţiuni de comando, asta se ştie, dar acum armele noastre se reduc doar la 
pumnalul meu. Totuşi, e imposibil să ai câştig într-o luptă cu soldaţi înarmaţi 
până în dinţi, doar cu atât! 

Bătrânul vraci se dovedeşte, ca întotdeauna, cu o secundă înaintea noastră. 

— Sufletele leoparzilor pe care le-am luat ca să vă salvez vieţile, spune el, 
nu se vor odihni dacă o să vă las să porniţi nepregătiţi la drumul pe care l-aţi 
ales. 


Nici nu termină de vorbit, că foaia cortului se dă la o parte. E Maoudi. Ea 
poartă pe braţe o lădiţă împletită din liane, pe care o pune fără un cuvânt în 
faţa bătrânului. Ne aşteptăm să scoată dinăuntru niscaiva pistoale-mitralieră. 
Dar, în loc de asta, vraciul ne întinde fiecăruia câte un tub micuţ şi câte un 
pacheţel plin de ace cioplite în lemn de abanos. 

— Vârfurile acestor mici săgeți, ne împărtăşeşte el. Sunt înmuiate într-o 
otravă pe care noi. Cei din tribul Hoara, o extragem din larvele unor insecte 
veninoase. Aruncate prin tub, devin mai ucigătoare decât muşcătura vipere. 
Mânuiţi-le cu grijă. Dacă le atingeţi din întâmplare vârful, s-ar putea ca 
steaua voastră să pălească. 

Întoarcem pe toate părţile tuburile şi pacheţelele cu ace. Privindu-le 
neîncrezători. Un Kim sau un Kalaşnikov ne-ar fi bucurat mai mult. 

— Eşti sigur că răhăţişurile astea pot ucide? zice Colosul, cu glasul 
încărcat de îndoială. 

— Mai sigur decât orice glonţ! răspunde Sara, în locul vraciului. Vrei să 
încercăm pe tine? 

Colosul face o mişcare bruscă, răsturnând ulciorul cu oulampa. 

— Uite ce-am făcut din cauza ta! strigă el, nervos. N-am voie să mă mir? 
E prima oară când sunt nevoit să lucrez cu aşa ceva. 

— Presupun, adaugă el cu glas mieros, că înțeleptul vraci nu ne minte. 

Sara scoate un teanc de dolari, pe care îl întinde bătrânului. Dar acesta nu 
mişcă nici măcar un deget. 

— Păstraţi-vă hârtiile voastre, zice el, cu dispreţ. Noi, cei din tribul Hoara, 
am făcut lumea să existe. Nu avem nevoie de nimic, de la nimeni. Totuşi, 
înainte să plecaţi, o să vă rog să mă mai ascultați o dată. 

La un semn al bătrânului, Maoudi dispare. Vraciul îşi scoate flaconul de 
lemn. Îşi toarnă puţin din conţinut pe deget, făcându-ne câte un şmenghi pe 
frunte. Vocea îi devine şoptită: 

— În pădurea aceasta, trăieşte, ascuns în pământ, un păianjen — o 
tarantulă. Nu iese decât după pradă. Dar numai atunci când e sigur că, prin 
preajmă, nu se află duşmanul lui de moarte: viespea otrăvitoare". 

Nici o altă vietate, nici măcar viespea nu poate pătrunde în culcuşul lui. 
Totuşi, la vremea împerecherii, bărbătuşul bate într-un anumit fel la uşa 
lăcaşului şi atunci femela „deschide” ca să-l primească. Viespea otrăvitoare 
ştie acest lucru. De multe ori, ea imită bătaia bărbătuşului, pentru a prinde 
prada, pe care o omoară cu o înțepătură. 


După ce termină de vorbit, îşi îndreaptă spatele, ignorându-ne cu 
desăvârşire. Buzele lui murmură o incantaţie care nu ni se adresează nouă. 
Ne pregătim de plecare, când vraciul vorbeşte din nou, înşirând cuvinte 
aparent fără nici un sens: 

— Trimişii lui Istanim vor veni aici şi mă vor căuta. Tribul Hoara va 
dispărea însă numai o dată cu lumea pe care a născut-o. 

Ne luăm rămas-bun în felul nostru, dar bătrânul nici nu ne mai vede. O 
dată cu lăsarea nopţii, plecăm însoţiţi de Maoudi, care ne conduce până la 
locul unde a avut loc masacrul. Cadavrele au dispărut. O dată cu ele şi Otto. 
Poate şi Fachirul. Sara îngână un Kadiş'”. Colosul şi cu mine participăm 
tăcuţi. Nu ştim nici o rugăciune. Pentru noi doi, Dumnezeu există doar în 
biserică, unde n-am intrat niciodată. 

— Bătrânul ne-a dat soluția, zice Sara, pornind la drum. 

— Tot o mitralieră era mai bună! spune Colosul, neîmpăcat cu 
„armamentul” de care dispune. 

— Nu la săgeți mă refeream, continuă Sara, ci la tactică. Vom intra în 
tabăra lui Ohalele, ca viespea în ascunzişul tarantulei. 

Dintr-o dată, totul devine atât de simplu, încât ne vine să râdem. Nici nu 
mai e nevoie să ajungem până la bârlogul lupului. ÎI vom chema pe el la noi. 
Într-adevăr, oricât de eficiente ar fi acele noastre, tot n-am putea dovedi o 
armată de negrotei. 

Colosul se posomorăşte brusc. Îl obsedează uciderea lui Otto, deşi acum 
ştie că nu are nici o vină. Nu atât părerea de rău îl tulbură, cât faptul că nu 
poate pricepe cum a fost posibil un asemenea lucru. 

— Îl regret pe Otto, zice el, într-un târziu, cu o neașteptată undă de 
omenie în glas. Îmi era chiar simpatic, deşi, se ştie, nu mă dau în vânt după 
poponari. 

— Puteam să fiu eu în locul lui, zice Sara. Sau Florin. Sau chiar tu. 

— Dar Fachirul? umblă Colosul în meandrele întunecate ale cutiei sale 
craniene. 

Sara nu răspunde imediat. Indianul reprezintă încă o enigmă. 

— Ceva îmi spune că Fachirul cunoştea totul dinainte, zice Sara, după o 
vreme. Poate că a făcut chiar parte din complot. Oricum, până nu vom avea 
ceva dovezi, nu ne putem pronunţa. 

— De ce n-ar putrezi în groapa comună, alături de Babu şi de Otto? 
fredonează Colosul, scărpinându-şi ţeasta chilugă. De altfel, nu-l suportam 
nici cât pe un gândac în supă. 


— A existat în viaţa ta vreun comandant pentru care să-ți exprimi şi 
admiraţia? îl întreb, deşi cunosc răspunsul. 

— Fachirul n-a fost comandant, precizează Colosul. Îşi dădea el aere de 
maharajah, dar nu era decât un vierme umplut cu brânză de cal. 

— Era? punctează Sara, orientându-se în întuneric. E prea devreme să 
foloseşti timpul trecut. 

Fără ochelarii cu infraroşii, ne descurcăm foarte greu. Suntem nevoiţi să 
ne bazăm pe flerul Sarei şi pe unicul ochi al Colosului care, ce-i drept, are 
acuitatea unui ochi de acvilă. Faptul că mai cunoaştem câte ceva despre 
dispozitivul de apărare al taberei ne încurajează. Puținele repere pe care ni le 
reamintim ne ajută şi ele îndeajuns de mult. 

Cât pe-aci să mă împiedic de sârma conectată la sistemul de alarmă! 
Noroc cu Colosul, care mă trage fără menajamente, aruncându-mă într-o 
parte ca pe un sac. Cotrobăie cu privirea după o santinelă, pe care o 
reperează la mică distanță în interiorul teritoriului înţesat cu mine 
antipersonal. Înaintăm de-a buşilea, mai încet decât omizile, pipăind cu 
mişcări delicate pământul din faţa noastră. O dată găsit culoarul de trecere, 
ne apropiem tiptil, aruncând priviri în toate părțile. La doi metri de santinelă, 
Sara se ridică în coate, fixându-şi tubul între buze. Suflă cu putere, 
proiectând acul otrăvit în gâtul soldatului. Un icnet scurt şi o buşitură ne dau 
de ştire că metoda şi-a demonstrat eficienţa. 

Spre surprinderea noastră, santinela e un alb, probabil unul dintre 
mercenarii de care amintise Babu. Sara se arată cea mai mulțumită de 
descoperire. 

— Dacă am fi găbjit un negrotei, trebuia să luăm dicționarul de rundi cu 
noi, şopteşte ea. Aşa, presupun că vitejii ăştia behăie un fel de franceză. 

— În cazul în care vrei să ai o conversaţie cu el, icneşte Colosul, pentru 
care a vorbi în şoaptă e un chin în plus, te anunţ că e deja rece. Nu v-aţi 
putea înţelege nici în chineza veche. 

— Frederick, mă întreb uneori cum de a fost posibil să-ţi umble cineva în 
creier! Presupun că tipii care te-au lucrat au fost nevoiţi să-ţi confecţioneze 
mai întâi unul. 

Sara pune mâna pe staţia de emisie-recepţie a santinelei şi mi-o întinde, nu 
înainte de a-mi da instrucţiunile de rigoare. Mai întâi însă îl proțăpim pe 
mercenar de un copac, legându-i mâna cu o liană, al cărei capăt îl ţine 
Colosul, cățărat pe crengile de deasupra. Sara şi cu mine luăm poziţie în 
punctele care formează un triunghi cu copacul. Când totul e pregătit, deschid 
staţia şi cer, într-o franceză stricată, legătura cu comandantul Ohalele. 


— Karl Spiro! latru eu numele înscris pe tăbliţa mortului. Raportez că am 
anihilat trei albi, doi bărbaţi şi o femeie. Cer instrucţiuni! 

După un moment de pauză, care-mi întinde nervii la maximum, în staţie se 
aude bine cunoscuta voce a comandantului: 

— Rămâi pe poziţie. Venim imediat. 

Iată-ne intraţi în joc! Riscul de a fi prinşi este foarte mare. Starea care mă 
cuprinde îmi creează o senzaţie de vomă. Fac apel la tot ceea ce am învăţat 
pentru a-mi stăpâni tremurul mâinilor. Nu mai sunt eu, soldatul Florin 
Zamfir. Nu mai am identitate. Sunt doar o armă de ucis, lipsită de simţăminte 
sau îndoieli. Am încremenit, la fel ca şi Sara şi orice comparaţie între noi şi 
nişte pietre ar fi net în defavoarea acestora. 

Nici nu-i simţim când se apropie. Lumina lanternei, care se zbânţuie 
încolo şi încoace, aidoma unui fluture prins în pânza unui păianjen, ne ia 
prin surprindere. Deodată se opreşte pe figura soldatului proptit de copac. 
Colosul trage de liană, făcându-l să-şi mişte mâna a salut. 

Când trec pe lângă mine, îi număr repede. Sunt patru. Ohalele şi cele trei 
gărzi de corp. Armele le strălucesc în întuneric ca nişte ochi de prădători. Se 
îndreaptă siguri pe ei spre cadavrul care le face semn cu mâna. 

— Vorbeşte, nu mai tot da din labe! se aude vocea lui Ohalele. 

Suflu prin tub în acelaşi timp cu Sara. Două din gărzile de corp se îndoaie, 
căzând fără veste la pământ. În mai puţin de o secundă, reîncare tubul şi 
trimit o nouă săgeată către cel de-al treilea negrotei, care încă nu şi-a revenit 
din surpriză. 

Ohalele duce mâna la tocul pistolului, dar nu mai are timp să-l scoată. 
Dându-și drumul de pe cracă, Colosul se prăbuşeşte exact în capul 
comandantului. Chiar şi un leopard ar fi strigat de admiraţie, dacă ar fi văzut 
saltul Colosului. 

— Sper că nu l-ai strivit! şopteşte Sara din întuneric. 

— Strict interzis! şopocăieşte, la rândul lui, uriaşul. Pe chestia asta, mi-am 
julit şi coatele, dar merită. Viermele răsuflă. E doar uşor ameţit. 

Îl tragem pe Ohalele pe culoarul pe care veniserăm. Îndată ce ne 
îndepărtăm binişor de tabără, Colosul îl aruncă în spinare, rupând-o la fugă. 
Deşi trebuie să care o greutate destul de însemnată, e mai sprinten ca o 
antilopă. Abia ne ţinem pe urmele lui. Nu e necesar, totuşi, să ajungem la 
Oceanul Indian. După o vreme, ne oprim, căutând să ne recăpătăm suflul. 
Colosul îi dă drumul negrului, care cade drept în fund. Încă nu s-a trezit pe 
deplin. Clipeşte des, frecându-şi umărul agresat de căzătura Colosului. 


După ce calculează distanţa, Sara îi arde un şut care-l prăbuşeşte pe spate. 
Negrul se îneacă cu sângele care-i intră în gât. Tuşeşte şi scuipă câţiva dinți. 
Va vorbi ceva mai sâsâit, dar nimeni dintre noi n-are de gând să-l trimită la 
un curs de dicție. Colosul îi întoarce o mână şi îl apucă de păr, trăgându-i 
capul pe spate. Ohalele nu-şi poate mişca decât ochii, care şi aleargă de la 
unul la altul, ca nişte veveriţe într-un magazin de blănuri. 

— În clipa asta valorezi exact cât un găinaţ uscat de papagal, îl 
informează Sara despre cursul pieţei. De tine depinde dacă vrei să-ți mai 
vezi fiul. Tot de tine depinde şi viaţa lui. Ştim că e la Harvard, unde, nu-i 
aşa, circulă maşini şi se pot petrece o mulţime de accidente. 

— Ce e cu voi? îngaimă Ohalele, făcând-o pe Madona Sixtină. Trebuia să 
fiți cu comandantul Babu! Ce s-a întâmplat? Ce înseamnă toate astea? 

— Nu, zice Sara, plecându-şi privirile, nu ai ales varianta corectă. 

Îi face semn Colosului, care, fără să mai stea pe gânduri, îi rupe mâna 
întoarsă la spate. Strigătul de durere e oprit de caraba pe care i-o aplică peste 
gura schimonosită. 

— Dar să nu disperăm! îi dă Sara vestea cea bună. Mai ai dreptul să alegi 
o dată. Îţi repet: de tine depinde viaţa ta şi a fiului tău. Cu tine personal nu 
avem nimic. Eşti şi tu doar o unealtă. Pe noi ne interesează numele celui care 
ţi-a comandat întreaga trăsnaie şi metoda de legătură. 

Ohalele e băiat deştept. Şansa de a-l lăsa în viaţă e infimă, aproape 
inexistentă, dar e singura. Nu uită nici de fiul lui, un fel de ostatic la 
americani. Trebuie să împace şi capra şi varza. 

— Generalul O’Connor, spune el, căutând să-şi stăpânească durerea. El 
mi-a transmis tot planul acțiunii în care v-am trimis. Nu ştiu nici eu mai 
mult, vă jur! Mi-a spus că voi fi surprins de ceea ce se va întâmpla, dar să nu 
fac nici un comentariu. 

O'Connor ne aprovizionează cu arme. Fiul meu e în mâinile lui şi, în 
consecinţă, îi datorez ascultare. 

Sara a rămas cu privirea fixată pe negru. Cum stă aşa, cu capul puţin 
înclinat, pare un pictor nehotărât asupra portretului pe care urmează să-l 
execute. 

— O'Connor nu există! spune ea dintr-o dată, luându-mă şi pe mine prin 
surprindere. E un nume fals, ca şi dinţii pe care va trebui să ţi-i pui, dacă te 
vor lăsa în viaţă. 

— Nu ştiu mai mult! Vă jur! Nu ştiu mai mult! Cine i-ar spune ceva unui 
biet burundez? 


— Un biet burundez! silabiseşte Sara, pipăindu-şi rana de la cap. Ascultă- 
mă, Ohalele şi deschide-ţi bine urechile, pentru că nu am de gând să mai 
repet. Înainte s-o mierlească, Andar Prajepa ne-a dezvăluit tot planul. 

Îl calc iute pe picior pe Colos, care e gata să-i ceară socoteală Sarei. 
Surprinzător, pricepe că e vorba de un bluff şi, de încântare, îi smulge un 
smoc de păr negrului. 

— Uită-te la ceasul meu, zice Sara, băgându-i lui Ohalele instrumentul 
sub nas. Sunt ultimele douăzeci de secunde din viaţa ta. Te bucuri de 
privilegiul de a le putea număra. Ai avut timp să ne cunoşti. Ştii că nu 
glumim. 

Ticăitul secundarului e cel mai sinistru sunet auzit vreodată de Ohalele. 
Degetele Colosului îi cuprind de-acum beregata, pregătite să i-o smulgă. 
Gura porneşte să trăncănească, fără alt îndemn: 

— A venit aici un american. S-a recomandat Boise. Spunea că e agent 
CIA şi că a anihilat o bandă care intenționase să-mi răpească fiul. Mi-a cerut, 
în schimb, să particip la o operaţiune comandată de guvernul american. Nu 
mi-a dat prea multe detalii, dar era ceva cu „spargerea” unor creiere umane, 
aşa cum al „sparge” un calculator. Trebuia să primesc nişte soldaţi pregătiţi 
de ei, adică pe voi şi să filmez tot ce se întâmplă. Mi-a mai cerut să particip 
la testarea unor arme supersofisticate. Ieri a sosit pe neaşteptate. A luat 
armele şi casetele înregistrate. A mai întrebat dacă există supraviețuitori. I- 
am răspuns că nu. Asta-i tot. 

— Nu-i chiar tot, şopteşte Sara. N-ai amintit nimic despre felul în care 
țineai legătura cu el. 

— A venit ieri aici, doar v-am spus! 

— Ieri. Dar până ieri? 

Ohalele îşi trage răsuflarea, după care îngână spăşit: 

— Am o dischetă de contact. 

— Dacă spui că ţi-a cerut-o înapoi, îi ia Sara vorba din gură, să ştii că voi 
considera că-mi jigneşti inteligenţa. Legătura voastră nu se poate încheia 
aici. Nici unul dintre cei cu care lucrează CIA nu se poate retrage în alt loc 
decât în mormânt. 

— Se găseşte în tabără, în biroul meu, zice Ohalele. 

Ideea nu e rea. Îi oferă o şansă nesperată, doar că Ohalele comisese o 
greşeală: se grăbise să ne indice locul în care-şi ţinea discheta. 

O greşeală pe care Sara, ca fost agent operativ Mossad, nu putea s-o treacă 
cu vederea. Ohalele e dezbrăcat în câteva secunde şi i se iau hainele la 
puricat. În căptuşeala pantalonului, e găsită şi discheta. 


— Dar asta ce e? zice Sara cu reproş. Un CD cu Julio Iglesias? Ne-ai 
minţit, comandante! 

— Vă rog, lăsaţi-mi viaţa! V-am spus tot! Mi-aţi promis! Mi-aţi promis! 

— Noi?! se miră Sara. 

— Da, se precipită negrul. Chiar tu ai zis că, dacă spun tot, nu o să vă mai 
văd niciodată. 

— Aşa este, am fost martor! se grăbeşte Colosul să confirme, deşi, pentru 
el, dreptatea face tot atât cât un tort de ciocolată pentru un diabetic. 

Nici nu mai aşteaptă semnul Sarei. Degetele lui de oţel se înfig în gâtul lui 
Ohalele. Dintr-o mişcare, îi smulge beregata. 

— Poate că ar fi fost de preferat să-l mai chinuim oleacă înainte de a-l 
mirui, îşi dă uriaşul cu părerea, ştergându-şi sângele de pe mână. Calcă peste 
cadavrul negrului prăbuşit la picioarele lui, cerând noi informaţii: Bun! Până 
aici e-n regulă! Ce facem mai departe? 

— Ne întoarcem în State, spune Sara, cu o voce obosită. Mai întâi trebuie 
să-l găsim pe O'Connor. 

— Şi pe Rupert! zbiară Colosul, fericit, amintindu-și cu drag de sclivisitul 
căruia deja îi prescrie chinurile la care o să-l supună. 

— Cred că nu mai e nevoie să vă amintesc în ce ne băgăm, zic eu, 
sprijinindu-mă de un copac. Ohalele a vorbit despre o acţiune comandată de 
guvernul american. 

— Asta poate să însemne, pur şi simplu, CIA, precizează Sara. Ştiu la ce 
te gândeşti. Că nu ne putem bate cu CIA. Poate că aşa ar fi, dacă am exista. 
Dar, aminteşte-ţi, noi nu mai suntem în viaţă. Pentru ei, suntem morți. 
Conturile noastre sunt monitorizate, locurile prin care ne făceam veacul se 
află sub observaţie permanentă, oamenii cu care am intrat în contact sunt 
urmăriţi tot timpul. Dar nu vor putea face asta o perioadă prea lungă. Nu-şi 
pot permite să cheltuiască atâţia bani şi să mobilizeze oameni pentru ceva 
îndoielnic. După un timp, vor renunţa, iar vigilenţa li se va diminua. Atunci 
va veni şi timpul nostru. 

— Peste câţi ani? 

— Ani? Peste o lună-două. E termenul lor standard. Să-l ducem pe 
Ohalele înapoi. Vom înscena un atac-surpriză al tanzanienilor. 

— Facem câteva mine să explodeze! strigă Colosul, entuziasmat. Cu 
ocazia asta, vom mai buşi câţiva negrotei! 

— Nu, Frederick, nu mai buşim pe nimeni. Ai şi uitat? Noi nu mai 
existăm! 


Dimineaţa ne prinde departe de tabăra burundezilor. Ne aflăm în preajma 
lacului Tanganyika, de unde vom lua un soi de feribot — de fapt, o corabie 
transformată — spre Zambia. Ne-a rămas o sumă frumuşică de bani, cu care 
putem trăi împărăteşte chiar mai mult de două luni. Sara ne îndeamnă însă la 
cumpătare. Nu ne putem atinge de conturi, aşa că, până când vom vedea cum 
putem face rost de bani, trebuie să ne chivernisim. 

Suntem înţoliţi în safari şi ghete de piele întoarsă, tip mocasin. Facem rost 
şi de nişte panamale, dar mutrele noastre nu amintesc în nici un fel de 
chipurile unor cercetători într-ale faunei şi florei africane. Paşapoartele 
olandeze ni le confecţionează un francez bătrân, spre bungalow-ul căruia ne 
îndrumă, pentru câţiva dolari, şmecheraşii din port. Francezul are scule 
ultramoderne care, în bojdeuca lui murdară şi sărăcăcioasă, arată ca nişte 
rubine într-un rahat. Din sfert în sfert de oră, soarbe din paharul pântecos de 
whisky, plângându-se că e în ultimul stadiu de ciroză. 

— E de datoria mea să vă previn, zice el, meşterind la computer, că sunt 
cunoscut prin partea locului. Cu alte cuvinte, nu cred că puteţi ajunge mai 
departe de Africa de Sud. Ce vize vă pun? 

— Mexicane, hotărăşte Sara în numele nostru. 

Francezul nu face nici un comentariu. În îndelungata sa viaţă a auzit 
destule, ca să nu-l mai mire nimic. 

— De ce stai în împuţiciunea asta? întreabă Colosul, care, oricum, nu e un 
împătimit al curăţenie. 

— Mi-a murit menajera, răspunde francezul, umplându-şi paharul. În 
altcineva nu am încredere. 

— Nu mă refeream la cocioabă, zice Colosul, cu amabilitate. De ce nu te 
întorci în Franţa? 

Bătrânul râde, dând la iveală nişte tentative de dinți. O tuse rebelă îl 
îneacă. 

— Sunt dat în urmărire generală, mon ami! zice el, când îşi recăpătă 
vocea. Aici, cel puţin, mă lasă în pace. Îi dau poliţiei tainul şi-mi văd de 
treabă. Franţa! adaugă el, după un timp, ridicându-şi privirile spre tavanul 
murdar. N-am s-o mai revăd niciodată! N-aş spune că mor de dorul 
compatrioților mei, dar o plimbare prin Cartierul Latin, o cafea şi un cidru 
într-un bistro plin de artişti... Mi-am ratat cariera de pictor din cauza unei 
curve negrese. Am vrut s-o fac pe Gauguin, dar de beat ce eram am încurcat 
vapoarele. 

— Te-a căptuşit şi cu vreun sifilis? întreabă Colosul, care are vizita 
medicală la zi. 


— Fireşte! răspunde cu mândrie naţională francezul. Dar jur că, dacă aş 
mai putea, aş face şi acum amor cu ea. Din păcate, femeia a murit, iar 
instrumentul meu abia dacă e în stare să urineze. Nu-l mai trezesc nici cu 
„„Marsilieza”. 

— E trist ce spui, cade de acord Colosul, servindu-se cu nesimţire din 
sticla cu whisky. Cel care ne-a creat, în caz că ar fi vorba de cineva, a avut 
grijă să ne dea două mâini, două picioare, doi ochi, două urechi, doi plămâni, 
dar vezi că, exact la ceea ce era mai esenţial, s-a zgârcit. În mod normal, 
fiecare bărbat ar fi trebuit să poarte între picioare două instrumente, dintre 
care unul de rezervă, aşa cum ai avea un încărcător în cartuşieră. Pe când îmi 
dovedeam talentul în lupte, prin junglele împuţite ale Cambodgie, aveam ca 
lunetist un localnic, pe nume Lon. Tipul fusese prizonier la Khmerii Roşii şi 
se întorsese din aventura asta fără pendul. Pur şi simplu 1-l tăiaseră cu tot cu 
boaşe! Îşi făcea nevoile printr-un tubuleţ, pe care i-l meşterise un felcer din 
nu ştiu care maţ. Cât timp am stat lângă el, am observat că lipsa membrului 
avea consecinţe dezastruoase asupra creierului. Când nu te aşteptai, Lon 
punea luneta pe tine, de ajunseserăm să ne ferim de el mai dihai decât de 
Khmeri. Până la urmă, i s-a confiscat puşca, fiind transferat la bucătăria de 
campanie. În clipele grele, când noi ceilalți mergeam în vizită în grup 
organizat la bordel, căutam să-l fac să uite de necazurile lui. Salvarea 1-a 
venit chiar de la o târfă care, în timpul unei discuţii intelectuale despre locul 
şi rolul lapţilor în istoria relațiilor sexuale, a amintit de un poponar vestit 
care-şi făcuse un transplant de sex. Imediat, Lon s-a hotărât să plece în 
Thailanda, pentru a da de urma transsexualului. Cum eram la sfârşit de 
contract, am socotit că cel mai bun lucru e să-l însoțesc, pentru a-i fi de 
ajutor la nevoie. Nu ştiu dacă vreunul dintre voi a halit aerul împuţit al 
ospitalierei Thailande. Pot zice că e patria sexului de orice fel. Dragu mei, 
credeți-mă, nu există nici un fel de sex care să nu fie practicat pe acele 
meleaguri. Pentru câţiva dolari în plus, o puteai face şi cu o balenă, în preţ 
intrând şi costumul de scafandru. Nu stau acum să vă înşir câte bordeluri am 
colindat, până să dăm de transsexualul pe care-l căutam. Cert e că l-am găsit 
exact când terminasem de plantat până şi ultima sămânță găsită prin 
cotloanele boaşelor. Lon s-a oferit să-i cumpere instrumentul la care 
renunțase pe un preţ bun, aşa că am purces imediat spre doctorul care-l 
operase. Aici, lucrurile s-au complicat. Membrul cu pricina luase drumul 
altui transsexual, care, din femeie, voia să ajungă bărbat şi, ca atare, doctorul 
nu dispunea decât de fofoloanca înlocuită. Refuzând categoric aşa ceva, Lon 
s-a înscris pe lista de aşteptare. Nebunia era în plin avânt prin părțile alea, 


aşa că amicul meu n-a avut prea mult de aşteptat. Doar că primul care a venit 
la operaţie avea un ţumburuş pe post de puţă. „Decât deloc”, i-a precizat 
doctorul prietenului meu, „tot e ceva. Eu zic s-o iei acum, cât e caldă.” „Nu 
vreau să par pretenţios”, i-a răspuns Lon, „dar nici să mă fac de râs în faţa 
unei femei nu pot. Pentru un piş, acolo, mă descurc şi cu tubuleţul.” „Cum 
vrei”, i-a spus doctorul, oleacă nemulţumit, „dar să ştii că pentru una mare şi 
preţul creşte. Tarifele sunt pe dimensiuni „lotul e să garantați 
performanţele!” i-a întors-o Lon. „Calitatea serviciilor noastre e renumită!” 
nu s-a lăsat doctorul. I-a fluturat prin faţă nişte diplome, din care Lon n-a 
reuşit să citească nimic, după care l-a trimis iar în şomaj. Dar nu pentru 
multă vreme. 

„lată!” i-a zis într-o bună zi doctorul, deschizând frigiderul unde-şi ţinea 
organele, asemenea măcelarului care păstrează măruntaiele de gătit. „Avem 
aici un penis care, presupun, îndeplineşte standardele cerute de tine.” Era un 
instrument lung şi subțire, care amintea de ţurțurii de pe streşinile caselor. 
De astă dată, Lon n-a mai putut să refuze. Operația a durat câteva ore bune, 
iar convalescenţa chiar câteva zile. În sfârşit, veni şi clipa cea mare, când 
Lon trebuia să-şi verifice noua achiziţie. Având în vedere că era un soi de 
inaugurare, am ales unul dintre bordelurile de vază ale Bangkokului. La 
insistenţele lui, am fost nevoit să particip în calitate de martor la marele 
eveniment. Târfa pe care a ales-o, după ce a făcut nişte aprecieri nu prea 
măgulitoare cu privire la organul amicului meu, a prins să încerce tot felul de 
poziţii, doar-doar instrumentul cel lung avea să pătrundă cu totul în locul 
destinat lui. Dar, oricât s-a străduit, acest lucru n-a fost cu putinţă. De atâta 
frecuş, Lon şi-a dat drumul pe el, ceea ce, a considerat târfa, reprezenta 
terminarea numărului. Cum nu ajunsesem la nici o concluzie, i s-a plătit 
pentru o nouă încercare. Nici de astă dată lucrurile nu s-au petrecut cum ar fi 
vrut amicul meu. Colac peste pupăză, abia a zvâcnit de două ori din cur, că 
şi-a şi dat drumul. În ritmul acesta, risca să-şi piardă şi bruma de bani care-i 
mai rămăsese după plata operaţiei. 

Între timp, reprezentaţia adunase, în jurul nostru, întreaga, liotă de curve 
aflate în pauză de masă. „Pentru o mătărângă ca asta”, a fost de părere una 
dintre ele, care avea un soi de sulotecă, „ar trebui o păsărică de maimuţă!” 
Pasămite, respectiva jucase în nişte filme cu zoofilie şi nu-i scăpase acest 
aspect. Remarca i-a aprins lui Lon o lămpiţă. A aşezat-o pe curvă pe vine şi a 
luat-o pe la spate. Mai bine nici că se putea! Dar ce descoperire făcuse! M-a 
luat de braţ şi am pornit tropotind spre cabinetul medicului de unde primise 
podoaba. Ca să n-o mai lungesc, s-a dovedit că avidul doctor făcuse rost de 


instrumentul unui urangutan, pe care-l cumpărase pe mai nimic de la o 
grădină zoologică falimentară. Dar asta am aflat-o doar din fişe, căci 
doctorul o tulise de mult. La câtva timp după aceea, am auzit despre Lon că 
s-ar fi pierdut în junglă, unde coţăia tot felul de maimuțe, până când a fost 
omorât într-o luptă pentru dominație de un cimpanzeu care n-avea de gând 
să renunţe la turma lui de femele. 

— Eu unul n-aş accepta să port podoabele altuia, zice francezul, 
înmânându-ne paşapoartele. De altfel, la vârsta mea. Îmi ajung amintirile. 

Plătim şi ne îmbarcăm pe feribot, aşteptându-ne ca, în fiecare clipă, 
măgăoaia să se destrame şi să ne trezim pe fundul lacului Tanganyika. Nu se 
ştie prin ce minune, corabia reuşeşte traversarea fără nici un accident, 
depunându-ne teferi pe pământul zambian. Primul lucru pe care-l facem, o 
dată trecuţi de poliția de frontieră, e să schimbăm o sumă de dolari în 
kwacha — moneda locală pentru a nu-i ispiti pe tâlharii puşi pe prădăciuni. 

Atmosfera din port e fierbinte şi la propriu şi la figurat. Prezenţa noastră 
stârneşte mulțimea de negri care se învârteşte pe-acolo. Ni se propun o 
grămadă de afaceri, care de care mai rentabile, ni se oferă spre vânzare orice, 
de la droguri la pansamente uzate, dar cei mai mulţi întind mâinile, cerşind 
un bănuţ. Din când în când, câte un poliţist, înarmat cu un baston de lemn, 
mai face câte o potecă prin grămadă, dar vânzoleala e reluată după câteva 
secunde. 

Ne refugiem în autogară — o clădire nouă, care, spre surpriza noastră, e 
dotată cu aer condiţionat. Autobuzele aliniate la peroane sunt Leylanduri mai 
vechi, oferite probabil pe gratis de englezi, ca ajutor pentru „sora” din 
Commonwealth. Cursa de Lusaka trebuie să plece peste puţin timp, aşa că nu 
ne mai aventurăm în afara clădirii. Ne luăm biletele şi, îndată ce autobuzul e 
tras la peron, ne şi ocupăm locurile. Pasagerii nu sunt prea mulţi, în schimb 
bagajele sunt numeroase şi, mai ales, voluminoase, stârnind protestele 
şoferului. E însă un comportament obişnuit, pentru a câştiga câţiva kwacha 
în plus. 

Suntem singurii albi. Din fericire pentru noi, curiozitatea celorlalți se 
stinge treptat, când, după vreo două ore de mers, adorm cu toţii în cele mai 
caraghioase poziţii. E o călătorie lungă şi plictisitoare, dar nu ne permitem să 
ne relaxăm decât pe rând. Tot timpul, unul dintre noi trebuie să stea de 
veghe. 

După ce depăşeşte savana, autobuzul se încumetă pe povârnişurile unui 
podiş, stârnind în spate un nor de praf. Noaptea se lasă treptat, aducând cu ea 
răcoarea atât de binefăcătoare. Ghicesc prin întuneric turmele de antilope şi 


zebre păscând liniştite. Probabil că stau şi ele cu toate antenele în funcțiune, 
căci noaptea, prădătorii ies la vânat. 

Nici nu ştiu câtă dreptate am! Deodată, şoferul frânează brusc şi bagajele 
se prăvălesc de-a valma peste călătorii adormiţi. Colosul primeşte în cap o 
ladă de răchită, ceea ce nu-l face să chiuie de bucurie. 

— Băi, maimuţoiule, zbiară el către şofer, n-ai învăţat nici până la vârsta 
asta cum să foloseşti pedalele? Sau te crezi pe bicicletă? 

Dar şoferul nu răspunde. Ţine mâinile ridicate în sus, ca şi cum ar vrea să 
deschidă trapa de aerisire de deasupra capului. Prin uşa deschisă a 
autobuzului dau năvală doi negri, îmbrăcați pestriţ, zbierând şi ţipând în 
dialect. Îi smulg pe călători de pe scaune, dându-le brânci afară. Nu trebuie 
să întrebăm ce se întâmplă. Kalaşnikovurile pe care le agită cu vehemenţă ne 
traduc perfect cuvintele lor urlate. 

Cei doi tâlhari, căci asta sunt, ne dau jos din autobuz. Suntem preluaţi de 
colegii lor. Aproape că-mi vine să țip de ciudă! Să scapi dintr-un complot 
pus la cale de minţi luminate, pentru a cădea în braţele unor terchea-berchea, 
care te împușcă fără să te mai întrebe ce şi cum. 

Autobuzul e îndrumat spre desişul pădurii. Suntem mânați ca o turmă de 
berbeci, până când ajungem în tabăra bandiţilor. Pe noi trei ne separă de liota 
de negri. Vom avea parte de un tratament mai special. Cel puţin asta se 
străduieşte să ne facă să înţelegem şeful bandei. 

— Goliţi-vă buzunarele! zice el în engleză, adulmecându-ne cu pistolul- 
mitralieră. 

Întrucât fârtaţii lui îşi ţin şi ei puşcoacele în poziţie de tragere, n-avem 
încotro. Dăm la iveală teancurile de dolari şi punguliţele cu diamante 
cumpărate de la Samu. Ochii şefului se fac atât de mari, că mai e puţin şi îi 
poate servi la micul dejun. Ceilalţi se agită şi ei pe tema dată, scoțând ţipete 
excitate. De uimire, uită să ne mai controleze, aşa că, deocamdată, putem 
păstra tuburile şi acele otrăvite primite de la vraciul voodoo. 

— Volaţi să cumpăraţi întreaga Zambie? face şeful, apreciind din ochi 
comoara depusă în faţa lui. Probabil că sunteţi legume de soi. 

Pune totul într-o lădiţă de lemn, răstindu-se la ceilalți bandiți, cărora 
vederea banilor le naşte de-acum gânduri de dezbinare. Are nevoie de toată 
autoritatea ca să-i facă să-l asculte. Ni se leagă mâinile la spate şi suntem 
îmbrânciţi într-o groapă, tocmai bună pentru a prinde un leu în capcană. 
Noroc că ştim cum să cădem, căci aceştia uită să ne dea o scară. Şeful se lasă 
pe vine şi, de la vreo trei metri, ne priveşte cu amănunţime. 

— Cine sunteţi? întreabă el, o dată cercetarea terminată. 


— Reprezentanţi ai companiei Philips, zice Sara, lăsându-se într-o parte. 

— Aşa, aşa! face negrul, răsfoindu-ne paşapoartele. Aţi venit să ne furaţi 
bogăţiile! 

Asta-i culmea tupeului! Dar Sara îşi păstrează calmul. 

— Am venit să căutăm noi căi de investiţii, zice ea. Vă aducem bani în 
ţară, creăm noi locuri de muncă, vă facem numai bine şi voi... 

Dar şeful uită repede de patriotismul său. Ba chiar îl doare în fund de 
perspectivele economice ale ţării sale. Pentru el, noi reprezentăm altceva. 

— Mâine dimineaţă, spune el, o să trimiteţi o scrisoare alor voştri, în care 
le cereți cinci sute de mii de dolari. Asta e preţul răscumpărării. Aşteptăm 
două săptămâni. Dacă nu vine nici un răspuns, sau dacă răspunsul e negativ, 
vă curățăm. 

Cel puţin, tipul e direct, nu umblă cu false politeţuri sau cu amabilități 
gratuite. 

— Mulţumiţi-vă cu banii noştri şi daţi-ne drumul, încerc eu o mediere. E o 
sumă destul de mare, având în vedere şi diamantele. Mi se pare un schimb 
corect. 

Negrul râde ca un crocodil la un festival de umor, prezentându-ne în 
termeni clari părerea lui: 

— Dacă aveţi atâţia bani cu voi, cu siguranţă că dispuneţi acasă de şi mai 
mulți! 

— Ce garanţii avem că nu vom fi ucişi? se trezeşte şi Colosul la viaţă. Nu 
putem şti ce idei vă mai pot trece prin cap. 

Râsul se repetă. Acum ţine ceva mai mult. 

— Tu, zdrahonule, fii mulţumit că nu cerem greutatea ta în aur. Mâine 
dimineaţă primiţi hârtie şi pix. Două săptămâni, nu mai mult! Rugaţi-vă ca 
poştaşii să nu fie în grevă. 

Deasupra gropii e tras un grătar de crengi, printre care se strecoară, totuşi, 
o rază de lună. Situaţia e atât de nasoală, dar şi surprinzătoare, încât, o 
vreme, nici unul dintre noi nu e în stare să scoată o vorbă. Ne căutăm o 
poziție cât mai comodă, încercând să ne punem gândurile în ordine. 

— Pe Dumnezeul meu, geme Colosul, incitat, dacă scap de-aici, o să le 
sucesc gâtul tuturor negroteilor pe care o să-i întâlnesc în drumurile mele! 

— Avem degetele libere, ce stăm ca proştii?! şopteşte Sara, fiind 
întotdeauna ultima care-şi pierde capul. 

Nodurile sunt bine legate. E treabă îndelungată la mijloc, dar, oricum, n- 
avem prea multe de făcut. Când ne eliberăm, ne simţim dintr-o dată mai 


bine. Parcă ni se dezleagă şi mintea, căci creierele prind să zbârnâie ca nişte 
oale sub presiune. 

— Avem săgețile otrăvite, ceea ce nu e de colea, enumeră Sara. Probabil 
că, de bucurie că au dat peste o comoară, se vor îmbăta cui. Dacă e să 
acţionăm, s-o facem o dată cu prima geană de lumină. 

— Trebuie să fie şi cineva de pază, care nu participă la chermeză. Doar le 
cunoşti regulile, zic cu. Dacă-i prinde cu un strop de băutură în nas pe cei 
lăsaţi de veghe, îi împuşcă pe loc. Pe de altă parte, grătarul poate să fie fixat 
de pământ. 

— Hai să gândim constructiv, nu să ne tânguim ca babele rămase 
nedezvirginate. Puneţi-vă capetele la muncă, zice Sara. 

Privind cu îndoială spre Colos. Trebuie să găsim o soluție. Doar n-o să 
murim aici ca nişte ol. 

Perspectiva ne umple din nou de draci, dar trebuie să îndepărtăm patima şi 
să gândim la rece. Îmi trec prin minte cele mai hazardate scenarii, dar nici 
unul nu se potriveşte cu situaţia de faţă. 

— Să cerem să ne scoată la budă! propune Colosul, zvâcnindu-şi capul, de 
parcă ideca l-ar fi lovit cu puterea unei mingi de base-ball. 

Sara nu face nici măcar efortul de a-i răspunde. 

— La aşa o pretenţie, spun eu, ar râde şi cel mai tembel hotentot care 
populează pământurile astea. Mai repede te-ar lăsa să dai o fugă la pizzerie, 
să aduci ceva de haleală. 

— Mai ziceţi şi voi, guiţă Colosul, considerând că el şi-a făcut datoria. Nu 
am avut niciodată pretenția că aş fi împăratul înţelepuilor. 

— Dacă ne-am pune pe zbierat, să-l facem curios pe paznic? Când şi-ar 
arăta muianul, i-am putea trimite un ac otrăvit. 

— Ar trebui ca mai înainte să-i cerem să ne arunce o scară, mă readuce 
Sara cu picioarele pe pământ. Apoi, trăsăturile 1 se destind brusc şi un 
zâmbet parşiv îi subțiază buzele: Cred că am găsit! 

Ne priveşte pe rând, amuzându-se de nerăbdarea noastră. Dar nici unul 
dintre noi nu încearcă să o grăbească. 

— Tentaţia Evei! spune Sara, trecându-şi mâna peste sâni. 

Din câteva cuvinte, ne pune în temă. Trebuie să recunoaştem că are o 
minte pe măsura frumuseţii, lucru mai rar întâlnit la femei. Se dezbracă 
liniştită, sub privirile noastre arzătoare, împăturindu-şi cu grijă hainele. 
Rămâne goală-puşcă, luându-ne piuitul. Are un corp pentru care ar face o 
criză de isterie chiar şi cel mai vestit manechin din lume. Pielea ei albă pare 


un râu de lapte. Îşi prinde în mâini sânii mici şi fermi, împingându-şi 
inconştient înainte pubisul acoperit cu un puf auriu. 

— Vino, îmi zice ea. Scoate-ţi cămaşa şi treci în spatele meu. 

Aproape că uit că trebuie doar să mimez actul erotic. Cotul Sarei mă 
loveşte în burtă, aducându-mi aminte de realitate. Începe să gâfâie încet, apoi 
tot mai ritmic, până când gemetele ei ating paroxismul, pe care-l imită la 
perfecție. Colosul, în colţul lui, e o flacără vie! S-a prins cu mâinile de 
peretele de pământ, zbătându-se o dată cu Sara, hârâind amarnic, cu nişte 
ochi ucigători, pe care doar Othello îi mai putea avea, privind pe după 
perdea la Desdemona, aflată în braţele amantului. Scena erotică îşi atinge 
scopul. Grătarul de crengi e mişcat şi putem ghici, la buza gropii, figura 
stupefiată a negrului care ne păzeşte. Cu un ultim strigăt de voluptate, Sara 
mă împinge şi face un pas în faţă. La lumina lanternei aprinsă de negru, 
apare ca o întruchipare de vis. Lipsa părului o face chiar şi mai excitantă. Îşi 
duce mâna la pubis, după care o ridică la gură, plimbându-şi degetul peste 
buze. 

— Crezi că eşti mai tare ca impotenţii ăştia? strigă ea în sus, unduindu-şi 
şoldurile. 

De uluială, negrul nu bagă de seamă că Sara are mâinile dezlegate. Trupul 
alb îl scoate din minţi. Când frânghia aruncată de sus se prelinge pe perete, 
ca un şarpe veninos, Sara surâde triumfător. Se ridică în mâini, uşoară ca o 
fantomă, dispărând în întuneric. 

Ajunsă sus, nu-i dă negrului nici o clipă de răgaz. Gura i se lhpeşte de cea 
a bărbatului, iar limba îi desparte buzele groase. Cu mâna dreaptă îl desface 
iute la prohab, scoţându-i membrul deja întărit. ÎI apucă cu mâna stângă de 
ceafă. Abia acum dă la iveală acul palmat, pe care i-l înfige în ceafă cu o 
singură mişcare. Negrul tremură cuprins de un alt orgasm decât cel aşteptat — 
orgasmul morţii, definitiv şi suprem. 

Sara ne aruncă frânghia, culcându-se la pământ. Trebuie să facă apel la 
toată forța ei, pentru a-mi susține ascensiunea. Abia ajuns şi Colosul, îl 
trimite înapoi după hainele ei. 

— Poţi rămâne aşa, propune uriaşul, cu limba de-un cot afară, îi vom 
păcăli şi pe ceilalți cu aceeaşi figură, doar că, de data asta, voi lua eu locul 
lui Florin. 

— Priveşte-mă, e gratuit! zice Sara, fără să schiţeze vreun gest de a-şi 
ascunde goliciunea. 

Ştie că îl întărâtă pe Colos, dar asta îi oferă o plăcere drăcească. 


Dinspre locul în care bandiții îşi au cocioabele, se îndreaptă spre noi o 
siluetă înaltă. În câteva secunde, îl săltăm în fund pe negrul ucis, sprijinindu- 
| de spate. Cel venit probabil în control cade în mâinile Colosului, care nu-şi 
uită promisiunea făcută. Îi rupe gâtul cu o lovitură precisă. 

Cu cele două Kalaşnikovuri luate de la negri şi cu acele noastre 
otrăvitoare ne putem considera la capacitatea limită de luptă. Suntem 
hotărâți să-i ucidem pe toţi, fără a mai purta nici un fel de tratative. 

Avuseserăm dreptate. Au benchetuit în toată legea. Zac doborâţi de 
băutură, care pe unde apucase. Îi iau la rând, ţintindu-i prin tubul aducător de 
moarte, în vreme ce Colosul şi Sara dau buzna prin cocioabe, trăgând rafale 
scurte. Când prind de veste că se întâmplă ceva neplăcut, negrii nu mai au 
răgaz să se organizeze. Colosul îi crapă ţeasta unei namile, cu PM-ul rămas 
fără muniţie şi culege o mitralieră păstrată pentru zile mai grele, îşi 
încolăceşte pe braţul său masiv cureaua lată, mânuind arma cu uşurinţa cu 
care ar mânui un pistol. E un măcel în toată regula. De prin desişuri, atrase 
ca fluturii de lampă, se iţesc câteva capete de negri, pe care Colosul le 
spulberă cu rafale lungi. Nu prea avem ce alege. Inamicul se dovedeşte lipsit 
de cea mai sumară pregătire militară. Tâlhari neinstruiţi. 

Sara schimbă şi ea Kalaşnikovul cu un pistol, dând lovitura de grație celor 
răpuşi, care încă mai mişcă. Ne adunăm în mijlocul micii tabere, triumfători 
şi siguri pe victorie. Nu ne putem vedea prea bine victimele şi atunci, careva 
se gândeşte să ne ajute. Un reflector se aprinde instantaneu, în vreme ce o 
voce de gheaţă ni se adresează de undeva, din spatele nostru: 

— Aruncaţi armele! La prima mişcare necugetată, sunteţi morți! Aruncaţi 
armele! Acum! 

Zgomotul unor închizătoare ne scoate din starea de prostrație. Dăm 
automat drumul armelor, care cad eu un zăngănit de părere de rău. 

— Întoarceţi-vă! comandă iarăşi vocea. 

Reflectorul ne orbeşte, împiedicându-ne să-i vedem pe cei care ne luaseră 
ca din oală. Nu pentru mult timp, căci, în fața noastră, păşeşte un negru 
tânăr, înţolit în uniformă de ofiţer. Ne conspectează cu curiozitate, după care 
ne ordonă să lăsăm mâinile în jos. 

— Cine sunteţi? 

Începuse să ne cam sâcâie întrebarea asta. 

— Olandezi căzuţi în mâinile bandiţilor, zice Sara, pricepând cam ce se 
întâmplă. 

După ce rade o privire în jur, ca şi cum numără cadavrele risipite 
pretutindeni, ofițerul spune pe un ton ironic: 


— De la mine se vede altfel. 

Facem schimb de poveşti. Astfel, aflăm că am fost descoperiţi de o patrulă 
a armatei zambiene în căutare de braconieri şi tâlhari. Paşapoartele noastre 
sunt recuperate. La fel şi lădiţa de lemn în care, pretinde Sara, se află 
ustensilele noastre. 

— Aţi avut mare noroc, zice ofițerul. Şi un curaj deosebit. 

— Colegul nostru, răspunde Sara, indicându-l pe Colos, a fost ofiţer de 
carieră. O minte strălucită. Fără el, n-am fi avut curajul să acţionăm. 

— Dar unde sunt ceilalți pasageri? întreabă, deodată, ofiţerul. 

— Nu ştim nimic, zice Sara. Ne-au izolat de la bun început. 

— Trebuie că i-au dus în pădure şi i-au ucis. De la ei n-ar fi putut obţine 
vreun ban drept răscumpărare. Se întoarce către un soldat şi-i dă ordin să 
caute eventualele cadavre ale pasagerilor. Apoi o prinde pe Sara de braţ, 
îndreptându-se spre maşinile cu care sosiseră în patrulare: O să vă luăm cu 
noi pentru declaraţii. Vom anunţa şi Ambasada Olandei, ca să fie totul în 
regulă. 

— Sunteţi prea amabil, se pisiceşte Sara. Am putea să stăm în maşina 
dumneavoastră, până ce terminaţi aici? Abia ne mai ţinem pe picioare. Când 
mă gândesc că am fost la un pas de moarte!... adaugă ea, făcând apel la toată 
rezerva de ipocrizie. 

Ofiţerul e foarte amabil. Ne conduce chiar el la jeepul model '70, tras 
lângă un camion Rover. Spre bucuria Colosului, scoate o sticlă de rachiu 
care face un tur complet. Uriaşul pretinde că s-a speriat cel mai rău dintre 
toţi şi mai are dreptul la un gât. 

— Domnule ofiţer, spune Sara, cu o voce blândă şi îmbietoare, vă 
mulţumim încă o dată şi vă rămânem profund recunoscători, dar acum... 
suntem puţin grăbiţi. 

Colosul îl adoarme pe negru cu un croşeu de stânga, după care îl aruncă în 
maşină. Înainte să plecăm, scot ventilele de la cauciucurile camionului şi le 
azvârl în pădure. Până la Lusaka nu mai e mult. Îndată ce oprim în faţa 
aeroportului, Sara coboară şi nu se opreşte decât la agenţia de bilete. Avem o 
baftă chioară, probabil ca o recompensă pentru episodul cu bandiții: peste o 
jumătate de oră pleacă o cursă spre Alger. Sara face rezervări şi pentru o 
legătură cu Madridul, de unde, o informează amabilă funcţionara, sunt curse 
zilnice spre Mexico City. 

Tragem jeepul într-o parcare laterală, luându-ne rămas-bun de la ofițerul 
legat zdravăn. Cred că niciodată nu a aflat ce s-a întâmplat cu adevărat şi cu 


cine a avut de-a face. Oricum, un lucru este cert: din partea noastră nu a 
primit nici o scrisoare de explicaţii! 


Pe un mercenar, ladul, în care ştie că va fi trimis după moarte, 
nu-l sperie. Ba chiar şi-l închipuie ca pe o închisoare, unde, în 
sfârşit, se poate odihni, iar la o adică poate „organiza ” câte ceva 
cu gardianul-şef. Pentru mercenar, ladul e o reîntoarcere acasă. 
Când ucizi, fără să o faci din motive personale, ai toată libertatea 
să pledezi „nevinovat” la Judecata de Apoi. Războaiele pentru 
asta sunt făcute, indiferent că sunt mondiale sau conflicte locale. 
Pentru un mercenar, a apăsa pe trăgaci sau a mânui pumnalul este 
o meserie ca oricare alta. El consimte să-şi rişte viaţa, ceea ce-l 
pune pe o poziţie de egalitate cu victima sa, absolvindu-l de orice 
prevedere a Codului Penal. Pentru un mercenar, ladul nu poate fi 
mai rău decât aici, pe pământ. Mintea unui mercenar nu concepe 
că s-ar putea inventa ceva mai groaznic, mai înspăimântător decăt 
masacrele şi violențele la care este martor şi participant... Andar 
Prajepa, mercenarul indian, pe care-l porecliserăm Fachirul, ne 
spusese odată câteva cuvinte, neinţelese la acea vreme: „Puterea 
nemuririi nu o deţine cel care perpetuează, ci cel care creează.” 


Din „Jurnalul unui mercenar”, scris de Florin Zamfir 
> 


IV 


Guia priveşte cele două diamante cu neîncredere, deşi ochii îi lucesc 
lacomi. Ne-a cerut o sumă imensă pentru a ne trece graniţa, în Texas, iar 
acum încearcă să preţăluiască pietrele. 

— Nu cred că e de-ajuns, zice el, încă nehotărât. 

— E de două ori preţul! zice Colosul, autoritar. Cu ce-ai aici, te poţi lăsa 
de meserie şi poţi deschide o afacere cinstită. 

Mexicanul nu pare convins. A auzit destule despre diamante, dar acum e 
prima oară când le poate pipăi. 

— Să mergem la El Paso. Cunosc pe cineva care ne poate oferi date 
exacte. 

— Vrei să ne dai pe mâna poliţiei, spurcăciune! urlă Colosul, pregătindu- 
se să-l ia de gât. Ca să câştigi bani din două părți! 

— Încetează! zice Sara, împingându-l cu putere. Apoi, întorcându-se spre 
mexican, adaugă: la spune, muchacho, individul ăsta pe care-l cunoşti ar 
putea să ne facă rost şi de nişte acte? 

— Por supuesto, senorita! se grăbeşte mexicanul să confirme, aruncând 
priviri îngrozite către uriaşul care se încruntă amarnic la el. Doar nu vă 
duceam la Banca Naţională. Îi puteţi plăti tot cu pietre, dacă mai aveţi. 

— E-n regulă! zice Sara. Cred că nu mai e nevoie să-ţi amintesc că, dacă 
încerci să ne păcăleşti, eşti un om mort. 

Mexicanul nu pregetă să ne dea toate asigurările necesare, pornind de la 
copilaşii săi nevinovaţi, trecând prin câteva rude îndepărtate şi sfârşind cu 
Dumnezeu. Cu toţii pot fi luaţi drept martori la buna lui credinţă. Totuşi, 
pentru o conlucrare fructuoasă Colosul stă tot timpul lipit de el, cu mâna pe 
cuțitul din buzunar. 

— Nici nu trebuie să-l mai scot, se laudă el cât îl ţine gura. Îmi voi pierde 
un buzunar, ce-i drept, în schimb, tu te vei trezi cu unul în plus. 

Casa cu pricina se află în mahalalele din nordul oraşului El Paso, pe unde 
nici măcar maşinile poliţiei nu merg cu mai mult de patruzeci de kilometri 
pe oră. Ne deschide un bătrân înalt şi costeliv. Pare proaspăt ieşit dintr-o 
grevă a foamei. Pe cap, poartă o tichie caraghioasă. Nu-i nevoie să-i cerem 
actele ca să ştim că este evreu. De altfel, suntem edificați de la prima 
întrebare pe care i-o pune Sarei, înainte de a primi explicaţii din partea 
mexicanului: 

— Eşti evreică? 


— Se recunosc între ei de parcă ar fi însemnați, şopteşte Colosul, fără să 
ştie că spune un adevăr. 

— Avem nevoie de ajutorul tău, intră Sara în subiect, trecând peste 
detaliile autobiografice. 

— Dacă-i de-al tău, n-o să ne păcălească, aşa-i? îi zice Colosul Sarei, pe 
un ton de creştin oropsit. 

ÎI trag de mânecă, făcându-l să înţeleagă că, uneori, mai trebuie să şi tacă. 
Deşi nesatisfăcut, eliberează ringul, mulţumindu-se să privească de la 
distanță. Bătrânul evreu se aşază la masa plină cu tot soiul de instrumente, 
prinzând să cerceteze pietrele printr-o lupă cilindrică, pe care şi-o fixează 
într-un ochi. 

Surpriza ne ia pe nepregătite! În alte condiţii, ar fi trebuit să cădem pe 
spate, cu picioarele în sus. Oricum, ni se taie respiraţia. 

— Sunt pietre de sticlă! repetă evreul, după ce mai controlează o dată 
întreaga colecţie. 

Primul îşi revine mexicanul. Sare cu gura pe noi, trecându-ne prin toate 
mizeriile şi noroaiele Mexicului. Un ghiont al Colosului îl trimite în nişte 
etajere, care i se prăbuşesc în cap, dar uriaşul are alt obiectiv. ÎI zdruncină pe 
bătrânul evreu, zburându-i tichiuţa de pe cap. 

— Vrei să ne păcăleşti, jidane! Sunt cele mai veritabile diamante care au 
existat vreodată, luate chiar de la mama lor, din Africa! 

În loc de răspuns, bătrânul prinde o piatră într-o menghină automată, pe 
care apoi o strânge dintr-o mişcare. În locul pietrei, rămâne doar un praf 
sticlos, aidoma nisipului din deşert. Abia acum, Colosul turbează cu 
adevărat. Blestemele şi înjurăturile se îngrămădesc la gura lui, cu direcție 
precisă: Samu şi Babu, despre care a şi uitat că e mort. 

Pentru noi, descoperirea falsurilor echivalează cu o catastrofă. Fără bani, 
suntem ca şi pierduţi. Singurul care îşi păstrează luciditatea este mexicanul. 
Scoate un pistolet micuţ, jurându-se că, dacă nu-l plătim, ne va preda 
poliției. Omul nu pare la prima întâlnire cu o armă, iar noi ne aflăm la prea 
mare distanţă ca să încercăm vreo şmecheric. 

— Vei fi plătit cinstit, zice Sara, recăpătându-şi calmul. N-am ştiut că 
pietrele sunt false. Cei mai păcăliți suntem tot noi. 

— Vorbe! strigă mexicanul, pus pe rele. Banii, sau vă ciuruiesc picioarele 
şi chem poliţia! 

— Fii atent cu pistolul ăla, că se poate descărca singur. În locul tău, n-aş 
ține degetul pe trăgaci. Ţi-am spus, vei fi plătit cinstit. 

— Am văzut ce înseamnă cinstea la voi! nu se lasă mexicanul. 


Fără să-i mai răspundă, Sara scoate dolarii rămaşi şi-i numără întreaga 
sumă. Mexicanul e însă păţit. la fiecare bancnotă şi o duce la lumina lămpii, 
pipăind-o profesionist. 

— Ar trebui ceva şi pentru expertiza mea! zice evreul, care, evident, nu 
poate scăpa o ocazie ivită pe neaşteptate. 

Sara se pregăteşte să subţieze teancul rămas, nu înainte de a-mi arunca o 
privire scurtă, care nu mai are nevoie de cuvinte. Mexicanul uitase de 
precauţie. Executând o cumpănă rotitoare, îl lovesc cu călcâiul în ceafă, 
proiectându-l peste masa plină cu instrumente. În acelaşi moment, Sara pune 
mâna pe pistol şi, fără vreun avertisment, îi înfige evreului un glonţ între 
ochi. 

— Striveşte-i capul! îi zice ea Colosului, arătând spre mexican. 

Bocancul uriaş îi striveşte efectiv o jumătate din cap, transformându-l într- 
o masă de zgârieturi, oase şi sânge. Cu mişcări meticuloase, Sara şterge 
pistolul cu o cârpă, după care îl îndeasă în mâna mexicanului. Bătrânul evreu 
e ridicat şi aruncat peste cadavrul călăuzei, punându-i-se în mână o bâtă de 
base-ball, găsită lângă perete. 

— Mexicanul a încercat să-l păcălească cu nişte diamante false, zice Sara, 
cu glasul unui poliţist hârşit într-ale reglărilor de conturi. S-au omorât între 
el. Bătrânul a apucat să-l miruiască, în timp ce pistolul s-a descărcat 
instantaneu. 

Colosul e copleşit de istețimea Sarei. A uitat şi de Samu şi de Babu, 
rânjind ca un spectator fericit că a ghicit finalul filmului polițist, înainte ca el 
să se petreacă. 

— Excelent! exclamă admirativ. Nici cel mai iscusit detectiv n-o să-şi dea 
seama ce s-a întâmplat cu adevărat. 

— Nu fi chiar atât de sigur, îl temperează Sara. Mai degrabă, o să accepte 
varianta asta, care o să-l scutească de munca la care ar trebui să se înhame. 

Nu e de stat prea mult prin zonă, deşi împușşcătura şi zgomotele fac parte 
din peisajul local, nefiind lucruri ieşite din comun. Seiful bătrânului evreu 
cedează destul de greu, cu toate că Sara nu se află la prima tentativă. Şi-ar 
putea câştiga existenţa făcând doar pe spărgătoarea. Banii găsiți sunt 
suficienţi ca să scăpăm de griji. Se pare că evreul era un fel de bancă de 
cartier, cel puţin asta ne spune registrul cu datornici găsit în seif. Dar cu asta 
nu s-a rezolvat totul. Sara îşi aminteşte că mexicanul ne spusese ceva şi 
despre nişte acte. Nu trebuie să cotrobăie mult după computer şi maşina de 
plastifiat. Surpriza mare apare atunci când capătă acces la o bancă de date a 
evidenţei populaţiei. 


— Vom deveni mai legali decât preşedintele Statelor! strigă ea. Încântată, 
clapetând în viteză. 

Trece, totuşi, un timp până când obţine driver licence”-urile necesare. 
Colosul stă de veghe la fereastră, îndemnând-o să se grăbească. Mişcările de 
pe stradă îi sunt necunoscute şi ar putea însemna orice. Suntem pregătiți ca, 
la primul sunet de sirenă, s-o ştergem pe uşa din spate. 

— Încetează să tot bombăneşti! îi strigă Sara, enervată. Colosului. Ce 
crezi tu că fac aici? Desenez purceluşi şi floricele?! 

— Bine, bine, mârâie, împăciuitor, Colosul, pentru care computerul e un 
fel de zeu. Nu mă îndoiesc de priceperea ta. E vorba că tipii de-afară au 
început să se agite. 

— N-o să cheme poliţia, îl calmez eu. Cel mult, or să vrea să-şi bage 
nasul. 

Când avem actele, ni se ia o piatră de pe inimă. Înainte de a pleca, Sara 
şterge toată memoria computerului.. Ne găsim în posesia unor identități 
reale, cu coduri care ar rezista la orice verificare şi asta ne dă sentimentul de 
siguranţă de care avem nevoie. 

Până la Phoenix ajungem cu autostopul, iar de-acolo închiriem un 
Chevrolet model '89, în care Colosul, un as al volanului, are cea mai mare 
încredere. Realitatea este însă destul de tragică: vrem să aflăm ceva, dar nu 
ştim cu exactitate ce anume, vrem să ne răzbunăm, dar nu ştim pe cine 
anume. Pe scurt, avem de-a face cu un fel de arici, despre care nu ştim unde- 
ŞI ţine capul şi unde-şi ţine fundul. 

Ne oprim la un motel de pe autostrada spre San Francisco, unde închiriem 
două camere alăturate. 

— Noaptea e un sfetnic bun, ne încurajează Sara, care e însă la fel de 
derutată ca şi noi. 

— Mai ales dacă o petreci într-un mod adecvat! observă Colosul, căruia 
trupul gol al Sarei i s-a înfipt în minte ca un piron. 

Dar noaptea apucase să-şi dea demisia din Sfatul înţelepților. A doua zi de 
dimineaţă, Sara ne împărtăşeşte singura concluzie viabilă: 

— Trebuie să mergem din aproape în aproape. Vom pleca de la ce ştim. 

— Ai discheta de legătură a lui Ohalele, zic eu, cu speranţă în glas. 

— E prea devreme pentru asta, decide Sara. Deocamdată cunoaştem un 
singur loc: tabăra de lângă Portland. Şi două nume: Rupert şi O'Connor. Să 
începem cu astea. 

— Ce-ar fi să stăm deoparte?! propune Colosul, care a luat de bună 
zicătoarea cu noaptea. Avem acte în regulă, aşa că putem începe o viaţă 
nouă. Prea e complicat totul. Ne retragem banii din conturi şi dispărem 
înainte de a pune cineva mâna pe noi. 

— Îţi schimbi cam repede părerea! nu scap eu ocazia să i-o plătesc. Până 
mai ieri mă făceai pe mine fricos. 

— E vorba de o soluţie înţeleaptă, nu de frică, mă lămureşte Colosul. Ce 
nevoie avem să ne băgăm în chestia asta?! Dă-i dracu” cu invențiile lor! Noi 
ne trăim în continuare viaţa şi salutare! 

— Suntem deja băgaţi, îi aminteşte Sara, trecându-şi mâna prin părul care 
începuse să-i crească. Varianta ta e sortită de la început eşecului. În clipa în 
care ne-am atinge de conturi, am fi ca şi morţi. Nici n-ai apuca să-ţi numeri 
toți banii, că ar fi cu pistoalele în spatele tău. Suntem intraţi, Frederick şi 
dacă nu ne grăbim să facem prima mutare, s-ar putea să ne trezim prinşi într- 
o plasă din care nu ştiu cum o să mai scăpăm. Tiu cei de teapa agenţilor CIA 
nu te poţi juca de-a hoţii şi vardiştii. Loveşti, sau eşti lovit, atâta tot! Tace o 
vreme, după care reia cu o voce scăzută: Desigur, fiecare dintre noi e liber să 
decidă. Însă acum. După care nu mai există alternativă. 

Un drăcuşor mă îndeamnă să am încredere în Sara. Un drăcuşor numit 
instinct, sau al şaselea simţ. Sau unul numit dorinţa de a trăi periculos. Un 
drăcuşor care nu-i dă pace nici Colosului, căci se urcă la volanul 
Chevroletului, punând contactul. 

— La urma urmei, zice uriașul, poate e rost şi de ceva distracție. Tot ziceţi 
voi, ăştia care vă daţi deştepţi, că destinul e scris dinainte. Să-i dăm bătaie! 

Dintr-o dată ne înveselim. Este prima oară când lucrăm sub controlul 
nostru nemijlocit, ca mercenari în slujba noastră proprie. Conducem cu 
schimbul, fără oprire, pe autostrada spre San Francisco, pe care-l ocolim, 
încadrându-ne pe ruta către Portland. În primul orăşel mai răsărit, oprim în 
faţa unui supermarket şi facem aprovizionarea. Sara are o listă care-i dă de 
lucru o jumătate de oră vânzătorului tinerel. Cu greu ar putea cineva să pună 
cap la cap minunăţiile electronice cumpărate, pentru a descoperi intenţiile 
tinerei evreice. 

— Ne-ar trebui şi nişte arme, aminteşte Colosul, îndată ce ne înscriem pe 
autostradă. 

— Avem acele, spuse Sara, muşcând cu poftă dintr-un hamburger. De ce 
să ne facem probleme cu poliția? 

— Ai fi putut scoate din măgăoaia aia şi nişte permise de port-armă! guiță 
Colosul, spre uluirea noastră. 


— Ai dreptate, zice Sara, cu gura plină. Păcat că creierul tău percutează cu 
întârziere. 

— Ce-aţi crezut, că n-am decât muşchi? se făleşte Colosul, prefăcându-se 
că nu bagă de seamă cea de-a doua parte a constatării. Babacu” meu se mira 
tot timpul de faptul că eram mereu cu o clipă mai deştept decât el. 

Îi întind sticla cu whisky, bătându-l pe umăr. 

— Bătrânul tău, îi zic, avea de ce să se mire. 

Colosul nu pricepe foarte bine ce vreau să zic. Ca întotdeauna, ia partea 
care-i place mai mult. 

— Te cred. Să fi văzut ce ochi a căscat când m-a auzit vorbind în 
franceză! 

— Ştii franceza? întreabă, siderată, Sara, uitând să mai muşte din chiflă. 

— Nu sunt sigur, răspunde Colosul, în stilul lui caracteristic. La două case 
de noi stătea o hoașşcă, la care mai mergeam uneori, atunci când rămâneam în 
pană de biştari. 

— Te împrumutai? îl chestionez eu, turnând dintr-o cutie de Coca în sticla 
de whisky plină pe jumătate. 

— Aiurea! Închideam ochii şi-i mai băgăm în priză păsărică ei obosită. În 
timp ce-mi făceam datoria, hoaşca obişnuia să rostească printre gâfâieli o 
serie de expresii, despre care susţinea că ar fi în limba franceză. Împrăştiase 
în cartier povestea vieţii ei, care începea undeva, într-un castel din Franţa şi 
trecea printr-un pension de călugărițe. Cum n-aveam altceva de făcut în 
acele momente, am învăţat câteva dintre expresiile răcnite de babă, pe care, 
cum vă spuneam, le-am rostit în faţa bătrânului meu. Asta m-a făcut să cresc 
foarte mult în ochii lui. Înainte să mă mardească de faţă cu amicii, mă 
încuraja să repet câteva dintre ele, pentru a se lăuda cu mine. 

— Frai un copil rău? întreb eu, mirat. Ori de câte ori vine vorba despre 
babacul tău, nu uiţi să aminteşti de bătăile pe care ţi le administra. 

— Nu se poate spune că eram un fiu model, face Colosul, cu sinceritate. 
De altfel, când am mai crescut, îi mai ardeam şi eu câte una peste bot, atunci 
când era atât de beat, încât nu apuca să-şi dea seama de unde o primeşte. 
Parcă-l văd cum se trezea a doua zi cu ochiul vânăt, căutând să-şi amintească 
cu cine se dondănise! De la un timp însă i s-a aprins o lămpiţă. Cert e că îşi 
făcuse o obişnuinţă, o dată ajuns acasă, de a se duce direct la oglindă, unde- 
şi nota tot inventarul mutrei. 

Sara se joacă la laptop-ul conectat la câteva anexe, pe care le-a dispus pe 
bancheta din spate a automobilului. Părul ca o perie îi dă un aer de 
adolescentă. 


— Mai bine ne-ai cânta ceva, zice Colosul, căruia clapetarea continuă îi 
evocă un recital de pian. Pe când mâncam instrucție pe pâine la Marines, 
obişnuiam să cântăm o serie de cântece, care de care mai hazlii, spre 
nemulțumirea sergentului Blake. Tipul ăsta vorbea tare erotic, ori de câte ori 
avea ocazia. 

Dar n-apuc să capăt noi informaţii despre erotismul verbal al sergentului 
de la Marines, că Sara scoate o fotografie din imprimantă. Când ne-o 
prezintă, rămânem cu ochii cruciş. Din poză ne zâmbeşte chiar O'Connor. 

— Cum naiba ai făcut? se miră Colosul, cât pe-aci să intre cu maşina pe 
arătură. 

— Simplu, răspunde Sara. E un portret-robot. 

— Doar n-o să umblăm din bar în bar, ca detectivii şi să întrebăm dacă 
tipul n-a trecut cumva pe-acolo! zic eu, nedumerit asupra utilității 
fotografiei. 

— Ba îl putem lipi pe stâlpi, oferind o recompensă pentru prinderea lui! 
zbiară Colosul, cu gândul la westernurile atât de dragi lui. 

Sara nu răspunde. În schimb, ne pune să ne hlizim într-un obiectiv anexat 
la laptop. 

— Întotdeauna am avut o admiraţie nemărginită pentru prostioarele astea 
electronice! se destăinuieşte Colosul, care cu greu ar recunoaște că există 
ceva pe lume la care nu s-ar pricepe. Un tip, care-şi trăise viaţa prin 
cazinourile din Las Vegas şi venise să moară în Chicago, m-a învăţat câteva 
şmecherii. În felul acesta, am putut câştiga o sumă destul de frumuşică, până 
când şnapanii care se ocupau de aparatele de jocuri au schimbat nu ştiu ce pe 
la ele! continuă uriaşul, amestecând totul într-o ciorbă comună. 

— Jocurile mecanice sunt altceva, caut eu să-l readuc la cruda realitate. 

— Sigur că sunt altceva, zice uriaşul. Dar şpilul e acelaşi! În concluzie, 
poţi face o mie de trăsnăi, mult mai evoluate decât tabinetul, singurul joc la 
care se pricepea bătrânul meu. 

Ca spre a-i confirma cele spuse, Sara scoate din imprimantă o nouă 
fotografie. De astă dată construise o adevărată capodoperă. Noi trei şi 
O'Connor ne ţinem pe după umeri, pe marginea unui lac, zâmbind ca nişte 
prieteni buni. 

— Tot nu văd la ce ne-ar ajuta asta! mă încăpăţânez eu s-o fac pe 
deşteptul, aruncând fotografia trucată în torpedoul maşinii. 

— N-ai putea să desenezi şi câteva gagici? găseşte cu cale Colosul să 
eficientizeze munca la computer. De pildă, începe cu tine, ceva în genul unei 
coperte Playboy. 


— Un singur lucru n-o să reuşesc să scanez vreodată, recunoaşte Sara. 
Imensa ta prostie! 

— la te uită! se cocoşeşte Colosul, ofensat. Şi atunci, ce nevoie aveți de 
mine în toată tevatura asta? 

— Eşti un excelent executant! schimbă Sara macazul. 

— ŞI un luptător cu care s-ar mândri orice armată! plusez eu. 

Din nefericire, Colosul e gata să tragă un pârţ. Se stăpâneşte la timp, 
gândind că o asemenea manifestare ar putea schimba bunele impresii pe care 
le avem despre el. 

— ŞI voi sunteţi destul de buni, zice el cu căldură. Ceea ce e sigur, e că 
facem o echipă imbatabilă. 

Schimbul de amabilităţi luând sfârşit, fiecare îşi vede de treaba lui. Eu trec 
în locul Colosului la volan, iar Sara, lăsându-și capul pe tetieră, adoarme, cu 
gura întredeschisă. 

Înainte de a intra în Portland, opresc şi trag pe dreapta. Trebuie să refacem 
drumul parcurs cu jeepurile care ne-au preluat de la aeroport. La orientarea 
în teren sunt cel mai bun, drept care indicațiile mele sunt urmate fără 
crâcnire. Ne înscriem pe o şosea ce duce spre Vest. Se simte deja briza 
oceanului, dar reperul e mult mai fix: o antenă uriaşă de transmisiuni, 
folosită de Paza de Coastă. Drumul pe care ne încadrăm e din pământ 
bătătorit. 

Amestecat cu pietre, însă Chevroletul are calitatea de a nu ne face să 
simţim diferenţa. 

Rulez cu o viteză apropiată de cea cu care ne purtaseră jeepurile, căci de- 
acum timpul e singurul reper. Peisajul stâncos, alternând cu fâşii de câmpie, 
nu ne e de prea mare ajutor. La un moment dat, drumul începe să urce. 

— Trebuie să existe două curbe foarte strânse şi apoi o pantă abruptă, zic 
cu. De-acolo, ar trebui să se facă un drum la dreapta, pe care mai avem de 
mers aproximativ un sfert de oră. 

Dar şoseaua de pământ continuă să se întindă în faţa noastră, ca o panglică 
zburătăcită de vânt, ceea ce-l face pe Colos să-şi exprime îndoiala cu privire 
la capacitatea memoriei mele. Nu pentru mult timp, căci abandonez şoseaua 
şi mă înscriu pe un drum nesemnalizat, atât de îngust, încât două maşini nu 
ar putea trece una pe lângă cealaltă. Oftez uşurat când, după două viraje în ac 
de păr, ajungem pe culmea unei coline, de pe care coborâm pe o pantă 
înclinată la patruzeci şi cinci de grade. 

După un sfert de oră, peisajul care ni se oferă e la fel de pustiu. De data 
asta, Colosul nu mai rezistă. 


— Mai bine că nu te-ai făcut ghid. Ai fi fost sfâşiat de turişti, îmi 
aminteşti de un tip de la Muzeul Naţional, care se pierduse într-una din săli. 
L-au descoperit după douăzeci de. Ani, timp în care îl confundaseră cu un 
exponat. 

Sunt descumpănit. N-aş fi crezut că mă pot înşela chiar într-atât! Nici Sara 
nu e de acord cu asta. Îmi cere să opresc şi coboară, luând-o la pas, peste 
câmpul acoperit cu smocuri de iarbă. 

— Poate să construieşti tu, pe drăcia aia de computer, nişte clădiri! îi 
strigă Colosul, coborând la rândul lui. N-am decât un ochi, dar pot vedea cât 
se poate de bine că, pe o rază de cincisprezece kilometri, nu există nimic 
care să aducă aminte de o aşezare omenească. 

Sara se îndepărtează binişor, schimbând când şi când direcţia, după repere 
pe care numai ea le vede. Nu există însă nimic care să-ţi atragă atenția. Un 
peisaj pustiu şi sălbatic, pe care-l poţi întâlni pe mii de kilometri, de-a lungul 
munţilor Coastelor. Colosul e atât de furios, încât e hotărât să-mi aplice o 
corecție. 

Strigătul Sarei îl opreşte. Când ajungem lângă ea, întinde spre noi un 
pumn de praf. 

— Nisip aurifer? întreabă Colosul, uitând pe moment obiectivul căutărilor 
noastre. 

— Resturi de semifabricate, răspunde sec Sara. 

Freacă între degete nisipul, filtrând câteva bucățele minuscule de material 
gri. 

— Florin ne-a condus bine, continuă ea expozeul. Doar că, între timp, 
O'Connor a demolat totul şi şi-a mutat sediul. 

Scociorâm pe o distanţă mai mare, până ce strângem câţiva pumni de 
material doveditor: tabăra în care am fost instruiți fusese demontată bucată 
cu bucată, iar terenul curăţat. Nu prea bine, după cum s-a văzut. 

— De ce-ar fi făcut-o? obiectează Colosul. 

— Simplu! Pentru că n-au dat peste cadavrele noastre! Îi răspunde Sara. 

— Atunci suntem în budă! indic cu adresa exactă la care putem fi găsiţi. 

— Nu chiar, mă contrazice Sara. Doar că ei nu au siguranţa dacă mai 
suntem în viaţă sau nu. Așa că, atât timp cât nu scoatem capul, n-au cum să 
ştie de existenţa noastră. 

— Şi fără să scoatem capul, nu putem afla nimic! trântesc eu cu 
amărăciune. E un cerc vicios. 

Colosul ciuleşte urechile. Când e vorba de vicii, are şi el un cuvânt de 
spus. Totuşi, rămâne în expectativă. 


— Cel puţin avem confirmarea că am fost băgaţi într-o treabă împuţită rău 
de tot! exclamă Sara, întorcându-se la maşină. 

— Şi acum, încotro? întreabă Colosul, aşezându-se la volan şi privindu-ne 
ca un şofer de taxi iritat de pretenţiile clienților săi. 

— Ne întoarcem la San Francisco, decide Sara. Nu ne mai rămâne de 
făcut decât un singur lucru: să activăm discheta luată de la Ohalele. 

— Asta înseamnă să ne descoperim! 

— Al altă soluţie? 

Într-adevăr, nu există altă soluţie. Trebuie să scoatem capul şi să le 
întindem o cursă. O cursă în care trebuie să intrăm şi noi şi din care s-ar 
putea să nu mai reuşim să ieşim la timp. 

Colosul alege o şosea cu două benzi, care curge de-a lungul Coastei. 
Conduce îmbufnat, reproşându-şi în gând că a intrat în combinaţia asta. 
Pentru el, lupta cu fantomele e aducătoare de stres. Cu o puşcă, în junglă, s- 
ar simţi infinit mai bine şi mai în siguranţă. 

O vreme îndelungată, atmosfera din automobil e cea dintr-un car mortuar. 
Fiecare îşi trăieşte amărăciunea în tăcere, plângând dispariția răposatului. 
Apoi, o dată cu grohăitul Colosului, totul devine mai vesel: 

— Avem în spate o maşină a poliției! 

Prin retrovizoare putem admira automobilul vopsit în cafeniu, cu steaua 
şerifului pe capotă. În mod ciudat, sirenele şi girofarul nu dau nici un semn 
de viaţă. 

— Am o mare rugăminte la tine! zice Sara, adresându-se Colosului. Dacă 
ne opreşte, să nu scoţi nici măcar un cuvânt. Doar dacă te întreabă ceva, 
răspunzi la obiect, fără divagaţiile tale obişnuite. Şi mai ales nu aminti nimic 
de babacul tău! 

— Oi fi luptat eu numai prin sălbăticie, dar n-am uitat să mă port civilizat, 
face Colosul, pronunţând cu destulă dificultate cuvântul „civilizat”. 

Se pare că polițistul vrea să ne pună nervii la încercare, dar a cam greşit 
obiectul muncii. Când, la un antrenament obişnuit, stai agăţat de picioare, de 
craca unui copac, timp de patru ore, sau rămâi îngropat în pământ o zi şi o 
noapte, a merge cu un polițist pe urmele tale echivalează cu o partidă de 
pescuit. Putem face înconjurul Pământului, fără să dăm în vreun fel de ştire 
că ne-ar deranja prezenţa din spatele nostru. 

Prin urmare, cel care cedează primul este polițistul. Aprinde girofarul, iar 
Colosul trage cuminte pe dreapta. Din maşina oprită în coada noastră, 
coboară un ajutor de şerif, cu însemnele Pazei de Coastă. Îşi potriveşte pe 
cap pălăria de ranger, asigurându-se că are la îndemână Coltul, după care se 


apropie cu paşi măsuraţi. Ocoleşte Chevroletul, aruncându-ne priviri 
scrutătoare. Las geamul de la portieră, zâmbindu-i binevoitor. 

— Sunteţi din Phoenix? începe polițistul conversaţia, luând ca punct de 
plecare tăbliţa de înmatriculare. 

— De-acolo am închiriat maşina, îi răspund, fără să intru în detalii. 

— Cu ce probleme prin locurile astea? continuă polițistul cu o voce 
molatică, în spatele căreia se ghiceşte însă autoritatea cu care e învestit. 

— E o ţară liberă, nu? intervine Colosul, pe un ton pe care-l consideră din 
cale-afară de manierat. 

— Prietenul meu îşi cunoaşte doar drepturile, nu şi îndatoririle! mă 
grăbesc eu să preiau inițiativa. Căutăm un amic de prin partea locului, care 
are o barcă de închiriat. Ne gândeam să facem o croazieră pe Pacific, cu 
oprire specială în Hawaii! închei eu, făcându-i cu ochiul polițistului. 

Dar ajutorul de şerif nu e dispus la şotii. Se apleacă, conspectând cu 
atenție interiorul maşinii. Grămada de aparate electronice îi stârneşte 
curiozitatea, dar nu face nici un comentariu. Are însă alte probleme de 
dezbătut. 

— De ce nu aţi luat-o pe autostradă? Şoseaua asta e plină de ocolişuri. 

— Nu ştim cu exactitate unde se află amicul nostru. Întrebăm şi noi din 
om în om. 

Polițistul îşi pune ochii pe Colos, fără să facă vreun efort pentru a-şi 
ascunde oroarea de a întâlni un chip inimaginabil de hidos. În mod normal, 
gândeşte el, probabil, un asemenea specimen trebuie împuşcat de la bun 
început, căci deţine prea puţine elemente care să-l îndrituiască la o viață 
liberă. Totuşi, îl acceptă pe moment ca partener de conversaţie. 

— Caută să nu te abaţi de la şosea. Există o puzderie de proprietăţi private 
în preajmă şi nu sunt toate marcate. 

— Am înţeles! zice Colosul, neaşteptat de supus. 

Polițistul nu e foarte sigur de lucrul ăsta, dar nici nu-i poale cere un 
angajament scris. Dă să-şi îndrepte spatele, când privirea îi cade pe 
fotografia din torpedo. După un moment de surprindere, apucă poză cu două 
degete şi o apropie de ochi. Apoi ne priveşte pe rând, cu un surâs misterios 
agăţat de colţul buzelor. Mă scarpin pe piept, nu pentru că mă mănâncă, ci 
pentru a avea mâna mai aproape de buzunarul în care ţin acele otrăvite. În 
loc să ne pună să ieşim din maşină, polițistul dă drumul unui râs şmirgheluit, 
înseninându-se la faţă. 

— Puteaţi să spuneţi de la început cine sunteţi! zice el, băgându-ne în 
tunel. Îmi cer scuze, dar n-am făcut decât să urmez indicaţiile şefului vostru. 


Sara e prima care vede luminiţa de la capătul tunelului. 

— Nu ne putem permite să purtăm însemne ca ale voastre, spune ea, 
mângâind bancheta din piele. 

— E-n regulă! latră polițistul, făcându-şi din nou de lucru cu pălăria. 
Transmiteţi-i domnului O'Connor că n-am depistat nici un suspect prin zonă. 
Și patrulăm, pot să spun, zi şi noapte. 

— Sunt sigură, zice Sara, cu o voce liniştită, deşi o simt încordată ca un 
arc. Am o rugăminte, domnule şerif! 

— Ajutor de şerif! o corectează poliţaiul. La dispoziţia dumneavoastră. 

— Transmiteţi colegilor care mai sunt prin zonă să nu ne oprească. 
Suntem şi aşa în întârziere. 

— Puteţi merge liniştiţi, ne asigură poliţaiul, care ne crede în continuare 
agenţi secreţi. Chiar peste viteza legală. Următoarea patrulă e dincolo de 
obiectiv. 

— Mulţumesc! spune Sara îndatoritoare, înăbuşindu-şi un chiot de 
bucurie. 

Ajutorul de şerif ne salută şi, în minutul următor, ne arată stopurile 
maşinii sale. 

— Dă-1 drumul! îl trezeşte Sara pe Colos din starea de uluială. Dumnezeu 
există şi e unul singur! 

— Dacă spui tu! face Colosul, renunțând să mai caute alte explicaţii. 

Împreună cu Sara, cercetez prin binoclu peisajul, în căutarea unor semne 
care să ne arate drumul cel bun. lar semnele se ivesc foarte curând. La vreo 
patru kilometri de şosea, Sara observă un gard făcut din panouri de sârmă 
împletită, care înconjoară câteva stânci izolate pe terenul întins. Binoclul 
focalizează o uşă masivă din fier, care ar putea însemna intrarea într-o 
peşteră din blocul de piatră. 

— Bingo! exclamă ea, plesnindu-l peste ceafă pe Colos. 

Pe porţile confecționate tot din panouri de sârmă nu există nici un semn de 
restricţie sau vreun alt fel de anunţ. În vreme ce ne apropiem de ele, Sara 
trimite o undă laser spre telecomanda prinsă în vârful unui stâlp de beton, 
încercând să-i scaneze frecvenţa. Lucrează repede, iar Colosul conduce cât 
poate de încet. S-ar putea ca ajutorul de şerif să vrea să se asigure, iar o 
oprire a maşinii l-ar putea pune pe gânduri. 

Ne apropiem periculos de mult de poartă. Avertizorul de alarmare se poate 
declanşa în orice clipă. Decodorul Sarei face însă minuni. Mai ceva ca în 
„Sesam, deschide-te”, porţile se dau în lături, permiţându-ne să ne 
continuăm drumul pe aleea construită din pietriş. Colosul conduce calm, 


direct către uşa de fier din peretele stâncii. De astă dată, Sara nu mai are 
timp să perceapă frecvenţa aparatului de acces. Dar nu disperă. Coboară cu 
mişcări leneşe, de parcă tocmai s-ar fi întors acasă după o zi istovitoare. 
Aparatul de acces primeşte un decodor folosit de pompieri în cazul 
cetăţenilor uituci, care dă comanda de alarmare pentru incendii, după care o 
anulează imediat. Micuţul aparat de acces în clădire are o secundă de derută 
— una singură, exact cea folosită de Sara pentru a-i anula comenzile. Încearcă 
uşa masivă, care nu întârzie să se mişte uşor, pe nişte scripeţi hidraulici. 

Abia acum apreciază Colosul cumpărăturile Sarei. Îşi propune ca, la prima 
ocazie, să urmeze un curs intensiv de informatică şi calculatoare. Face parte 
dintre puţinii oameni fericiți care, cred că lipsa unor calităţi intelectuale pot 
fi suplinite oricând de maşini. 

Ne aflăm într-o hală imensă, săpată direct în piatră şi luminată cu nişte 
spoturi aflate pe tavanul boltit. Hala este împărțită într-o mulțime de 
compartimente, printr-un soi de paravane chinezeşti, în spatele cărora se 
găsesc paturi simple de spital, pe care sunt întinşi nişte oameni. Cel puţin, 
aşa par, căci sunt inerți, cu privirile fixate pe pereţi sau cu ochii acoperiţi de 
o bandă neagră. Am crede că sunt morţi, dacă, ici-colo, nu s-ar auzi câte un 
geamăt slab, ca un mâţâit de pisică. 

Ceea ce ni se înfăţişează, seamănă foarte mult cu un spital al veteranilor, 
doar că lipseşte orice aparatură medicală, ba chiar şi noptierele cu 
medicamente. Cât despre personalul medical, nici urmă! 

— Ăştia suntem noi! zice, într-un târziu, Sara. Sau, mă rog, aşa ar fi 
trebuit să fim şi noi. Nişte simpli cobai. 

Din colţul opus al încăperii se aude un tropăit şi, înainte de a vedea pe 
careva, un glas furios se abate asupra noastră: 

— Cine dracu” mai sunteţi şi voi şi ce căutaţi aici? 

Într-o secundă, mă agăț de gâtul Colosului, determinându-l să mă ia în 
braţe. Sara percutează la moment şi, când, de după un paravan, îşi face 
apariţia un tip subțirel, cu părul vâlvoi, îmbrăcat într-un halat alb, i se 
adresează rece: 

— Ciocul mic! N-ai fost anunţat de sosirea noastră? 

Tipul se opreşte brusc, privindu-ne nedumerit. 

— Nu, cine să mă anunţe? Ce să mă anunţe? 

— 'Ți-am adus încă un pacient, face Sara, dând din cap spre mine. 

În fine, se prinde şi Colosul de schemă. Mă întoarce pe toate părţile, 
prezentându-şi marfa la control. Mă pune chiar să deschid gura şi să behăi. 
Dar omul în alb e într-o dispoziție proastă. 


— Se pare că am fost înţeles greşit! piuie el, învârtindu-se în loc ca la un 
dans popular. Aici nu mai are ce căuta nimeni. O'Connor n-are decât să-şi 
ducă pacienţii unde vrea el. Nu mă supun ordinelor lui. 

— N-ai decât să te cerți cu el, noi nu ne facem decât datoria, zice Sara, 
ridicând din umeri a nepăsare. 

Tipul prinde din zbor ideea, precipitându-se să dea la iveală, din 
buzunarele largi ale halatului, un telemobil, pe care formează un număr. 

— S-a mers prea departe! îşi varsă el mai departe nemulţumirea. Ceea ce 
o să audă acum, n-o să-i placă deloc. 

Conversaţia plănuită este însă contramandată de Sara. Cu o mişcare 
scurtă, îi smulge telefonul şi îl închide. 

— Păi, dacă zici că n-o să-i placă, nu-i mai bine să-l laşi în pace? spune ea 
cu reproş în glas. 

Într-alt buzunar, la fel de primitor ca primul, tipul ţine un pistol, dar nici 
pe ăsta nu apucă să-l folosească. Acul pe care i-l trimit îl paralizează într-o 
clipită. ÎL ducem într-un pat liber, împrumutând de la unul dintre pacienţi o 
bandă neagră, pe care i-o punem pe ochi. 

— Păcat că n-am putut reține numărul pe care l-a format! zice Colosul 
necăjit. Era o lovitură! 

— Frederick, spre deosebire de tine, acest micuţ aparat posedă o 
inteligenţă neobişnuită. Dacă apăsăm pe butonul pe care scrie Redial, ni se 
va afişa pe ecran exact numărul dorit! 

— Asta ştiam şi eu! face Colosul, căutând să mai salveze câte ceva din 
prestigiul ştirbit. 

— Bineînţeles, zice Sara, pe un ton concesiv. Până una alta, să vedem 
dacă mai pârţâie cineva prin zonă. 

Urcăm scara pe care apăruse individul plecat la loc fără suspine, cu 
pistolul pe post de ghid. Încăperea în care ajungem este, de asemenea, săpată 
în stâncă şi căptuşită cu pereţi falşi. Se pare că omul cu halat alb era singurul 
locuitor al ținuturilor, încăperea e mobilată foarte sărăcăcios, dar ceea ce-i 
atrage atenţia de la bun început Sarei este computerul. Colosul, avizat deja 
asupra progreselor incontestabile făcute de ştiinţă, o încurajează frenetic: 

— Ia vezi tu, scumpa noastră Sara, ce ne mai spune Duhul din sticlă? 

Computerul e deja deschis, aşa că Sara nu trebuie să mai caute parola. Iar 
ceea ce ne spune Duhul din sticlă, o dată gâdilat la fişier, întrece orice 
închipuire. 

Aşa-zisul spital pentru veterani, în care ne găsim, este, de fapt, un poligon 
de experimente secrete al CIA, de feed-back şi telepatie. Arhiva de date se 


referă la rezultatele mai multor operaţiuni de spălare a creierelor: sinuciderea 
în masă a şaizeci şi nouă de persoane, într-o vilă din Rancho Santa Fe, 
California, convinse că pleacă în cosmos cu o navă spaţială; sinuciderea a o 
mie de indivizi în Jonestown, Guyana, cu cianură, la indicaţiile reverendului 
Jim Jones; dar, mai ales, ne oferă date despre Proiectul Shalom. Un proiect 
pornit de OSS — actuala CIA — încă de pe timpul războiului din Coreea. Un 
proiect care făcea din LSD un ser al adevărului! 

Ni se dezvăluie planul general al operațiunii MK ULTRA, inițiat la 
Institutul Allen, din Canada — celebrul „Pisc al Corbilor” ce prevede în 
principal teste cu electroşocuri şi LSD pentru ştergerea memoriei recente şi 
implantarea uneia noi, care să schimbe total identitatea individului. Între 
mulțimea de fişe ale pacienţilor veniți la un tratament obişnuit, fără să ştie la 
ce sunt supuşi, le găsim şi pe ale noastre! 

Obiectivul experimentului cu pricina e cuprins într-o singură frază: „Li se 
vor induce stări emoţionale diverse — ură, euforie, teamă, gânduri de 
sinucidere mergând până la identificarea camarazilor ca fiind duşmani de 
moarte!” 

Nu credeam că mai poate exista ceva care să ne cutremure. Am greşit 
profund şi iremediabil. 

— Acum e limpede ce s-a petrecut cu noi! zice Sara, după ce-şi recapătă 
glasul. Fraţilor, pot să vă spun cu certitudine că am trecut Styxul! 

Colosul e total depăşit. De altfel, nici nu face vreun efort să înţeleagă prea 
multe. Tot ce ştie e că nu l-a omorât pe Otto, deşi el mânuise pumnalul! E un 
paradox pe care creierul lui nu vrea, pur şi simplu, să-l analizeze. Adevărul e 
că nici eu nu mă simt prea bine. 

— Blestemată zi în care am urmat chemarea Fachirului! exclamă Colosul, 
dându-i Sarei o nouă idee. 

Evreica clapetează numele indianului şi vine şi bomboana pe colivă! Pe 
ecranul computerului putem citi acum un raport al Fachirului despre 
misiunea din Burundi. Sunt scanate chiar şi imagini cu noi trăgând în soldaţii 
negri, ba chiar şi scena dintre Colos şi Otto. Dar ce ne face să îngheţăm cu 
adevărat e fraza finală: „Corpurile lui Frederick Sheldon, Sara Lipovicz şi 
Florin Zamfir nu au fost descoperite. Presupun că au acţionat la comanda de 
sinucidere prin autoincendiere sau harakiri. Șansele acestora de a fi în viaţă 
le estimez la unu la sută.” 

— Fachirul trăieşte! zbiară Colosul, prinzând unul dintre rarele sale 
momente de luciditate. 


— Exact, bunul meu camarad! spune Sara, rânjind ca o leoaică pusă să 
măture în cușcă. lată că bănuielile mele se adeveresc, Andar Prajepa a fost 
recrutat de CIA, încă dinainte ca noi să ne fi întâlnit. 

— Îl omor! urlă Colosul, umflându-şi obrajii. Îi rup gâtul! Îi tai boaşele și- 
Il pun să le mestece! 

— De acord cu tine, zice Sara. Mai e un mic amănunt. Mai întâi, trebuie 
să dai de el. 

Sara nu e pătimaşă, ci dimpotrivă, aş putea spune că e atât de raţională, 
încât te scoate din papuci. Copiază fişierul pe o dischetă, pe care ne-o trece 
apoi pe sub nas. 

— Asta ar putea să fie singura noastră şansă de a rămâne în viaţă, în caz 
că vom fi prinşi! O vom depune într-un seif dintr-o bancă, cu o scrisoare de 
recomandare la termen. Dacă până la data fixată nu o vom retrage, scrisoarea 
va ajunge în mass-media. 

— Ştii ceva, zic eu, încercând să cred că nu teama e cea care îmi face 
vocea să tremure, s-ar putea ca şansa asta să nu existe. Cine ar crede ce e pe 
dischetă? Şi, pe urmă, sunt chestii destul de generale, pe care le poţi întâlni 
şi într-un roman de anticipație. Nu cred că cineva ş-ar încumeta să aprobe 
tipărirea datelor, fără o confirmare prealabilă. 

— S-ar putea să ai dreptate, spune Sara, dar când te îneci şi un fir de pai te 
ajută. Nici unuia dintre cei implicaţi nu i-ar conveni ca datele de pe dischetă 
să fie cunoscute, chiar şi într-un cerc restrâns. Un şantaj la nivelul ăsta ar 
însemna deținerea unei puteri imense! 

— Poate vă căzniţi să vorbiţi şi pe înţelesul meu! ne aminteşte Colosul de 
faptul că mai există şi fiinţe sărace cu duhul. Caca, maca, bambişir! Eu zic 
că treaba e simplă. Să dăm de Fachir şi să-i scoatem creierul pe nas. Aşa o să 
i-l putem spăla mai uşor. 

— Fachirul ne cunoaşte foarte bine, precizează Sara, trăgând un gât 
bărbătesc din sticla cu care uriaşul îşi spală amigdalele. Dacă lăsăm vreo 
urmă, va şti că n-am murit şi ne va anticipa orice mişcare. Avem de ales: ori 
ne dăm o vreme la fund, să vedem ce rămâne după tulburarea pe care am 
produs-o, ori acţionăm imediat. Să fiu sinceră, nici eu nu ştiu care soluţie e 
mai bună. 

— Să dăm cu banul! propune Colosul. 

— În cazul nostru, banul are amândouă feţele la fel! face Sara, amintindu- 
ne de un vechi principiu zen. Problema e: care dintre ele? 

— Mai întâi s-o ştergem! îi trezesc eu la realitatea imediată. Probabil au 
aflat deja că cineva şi-a băgat nasul pe-aici. 


— Polițistul! exclamă Sara. El va raporta că a văzut doi bărbaţi şi o 
femeie! 

— Atunci, zic eu, precipitându-mă spre ieşire, soluția e clară: nu putem să 
ne mai dăm la fund! 

O zbughim cu viteza luminii. Trebuie să ajungem la Phoenix, înainte de a 
se da alarma şi de a fi pus sub urmărire Chevroletul. 

La firma de la care am închiriat maşina e linişte. Ajutat de Colos, creez o 
diversiune, pentru a-l atrage pe patron afară din birou. Sarei nu-i trebuie prea 
mult timp să înlocuiască datele noastre din calculator cu altele, inventate pe 
loc. În felul acesta, ne putem folosi în continuare de actele noastre, fără să ni 
se ia urma. Cei care vor verifica mai mult ca sigur Chevroletul vor alerga 
după cai verzi pe pereţi. 

Seara, luăm Intercity-ul spre Portland, dar nu coborâm. Mergem mai 
departe, în Seattle. Dintr-un cimitir de maşini. Colosul alege un Dodge '76, 
în stare bună de funcționare. Patronul suge plictisit dintr-un trabuc 
zdrenţăros şi nu are curiozitatea să ne ceară vreun act. Completează câteva 
hârtii cu ce-i trece Colosului prin cap, după care face plinul, molfăind din 
trabucul stins.. 

Între timp, Sara a închiriat prin Internet o casă de vacanţă, la câteva zeci 
de kilometri de Seattle, pe malul unui lac. Când ajungem, nu mai putem nici 
să mâncăm de oboseală. Adormim instantaneu, nu înainte ca Sara să 
meşterească o alarmă, pe care o prinde de uşă. 


Exprimarea atât de plastică a Sarei spune totul: am trecut Styxul! Ne-am 
transformat din mercenari în purtători neavizaţi ai unor secrete care pot face 
lumea să explodeze. Atunci încă nu ştiam că suntem departe de a cunoaşte 
totul despre operaţiunea MK ULTRA. 

Dar cine ştie tot ce se întâmplă în spatele uşilor CIA? Nici preşedintele 
Statelor, nici măcar directorul general al agenţiei. Multe dintre operaţiuni 
sunt executate de aşa-numitele celule autonome, un fel de agenţii mai mici, 
în cadrul agenţiei-mamă. E vorba de o maşinărie uriaşă care, o dată pornită, 
capătă independenţa fără de care n-ar putea acţiona nici un robot de ultimă 
generaţie. Am intrat pe un domeniu despre care doar Sara, fostă agentă a 
Mossadului, mai are ceva cunoştinţe. Nu e o senzaţie prea minunată. Am fost 
însă şi aşa, de prea puţine ori stăpânii propriei noastre voințe. Acum, cel 
puţin, un lucru e clar: dacă vrem să ne continuăm viaţa, trebuie să ne 
câştigăm dreptul de a trăi! 


La compania de telecomunicaţii mobile din Portland, la care e înscris 
telefonul lui O'Connor, intră numai Sara. Colosul şi cu mine o aşteptăm în 
maşină, pregătiţi s-o tundem la primul semnal. O vreme, cam aşa va arăta 
viaţa noastră. 

Sara se duce direct la ghişeul operatorilor. Îi întinde funcţionarei o hârtiuţă 
cu numărul de telefon, reclamând că i-a fost furat şi că vrea să-l blocheze. 
Funcţionara umblă la evidenţa calculatorului şi, când dă de fişa căutată, îi 
cere contractul. 

— Phii! zice Sara, răscolind prin geantă. Să ştii că l-am uitat acasă! Are 
însă grijă să-şi noteze în memorie datele de pe ecranul calculatorului. Revin 
în jumătate de oră! îi strigă ea funcționarei, grăbindu-se spre ieşire. 

— Cum stăm? o întreabă Colosul, demarând în trombă. 

— Telefonul e înscris pe numele firmei Anaconda, pe Clark Street. Din 
păcate, n-am mai apucat să văd şi numărul. 

— Anaconda? se miră Colosul. Păi unde a sunat tembelul ăla? 

— Unde trebuia, îl lămureşte Sara. Doar nu voiai să fie înscris pe numele 
O'Connor sau CIA! E o firmă de acoperire, nu ţi se pare normal? 

— De mult nu mi se mai pare ceva normal! mărturiseşte Colosul, cu o 
undă de scârbă în glas. 

De la primul telefon public, Sara cere la informaţii detaliate despre 
Anaconda. I se dă doar numărul de telefon şi asta după ce însăilează o 
poveste lacrimogenă, căci datele sunt la secret. Dar americancele, telefoniste 
sau nu, au şi ele creierul spălat de poveşti romantice şi telenovele. 

Sara ne face cu ochiul şi formează numărul primit. Îşi îngroaşă vocea, 
însoţind-o cu câteva hârâieli tabagice: 

— Păpuşico, O'Connor e pe-acolo? 

— O'Connor? face păpuşa. N-avem pe nimeni cu numele ăsta pe-aici. 
Regret, cred că aţi greşit. 

— Eşti sigură? întreabă Sara, distrată. 

— N-are rost să insistaţi. V-am răspuns. 

Sara e gata să lase receptorul în furcă, când o inspiraţie de moment îi 
vizitează mansarda, de altfel, bine garnisită. 

— Ca să vezi tu, păpuşico! Rupert ăsta e tare aiurit! Mi-a zis să sun la 
numărul ăsta, dacă mobilul e închis. 

— Rupert Smith? întreabă păpuşa de la celălalt capăt al firului. 

— EI! ocheşte Sara cu precizie. 

— Domnul Smith o să treacă abia seara pe-aici. 


— Ia te uită! Deci nu m-a minţit! Înseamnă că o să vină cu O'Connor. Pe 
la ce oră crezi că pică, păpuşico? 

— Nu ştiu, nu vine atât de des, încât să existe o anumită oră. M-a sunat de 
dimineaţă şi mi-a zis să nu plec până nu vine el. Cine să-i spun că l-a căutat? 

— Clara, cum cine?! se ofuschează Sara că n-a fost recunoscută. Mătuşa 
Clara! Mulţumesc, păpuşico! 

— Rupert! exclamă Colosul, de îndată ce Sara ne pune la curent cu 
convorbirea. De când vreau să-l mângâi puţin! 

— Dacă eşti cuminte, te las să-i faci freza, zice Sara, cu amabilitate. 

Clark Street e o stradă cu sens unic, mărginită pe o parte de un parc, iar pe 
partea opusă de un şir de vreo treizeci de case, dintre care cea mai înaltă are 
cinci etaje. Evident, nu există nici o firmă care să ne indice unde-şi are sediul 
Anaconda. Dar nu disperăm. Ne postăm la intrarea în stradă şi ne punem pe 
aşteptat. La volan trece Sara, după ce îşi trage o rochie strâmtă, roşie, o 
perucă şi o pereche de ochelari de soare. Emană atâta intimitate, încât 
Colosul trebuie să facă eforturi uriaşe pentru a se concentra la treaba lui. 

— Dacă Rupert apucă să intre, păpuşa o să-i dea de veste că a fost căutat 
de mătuşa Clara, murmură Sara. Chestia asta s-ar putea să-i dea de gândit. 

— Să punem mâna pe el înainte de a intra, sar eu cu soluția. 

— Bravo! face Sara, ironică. Te-ai luminat şi tu. E o plăcere să lucrez cu 
voi. Frederick, ia-ți privirile de pe ţâţele mele şi ţintuieşte-le pe toate 
maşinile care intră pe strada asta. Să nu dea dracu” să nu-l observi! 

— Strict imposibil! o asigură Colosul. Mi-l doresc atât de mult în braţele 
mele, cum nici o iubită nu l-a dorit vreodată. 

Timpul se scurge greu. O dată cu lăsarea serii, se aprind şi luminile. Nu e 
chiar ca-n Las Vegas, dar nici n-ai nevoie de infraroşi. 

— Dacă tipa cu care ai vorbit l-a anunţat pe mobil de tuşa Clara, s-ar 
putea să fim noi cei vânaţi, spun eu, căutând să-mi dezmorţesc picioarele. 

— Mai stăm încă o oră, decide Sara, privindu-şi ceasul-brăţară. Dacă nu 
apare, o ştergem. 

Deodată, vocea Colosului ne toarnă miere în urechi: 

— Uite-l! zice el, gâtuit de emoție, făcându-ne atenți la un Mercedes 
negru care se înscrie elegant pe Clark Street. 

— Eşti sigur? îl întreabă Sara, punând contactul. 

— Nu i-aş confunda chica aia blondă, nici dacă ar fi înconjurat de toate 
vampele Hollywoodului. 

O luăm pe urmele Mercedesului, care nu întârzie să semnalizeze dreapta, 
pregătindu-se să parcheze. E momentul în care Sara decide să se arate total 


nepricepută la condus. Loveşte Mercedesul în stopul stâng şi frânează brusc. 
Coboară hotărâtă, îndreptându-se spre Rupert, care descinsese şi el din 
automobil, pentru a constata avariile produse. 

— E numai vina mea! strigă Sara. Nici nu ştiu cum să mă scuz. Poftiți, 
adaugă ea, ducând mâna la poşetă, aveţi aici cartea mea de vizită! 

Numai că, în loc de cartonul lucios, scoate o batistă îmbibată în cloroform, 
pe care i-o aplică neîntârziat pe bot. Rupert n-are timp să se împotrivească, 
căci îl şi tragem în Dodge. Pornim în acelaşi moment, lăsându-l pe Colos să 
ne urmeze cu Mercedesul. 

Rupert ne dă oarecare emoţii, căci nu-şi revine nici când ajungem la 
căsuţa noastră din pădure. Îl scot din Dodge şi-i cărăbănesc câteva palme. 
Aud din spate vâjâitul unei maşini care se apropie cu viteză maximă. N-am 
timp să mă arunc la pământ, când Mercedesul negru, condus de Colos, trece 
la mustață de picioarele lui Rupert, năpustindu-se spre debarcader. După ce-l 
străbate, în aceeaşi viteză, plonjează cu o voltă superbă în lacul liniştit. 
Automobilul se duce încet la fund, sub privirile mele stupefiate. Sara 
rămăsese şi ea cu cheile în mână, în poziția unui alergător de fond care 
aşteaptă startul. Chiar şi Rupert dă semne de revenire la viaţă, încercând să 
ne facă atenţi la ceea ce se petrece cu maşina lui. 

Când dispar ultimele cercuri de pe suprafaţa lacului, asemenea unui 
monstru ieşit din adâncuri, apare Colosul, fornăind şi lucrând cu râvnă la 
lopeţi. 

— Meserie! zbiară el printre pufăituri, agăţându-se de marginea 
debarcaderului. Trebuia să facem maşina să dispară, nu? Ce vă holbaţi aşa la 
mine? Am văzut într-un film că tipii de soiul lui Rupert folosesc emițătoare 
pe care le agaţă de maşinile lor! 

— Ai procedat corect, Fredi, zise Sara, revenindu-şi din momentul de 
surpriză. Nu înţeleg însă de ce a trebuit să faci cascadoria asta. 

— Ideea mi-a venit exact în ultimul moment! ne anunță Colosul, 
scuturându-se ca o balenă ieşită de la duşuri. N-am mai avut timp să calculez 
efectele. 

Îl înhaţă în trecere pe Rupert sub braţ, îndreptându-se spre casă. 

— Nu trebuie să fii supărat, Rupert, îi zice el, mângâindu-i chica blondă 
cu mâna liberă. Dacă eşti cuminte, îţi promit că vorbesc cu O'Connor să-ţi 
cumpere altă maşină. Şi aşa, asta avea o defecțiune, intra mai greu în viteza a 
doua. 

O dată ajuns, îl aruncă pe Rupert pe o canapea, grăbindu-se să-şi schimbe 
hainele ude. Trupul său musculos, acoperit în întregime de păr, face camera 


să pară, dintr-o dată, mai mică. Între timp, Sara l-a buzunărit temeinic pe 
prizonierul fără voie, iar acum se preface uimită: 

— Rudi Smitd! citeşte ea de pe o legitimaţie militară. Nu prea vă puteţi 
lăuda cu imaginaţia, pe-acolo, pe la voi, domnule Rupert Smith. Apucă o 
carte de credit şi exclamă iar: Robert Smade! Asta mai merge. La urma 
urmei, care este numele tău adevărat? Rupert încă nu vrea să iasă la tablă. E 
la ora de evaluare a situaţiei. Ceea ce constată, nu îl face să aplaude. 

— Hai, puişor, îl îndeamnă Colosul cu blândeţe, spune-ne cum te striga 
mămiţica ta? 

— Îmbracă-te, animalule! zice Sara, dezgustată. Rupert sau cum-îl-mai- 
cheamă n-a venit la noi în vizită ca să urmărească un număr de streep-tease. 
Sau greşesc eu? adaugă ea, privindu-mă interogativ. 

Îi ghicesc pe loc intenţiile. Un om dezbrăcat e pus de la bun început în 
inferioritate faţă de cei cu care vorbeşte şi care şi-au păstrat cârpele pe ei. 
Din câteva mişcări, îi smulg fără menajamente hainele şi iată-l pe Rupert, 
care a uitat să se mai opună, gol precum Adam. Cu un gest involuntar, îşi 
acoperă podoabele, continuând să-şi rotească ochii ca pe nişte bile de biliard. 

— E de necrezut cum îşi poate pierde un om maşina şi hainele, în câteva 
minute! ţâţâie Colosul din buzele lui strivite. Asta îmi aduce aminte de o 
partidă de pocher jucată la Beirut. 

— Stă încă bine, constată Sara. Mai rău o să fie când o să-şi piardă o 
bucată din trup, sau chiar viaţa. 

Rupert hotărăşte că e vremea să-şi pună laringele la treabă. Alege o 
variantă destul de bătută, care ne confirmă spusele Sarei despre lipsa de 
imaginaţie a celor care păstoresc Serviciile Speciale. 

— Ce înseamnă oare toate astea? ciripeşte el, zvârlindu-şi chica blondă pe 
spate. Nu v-aţi primit banii, cumva? 

— E şi asta o temă de discuţie, spune Sara, scoţându-şi peruca şi ochelarii 
de soare. Să respectăm însă ordinea de zi. lar la primul punct de pe listă 
avem un nume: Andar Prajepa. 

— Sunteţi nebuni! mârâie Rupert, încercând să pară şocat de descoperire, 
lucru care, fie vorba între noi, nu-i cere un efort deosebit. Ce e toată aiureala 
asta? 

Sara îi priveşte îndelung trupul gol, făcând în minte aprecieri destul de 
nefavorabile, având în vedere strâmbăturile care i se citesc pe figură. Rupert 
se îmbujorează din nou. Nu se mai poate stăpâni. 

— Dar spuneţi o dată ce v-a apucat! răcneşte el, trăgându-şi o pernuţă de 
catifea peste mijloc. Mascarada asta o să vă coste mai mult decât credeţi! 


Sunt agent guvernamental în exercițiul funcțiuni! 

Colosul şi cu mine ne rezumăm la a face poştă o sticlă de whisky. O lăsăm 
pe Sara să poarte tratativele. Dar evreica nu se grăbeşte. Admiră pistolul lui 
Rupert, un Magnum 44, pe care îl armează ca din întâmplare. Apoi lipeşte 
ţeava de pernuţa de catifea, vorbind din vârful buzelor: 

— Ştim totul, n-are rost să joci rolul călugăriţei prinse cu vibratorul sub 
sutană! Am vizitat spitalul şi ne-am zgâit prin fişele pacienţilor. Am văzut şi 
paturile pe care ni le pregătiseşi. Şi ce ne-am gândit noi? Una e plata ca 
mercenar şi alta ca participant la un proiect de talia MK ULTRA! 

Rupert nu pare surprins şi nici în dezavantaj. Se cunoaşte că are şcoală. 

— Nu ştiu de unde aţi aflat toate astea, zice el, lăsându-și capul într-o 
parte. Şi nu ştiu ce amestec aţi avea voi... Mda! Acum ştiu! Sunteţi oamenii 
ruşilor, aşa-i? Bănuiam de mult că printre voi s-au strecurat nişte „cârtiţe”. 

— Admirabil jucat, Rupert! declară Sara, făcându-şi în continuare de lucru 
cu pistolul. Tu eşti mic şi nu ştii nimic! 

— Să-l tundem! intervine Colosul, obsedat. 

— Nu ştii nici că am fost folosiţi drept cobai, continuă Sara, fără să-l ia în 
seamă pe uriaş, nici că Andar e agentul vostru, nici că O'Connor a vrut să ne 
piardă. Poate că aş fi înclinată să te cred, dacă o păsărică nu mi-ar fi şoptit că 
astăzi tocmai ieşise de la o conferinţă cu Boise. 

Sara e tare în cacialmale şi ne-a dovedit-o de atâtea ori. Rupert muşcă 
momeala, deşi scurta sa tresărire ar putea trece neobservată. Nu şi pentru 
ochii Sarei, care se grăbeşte să pluseze: 

— Andar a făcut o greşeală când te-a trimis pe tine să verifici firma de 
închirieri din Phoenix! Patronul e omul nostru! 

— Andar nu mă poate alege pe mine pentru ceva anume! scrâşneşte 
Rupert, neputându-şi stăpâni orgoliul. 

— Sunt lucruri care te depăşesc şi pe tine, zice Sara. Pe noi nu ne 
interesează ce faceţi voi acolo. E treaba voastră. Suntem gata să trecem şi 
peste faptul că ne-aţi folosit la o misiune fără să ne anunţaţi despre ce e 
vorba. 

Rupert ştie că nu mai are încotro, aşa că devine arogant. 

— Am fi putut să vă anunţăm? E absurd, nu? 

— O fi, drăgălaşule! strigă Sara, smulgând pe neașteptate pernuţa de pe 
coapsele blondului. Cum absurdă e şi puţulica ta! Ce zici, Fredi, ce se poate 
face cu obiectul ăsta? 

— Nici măcar o labă ca lumea! se grăbeşte uriaşul să dea verdictul. 


— Crezi? zice Sara, apucând deodată penisul lui Rupert între două degete. 
Priveşte, începe să dea semne de viaţă! 

— Ce motiv aveţi să vă purtaţi aşa? îngaimă Rupert, încrucişându-şi 
picioarele. 

— Ca să vezi şi tu cum ne-am simţit noi, complet dezarmaţi în faţa morţii! 
strigă Sara, abandonând obiectul. Pentru asta merităm o plată dublă, nu 
crezi? 

— Asta o stabileşte numai O”Connor! icneşte Rupert. 

— Just! confirmă Sara. lată de ce îi vei da o întâlnire. 

— Nu cred să accepte, mormăie Rupert. De obicei, eu sunt cel care mă 
duc la el. 

— Florine, zice Sara, abandonând pe moment tema discuţiei, nu crezi că 
sunteţi cam neciopliţi? Invitaţi omul în casă şi nu-i oferiţi nimic? 

— Din cauza lui Frederick, mă scuz eu, dibuind după un pahar. 
Nesimţirea lui m-a contaminat şi pe mine. 

— Beşi! comentează Colosul, laconic. 

Dintr-un flacon cu LSD, şutit din spitalul veteranilor, tom pe şest câteva 
picături într-un păhăruţ, pe care îl umplu apoi du whisky. Rupert nu face 
nazuri. Într-o situaţie ca a lui, un gât de rachiu e bine venit. 

— Şi mai avem o condiție, Rupert, sau Rudi, sau cum mă-ta te cheamă! se 
încruntă Sara, pentru a da veridicitate intenţiilor noastre. ÎI vrem pe Andar. 
Pentru noi, e un trădător. 

— Cu mine degeaba vorbiţi, se încăpăţânează blondul să-şi menţină 
poziţia. Vă fac o propunere şi ar fi bine s-o acceptaţi, pentru că alta nu mai 
am: mergem împreună la O'Connor şi el va decide. Nu trebuie să vă temeţi 
de o cursă. Aveţi pistolul meu şi ne puteţi lichida pe amândoi. 

— Mă, deştept eşti! face Sara cu nedisimulată admiraţie. Uite, îmbracă 
asta, până una, alta. E cam frig aici! 

Se dezbracă şi-i aruncă blondului rochia ei roşie. Rămâne doar în sutien şi 
chiloți, dar Colosul nu are răgazul necesar pentru o lecție de anatomie 
comparată, căci evreica îşi trage rapid o pereche de jeanşi şi un tricou larg. 

— Umihrea, mea face parte dintre condiţiile voastre? se răzvrăteşte 
Rupert, neatingându-se de rochie. 

— E un mod de a plăti o poliţă! îi răspunde Sara. Îţi pui rochia şi peruca.. 
Numai aşa te vom însoţi la O'Connor. 

Rupert clipeşte strategic. Mai că nu-i vine să creadă că am picat aşa uşor 
în cursă. Dar pentru că n-are loc de întors, se deghizează conform 
propunerii. În plus, Sara îl convinge să se lase fardat. Labele, altfel destul de 


MICI, abia îi intră în pantofii cu tocuri. Transformarea îl pune pe Colos pe 
Jăratic. 

— Mai că ţi-aş trage-o o dată! strigă el, cucerit. Ce-ar fi să-l abandonăm 
într-un bar cu homosexuali? 

— N-ai cum să ştii dacă nu-i facem un bine! zic eu, necunoscând în 
amănunt preferinţele lui Rupert. 

Brusc, Rupert cere voie la toaletă. 

— Vezi, să faci ca fetiţele! îl atenționează Colosul. Deghizarea trebuie să 
fie completă, altfel ne facem de râs. 

Mersul împleticit al blondului ne avizează asupra faptului că drogul a 
început să-şi facă efectul. Privirea lui năucă şi zâmbetul care 1 se lăţeşte pe 
buzele rujate ne conferă certitudinea. Trebuie, totuşi, testat. 

Începem o partidă de pocher, căci am stabilit ca vizita la general să aibă 
loc mai pe seară. După o vreme, Sara 1 se adresează lui Rupert, ca şi cum ar 
continua o discuţie întreruptă: 

— O'Connor o să ne sune dintr-un moment într-altul. Vezi să nu-ţi 
pițigăieşti vocea, ca să afle dinainte că te-ai deghizat. 

— Sună el? zice Rupert, căutând să se concentreze, dar fără să reuşească 
vreun pic. 

— Păi n-a rămas aşa? mimează Sara perfect mirarea. 

Rupert simte tot mai mult cum camera se îngustează, iar el o ia la fugă, 
deşi abia poate să-şi miște trupul. Răspunde automat: 

— Am uitat. Bine, să sune. 

Sara îi întinde un pix şi o hârtie, îndemnându-l cu o voce suavă: 

— Scrie, că iar uiţi! Autostrada spre Seattle, la motelul Sirena. Rupert 
caligrafiază frumos, jucându-şi vârful limbii în colţul gurii. A venit 
momentul cel mare. Dacă Rupert joacă teatru, am îmbulinat-o! Oricum, altă 
soluţie nu avem. Sara formează pe mobil numărul lui O'Connor, iar când i se 
răspunde, îi întinde telefonul lui Rupert: 

— Generalul vrea să ştie unde vă întâlniți! îi şopteşte ea. Convorbirea e 
scurtă, purtată pe tonul oficial şi laconic al agenţilor secreti. În privinţa asta, 
lucrează ca nişte automate, chiar şi drogaţi. Conform unui cod nescris, 
O'Connor nu cere detalii prin telefon. 

— Diseară la nouă! încheie Rupert, întinzând telefonul Sarei. Evreica ne 
priveşte cu ochi strălucitori. Abia îşi stăpâneşte bucuria. 

— Cine face cartea? întreabă Rupert, căzut total prada drogului. 

— Noi, murmură Sara. Noi facem cărţile. 

Rupert nu uită, totuşi, regulile pocherului. 


— Care dintre voi? insistă el. 

— Mai avem nevoie de ăsta? se zborşeşte Colosul, arătând către blond. 

Sara schiţează un gest incert. Colosul sare brusc de la masă, agitându-şi 
pumnalul aidoma unei piei-roşii ieşite la cumpărături. 

— Al meu eşti! 

— Hei! îl opreşte Sara. Cu ce ne-ar putea ajuta un cadavru? 

— Tu faci cărțile! urlă Rupert, aruncându-mi pachetul în piept. Pune 
miza! 

— Cineva trebuie să plătească! protestează Colosul, nemulţumit că-l scapă 
pe Rupert printre degete. 

— Întâi să plătească şi după aceea o să-i arăt cărţile! strigă Rupert, luat 
complet de val. O să vă iau toţi banii. 

Enervat de întreruperi, Colosul îl adoarme cu un pumn, zburându-i peruca 
de pe cap. S-a mai uşurat un pic cu ocazia asta, dar tot se mai simte frustrat. 

— Frederick, îți aduci aminte ce-am stabilit înainte de a intra în haznaua 
asta? i-o taie Sara. Că trebuie să lucrăm cu cap. Dacă ne dăm frâu liber 
simțămintelor, am încurcat-o. Rupert poate fi un cadavru inutil, dar un bun 
ostatic. 

— O să li se rupă de el, îmi dau eu cu părerea. Tipii nu le au cu onoarea, 
se vede şi cu ochiul liber. Ba chiar le plac sacrificiile. 

Sara apucă pe neaşteptate sticla cu whisky şi o proiectează cu putere de 
perete. 

— Sunteţi o bandă de handicapaţi! N-am chef să mă mai amestec cu voi. 
Faceţi tot ce vă trece prin cap, fiindcă eu una renunţ! 

În mod normal, ar trebui să reacţionăm urât. Nici mie şi nici Colosului nu 
ne place să fim călcaţi pe coadă, mai ales de o femeie. Pe deasupra, o ducem 
prost şi cu nervii în sezonul ăsta. Aştept reacția Colosului, care mă ia însă 
prin surprindere: 

— La dracu”! strigă el. Vom rezolva ceea ce ne-am propus şi după aia ne 
vom ocupa şi de-ale noastre! 

— OK! mai arunc şi eu o găleată de apă peste foc. Nu e nici o problemă 
dacă vreunul dintre noi o mai face din când în când pe deşteptul. Avem o 
pivniţă în lăcaşul ăsta. Să-l legăm pe Rupert şi să-l băgăm acolo. 

— E un lanţ chiar în beci, devine Colosul mai cooperant, ceea ce mă face 
să cred că şi gazda a avut probleme asemănătoare cu ale noastre. 

Sara îl priveşte pe Rupert, care dă semne de revenire la viaţă şi izbucneşte 
în râs. Blondul e, într-adevăr, cum nu se poate mai caraghios. Asta ne 
conferă şi nouă o stare de bună dispoziţie. Te încurajează vederea unui agent 


CIA înţolit ca o curvă. Colosul îl înşfacă, dispărând cu el spre locul de 
detenţie. Când revine, trece pe la chiuvetă, unde îşi spală mâinile. E un gest 
pe care-l face rar, extrem de rar şi e normal să-mi atragă atenţia. Nu e mare 
lucru: uriaşul l-a burduşit puţin pe Rupert şi, ca să nu primească observaţii, 
îndepărtează, discret, cum crede el, urmele „discuţiei”. 

Nimeni nu-i reproşează însă ceva. O corecție e bine venită oricând. 

Când calcă pe cioburile sticlei sparte de Sara, Colosul îşi aduce aminte de 
starea gâtlejului său. Abia apuc să-i dau peste mâna care-i duce spre gură 
păhăruţul din care sorbise Rupert. 

— Da” ce-aveţi, fraților? izbucneşte Colosul, luând act de noua colecție de 
cioburi. 

— Conţine drog, fraiere! îl pun eu în temă. 

O conexiune târzie se târăşte printre neuronii lui, luminându-i figura de 
Ucigaş. 

— Mă miram eu cum a devenit Rupert aşa de cooperant dintr-o dată! 
hohoteşte el. Chestia e că, fără combustibil, creierul meu se arde ca o oală 
uitată pe foc. 

— O să ai parte dejun carton din cel mai autentic Bourbon! îi promite 
Sara. Dar după ce încheiem socotelile cu O'Connor. 

— Prefer să-mi plăteşti o seară într-un club de peep-show! Compania 
voastră nu e una dintre cele mai vesele! 

— Poftim! zice Sara, îndesându-i în pumn câteva bancnote. Să nu zici că 
fac promisiuni fără acoperire. 

Colosul e cucerit de gestul Sarei. Deşi din cale-afară de meschin, încearcă, 
la rândul lui, un gest de camaraderie: 

— Puteţi veni şi voi! Evident, se grăbeşte uriaşul să precizeze, pe banii 
voştri! 

Dar, înainte de a împărți trofeele, trebuie să plecăm la vânătoare. Sara ne 
adună în jurul mesei şi ne explică în detaliu planul pe care l-a urzit pentru 
întâlnirea de la motelul Sirena. În ceea ce priveşte „logistica”, avem o 
singură armă, dar şi două avantaje legate de ea: este un Magnum 44, pistolul 
lui Rupert şi va fi mânuită de Colos, care este un expert în păcănitori. La o 
primă apreciere, şansele de reuşită nu sunt prea mari, dar, vorba Sarei, 
principalul e că există. 

Ajunşi la motel cu o oră înaintea întâlnirii, tragem bătrânul Dodge în 
parcarea din spate, luminată de un singur bec. E destul de pustiu în zonă. Cei 
câţiva clienţi s-au retras într-o sală de la etaj, unde, probabil, funcționează un 
cazinou ilegal. În restaurant, doar două mese Sunt ocupate: o pereche de 


îndrăgostiţi, care se pipăie cu înfocare pe sub masă şi două babe, pornite să 
se îmbete în lipsa unui gigolo de serviciu. Sara, din nou cu peruci şi cu 
ochelari de soare pe nas, se aşază într-un colţ, de unde are o perspectivă 
directă asupra uşii din faţă şi a celei din spatele barului. 

Colosul ia poziție într-un boschet din preajma intrării, în timp ce eu, 
deghizat în electrician, cad la învoială cu barmanul ca, în schimbul unei 
sume modice, să-i pun la punct spoturile şt firma luminoasă. 

— Nu te-am mai văzut pe-aici! îmi zice barmanul, privindu-mă cu interes, 
în lipsă de altă distracţie. 

— Nu trec decât o dată prin locurile în care repar câte ceva, spun eu, 
lăudându-mă singur. Cu asta mă ocup. Străbat Coasta de Vest de colo-colo 
ŞI, unde e nevoie de mine, dau o mână de ajutor. 

— Nu lucrezi la o firmă? 

— Nu pot sta într-un loc. Am sânge nomad în mine, îi răspund, meşterind 
la becuri. 

— Eşti fericit! Aici mă plictisesc de moarte. Încaltea e un post sigur, 
precizează barmanul, care nu pare făcut pentru o viaţă aventuroasă. 

Îi fac cu ochiul către babele care au cerut încă un rând de băutură, 
şoptindu-i persuasiv: 

— Ai mai putea scoate un ban cu rândunicile de colo! 

— Ba să-şi ia vibrator! se scutură barmanul, de parcă l-ar fi asediat o 
mulţime de păduchi. Trăiesc cu fata patronului. Îmi dă destul şi de una şi de 
alta! continuă el. Ştergând meticulos un pahar. Astea... ia să vezi cum îi 
zboară peruca, în timp ce i-o tragi! N-o mai scoli decât dacă stai în mâini! 

— N-am remarcat că ar avea peruci, zic eu, devenind brusc atent. 

— Ba şi păr pe picioare, îmi răspunde barmanul, care, ca orice barman 
care se respectă, deţine toate informaţiile necesare despre clienţi. 

— Stau la motel? îi dau eu înainte, prefăcându-mă nepăsător. 

— Observ că ai fi dispus să le-o tragi pentru oarece foloase! rânjeşte 
barmanul, luând alt pahar la control. Nu-s de pe-aici, dar cred că, dacă le-ai 
propune, ar lua o cameră. 

Simt un gol în stomac, dublat de un fior pe şira spinării. Nu pentru că m- 
aş fi gândit la o partidă de sex cu două hodoroage, ci pentru că, în cap, mi-a 
sosit o idee fără geamantan de voiaj. 

— Ia te uită şi la ăia! continui eu investigația, arătând spre perechea de 
îndrăgostiţi. Nu le ajunge patul! 

— Aş! suspină barmanul, scărpinându-se în fund. Cred că e un amantlâc. 
Nici ăştia nu şi-au luat cameră. Zgârciţii! Preferă să se reguleze în maşină! 


Desigur, n-ar trebui să mi se pară ciudat ceea ce aud. La urma urmei, e 
doar un bar dintr-un motel situat la şosea, pe care anumiţi oameni îl preferă 
pentru a nu fi văzuţi de cunoştinţe. Dar instinctul, îngerul meu păzitor, are 
altă părere. Prea seamănă barul ăsta cu scena unui teatru. Mă prefac, că am 
nevoie la toaletă, în pragul uşii din spatele barului, mă întorc către Sara şi-i 
fac semn din priviri. 

Sara e pe fază. Se ridică şi, luând loc pe un scaun de la bar, cere un 
cocteil, pe care barmanul, bântuit de profesionalism, se apucă să-l agite cu 
frenezie. Când revin, îi şoptesc Sarei, în trecere, abia mişcându-mi buzele: 

— E o cursă! Roiu! 

Apoi îi zic barmanului cu voce tare: 

— Mă duc până la maşină să aduc nişte becuri speciale. O să fu mulțumit, 
cu siguranţă. Până mă întorc, toarnă-mi şi mie un păhărel. 

Sara îşi priveşte ceasul, întrebându-l pe barman de un telefon. Tipul îi 
saltă aparatul pe colţul tejghelei şi se întoarce la munca de jos. 

O iau lent spre ieşire, aprinzându-mi o țigară. Afară, îl înhaţ, din fugă, pe 
Colos şi, fără să-i mai dau vreo explicaţie, îl trag spre parcarea din spate, 
năpustindu-mă în bătrânul Dodge. 

În circa un minut, pe uşa din spate îşi face apariţia şi Sara, care abia apucă 
să se urce în maşină, că am şi demarat. Mă înscriu pe autostradă, fără să mă 
mai asigur, pentru că, prin parbrizul unei maşini trase lângă pompa de 
benzină, am desluşit, în străfulgerarea farurilor, chipul unui spectru! 

— Fachirul! zic, gâtuit, călcând acceleratorul până la fund. 

— Eşti sigur? mă întreabă Sara, iritată. Poate e doar imaginaţia ta. 

— Era o cursă! zbier eu, strângând volanul cu toată puterea. lar pe Fachir 
nu l-aş putea confunda nici cu fratele lui geamăn, dacă ar avea vreunul. 

— Mereu se întâmplă câte ceva, mormăie Colosul, nemulţumit. 

— Mă întreb cum ar fi putut bănui, zice Sara, privind prin luneta din 
spate. Rupert n-a scăpat nimic care să-l pună în gardă. 

— Naiba să-l ia! Sunt mai deştepţi ca noi, asta-i sigur! spun eu, scoțând 
tot ce pot din Dodge. 

Temerile mele îşi capătă, din păcate şi confirmarea. Pata neagră ce se 
măreşte în retrovizoare ia forma unui bolid fără lumini, angajat în urmărirea 
noastră. 

— Acu-i acu”! strig eu, proptind acceleratorul la podea. Cu hârbul ăsta nu 
prea avem şanse! 

— Stinge farurile şi ia-o peste câmp! îmi transmite Sara. Frederick, 
pregăteşte-ţi păcănitoarea. 


— Ne răsturnăm! o previn eu, virând totuşi brusc şi luând-o la întâmplare 
peste şesul denivelat. 

Bolidul ne urmează supus, asemenea unui ogar plecat în căutarea prăzii. 
Terenul accidentat îi atenuează avantajul vitezei, în schimb, riscăm ca, la 
fiecare pas, să dăm peste un cataroi care să ne proiecteze cu roţile în sus. Dar 
partea mai puţin plăcută abia acum vine! Deasupra noastră apare un 
elicopter, căutându-ne cu lumina reflectorului. Dacă reuşeşte să ne dibuiască, 
o să mai avem timp doar să spunem „adio”! 

Mă las complet în mâinile sorții, conducând bezmetic în zigzag, cu ochii 
după o scăpare care nu mai vine odată. Ceea ce n-ar reuşi, decât cu greu, 
chiar şi un lunetist aflat într-un punct fix, reuşeşte Colosul. Deşi zgâlţâit în 
toate părțile, prinde o secundă de relativă stabilitate şi trage trei focuri 
consecutive. Bingo! Reflectorul se face ţăndări! strigătul victorios al 
Colosului acoperă pentru un moment zgomotul motoarelor ambalate. 

— În dreapta! îmi strigă Sara. Ia-o în dreapta! 

Trag de volan în forță, năpustindu-mă spre o ridicătură întunecată, 
profilată la câţiva kilometri depărtare. Când simt că maşina face un salt în 
gol, peste un promontoriu pe care nu-l observasem, mă crispez cu mâinile pe 
volan, țipând din străfundul plămânilor: 

— Țineţi-vă bine! 

„E gata”, mă gândesc atunci când pământul se răstoarnă în faţa mea, 
amestecându-se cu cerul negru. Dar bătrânul Dodge are centrul de greutate 
bine calculat. După ce face o tumbă completă în aer, cade tot pe roți. Mai 
saltă de două ori, ca o capră pişcată de uger, după care, scrâşnind din toate 
şuruburile şi osiile, îşi reia goana. Aprind doar o fracțiune de secundă 
farurile, atât cât să-mi pot da seama că m-am angajat pe un drum de ţară, 
plin de hârtoape. E de-ajuns însă pentru ca tipii din elicopter să ştie unde ne 
aflăm. Se abat din nou asupra noastră. În lipsa reflectorului, rafalele de 
mitralieră împrăștie gloanţele aiurea. 

Vestea bună e că, în spatele nostru, nu mai vine nici o maşină. Pilotul 
elicopterului este însă decis să ducă lupta până la capăt. Deşi foarte riscant, 
lasă matahala aproape de pământ, căutându-ne cu infraroşiile. 

N-am încotro! Părăsesc drumul de ţară, luând-o iar peste câmp, cu toată 
viteza. Mitraliera de pe elicopter ţăcăne întruna, ca o babă pisăloagă. Trec la 
mustață de un stâlp de înaltă tensiune. De emoție, uit să mai şi respir. 
Deodată, în spatele nostru se iscă o flamă gigantică, urmată de un trosnet 
sinistru. 

— Ne-au prins! urlă Colosul. Mai aveau un reflector! 


Dar bubuiala care ne sparge timpanele îl contrazice. Când rişti, şansele 
sunt împărţite. Pe întuneric, elicopterul s-a lovit de firele electrice şi şi-a dat 
obştescul sfârşit, dimpreună cu ocupanţii lui. 

Încă nu-mi vine să cred că am scăpat. În liniştea nopții, singurul zgomot 
care se aude este însă cel făcut de motorul hărtănit al bătrânului Dodge. Pe 
câmp, în locul în care a căzut elicopterul, s-a înălţat o flacără uriaşă. 

Mai facem vreo trei-patru kilometri şi, după ce tuşeşte aidoma unui 
astmatic obligat să vieţuiască alături de nişte fumători înrăiţi, automobilul se 
opreşte. 

— Am rămas fără benzină! exclam eu tâmp, cu ochii proptiți pe 
indicatorul rezervorului. 

Mă simt ca în finalul unui film de mâna a şaptea, fără să-mi pot stăpâni 
însă un hohot de râs, pentru care aş fi fost primit la spitalul băieţilor veseli, 
fără nici un examen. Colosul mă loveşte năprasnic cu cotul. Nu era neapărat 
necesar, dar asta reprezintă metoda cea mai sigură şi cea mai rapidă de ieşire 
din şoc. 

— Mi-ai spart nasul! protestez eu în limitele bunei-cuviinţe, ştergându-mi 
sângele care mă podideşte. 

Colosul se asigură că sunt cu picioarele pe pământ, după care îmi 
transmite urările lui: 

— Când mai ai de gând s-o iei razna, anunţă-mă din timp, să-ţi pregătesc 
o cămaşă cu mânecile împletite. 

Sara coboară din maşină şi se lasă pe vine, ţinându-se de stomac. Ne 
aşteptăm să dea la boboci, dar îşi stăpâneşte treptat spasmele. La lumina 
flăcărilor îndepărtate, faţa ei lividă este înspăimântătoare. Respiră adânc de 
câteva ori, primind cu recunoştinţă sticluța de aluminiu pe care Colosul o 
pitise în torpedoul maşinii. 

Moartea tocmai ne trecuse în carneţelul ei de bal, dar, bafta noastră, 
orchestra a luat pauză de masă. Doar o pauză însă. Balul nu s-a încheiat. 

— Scoate tăblițele de înmatriculare şi dă foc maşinii! îngaimă Sara, 
recăpătându-şi treptat culoarea în obraji. 

Ne îndepărtăm în grabă, ca trei umbre gârbovite, în spatele cărora s-au 
aprins focurile Gheenei. Întunericul ne înghite repede. Fugim, fără să ştim 
încotro, pentru că, în scurt timp, zona va fi împânzită de poliţişti şi agenți. 
Aerul rece şi alergarea ne fac bine. Când ajungem la o cale ferată, pot spune 
că ne-am recuperat complet energia. 

— Ne vom despărţi, anunţă Sara, ca să-i putem deruta. Ne împarte repede 
nişte bani şi reia: Punct de întâlnire Las Vegas, hotelul Wilson. 


— Nu ne întoarcem la căbănuţa noastră? face nedumerit Colosul. 

— Cum crezi că ne-au depistat? se enervează Sara, supărată că trebuie să 
dea mereu explicaţii. 

— Telemobilul era urmărit prin satelit! răspund în locul ei. Trebuia să ne 
gândim că toate telefoanele lor sunt conectate la o reţea specială. Ne-au 
localizat la fix. 

— Am pierdut prima rundă, precizează Sara. Vestea proastă e că au aflat 
că suntem în viaţă. Vestea bună e că nu ne cunosc noile identități. 

În loc să ne descurajeze, situaţia ne întărâtă, zeândărindu-ne instinctul de 
luptători. Beţia unei înfruntări apropiate şi inevitabile pune stăpânire pe 
nervii şi pe minţile noastre. Pe lângă o mie de păcate, ca mercenari, avem şi 
o mare calitate: am fost instruiți să învingem, pentru a rămâne în viaţă. 

Ne îmbrățişăm în tăcere, ca o echipă de sportivi înaintea disputării marii 
finale. Apoi plecăm în direcții diferite, fără să mai întoarcem capul. 

Destinul îşi mângâie barba colilie, cu multumirea unui dictator care 
tocmai a anihilat o lovitură de stat pusă la cale împotriva sa. Rămânem 
soldaţii lui fideli, răzvrătiți împotriva tuturor şi a lor înşişi. 


Ori de câte ori avea o pauză mai mare între contracte, Colosul 
se retrăgea la ferma lui din Africa de Sud. Era un ucigaș înnăscut, 
drept care îşi petrecea zilele la vânătoare. Dar nu la una 
obişnuită. Inventase un joc nebun, în care, după mintea lui săracă, 
animalele urma să aibă şanse egale de a ieşi învingătoare. Odată, 
un rinocer rănit, căruia îi ucisese puiul, s-a luat după el. Cei doi 
s-au pierdut în savană. S-au căutat unul pe altul zile întregi, 
transformându-se, rând pe rând, din vânat în vânător şi invers, 
până când Colosul şi-a terminat muniţia. În loc să renunţe, a 
devenit şi mai fioros. În mâna lui, pumnalul era o armă de temut, 
chiar şi pentru un rinocer. În câteva rânduri, a fost la un pas de a 
fi strivit şi luat în cornul uriaş al animalului isterizat, dar a scăpat 
de fiecare dată. Nopțile şi le petrecea în câte un copac. Era atât de 
concentrat asupra înfruntării pe viaţă şi pe moarte, încât nici nu 
mai ţinea seama de ceilalți prădători... Andar  Prajepa, 
mercenarul indian, pe care-l porecliserăm Fachirul, ne spusese 
odată câteva cuvinte, neințelese la acea vreme: „Chiar şi când 
vânatul devine vânător, legile vânătorii rămân aceleaşi. ” 


(Din „Jurnalul unui mercenar”, scris de Florin Zamfir) 


vV 


Dansatoarea îşi scoate cu o mişcare neaşteptată bikinii, care oricum erau 
mai mult cu numele, rămânând doar cu pălăria Stentston pe cap. Colosul 
trage o chiuitură ca la rodeo. De altfel, costumul de cowboy îi vine ca turnat. 
Seamănă leit cu un pistolar din Far West. Unicul lui ochi haleşte cu 
polonicul formele rubiconde ale nimfei de pe scenă, care lustruieşte la 
meserie bara de nichel. Rade restul de tequila din pahar, aplaudând şi 
umflându-şi obrajii ca o focă închisă în congelator. 

— Şi acum, urlă o voce la difuzor, neasemuita Concita, venită din pădurile 
fierbinţi ale Ecuadorului! 

Concita e înaltă, cu o constituţie atletică. Sânii enormi ai acesteia amintesc 
de igluurile eschimoşilor, doar că are pielea de culoarea cafelei cu lapte. 
Colosul uită să mai zbiere. Figura lui asimetrică s-a mototolit. Nu-şi mai 
desprinde privirea de la latino-americancă, iar după cum suspină din bojoci, 
ghicesc că trăieşte sentimente aproape umane. Credeţi sau nu, Colosul s-a 
îndrăgostit la prima vedere! Concita e făcută pe măsurile lui. Are un corp 
sculptural, care l-ar băga în viteză şi pe cel mai vestit artist al Greciei antice. 
Coapsele ei te poartă cu gândul la coloanele unui templu păgân, iar fesele 
prelungi, fără nici un pic de grăsime, aduc cu semilunile montate deasupra 
portalului. Colosul a uitat până şi de paharul cu tequila, care a luat locul 
celui jertfit deja, semn că înăuntrul lui se pregătesc schimbări esenţiale. 

Cu simţul ei infailibil, dansatoarea îl ghiceşte dintr-o privire, căci pare să i 
se dedice în exclusivitate. Cu o mişcare dibace, îşi scoate sutienul. Mâinile i 
se adună, într-un gest chipurile pudic. 

Peste sânii plini de silicon. Lasă însă să i se vadă printre degete sfârcurile 
mari Şi roşii. Dar ceea ce-l bagă în boală pe Colos este figura ei candidă şi 
ruşinoasă, potrivită unui cortegiu religios. Dacă aţi văzut vreodată o gorilă 
mirosind o floare, atunci vă puteți închipui cu uşurinţă imaginea soldatului 
de rangul întâi Frederick Sheldon, cunoscut pentru bestialitatea sa unică. 

Concita îşi prelungeşte dansul peste minutele alocate, dar. Nimeni nu se 
răzvrăteşte. Emană un erotism care, paradoxal, depăşeşte simpla latură 
sexuală. Legătura care s-a creat între ea şi Colos e aproape palpabilă, făcând 
parte din spectacol. Se lasă încet pe vine, imitând străvechile mişcări de 
amor, apoi, aplecându-se mult în faţă, îşi lasă pletele lungi să-i acopere 
goliciunea. Când ridică uşor capul, ţine în dinţi şnuruleţul subțire de care 
sunt agăţaţi bikinii. Se îndoaie pe spate, sprijinindu-se doar pe tălpi şi palme, 


cu picioarele uşor desfăcute. Sexul ei cărnos şi roşu e întredeschis, nu mai 
mult decât capacul unei lăzi de comori care te lasă doar să ghiceşti cam ce-ai 
putea găsi înăuntru. 

Colosul trăieşte o clipă de extaz. Dacă s-ar arunca acum pe latino- 
americancă, s-ar comporta asemenea unui adolescent la prima sa femeie. 
Rămâne țintuit locului, căci Concita a reuşit să-i mute impulsul sexual pe 
creier. Dansatoarea se lasă la podea, rostogolindu-se încet, până când dispare 
pe sub draperia roşie. Ropotele de aplauze nu se mai opresc. Spectacolul 
continuă, dar pe Colos nu-l mai interesează de nici un fel. Se retrage spre 
bar, comandând o tequila dublă, pe care o înghite pe nerăsuflate. Mă 
cântăreşte o vreme din priviri, socotind dacă se poate încrede în mine sau nu. 
Alege varianta constructivă. 

— Florine, gâfâie el, ție pot să-ţi mărturisesc. Femeia asta m-a scos din 
minţi. Mă ştii, pentru mine, puicuţele reprezintă doar material didactic. Dar 
asta e altfel. Cred că aşa ceva mi-am dorit întotdeauna. 

Sinceritatea Colosului e dezarmantă, deşi i se potriveşte ca un papion unei 
vaci. 

— Du-te la cabine, îl îndemn eu prieteneşte. Poate cădeți la o înţelegere. 

— N-ai priceput, dobitocule! răsuflă el greoi, frecându-şi fundul lat de 
scăunelul din piele. Sigur că vreau s-o am. Chestia e că vreau s-o am numai 
pentru mine şi mereu! 

E rândul meu să cer o tequila dublă, pe care o execut fără milă. 

— Tu te-ai îndrăgostit? zic eu, temându-mă parcă să şi rostesc astfel de 
cuvinte. 

— Să mor dacă îmi dau seama! flencăneşte Colosul. Sunt unele chestii 
despre care ştiu foarte puţin. Cert e că mi-a provocat palpitaţii, ceea ce nu a 
reuşit nici măcar un ucigaş tocmit să mă lichideze. 

Situaţia mă amuză, dar mă şi contrariază. Deşi suntem cazaţi de două zile 
la hotelul Wilson, Sara încă nu apare. Or, asta face ca lucrurile să se 
complice îngrozitor. Aventura Colosalul s-ar putea să le înrăutăţească şi mai 
mult. Aşa că iau hotărârea să nu-i dau apă la moară uriaşului, care însă nici 
nu are nevoie de articolul ăsta. 

Pe neaşteptate, în spatele nostru îşi face apariția, cine alta, decât Concita! 
Îşi trăsese pe ea o rochie, din care, cu greu, un croitor iscusit ar fi putut 
confecționa o cravată bărbătească. Părul şi l-a strâns la spate, în coadă de cal. 
Se petrec scene de necrezut! Colosul, se ridică şi îi sărută mâna, orbecăind 
după vorbe desprinse dintr-o cronică artistică, pentru că, zice el, ceea ce a 
văzut este artă pură. O îmbie pe latino-americancă la o masă mai retrasă, pe 


care apar în timp record şi două sticle de şampanie. Din cea mai scumpă, 
fireşte! 

— Vreau să-ţi spun ceva, glăsuieşte Concita, cu o voce guturală, dar să nu 
mă interpretezi greşit. Este prima oară când un bărbat mă priveşte şi altfel, 
decât ca pe o femeie care se dezbracă. Din cauza asta doresc să te cunosc. 

În mod inexplicabil, Colosul, care a călărit cel puţin un sfert dintre curvele 
pământului, nu-şi dă nici un pic seama că 1 s-au întins nişte mreje. Fac un 
ultim efort să-l trezesc, însă mă înlătură, ca pe o muscă prea sâcâitoare: 

— Tu de ce nu te duci să joci la ruletă? Te chem eu când e gata masa. 

Renunţ să mai fac pe zâna cea bună, dar singur tot nu-l las. Concita 
interpretează altfel insistența mea, drept care cere ajutorul unei colege. Cu 
ocazia asta, se dublează şi numărul sticlelor de şampanie din frapieră. 

— Concita, mărturiseşte Colosul, nu sunt un maestru al vorbelor. De 
altfel, chestia asta o las pe seama trepăduşilor. 

— Vorbeşte pe limba ta, străine, îl invită Concita. Sunt lucruri care pot fi 
spuse numai pe jumătate, ca să fie înţelese. 

— Ce s-o mai lungesc! E prima oară când nu pot să-mi strunesc pendulul! 
izbucneşte Colosul, dând frâu liber sentimentelor de iubire care îl încearcă. 

Concita aproape că se îneacă cu şampania de atâta râs. Ba colega ei chiar 
se lasă cu scaunul pe spate şi vine cu tocurile în sus. 

— lartă-mă, zice Concita, ştergându-se frumos la gură, nu de tine râdeam. 
Ai fost... atât de plastic! 

— Ai zis să vorbesc pe limba mea! exclamă Colosul, contrariat. 

— Şi ai făcut-o foarte bine! îl laudă Concita. Am o idee. Ce-ar fi să 
mergem la mine acasă? Cred că vreau să dansez numai pentru tine. 

— Ne scuzaţi o clipă! intervin eu, înhăţându-l pe Colos de un braţ. 

Deşi e ditamai zdrahonul, pe care abia l-ai putea urni cu o macara, îmi pun 
toată forţa la bătaie şi-l iau pe sus, ducându-l la toaletă. Fără un cuvânt, îl 
stropesc cu apă rece ca pe un cactus aflat pe patul morţii. Îmi sare de gât, 
hotărât să termine cu mine, dar, imitând maimuța care bate clopotul”, îl 
plesnesc peste urechi cu muchia palmelor, cosindu-l simultan cu piciorul 
stâng. Mă las cu toată greutatea pe pieptul lui şi-i strig cu răutate în faţă: 

— Dacă Sara a căzut în mâinile Fachirului, suntem terminaţi! 

Uşa unuia dintre WC-uri se dă uşor de perete, lăsând să se vadă un individ 
cu pantalonii în vine, care se holbează la noi. Mă ridic, zâmbindu-i cu toată 
gura: 


— Frăţiorul meu! explic eu. Mi-a zis mama să-l culeg de prin baruri şi să-l 
aduc acasă, întrucât nu şi-a terminat lecțiile pentru mâine! 

Individul nu mă contrazice. Se grăbeşte să închidă uşa la loc, căutând prin 
buzunare după un supozitor. În vreme ce-şi aranjează hainele, Colosul 
găseşte răgaz să-mi tragă şi un şut în fund. 

— Nu te mai căca pe tine! zice el, liniştit. Ştiu exact care-i situaţia. E ceva 
rău dacă mă distrez şi eu un pic? 

— Dacă Sara nu apare diseară, trebuie s-o ştergem! îi şoptesc eu, 
înălțându-mă la urechea lui. Înseamnă că s-a întâmplat ceva. 

— E-n regulă! mă asigură Colosul, cu gândul tot la păsărică fierbinte a 
Concitei. O să împăcăm şi capra şi varza. Tu te duci la hotel şi aştepţi, iar eu 
o să revin peste vreo două ore. E spre binele tuturor, pentru că, dacă nu o fac, 
îmi pierd parametrii caltativi. 

Mi-am terminat muniţia, drept care nu-mi mai rămâne decât să bombănesc 
ca o plasatoare după începerea spectacolului: 

— Două ore! precizez eu. Dacă nu apari, adio şi n-am cuvinte. Nu-mi risc 
viaţa pentru extravaganţele tale sexuale. 

— Orice poţi să crezi despre mine, dar, în nici un caz, că n-aş fi un bun 
camarad! trâmbiţează Colosul, bătându-mă pe umăr. Consider rahatul tău de 
lovitură japoneză o replică la cotul cu care te-am pocnit acum câteva zile. 
Deci suntem chit. Orice mai încerci de-acum înainte, se lasă cu poceală! mă 
mai avertizează Colosul, care, când e vorba de plătit poliţe, are un loc pe 
podium asigurat. 

Prin urmare, îl las în plata Domnului! Mai exact, îl las pe el să-i plătească 
tot ce trebuie Concitei, iar cu mă arunc într-un taxi. La recepţia de la hotel nu 
există nici un mesaj. Urc în cameră mai gânditor ca niciodată. Mă 
aprovizionez de la rom-service cu o stacană de cafea neagră şi tare, însoțită, 
ca să nu se plictisească, de o sticlă de tequila. Nu uit nici de un platou de 
sandvişuri, pe care le devorez în câteva minute. 

De când ne-am despărțit în noaptea aceea în care am dansat cu Moartea, 
am o poftă de mâncare vecină cu bulimia. Oricât ai conştientiza că-ţi rişti 
viaţa în fiecare moment, în meseria pe care ţi-ai ales-o singur, gândul trecerii 
în neființă te terorizează neîncetat. Atenuat în decursul luptei, revine cu atât 
mai puternic în clipele de răgaz. 

După ce ne-am despărţit, am luat-o spre Vest, căutând să păstrez cât mai 
exact direcția, pentru a pune între mine şi ceilalți doi o distanţă îndeajuns de 
mare. Când soarele a răsărit în spatele meu, eram deja în preajma oceanului. 


Am coborât pe o şosea, de unde m-a cules primul camion căruia i-am făcut 
semn. 

— Până unde mergi? mi s-a adresat şoferul, plimbându-și guma de 
mestecat prin toată gura. 

— Nu prea departe! am zis eu într-o doară, căci nu voiam să mă dau în 
vileag. 

— Te pot lăsa în Astoria! mi-a transmis şoferul coordonatele locului. 

— E perfect! am zis eu ceva mai vesel. Amicii mei au hotărât să-mi facă o 
glumă proastă. M-au îmbătat şi m-au părăsit noaptea, pe câmp. 

— Sunt glume şi mai rele, mi-a răspuns şoferul. Totuşi, aşa ceva nu prea e 
de râs. 

— Da, dar nici ce le-am făcut eu nu le-a stârnit hazul. l-am suflat o 
puicuţă unuia dintre ei. 

— Atunci ai scăpat uşor! a schimbat şoferul criteriile aprecierii. Pentru aşa 
ceva se lasă cu nasoleli. 

Probabil că era păţit, căci s-a cufundat într-o posomoreală seacă, fără a-mi 
mai acorda vreo atenţie. Ajuns în Astoria, mi-am cumpărat o sacoşă şi câteva 
bulendre necesare într-o călătorie, după care am coborât direct în port. 
Vaporul de croazieră spre San Francisco pleca abia a doua zi de dimineaţă, 
dar m-am considerat, totuşi, băftos că am reuşit să găsesc un bilet. Mi-am 
petrecut ziua într-un bar bântuit de marinari, docheri şi târfe, iar noaptea am 
dormit într-un container părăsit. 

Vasul „St. Denis” nu e ceea ce s-ar putea numi un iaht de lux, dar, pentru 
preferinţele americanului mijlociu, e tocmai potrivit. Două zile şi o noapte, 
cât a durat călătoria „de plăcere”, cu escale foarte dese, mi-am omorât timpul 
cu toate prostiile pe care le poţi practica pe o asemenea navă: de la pocher la 
ruletă, înot în piscină şi proba de îmbătat pe alese. Cât despre văduve înainte 
de termen şi neveste nesatisfăcute, căcălău, măria ta! O probă însă la care nu 
am participat. La capitolul încurcături, aveam planul făcut pe întreg 
cincinalul. 

Abia am pus piciorul în San Francisco, că m-am şi simţit mai uşurat. În 
aglomeraţie te poţi pierde mult mai repede. Am luat autobuzul până la Las 
Vegas. Emoţia îmi creştea pe măsură ce mă apropiam de punctul de întâlnire. 
Cine ştie ce mă mai aştepta şi acolo! Înainte de a merge la recepţie, am făcut 
o escală la bar, spre a-mi lua ceva curaj. Iar în bar se adăpa cu înverşunare 
chiar Colosul. Dar despre Sara n-am reuşit să aflăm nimic. Trecuseră deja 
două zile şi nici un semn. 


Sunt la a doua ceaşcă de cafea şi la al patrulea păhărel de tequila. Asta 
înseamnă că s-a scurs doar jumătate din timpul pe care i l-am acordat 
Colosului. Nu-mi găsesc locul, căci un gând mă trage de urechi mai abitir ca 
un pedagog de internat: dacă Sara a căzut în mâinile lor?! Încerc să-l 
îndepărtez, dar nici serialul de la televizor nu mi-e de vreun ajutor. 

Când sună telefonul, tresar violent, gata să vărs paharul plin ochi cu 
rachiu. Recunosc imediat glasul Sarei, care n-are timp de amabilităţi: 

— a-l pe Frederick şi veniţi la Los Angeles, Coconut Street 113. L-am 
prins pe Andar. 

— Cum ai reuşit? scap eu fără voie. 

— Aş sta acum să-ţi povestesc în detaliu, dacă aş fi la fel de tâmpită ca 
tine! Închiriaţi o maşină şi veniţi imediat. Gândeşte-te că fiecare secundă 
valorează cât o bucată din pielea noastră. 

N-apuc să-i transmit că Frederick e la aparate, căci îmi închide şi rămân să 
conversez doar cu tonul. Dau pe gât paharul salvat, blestemându-l pe Colos 
aşa cum n-au făcut-o nici cei mai aprigi duşmani ai lui. Însă de pierdut, nu 
mai pierd nici o clipă. 

După ce fac plata la recepție, o întind galop către clubul unde m-am 
despărțit de uriaş. Contra unei sume destul de pipărate, barmanul îmi 
pasează adresa Concitei. E pe undeva, pe la marginea oraşului, iar 
taximetristul nu e prea fericit să mă poarte pe meleagurile respective. 
Conform informaţiilor pe care le deţine, cartierul e un campion absolut la 
proba de omoruri şi tâlhării. Şoferul are chiar intenția să mă lase în drum, aşa 
că trebuie să-i dublez suma înscrisă pe aparat. În ritmul ăsta, voi rămâne 
repede lefter. 

Casa în dreptul căreia oprim se află la capătul unei străzi întortocheate, 
dincolo de care se vede câmpul. Şoferul îşi trage mai aproape bâta de base- 
ball din dotare şi-mi cere banii pe cursă. 

— Mă aştepţi aici! îi zic eu, coborând năvalnic. 

— Îmi dai banii şi te aştept exact cinci minute! strigă şoferul, clănțănind 
din dinţi. 

Nu am chef de complicaţii. Plătesc, apoi mă năpustesc spre uşa care abia 
se mai ţine în balamale. Nu apuc să bat, căci îmi deschide chiar Concita. 

— N-ai mai rezistat, aşa-1? îmi zâmbeşte că panoramic. Hai, intră! Amicul 
tău e în refacere. 

Dacă a sta dezbrăcat în vârful unui pat, cu doi ţipi care ţin automatele 
îndreptate spre tine, înseamnă a fi în refacere, atunci Colosul asta execută. 
Intru şi eu în program, pentru că, de după uşă, apare un al treilea individ 


înarmat, care mă pipăie expert, aruncând tot ce găseşte pe masă. Simt că-mi 
fuge pământul de sub picioare. Nu de spaimă, ci de furie! Ar fi culmea s-o 
păţim ca în Zambia, căzând pradă unor bandiți de mâna a şaptea. 

— Colegul tău, zice tipul care m-a cotrobăit cu un accent latin pronunţat, 
colegul tău a atentat la pudoarea surorii noastre. Conform regulilor familiei, 
trebuie să o ia în căsătorie. 

— E cazul să vă spun, fac eu împăciuitor, că pe sora voastră n-am întâlnit- 
o la Liturghie. 

— Meseria e una, iar ce s-a întâmplat e alta! mă lămureşte tipul. 

— Eu nu mă opun! clămpăneşte Colosul, din vârful patului, cojind 
nepăsător o banană. Dacă e regulă, e regulă! 

— Nu-mi rămâne decât să fiu cavalerul de onoare, trag eu linia, 
înghiţindu-mi o înjurătură. Avem însă o mică problemă. Hainele. Iată de ce, 
mirele şi cu mine vom da o fugă la cumpărături şi ne vom întoarce cât se 
poate de iute! 

— Voi nu vă pricepeţi la obiceiurile sud-americane, pretinde cel care se 
autointitulează fratele mai mare. La cumpărături mergem noi. Cu banii 
voştri. 

— Perfect, luați-i şi ne întâlnim... 

— Va fi o nuntă ca-n poveşti, mă întrerupe fratele. Cu banii de-aici nu 
facem față. 

— Spune ceva, vită! urlu eu către Colos, care asistă la discuție cu un aer 
de ginerică. 

— Concita e femeia vieții mele! declară Colosul. În ceea ce priveşte banii, 
cărțile de credit sunt la sora mea, căci avem şi noi o soră. Ne vom întâlni cu 
ea, diseară, la hotel. 

— Ne daţi nouă semnalmentele şi ne descurcăm noi! decide fratele. 

Mă prăbuşesc pe primul scaun care-mi iese în cale, în pragul unei crize de 
isterie. Ochii îmi cad pe un ziar uitat pe masă. Pe prima pagină se lăfăie 
mutrele noastre. Clipesc de câteva ori şi mă holbez din nou. Suntem chiar 
noi trei — Colosul, Sara şi cu mine iar dedesubt e şi un anunț: căutați de FBI 
— recompensă un milion de dolari. Ăsta e unul dintre neajunsurile celui care 
nu se abonează la un ziar: rămâne în urmă cu informaţiile. Tipii de la CIA au 
lucrat mai repede şi mai direct decât ne-am fi aşteptat. 

Fratele mai mare îmi observă direcția privirii şi le zice ceva în spaniolă 
celor doi care tăcuseră până atunci. 

— E-n regulă, spune el apoi, înghiontindu-mă cu ţeava armei, n-are rost să 
mai continuăm jocul. Concita, du-te la hotel şi aşteapt-o pe femeie. a-l şi pe 


Carlos cu tine. 

Concita îşi întrerupe activitatea, care consta în tăierea unghiilor de la 
picioare şi dispare, însoțită de unul dintre tuciurii. 

— Amigo, continuă fratele pe un ton mai oficial, nu e nimic personal. 
Vreau să spun că, dacă daţi voi milionul, vă lăsăm în pace. Nu facem parte 
dintre simpatizanți FBI-ului. 

— Nu FBl-ul ne caută, zic eu, cu un gest de lehamite. E o poveste mult 
mai lungă. 

— Tot atâta costă, precizează fratele. 

Colosul vrea detalii despre turnura pe care a luat-o discuţia. Când priveşte 
ziarul, prinde să înjure ca la uşa cortului. Sare din pat, gol cum este, ţopăind 
ca un canibal căruia 1 s-a servit la cină ficatul unui hepatic. 

— Linişteşte-te! îi strigă celălalt tuciuriu. Nu mă face să te găuresc. Aici 
scrie „vii sau morţi”, aşa că nu mă deranjează să-ți trimit un plumb în 
dovleac. 

De afară se aude un claxon bezmetic. Atenţia celor doi pistolari e distrasă 
o clipă, exact cât avem nevoie Colosul şi cu mine să-i pocnim la lingurică. 
Tuciuriul atins de Colos cade mort, căci lovitura uriaşului i-a obturat 
carotida. Nu e timp de priveghi. Colosul se îmbracă mai iute decât dacă s-ar 
fi dat alarma în unitatea lui de Marines, în timp ce cu îmi recuperez banii. 

Afară, taximetristul continuă să ţină mâna pe claxon, cu o privire 
isterizată. Câţiva derbedei, care dădeau târcoale maşinii, îşi regrupează 
forţele după colţ. Nici n-am apucat să trântim portierele, că taxiul a şi săltat 
din loc, făcând roţile să scheaune. 

— Iisuse! ţipă şoferul, leoarcă de sudoare. Nu ştiu de ce nu te-am lăsat 
acolo! Puțin a lipsit să nu fiu linşat! 

Nici noi nu veniserăm de la decernarea premiilor Oscar, dar, ce-i drept, 
asta era problema noastră. 

— Am trei copii, continuă să se plângă taximetristul, dar nu mai vin pe- 
aici nici pentru o mie de dolari! 

— Ţine, îţi ajunge să-l faci şi pe-al patrulea! îi zic eu, aruncându-i pe bord 
câteva bancnote mototolite. Du-ne la o firmă de închiriat maşini şi te poţi 
întoarce la pruncii tăi să le dai de mâncare. 

Abia când ne vedem pe drumul spre LA, dau drumul la porcăiala pe care 
i-o pregătisem Colosului. Uriaşul nu protestează. Stă îmbufnat, împingându- 
şi scaunul mai în spate, ca să iasă din raza privirii mele. Mă umflă râsul, dar, 
până nu-mi eliberez târtița, nu mă las. Episodul cu Concita e închis, însă 


Colosul are amintiri încă proaspete. Aşteaptă să-mi termin repertoriul, după 
care trece la microfon: 

— După ce o să scăpăm din toate astea, mă întorc la ea şi o cer de nevastă. 
E cea mai straşnică femeie pe care am ţintuit-o vreodată în poală. Merită, 
crede-mă, orice sacrificiu. 

— Eşti nebun! După ce i-ai omorât fratele, crezi că mai găseşti, vreo uşă 
deschisă? 

— Care frate? zice Colosul, cu dispreţ. Aia erau nişte buboşi. Ar fi o 
blasfemie ca o gagică cum e ea să aibă drept fraţi aşa nişte orătănii. 

— Uit-o, îl sfătuiesc eu. Ulciorul nu merge de multe ori la apă. 

Colosul consideră că un pârţâit din buze ar fi tocmai răspunsul potrivit la 
îndemnul meu. Se scarpină boiereşte sub braţ, trecând la cele sfinte: 

— Cum l-o fi găsit Sara pe indian? 

— Dacă ne grăbim, putem să aflăm chiar din gura ei. E o femeie pe cinste. 
Nu Concita sau alte panarame! 

— Eşti bleg, preia inițiativa Colosul. Ne-or fi spart ăia creierele, dar 
Concita mi-a spart mie pendulul! Şi fără nici o parolă sau alte trăsnăi! 

Dintr-o dată îmi simt cerebelul explodând. Pun o frână care-l aruncă pe 
Colos cu dibla în parbriz. Mai înţelept, parbrizul cedează primul. 

— Ce mă-ta crezi că faci?! urlă uriaşul, frecându-şi scăfârha. 

— Parola! strig, la rândul meu. Parola, fir-ar să fie! 

— Ce parolă? zice Colosul, privindu-mă ca pe un nebun evadat din 
ospiciu. Nu cunosc nici o parolă. Şi de ce să-ţi dau ţie vreo parolă? Nu mă 
mai recunoşti? 

Ies din maşină, depărtându-mă câţiva paşi. În memorie îmi revin ultimele 
cuvinte ale Sarei, din noaptea de pomină, înainte de a ne despărți: „Mesajul 
la întâlnirea de la hotel Wi/son este voodoo. Asta, în caz că unul dintre noi e 
prins şi pregătit pentru ceilalți.” 

— Bea niţel! mă îmbie Colosul, întinzându-mi sticluţa de aluminiu. Cred 
că eşti cam zdruncinat. Te înţeleg. Nu ducem chiar o viaţă de bibliotecari. 

Îl prind de braţ, privindu-l disperat, ceea ce-i întăreşte convingerea că am 
damblagit. E gata să repete figura cu cotul, dar când pronunţ parola rămâne 
interzis. Concita dispare din capul lui şi-şi face loc Sara. 

— Nu mi-ai relatat convorbirea voastră! se stropşeşte el. De unde era să 
ştiu că n-a ciripit cuvântul magic? Asta înseamnă că nu Sara l-a prins pe 
Fachir, ci... invers! 

E atât de mulţumit că a putut duce până. La sfârşit un raţionament, încât 
nici nu-şi mai dă seama de grozăvia celor spuse. Primul gând e să întoarcem 


maşina şi să fugim, indiferent unde, cât mai departe. Afară din State. Apoi, 
sentimentul camaraderiei, singurul lucru sfânt care ne-a mai rămas şi ura 
împotriva Fachirului ne schimbă intenţiile. 

— Toți pentru unul şi unul pentru toţi! răcneşte Colosul ca-n filme, 
încruntându-se amarnic. De altfel, şanse să scăpăm nu prea sunt. Mergem 
înainte. 

— Frederick, îi ţin eu isonul, a venit, ca să zic aşa, momentul adevărului. 
Mai concret, suntem în găleată. 

— Odată şi odată tot trebuie să murim! îi dă Colosul înainte cu preceptele, 
deşi pare mai mult că îşi face curaj de unul singur. Florine, bătrână cizmă 
găurită, oi fi eu un ticălos, dar n-aş putea trăi cu gândul că am lăsat-o pe Sara 
în labele Fachirului. 

— Mai ales că putea fi oricare dintre noi, întăresc eu. 

Totuşi, nu e foarte convins. În mansarda lui îngustă i se aprinde o luminiţă 
plină de speranţe, de care se agaţă cu naivitate. 

— Dar, dacă a uitat să spună parola? Se mai întâmplă. Eu, de pildă, nu ştiu 
dacă mi-aş fi amintit. 

— Tu sau eu, poate! Sara, niciodată! 

N-are cum să mă combată. Sara e mai exactă ca un ceas elveţian. Rotiţele 
ei n-au dat niciodată greş, spre deosebire de-ale noastre, care au nouăzeci şi 
nouă de zimţi buni, dar al o sutălea mai face „pâc” din când în când. 

— Asta e! exclamă Colosul. Cum era sloganul nostru, când se mai 
întâmpla să fim încercuiți de inamici? 

— „Măcar să luăm cât mai mulți cu noi!” 

Ne aducem aminte de momentele premergătoare plecării la luptă şi, ca şi 
atunci, ne apropiem feţele şi strigăm unul la altul: 

— Eşti pregătit? 

— Da, sunt pregătit! 

— Te-am întrebat dacă eşti pregătit! 

— Sunt pregătit! 

— Eşti sigur că poţi s-o faci? 

— Sunt sigur! 

— Eşti gata s-o faci? 

— Sunt gata! 

— Te mai întreb o dată, soldat! Eşti pregătit? 

— Sunt pregătit! 

— Atunci, s-o facem! 


Ideea care ne-a venit ar determina-o pe Sara să ne considere irecuperabili. 
Nici eu şi nici Colosul nu le prea avem cu calculatoarele sau cu cursele 
sofisticate, pregătite minuţios de alde CIA. Trebuie să ne bazăm pe ce ştim 
mai bine. Cuiva i s-ar părea o enormitate să confunzi Burundi cu LA, dar 
tocmai pe asta ne bazam noi. Un singur om ar putea ghici intenţiile noastre: 
Fachirul! Avem însă şi pentru el un antidot. 

Hotărârea de a merge până la capăt ne-a produs o bucurie stranie, 
asemănătoare cu cea a unui leu care se aruncă spre pușca vânătorului, când 
instinctul de pradă este mai puternic decât cel de conservare. 

Înainte de a ne face planul, luăm contact cu terenul. La adresa unde ne-a 
chemat Sara, în Coconut 113, se află o vilă cu etaj, mare cât un iaht de lux, 
înconjurată de un parc. Gardul de piatră e înalt de doi metri, iar din loc în loc 
nişte camere video transmit informaţii despre vreo tentativă de săritură celor 
dinăuntru. În timp ce trecem cu maşina prin faţa aşezării, nu observăm nici o 
mişcare printre zăbrelele porţii, nici picior de om. Datele sunt destul de 
sărace, dar cu ceea ce mai ştim şi noi despre sistemele de apărare, putem 
însăila ceva cât mai aproape de obiectul dorințelor noastre. 

Obiectul e simplu: o acţiune de comando, executată după toate regulile! 
Asta ştim să facem cel mai bine, asta o să facem! 

Magazinul de arme şi muniții al unui veteran aproape dus cu sorcova ne 
satisface şi cele mai exigente cerinţe. Când aude ce ne dorește sufleţelul, 
veteranul îşi scoate clienţii din magazin şi încuie uşa. 

— Sunteţi prea tineri ca să fi luptat în Vietnam, zice el, cântărindu-ne din 
priviri. După care, întinzând deodată mâna, se recomandă: Mark Hogart, zis 
Roşcatul, fost membru al Beretelor Verzi! 

Suntem copleşiţi, dar nu de asta veniserăm. Putem însă vorbi aceeaşi 
limbă, ceea ce ne e de mare folos. 

— Căruntul şi Colosul, fac eu prezentările. Nu ne putem da decât 
poreclele. Sper că asta n-o să te facă să ne încarci nota de plată. 

— Mercenari? întreabă scurt Mark, schiţând un rânjet cu buza superioară, 
din care mai are doar o jumătate. 

— Fireşte! zice Colosul, care s-a prins de stratagemă şi bagă cărbuni. 
Doar nu crezi că am venit să facem cumpărături pentru pomul de Crăciun! 

Mark hohoteşte, bătându-se pe burtă. Îşi scoate înainte pieptul, pe care 
strălucesc tăblițele de identificare, şoptindu-ne afectuos: 

— Tăiaţi-le târtiţa! 

— Crăpaţi-le boaşele! urlă Colosul pe tema dată. 


— Cât mă costă să particip şi eu la acţiunea voastră? ne zice Mark, 
mişcându-şi ochii verzi de la unul la altul. 

Propunerea ne ia prin surprindere. 

— Ce te face să crezi că participăm la o acţiune? întreabă Colosul, 
prosteşte. 

— Cum ziceaţi şi voi, n-aţi venit să cumpăraţi cârnaţi! 

Pentru planul nostru nebunesc, propunerea lui Mark vine la ţanc! Nu ştiu 
însă dacă e o idee bună să lărgim cercul concurenţilor. Pe de altă parte, nici 
timp pentru analize nu prea avem. 

— Mai eşti în formă, Mark? îl întreb eu, cu precauţie. 

— Beretele Verzi, zice el mândru, îşi vor găsi odihna doar o dată cu 
moartea! Când lupti în spatele dușmanului, n-ai cum să uiţi mirosul sângelui! 

Mă prefac că mă sfătuiesc cu Colosul, deşi hotărârea noastră e luată. Un 
om în plus şi încă unul cu pregătirea lui Mark, e o mană cerească. Doar că nu 
ştim până unde putem merge cu prezentarea situației. Tot Mark ne salvează. 

— Cui vreţi să i-o trageţi? Unor mafioţi? ne încurajează el la destăinuiri. 

— De unde ştii că nu e vorba de Africa sau de Asia? continuă Colosul 
seria întrebărilor tâmpite. 

— Nu puteţi ieşi nici cu un briceag din State, răspunde, cunoscător, Mark, 
d-apoi cu mitraliere şi Bazooka! 

— Mark, zic eu, coborând vocea, misiunea noastră e secretă. E vorba de 
recuperarea unui camarad căzut în mâinile duşmanilor. 

— Am făcut asta de nenumărate ori în Vietnam! sare Mark, cu ochii în 
flăcări. 

— Ei da, dar acum e vorba de LA! 

— Cu atât mai bine! nu se lasă Mark. 

— ŞI nici nu vrei să ştii cine ne sunt duşmanii? întreb eu la derută. 

— Cei în care vom trage? Nu, răspunde Mark, care se şi consideră înrolat. 
Apoi cade pe gânduri şi întreabă cu îndoială în glas: Presupun că nu vom 
ataca un post de poliție! 

— Nici vorbă! caută Colosul să-l liniştească. E o reglare de conturi. 

— Aşadar, mă luaţi cu voi? se roagă Mark, pe un ton înduioşător. 

— OK! aprob eu, îmbrăţişându-l. La urma urmei, suntem un soi de 
camarazi! 

Caporalul Mark Hogart e un soldat fericit! Ocazia ivită îl face să retrăiască 
clipele după care tânjeşte în serile lungi de iarnă. Nici nu vrea să audă de 
bani. Tot ceea ce ne oferă se constituie drept contribuţia lui la acţiune. Iar 
ceea ce ne oferă e mai mult decât ne-am putea dori. Hotărâm să trecem la 


acţiune spre ora două dimineaţa, când, cum spune Mark, „simţurile 
paznicilor sunt mai bete decât nişte curci”. 

După ce lăsăm jeepul lui Mark la câteva străzi distanţă de Coconut Street, 
o pornim, lipiți de garduri, către obiectiv. Un boschetar ne priveşte lung din 
pragul cutiei de carton în care-şi duce traiul. Mormăie ceva, aruncând cât 
colo sticla de whisky aproape goală. Într-adevăr, părem nişte năluci, cu 
salopetele noastre negre, mânjiţi pe faţă cu vopsea şi, în plus, înarmaţi până 
în dinţi. Chiar şi un poliţist care ne-ar întâlni la acea oră ar refuza să creadă 
că nu se filmează un serial de televiziune. 

Îndată ce parcurgem câţiva metri pe lângă zidul care ne interesează, 
mărginit de un brâu de gazon, ne oprim, lăsându-l pe Colos să-şi facă treaba. 
În nici trei sferturi de oră, ajutându-se de lopata sa Linemann şi de 
experiența câştigată în Angola şi în Cambodgia, uriaşul sapă un tunel care ne 
scoate în cealaltă parte a gardului. Înainte de a ne strecura prin el, ne 
pulverizăm pe haine un spray special împotriva mirosului câinilor. Abia 
ieşim din găoace, că uriaşul îmi şi face semn către nişte stâlpişori, împrăștiați 
ici-colo, aparent pentru a ajuta plantele agăţătoare. 

Aparent, fiindcă sunt, de fapt, senzori de căldură, care ar declanşa alarma 
de îndată ce un corp uman s-ar apropia la mai puţin de un metru de ei. 
Deschid drumul, fixând deturnătorii care îi vor opri să reacționeze. 

La capătul gazonului ne aşteaptă însă o altă minune, pe care tot Colosul o 
semnalează. Este o aşa-numită alee-privighetoare. La atingerea tălpilor, 
minunea declanşează o serie de sunete ascuţite. Trebuie să facem un ocol 
destul de mare. Colosul îşi înăbuşă cu greu un țipăt, când dă bot în bot cu un 
Rotweiller, care-l priveşte nedumerit. Informaţiile pe care i le furnizează 
văzul nu sunt susținute de miros, ceea ce-l derutează pe animal. Colosul nu 
se pierde în explicaţii. Îi retează dintr-o mişcare gâtul, cu pumnalul pregătit 
în palmă. Ne continuăm târâş drumul, atenţi la fiecare metru de pământ. Vila 
e mai pustie decât malul mării în plină iarnă. Cel puţin, aşa pare. Doar la etaj 
se zăreşte o lumină difuză, la două dintre ferestre. 

Încă nu putem lua cu asalt clădirea. Camerele video instalate mătură toată 
suprafaţa ce înconjoară vila. Zdupăituri mărunte şi grăbite ne fac să ne lipim 
de pământ. Apoi, şuieratul unui cuţit care străbate aerul şi un scheunat slab. 
E cel de-al doilea Rotweiller, iar trofeul îi aparține lui Mark, care ne face 
semnul victoriei. Sper că nu au o crescătorie! 

Mark şi Colosul o iau în direcții diferite, ocolind clădirea. Mă uit la ceas 
ŞI, când ştiu că şi ei sunt pregătiţi, la secunda convenită, lansez cu mica 
arbaletă un dispozitiv optic cu ventuză, care se lipeşte ascultător de 


obiectivul camerei video. Cel care priveşte acum la ecrane va avea o imagine 
focalizată, iar secundele în care va meşteri la butoanele lui, pentru a 
panarama din nou imaginea, sunt pentru noi hotărâtoare. Mă precipit spre 
peretele vilei, având grijă să nu păşesc pe raza îngustată a obiectivului, apoi 
apuc şnurul dispozitivului optic şi îl desprind de lentila camerei. Dacă tipul 
cu ecranele crede că n-a fost decât o dereglare, pe care a reuşit s-o îndrepte, 
e bine! Dacă nu, adio! Minutul care trece în linişte îmi spune că trebuie să 
mai amânăm chestia cu „adio”. Îmi şterg bine palmele umede, după care 
arunc gheara de pisică pe cornişa ieşită mult în afară. Prima încercare o 
ratez. Abia reuşesc să prind ancora, care-mi paradeşte două degete. Îmi vine 
să urlu de durere, dar mai mult mă preocupă pasul pe care am fost nevoii să-l 
fac în afară. Îmi mişc degetele lovite şi o nouă durere mă străbate până la 
umăr. Probabil că sunt fracturate, lucru pentru care nu pot să mă felicit. Dar 
nici să-mi dau singur şuturi în fund. Baticul pe care mi-l legase Mark la gât 
şi care atunci mi se păruse ridicul, devine acum folositor. Îmi prind degetele 
într-un bandaj strâns, apoi, forțându-le puţin pe spate, mi-l leg de 
încheietură. Noroc că e vorba de mâna stângă. 

La cea de-a doua încercare, gheara de pisică se prinde temeinic şi încep 
ascensiunea. Cu două degete scoase din uz nu e uşor să te ridici pe o 
frânghie, dar cum nu apare nici o Julietă care să-mi arunce o scară, mă 
înham la treabă. Nici nu apuc să-mi trec piciorul peste cornişă, că sunt gata 
să dau drumul unui strigăt de groază. De faţa mea se lipeşte o alta, venită 
parcă din întunecimile Iadului. 

— O mai freci mult? îmi şopteşte Colosul, căci lui îi aparţine 
întruchiparea. Suntem aici de-un secol. Mă trage de braţ, rămânând cu ochii 
țintuiţi pe bandajul meu improvizat. Te joci cu păpuşile? Mă boscorodeşte el. 

— Gura! îi răspund laconic. Hai s-o frigem! 

În vreme ce Mark se lasă pe terasa etajului, făcându-se una cu mozaicul, 
Colosul şi cu mine fixăm corzile de lansare, calculând cu precizie distanţa 
până la ferestrele prin care ne vom proiecta. Dar mai întâi îi lăsăm timp lui 
Mark să fixeze explozibilul de uşa terasei şi să-şi dea drumul apoi pe 
pământ, în apropierea uşii de intrare în vilă. Când îl vedem ridicând un 
deget, ne aruncăm în gol, susținuți de corzi şi intrăm direct prin ferestrele 
luminate difuz, pulverizându-le de-a dreptul. 

E momentul în care Mark declanşează Bazooka, care transformă uşa 
masivă din metal într-o grămadă de așchii. 

Mă rostogolesc cu degetul pe trăgaciul puștii M-16, căutând disperat din 
priviri vreun nene rău. În afară de Sara, în cameră nu mai este nimeni! Stă 


aşezată pe un fel de jilţ, de care e şi legată, în conul de lumină al unei lămpi 
fixate deasupra ei. Las bucuria revederi pe altă dată, căci jos s-a declanşat o 
adevărată canonadă. Colosul trece prin uşa camerei, uitând s-o mai deschidă 
şi, cu un răcnet sălbatic, se angajează în schimbul de focuri. Îl urmez fără 
preget, doar că nu ştiu în cine să trag. E atât de întuneric, că nu văd nici 
palma pusă în faţa ochilor. 

Mă reped împreună cu Colosul pe scări, gata să ne frângem gâtul. Lumina 
care se aprinde la parter ne face să ne oprim. 

— Mark! strig eu, de după colţul scării. Mark, mă auzi? 

— Confirm! se aude glasul lui Mark, care încă se mai crede pe un câmp 
de bătălie în Vietnam. 

Ne iţim, precauţi, capetele. Ceea ce vedem e altceva decât ne-am fi 
aşteptat. În mijlocul salonului imens, se află chiar caporalul Mark Hogart, cu 
mitraliera Eram agăţată de gât, iar în jurul lui maldăre de lemn şi de sticlă 
spartă. Pereţii sunt complet ciuruiți. Dar nici un mort. Nici un rănit. Nici un 
alt om viu decât Mark. 

— Unde sunt? strigă Colosul ca ieşit din minţi. 

— Cine? întreabă Mark, practic. 

Colosul mă priveşte aiurit. Îi citesc în ochi intenţia de a-mi crăpa capul. În 
viziunea lui, eu port toată vina de a-l fi angajat pe smucit. 

— În cine dracului ai tras? reia Colosul, făcând un pas înainte. 

— Văd că în nimeni, mărturiseşte Mark, cu sinceritate. 

Într-o clipă ne împrăştiem peste tot, căutând până şi pe după mobilele 
făcute ţăndări, dar vila e goală, atât de goală, încât ne apucă groaza. 

— Ce mai e şi asta? zice Colosul, revenit din expediţie, căci vita e destul 
de mare. 

— Voi trebuie să ştiţi, răspunde Mark. Pe voi v-am auzit vorbind despre 
nişte duşmani. 

Ne aflăm într-o derută totală. Minţile noastre refuză să mai priceapă ceva. 
Şi totuşi... 

— Sara! exclam eu, repezindu-mă pe scări, cu ceilalţi doi pe urme. 

Sara e în acelaşi loc, nemişcată, cu ochii închişi, în conul luminii nefireşti 
care vine de deasupra ei. Dau să mă apropii, dar mâna lui Mark mă înhaţă, 
trăgându-mă cu putere înapoi. 

— Stai! Aici ceva nu e în regulă! 

— Ai înnebunit? izbucneşte Colosul. E camarada noastră! 

Dar Mark pare prea concentrat ca să poată răspunde. Îşi scoate din 
buzunar ochelarii cu infraroşii, făcându-ne să regretăm profund că l-am 


cooptat în echipă. Dar nu pentru mult timp. 

— Ea doua oară în viaţă când văd aşa ceva! şopteşte Mark, ţinându-şi 
mâinile depărtate de corp. Hon-Chine, satul în care i-am prins pe câţiva 
dintre şefii Vietcongului. Dar atunci se amestecase CIA! 

Cuvintele lui, la început fără sens, capătă treptat logică, iar îndoiala 
noastră se transformă într-o uluială care ne paralizează. 

— Ceea ce vedeţi voi nu e camarada voastră! E o imagine! O proiecție! O 
hologramă! Aşa i-am prins la Hon-Chine, continuă Mark, cu o voce venită 
parcă de pe altă lume, pe câţiva dintre șefii Vietcongului. Cei de la CIA au 
reuşit să facă ceva asemănător cu asta. L-au proiectat pe Fam-Dong, şeful de 
stat-major al Nordului. 

Tace câteva momente, apoi îşi scoate ochelarii, privindu-ne cu ochi 
famelici. 

— Lumina este un declanşator, ne spune el după o vreme. În clipa în care 
vreunul dintre noi ar intra în conul ei, ar exploda totul în jur. 

— Imposibil! îngaimă Colosul, copleşit de cele auzite. 

Priveşte spre Sara şi nu-şi poate închipui că nu e decât o vedenie. 

— Nu mai înţeleg nimic! zic şi eu, frământându-mi creierii. Atunci, la ce 
bun toată tevatura asta? 

— Domnilor, spune Mark, pe un ton solemn, îmbăţoşându-se dintr-o dată, 
vă pot spune cu certitudine că am fost atraşi într-o capcană! 


Masa la care suntem aşezaţi e lungă şi îngustă, pe potriva camerei în care 
ne aflăm. Suntem toţi trei, din nou împreună — Sara, Colosul şi cu mine. 
Apoi, uşa se deschide şi apare şi cel de-al patrulea. Fostul nostru comandant, 
Andar Prajepa, aduce cu el un aer de veselie. Dar nu numai atât. Pune pe 
masă sticla de whisky şi cele patru pahare, în care toarnă cu măsură, cu 
gesturile unui barman care îşi dă examenul de capacitate. 

— Să ciocnim! zice el, ridicând paharul. Pentru învingători şi pentru 
învinşi, căci numai lupta lor face ca lumea să meargă mai departe! Dă de 
duşcă, apoi reia pe un ton părintesc: Ei, hai, nu mai fiţi supăraţi! Asta e viaţa! 
Pentru ca unii să câştige, alții trebuie să piardă! 

— Te poţi considera printre cei care au pierdut! zice Sara, fără să se atingă 
de pahar. În câteva zile, caseta şi dischetele vor ajunge la ziare. 

Fachirul croncăneşte ca o cioară gâdilată la tălpi: 

— Aş putea să vă supun la unele teste, prin care, de altfel, aţi mai trecut şi 
să aflu unde ţineţi minunile alea. Materialul vostru prezintă însă prea puţină 
importanţă. 


— Să spunem că nu te mai poţi atinge de creierele noastre pentru că au 
fost prelucrate după o metodă pe care nu o cunoşti, replică Sara, zâmbind 
dispreţuitor. Îşi zornăie lanţul de la mâna cu care, asemenea nouă, e prinsă de 
scaun, silabisind cu dicţie: Cât despre materialul atât de lipsit de importanţă, 
să nu uităm că mai conţine şi discheta de legătură cu Boise. 

La auzul veştii, Fachirul se strâmbă, de parcă tocmai ar fi înghițit o 
stacană cu untură de peşte. Îşi transformă schimonoseala într-un zâmbet, dar 
nu mai înşală pe nimeni. 

— E anulată de mult! zice el într-o doară. Îmi pare rău, Sara, dar moneda 
voastră de schimb e falsă. Nu poţi cumpăra cu ea nici un hot-dog. O să fie 
poate ceva agitaţie în presă, dar se va muşamaliza repede. Fără dovezi 
concrete, totul nu e decât o poveste de adormit copiii. 

— Dacă o să-mi cazi vreodată în mână, prezice Colosul, rupt de realitate, 
n-o să te omor. O, nu! În schimb, te voi beli de piele, până ce o să te fac să 
arăţi ca puţa unui evreu! 

— Poate într-o altă viaţă! zice Fachirul, sigur pe el. Sincer să fiu, îmi pare 
rău că trebuie să vă omor. Soldaţi ca voi găseşti din ce în ce mai rar. Însă 
trebuie să fiți mulţumiţi. Cu, sau fără vrerea voastră, aţi contribuit la reuşita 
unui experiment cu ajutorul căruia va putea să fie stăpânită întreaga lume! Şi 
asta fără a trage măcar un cartuş! 

Colosul sparge gheaţa cu o băşină răsunătoare, în modul lui personal de a 
arăta că nu dă doi bani pe meritele care i se conferă. 

— Eşti urât, Fachirule, continuă el să creadă într-o minune, dar când îmi 
vei ieşi din mâini, îl vei speria până şi pe Scaraoţchi! 

De când Colosul şi cu mine ne-am predat, ieşind din vila de pe Coconut 
Street cu mâinile ridicate, gândul uriaşului se îndreaptă doar spre Mark 
Hogart, despre a cărui existență nimeni nu avea habar. Dar ce-ar putea să 
facă un fost caporal, fie el şi membru al Beretelor Verzi, împotriva unui 
sistem bine pus la punct?! Totuşi, nu-l descurajez pe Colos. E bine să 
păstrezi în tine o speranţă, cât de mică, despre care să crezi că-ți poate 
prelungi viaţa. 

— Pe Sara să nu aveţi pică! spune Fachirul, ridicându-se de la masă. l-am 
scanat vocea, pe când o interogam. Ai vorbit cu un robot, Florine. Ştiam că 
trebuie să existe şi o parolă, dar m-am bazat pe spiritul vostru de 
camaraderie şi pe tâmpenia voastră. Nimănui altcuiva nu i-ar fi trecut prin 
cap să atace în plin LA ca în junglă! 

— Vom avea privilegiul să ne fii chiar tu călău? îl întreb, mişcându-mi 
degetele rănite, care încep din nou să mă doară. 


— Oh, Doamne! protestează Fachirul, pe un ton fals. Sunt de mult apuse 
timpurile când se trăgea un glonţ în ceafă. Cum nimeni nu ştie de existenţa 
voastră pe-aici, o să vă ardem în crematoriul pentru gunoi. Un sfârşit ca 
pentru voi! Mai aruncă el peste umăr, pregătindu-se să iasă. Se răzgândeşte 
însă şi 1 se adresează Sarei, cu voioşie: Mai e ceva. E-adevărat, metoda prin 
care v-au fost salvate creierele îmi este necunoscută. Dar nu pentru multă 
vreme. Un comando, pe care voi avea onoarea să-l conduc personal, va pleca 
curând în Burundi. Îi voi transmite salutările voastre vraciului voodoo care 
ne face concurenţă neloială! 

Pleacă, trântind uşa şi lăsându-ne mai demoralizaţi ca niciodată. 

— E vina mea, rupe Sara tăcerea care se lăsase după plecarea indianului. 
Dar acum e târziu, prea târziu să-mi caut bube în cap. 

Colosul profită din plin de sticla de whisky. Nici în situaţii limită nu-şi 
pierde apetitul. Viziunea morţii nu-l sperie pe-atât pe cât îl irită eşecul. 

— Babacu” meu, latră el, bătând cu pumnul în masă, ori de câte ori ieşea 
dintr-o cârciumă, se ruga lui Dumnezeu să n-o mierlească până ce nu avea să 
ajungă în următoarea. Drumul era, de altfel, foarte scurt, dar îl umplea cu 
toată credinţa lui. De când un amic de-al său sfârşise într-un şanţ, era obsedat 
de inutilitatea vieții, pe care el o constata doar pe drumul ăla dintre două 
cârciumi. 

— Frederick, băiete, îl plâng cu, de parcă aş fi avut bilete la lojă, nu te mai 
văd intrând în vreo cârciumă. 

Sara se apleacă peste masă. Instinctiv, ne apropiem căpăţânile. Îi 
distingem cuvintele mai mult după mişcarea buzelor: 

— Hai să-i păcălim! Mai am în tivul bluzei un ac otrăvit! E destul pentru 
noi trei! 

Nu e o idee care să-ți aducă bucurie în suflet, dar rânjetele noastre o 
primesc ca pe un musafir neaşteptat. Ne privim în ochi, căutând să 
pătrundem dincolo de ei, în adâncul nostru, scormonind după acea părticică 
din noi, care, conform savanților, ar fi nemuritoare. Omul speră într-o 
minune chiar şi când e cu ştreangul de gât. Nouă însă, mirosul inconfundabil 
al morţii, cu care suntem atât de obişnuiţi, ne spune că am ajuns la capătul 
drumului. 

Sara apucă cu dinţii tivul bluzei, atentă să nu se înţepe înainte de a fi scos 
acul. Privim cu toţii mica aşchie de lemn care poartă în vârful ei ceea ce a 
mai rămas din destinul nostru, dar nici unul nu se încumetă să fie primul. 
Alternativă însă nu există şi o ştim prea bine. Cu un gest hotărât, Sara îşi 


întinde braţul liber peste masă, pasându-i acul Colosului. Vocea nu-i tremură 
nici un pic, atunci când i se adresează: 
— Haide, începe cu mine! 


În timp ce Colosul şi cu mine ieşeam cu mâinile ridicate din vila de pe 
Coconut Street, Mark s-a strecurat prin spate şi a dispărut în noapte. S-a 
întors la magazin şi şi-a schimbat hainele. Dar nu a întârziat nici un minut în 
plus. 

Acum, străbate barurile în căutarea foştilor camarazi, încercând să dea de 
o urmă pe care amintirile sale i-o aduc pe tavă. 

Abia spre seară ajunge în Viet, un bar ţinut de sergentul sub comanda 
căruia luptase în Asia de Sud-Est. Barul e o scorneală care-i procură 
sergentului retras venituri nesperate. Mesele sunt înconjurate de decoruri 
închipuind o junglă, pardoseala este îngustată de culoare strâmte, 
împrejmuite cu pancarte pe care scrie: „Atenţie! Teren minat!” De pe pereţi, 
arme de toate tipurile îşi îndreaptă ţevile brumării către clienți. Dacă mai 
punem la socoteală şi faptul că ospătarii sunt vietnamezi autentici, 
naturalizaţi în America, putem să ne imaginăm de ce locanta e atât de 
vizitată, mai ales de veterani. 

Sergentul Steve Lamberto îl ia pe Mark chiar în separeul lui, meşterit să 
semene cu un adăpost de tranșee. Îi oferă cel mai bun whisky, privindu-l cu 
căldură. Mark are dreptul la acest tratament special datorită faptului că 
sergentul i-a salvat viaţa. Conform principiului Beretelor Verzi, cel care 
salvează viaţa altuia îi rămâne dator pentru totdeauna. 

Mark Hogart este însă în criză de timp, aşa că lasă amintirile pe altă dată 
şi intră direct în subiect. 

— Hon-Chine! exclamă Steve Lamberto, după ce află ce-l frământă pe 
caporal. Cum să nu-mi amintesc?! L-am mai întâlnit pe tip, ai dreptate, 
Boise îl chema. Chiar a încercat să mă recruteze pentru o operaţiune, dar nu 
şi-a găsit omul. Se ştie, cine apucă să lucreze pentru CIA poate să spună adio 
vieţii personale. 

— Ajută-mă, îmi eşti dator! îi aminteşte, fără ocolişuri, Mark. 

— Cunosc un tip care a ţinut legătura cu el. E tot ce pot să fac pentru tine. 

Dispare ca să dea un telefon, lăsându-l pe Mark pe jăratic. Când revine, 
toarnă o nouă porţie de whisky, lăsându-şi vocea să valseze: 

— Ai noroc, Mark! Tipul mi-a dat chiar adresa unde locuieşte Boise. Stai! 
strigă el, apucându-l de braţ pe Mark, care s-a şi ridicat în picioare. Nu ştiu 


ce ai în cap, dar e de datoria mea să te avertizez că te bagi în cazanul cu 
smoală. 

— Steve, doar mă cunoşti! 

— Îndeajuns de mult ca să ştiu că faci parte dintre frumoşii ţicniţi frumoşi 
ai blestematului ăsta de pământ, care încă mai cred în dreptate. Te descurci 
singur? adaugă Steve, mai mult din camaraderie, decât din dorinţa de a fi de 
ajutor. 

— E o chestie personală! zice Mark, zâmbind când faţa sergentului se 
luminează. Nu-ţi face griji, nu mi se poate întâmpla nimic. După tot ce-a fost 
acolo, în Vietnam, nu mi se mai poate întâmpla nimic. 

E aproape ora nouă seara când Mark sună la uşa blindată. Legitimaţia 
înzorzonată, aleasă dintre multele legitimaţii pe care le ţine în magazinul 
său, o convinge pe femeia înaltă să deschidă. 

— Domnul Boise e pe drum, zice Mark, aruncând priviri conspirative în 
jur. Mi-a ordonat să-l aştept aici. 

— E prima oară când procedează aşa, spune femeia, pe un ton 
neîncrezător. Nu ştiu ca până acum să fi chemat pe cineva acasă. Vreau să 
spun, cineva care să aibă legătură cu slujba. 

În loc de răspuns, Mark scoate de sub mantaua largă o carabină Smith & 
Wesson, pe care nu întârzie să o doteze cu cartuş pe ţeavă. Fiul de 
optsprezece ani şi mama lui sunt aşezaţi pe canapeaua moale şi obligaţi să 
privească la televizor. Mark întoarce un fotoliu cu speteaza spre uşa de la 
intrare şi se cuibăreşte în el, inându-şi carabina pe genunchi. 

— Nimeni nu va păţi nimic, dacă veţi face exact ceea ce vă spun eu, 
anunţă acesta, mângâindu-şi barba nerasă. 

În ochi i s-au aprins luminiţe stranii, care bagă groaza în cei doi ostatici. 
Femeia regretă acum că i-a deschis, în pofida tuturor avertismentelor pe care 
soţul i le dă aproape zilnic. Situaţia însă nu mai poate fi schimbată. Încă îl 
mai poate avertiza pe Boise, căci telecomanda pentru alarmă se află lângă 
cea a televizorului, dar nu vrea să rişte viaţa fiului ei. Individul în manta 
lungă n-ar ezita să-i împuşte pe amândoi, la prima mişcare greşită. 

Boise se întoarce de obicei puţin înainte de ora zece, aşa cum face şi 
acum. Se dezbracă la cuierul din hol şi intră radios în salon, îndreptându-se, 
ca de fiecare dată, către soția sa, pentru a-i da obişnuitul sărut pe frunte. 
Mark îl lasă să-şi îndeplinească ritualul, după care îşi face cunoscută 
prezenţa. Surpriza e totală. Chiar şi un şef înalt, de genul lui Boise, are 
limitele lui în ceca ce priveşte siguranţa pe care o conferă locuinţa. 


Caporalul Mark Hogart îl lămureşte în două cuvinte asupra intenţiilor sale. 
Nu vrea decât eliberarea celor trei, pe care-i consideră camarazii săi, în 
schimbul vieţii membrilor familiei. Degeaba încearcă Boise să-l amenințe, 
degeaba încearcă să-l cumpere, cum tot degeaba încearcă să-l facă să 
înţeleagă că, prin acţiunea sa, Mark compromite un program guvernamental 
de siguranţă naţională. 

— Mi-am riscat viața pentru America, zice Mark, ca răspuns la toate 
astea. Acum, poate şi America să facă ceva pentru mine. Îi vreau pe cei trei. 
Atât. Restul nu mă interesează. 

— Mi-e imposibil, spune Boise, căutând disperat o cale de salvare. La ora 
asta, cred că sunt deja morţi. 

Nebunia din ochii lui Mark îşi aprinde din nou faza lungă. Fără nici un 
avertisment, îndreaptă arma spre tânărul de optsprezece ani, trimiţându-i un 
glonţ în coapsă. Îşi reîncarcă liniştit puşcociul şi ţinteşte iarăşi, privind 
întrebător spre Boise. 

— După cum vezi, nu glumesc! Tu decizi! 

Panica soţiei şi a fiului său îl zăpăceşte complet pe Boise. Îşi scoate 
mobilul, concentrându-se să formeze un număr. 

— Îi vreau în Mexic, în El Lago Seco. O singură maşină, cu un subaltern 
de-al tău la volan. La prima greşeală, te împușşc. Dacă mi se pare că sunt 
urmăriţi, te împuşc. Dacă am impresia că întindeţi o capcană, te împuşc. 

Boise greşeşte numărul. Se află în pragul unei crize de nervi. Situaţia l-a 
prins total nepregătit. Pur şi simplu nu poate accepta că un mare şef al CIA 
se află la cheremul unui veteran sonat. Nici măcar nu-l interesează cum 1-a 
aflat adresa şi cum a reuşit să intre. 

— Ascultă, Hogart, parcă aşa ai spus că te cheamă... Ascultă, ți-i predau 
în locul pe care l-ai stabilit. Voi ordona să se procedeze exact cum ai spus. 
Dar, dacă vreunul dintre colegii mei are ideea tâmpită să-mi încalce ordinele, 
nu te poţi răzbuna pe mine. 

Mark nu e de acord cu argumentele lui Boise. Ale lui sunt mai 
convingătoare. Un al doilea glonţ străpunge braţul fiului. 

— A treia oară trag în plin! precizează el, mânuind închizătorul. 

Boise nu mai greşeşte numărul. Vorbeşte clar şi răspicat, folosind codul de 
urgență de maximă securitate, cu caracter obligatoriu. Este codul care 
interzice oricărui agent CIA, indiferent de funcție, să ia vreo inițiativă 
personală. 

În minutul următor, Boise se află deja la volanul Oldsmobilului său, 
avându-l în dreapta pe caporalul Mark Hogart, cu carabina aşezată pe 


antebraţul stâng. Trec graniţa pe la Mexicali, înscriindu-se pe autostrada spre 
Chihuahua. Nu mai e mult până ce apar zorile. Ajunşi în deşertul El Lago 
Seco, mai rulează până la kilometrul dat ca punct de reper, apoi Oldsmobilul 
părăseşte şoseaua şi o ia direct printre cactuşii care se înalță spre cer 
asemenea unor statui ale unei civilizaţii apuse. Din punctul în care se opresc, 
se poate vedea de jur-împrejur, până la linia orizontului, fără ca privirea să 
întâlnească vreun obstacol. 

Stau aşa două ore întregi, fără să-şi adreseze vreun cuvânt. Doar din când 
în când, Mark face un tur cu binoclul său de infanterie, în vreme ce Boise 
sudează ţigările, până îşi termină pachetul. Când observă o trombă de praf 
ridicându-se la orizont, Mark se luminează la faţă. Pe cer nu există nici un 
punct care să indice apropierea vreunui elicopter, iar automobilul care se 
îndreaptă spre ei nu e urmărit de nici o altă maşină. 

— Rămâi aici, zice Mark, apoi coboară, lăsând portiera deschisă. 

Carabina îl ţinteşte în continuare pe Boise, care a rămas cu mâinile pe 
volan, privind înainte cu ochi goi. Automobilul se opreşte la câțiva metri. 

— Coborâţi cu mâinile ridicate şi depărtaţi-vă de maşină! strigă Mark, 
crăcănând şi mai mult picioarele. 

Urmăm exact indicaţiile date. Când îl recunoaştem pe caporal, simțim 
cum cerul se apropie de noi dintr-o dată. Şoferul, care ne-a purtat spre ceea 
ce credea el că e locul execuţiei, rămâne la fel de surprins. La îndemnul lui 
Mark, îşi lasă pistolul la pământ şi ne desface cătuşele. 

— Coboară şi du-te, îi spune Mark lui Boise, după care ne strigă: Voi 
veniţi încoace! 

Ne face semn să intrăm în Oldsmobile, dar nu se grăbeşte să încheie jocul. 

— Mi-ai dat cuvântul tău de soldat! strigă Boise, privind cu teamă spre 
carabina Smith & Wesson care-l adulmecă hulpav. Eu mi-am ţinut 
promisiunea. 

— Boise! urlă Mark, îndreptându-şi umerii. E timpul să afli că un veteran 
nu-şi calcă niciodată cuvântul. De aceea a câştigat America toate războaiele. 
Cât despre noi patru, şterge-ne din memorie. Dacă ni se întâmplă ceva 
neplăcut, foştii mei camarazi au mână liberă în ceea ce te priveşte. lar de ei, 
ştii prea bine, n-ai unde să te ascunzi. 

O dată cu ultimele cuvinte, îşi face pușşcociul să cânte. Dezumflă 
cauciucurile automobilului care ne adusese şi-i găureşte radiatorul. Apoi se 
urcă alături de noi, ţocăindu-şi buzele către Boise şi şofer, rămaşi să dea de 
mâncare la cactuşi. 


Fără un cuvânt, Mark îşi goleşte buzunarele în faţa noastră. A scos toate 
economiile din bancă, iar cu banii ăştia, pare el să ne zică, avem ocazia să 
plecăm oriunde în lume. Când aude de conturile noastre, la care putem, în 
sfârşit, să umblăm, se posomorăşte brusc. Nici dacă ar fi luptat două vieți în 
Vietnam nu ar fi reuşit să strângă atâţia bani. Onoarea de a lupta pentru ţara 
ta nu are preţ decât în sânge. Dar când aude de următorul nostru obiectiv, 
posomoreala îi trece la fel de repede cum i-a venit. Se roagă ca un copil să 
fie şi el inclus în echipă. Nu contează că-şi va risca din nou viaţa. Pentru el, 
mult mai important e să redevină luptătorii de odinioară. Vietnamul 1-a 
schimbat complet destinul. L-a marcat pentru totdeauna, făcându-l să 
înţeleagă un singur lucru: că nu poate fi util societăţii decât ca soldat. 

La urma urmei, Mark Hogart ne-a salvat viaţa, aşa că, în conformitate cu 
deviza Beretelor Verzi, ne este dator! 


Noi nu vom putea fi niciodată oameni ca toţi ceilalți. Măcar şi 
pentru faptul că n-am fost niciodată astfel. Încă de la naştere am 
fost însemnați cu stigmatul lui Cain. Am fost educați şi instruiți să 
ucidem, să executăm orice fel de ordin, fără crăcnire. Am fost 
învățați să gândim într-un singur mod şi să nu ne abatem de la 
principiile care ne-au fost implementate. lar ca noi, vor exista 
întotdeauna alții şi alții, întrucât aceia care vor să conducă lumea 
nu o pot face fără cei ca noi. Sistemul va avea întotdeauna 
dreptate, fiindcă sistemul există în afara oricărei voințe 
individuale. Tentaţia puterii ia minţile oamenilor, înrobindu-le şi 
înlănțuindu-le sufletele. Blestemul însă nu vine de pe pământ. Vine 
din altă parte, din Universul pentru care moartea, aşa cum o 
concepem noi, este un alt mod de existenţă. Singurul mod de 
existenţă... Andar  Prajepa,  mercenarul indian, pe care-l 
porecliserăm Fachirul, ne spusese odată câteva cuvinte, neînţelese 
la acea vreme; „Totul este un văl pictat. Dar numai cel care 
reuşeşte să ridice un colț al vălului ştie asta. ” 


Din „Jurnalul unui mercenar”, scris de Florin Zamfir 
> 


VI 


Bătrânul vas, pe care localnicii se încăpăţânează să-l denumească feribot, 
străbate apele lacului Tanganyika asemenea unui peşte prins în lansetă. Am 
rămas toţi patru pe punte, rezemaţi de balustradă. La răstimpuri, mai 
aruncăm câte un scuipat în apa tulbure, ca nişte marinari plictisiţi de rutina 
zilnică. 

— Urăsc apa sub toate aspectele! Am urât-o încă de când eram un puştan! 
se strâmbă Colosul. 

Spre a nu exista nici un dubiu, soarbe un gât prelung de votcă, slobozind o 
râgâitură ce aduce neaşteptat de mult cu sirena ruginită a vasului. 

— Cu toate acestea, reia el, ceva mai înveselit, am făcut armata la 
Marines. Mă luasem după babacu” meu care, din experienţă, în vreme ce-şi 
mânca votca de dimineaţă, susținea cu tărie sloganul: „Cui pe cui se scoate!” 
Era convins că frica şi oroarea de apă urma să-mi dispară de îndată ce aveam 
să mă înrolez pe un vas. Pe vremea aceea, recruţii erau trimişi pe un 
transportor care trecuse cu brio prin luptele celui de-al doilea război 
mondial. Acolo domnea comandantul Ironwood, supranumit şi Cricul, din 
cauză că, deşi era un năpârstoc de un metru jumate, putea ridica greutăţi la 
care un halterofil nici n-ar fi putut visa. Cum era de aşteptat, am devenit pe 
loc ţinta preferințelor sale. După ce a luat cunoştinţă de prezenţa mea, Cricul 
s-a înfundat într-o bibliotecă, din care a mai ieşit abia după o săptămână. A 
venit direct la mine, prinzând să-mi expună noile sale cunoştinţe dobândite 
în acest timp: „Recrut Sheldon, am studiat toate tratatele de anatomie şi de 
zoologie, toate referatele ştiinţifice şi observaţiile marilor exploratori despre 
fiinţele întâlnite în decursul călătoriilor lor, începând cu scrisorile lui 
Cristofor Columb, în care sunt descrise creaturi ciudate, fără cap, sau cu 
ochii în piept şi cu coadă şi terminând cu literatura de avangardă. Dar despre 
specia căreia îi aparţii tu n-am găsit nici cea mai mică referire.” 

Colosul trage un flit drept în capul unui peşte ieşit după aerosoli, după 
care îşi continuă povestea: 

— Nu m-am simţit descurajat de primirea făcută, ba chiar căutam să-mi 
îndeplinesc cu osârdie îndatoririle de recrut al infanteriei marine. O vreme, 
am reuşit să mă pierd printre ceilalți, dar numai până la instrucția de 
naufragiu. Cu ocazia asta, Cricul a aflat că nu ştiu să înot. Lucrul ăsta l-a 
mirat atât de tare, încât era cât pe-aci să ia din nou drumul bibliotecii. În loc 
de asta, s-a prins cu mâinile de cur şi a început să sară pe punte, de parcă 


hei 


tocmai ar fi înghițit o broască vie. „Marines vine de la apă”, îmi striga el în 
timp ce ţopăia, „iar pe apă nu poți nici să mergi, nici să te târăşti şi nici să 
stai în mâini.” Ca urmare, m-a înscris cu de la sine putere la cursul intensiv 
de înot care se practica prin partea locului, după o metodă mai veche, dar 
îmbunătățită de el, personal. Pe scurt, am fost legat de o funie şi aruncat în 
urma vasului, printre rechinii care dădeau insistent târcoale, de parcă ar fi 
fost informaţi de deschiderea cursului respectiv. După cum se ştie, rechinii 
nu atacă îndeobşte oamenii, aşa că m-am speriat mai mult de contactul cu 
apa, decât de vecinătatea aripioarelor dorsale. Dar aici venea îmbunătăţirea 
gândită de Cric şi care consta într-o halcă de carne, îmbibată în sânge, care 
mi-a fost aruncată drept în cap. Vă puteţi închipui că, în mai puţin de un 
minut, eram pe punte, proaspăt absolvent al celui mai rapid curs de înot. Dar 
Cricul era departe de a fi mulţumit. 

Colosul se întrerupe şi aruncă o privire fioroasă către un negru. Care se 
apropiase la aproximativ cinci metri de el. Negrul nu ţine să afle şi 
explicaţiile verbale, aşa că face stânga-mprejur şi dispare pe după un 
tambuchi. Colosul îşi mută privirea la noi, cântărindu-ne din ochi ca pe nişte 
dovleci aduşi prea devreme la piaţă. 

— Drept urmare, continuă el, Cricul a comandat, pentru mine special, un 
soi de curs de perfecționare, menit, în opinia lui, să-mi cizeleze mişcările 
abia deprinse. „După cum ai putut vedea”, mi s-a adresat el, ajungând cu 
gura exact în dreptul paftalei de la centura mea, „noi, aici, nu avem bazin 
pentru copii. De asemenea, putem consemna cu rigurozitate şi lipsa oricărui 
profesor de înot. lată de ce vei învăţa, cu ajutorul nostru neprecupețit, 
scufundarea şi revenirea la vasul-mamă.” 

M-a dotat cu tot echipamentul de debarcare, doar că în rucsac, în loc de 
efectele obişnuite, a pus nisip. Apoi mi-a făcut vânt în apă. De obicei, 
puşcaşii marini sunt debarcaţi în apropierea țărmului, dar, pentru a face 
economie de combustibil, am fost azvârlit chiar acolo, în mijlocul oceanului, 
într-un loc ocolit până şi de scafandri. Evident că m-am dus ghiulea la fund. 
De pe punte, Cricul privea cu interes bulele de aer care mai anunțau încă 
prezenţa mea pe fundul oceanului. Dar nu-şi găsise fraierul. M-am debarasat 
rapid de tot echipamentul şi am ieşit la suprafaţă exact în dreptul elicei care, 
spre norocul meu, se afla într-un moment de repaus. Nici acum nu pot să vă 
relatez cum am reuşit să mă caţăr la bord, dar cert e că m-am dus direct la 
bucătărie, unde am consumat jumătate din provizia personală de rom a 
ofițerilor. Asta, cred, mi-a salvat viaţa, căci am uitat să vă spun că tot 
instructajul se petrecea în toiul iernii. Oleacă refăcut, am ieşit pe punte. Aici, 


preotul care era repartizat unităţii noastre tocmai îmi cânta prohodul, 
conform regulilor marinăreşti. Când a dat cu ochii de mine, Cricul şi-a 
scăpat proteza în ţoiul cu apă sfinţită. Nici de astă dată n-am avut însă parte 
de vreo hârţoagă care să ateste absolvirea cursului de perfecționare. După ce 
am ieşit de la bulău, unde efectuasem zece zile pentru pierderea efectelor 
statului, mi s-a oferit o ocazie în exclusivitate, după cum susţinea Cricul, de 
a urma un fel de postuniversitare. Mi s-a dat o barcă găurită şi am fost lăsat 
în mijlocul oceanului. În timp ce priveam jalnic către transportorul care se 
îndepărta, făcându-mi semne de adio cu pupa, nu mai pridideam să scot apa 
cu gamela din barcă. 

— Să nu zici că ai înhămat o balenă la luntre, că nu te cred! îl întrerupe 
Mark, frecându-şi gâtul amorțit. 

— Nici vorbă, îl linişteşte Colosul, privind cu suspiciune către caporal. 
După o zi şi o noapte de lopătat la gamelă, am fost observat de un vas de 
linie, care m-a luat la bord. Cum nu puteam trăda secretele militare, n-am 
scos un cuvinţel despre cursurile intensive de înot la care fusesem supus. Am 
inventat, în schimb, o poveste despre un naufragiu al transportorului, cu 
încercările mele disperate de a-mi salva camarazii, încheind cu o rugăciune 
înălțată Domnului, care mă alesese pe mine să fiu unicul supravieţuitor. 
Îndată ce a auzit povestea, căpitanul vasului s-a şi grăbit s-o telegrafieze spre 
portul cel mai apropiat, ceea ce a declanşat o adevărată isterie la statul-major 
al Amiralității. Au mers până acolo încât au considerat transportorul condus 
de Cric şi care se găsea bine mersi într-un port militar, drept un vas trimis de 
cubanezi ca să se infiltreze în armata americană. Cricul a trebuit să 
muncească din greu pentru a scoate adevărul la lumină, fundcă superiorii lui, 
care, de altfel, îl cunoşteau foarte bine, nu au vrut să-şi aprindă paie în cap 
cu cei de la Amiralitate. Lucrurile au intrat pe făgaşul normal o dată cu 
mărturisirile complete pe care le-am făcut în faţa comisiei însărcinate cu 
ancheta. În loc să fiu decorat pentru păstrarea secretului militar, am fost 
trimis la Alcatraz, sub acuzaţia de trădare şi răspândire de zvonuri 
mincinoase. De acolo, am fost mutat într-un batalion disciplinar, cu toate că 
Cricul făcuse pe dracu-n patru să-i convingă să fiu repartizat tot la el. 
Pesemne că prinsese drag de mine, sau considera că încă nu puteam fi socotit 
un înotător perfect. 

Feribotul acostează pe ţărmul burundez, unde ne aşteaptă coada de la 
vamă. Poliţiştii de la frontieră compară figurile noastre cu cele ale 
preşedinţilor americani de pe bancnotele verzi pe care le puseserăm în 
paşapoarte, declarându-se satisfăcuţi de asemănare. Ne urcăm într-un 


Renault, care cunoscuse şi vremuri mai bune, îndemnându-l pe şofer să ne 
poarte către guvernatorul neoficial al ținutului. Ajutat de câţiva dolari peste 
plata cursei, negrul pricepe repede ce vrem. Ne lasă în poarta principalului 
mafiot care făcea lucrurile să se învârtească prin zonă. 

Doi paznici, îmbrăcaţi de gală, cu Kalaşnikovurile ţinute în lesă, ne invită 
ceremonios înăuntru. Nu trece mult până ce apare şi gazda, un negru cu o 
burtă care ar fi ţinut în şah şi cea mai vestită maternitate. 

— Maurice! se prezintă el, întinzându-ne un deget împodobit pe jumătate 
cu un ghiul de aur. 

Nu ştim prea bine care sunt obiceiurile: să-i sărutăm ghiulul, sau să ne 
strângem degetele? Alegem cea de-a doua variantă. Sara îi prezintă în câteva 
cuvinte doleanţele noastre. 

— Un tanc 1-34 nu vă trebuie? întreabă, graseiat, Maurice. 

Colosul crede că suntem luaţi peste picior şi e gata să se zborşească, dar, 
îndată ce păşim pe urmele gazdei, ne convingem cu ochii noştri că tancul 
există, chiar dacă oleacă ruginit şi cu o şenilă în suferință. După ce străbatem 
curtea interioară, Maurice ne conduce către un fel de pivniţă, iar ceea ce 
găsim acolo ne încântă privirile. Totuşi, marfa nu se ridică la parametrii 
calitativi pe care-i apreciasem în magazinul lui Mark. Armele sunt cam 
vechi, multe decalbrate, iar grenadele nu prezintă prea multă siguranţă. 
Cotrobăim îndelung, alegând, renunțând, revenind, fără să ne hotărâm. 

Dregându-şi vocea, Sara pune problema în termeni reali: 

— Suntem profesionişti. Ar fi păcat ca talentele noastre să se piardă din 
cauza vechiturilor ăstora. 

Maurice zâmbeşte ca la fotograf. Ne deschide o uşă de metal, aflată în 
celălalt capăt al pivniţei, dar nu ne lasă să pătrundem până nu ne anunţă 
schimbarea programului: 

— Ceea ce se găseşte aici e la cu totul alt preţ. Numai pentru privit trebuie 
să plătiți o taxă! 

Colosul, care, în treacăt fie spus, n-ar rezista nici cinci minute într-un post 
diplomatic, îi plimbă pe sub nas un teanc barosan, după care îl forțează să-şi 
sugă burta şi dă buzna în încăpere. Cine spune că nu poți găsi nisip la Pol şi 
zăpadă în Sahara ar avea cât de cât dreptate, dar cine ar susține că într-o ţară 
săracă şi înapoiată economic nu ar exista arme de ultimă generaţie s-ar înşela 
profund! 

Alegem numai bijuterii, arme noi, de pe care nu s-a luat nici unsoarea, 
făcându-l pe Maurice să-şi încingă la roşu calculatorul de buzunar. Suma pe 


care ne-o comunică are mai multe zerouri decât toate WC-urile din partea 
asta a lumii. 

— Bine, zice Mark, ştergându-şi mâinile de vaselină, înţeleg că vrei să ne 
faci cunoscut, din motive numai de tine ştiute, bugetul ţării tale pe anul în 
curs. Acum, să discutăm despre preţul fiarelor. 

Negocierile se poartă în mai multe reprize, cu pauze de votcă. Date fiind 
sumele puse în joc, se exclude problema ou/ampei. De câteva ori ne ridicăm, 
hotărâți să găsim un alt furnizor, după cum, în câteva rânduri, Maurice ia 
armele şi le aduce înapoi, în încăperea secretă. Târguiala se termină târziu, 
când şi unii şi alții suntem pe jumătate beţi. 

Satisfăcut pe deplin de afacerea căzută din cer, Maurice ne face cadou şi 
un jeep de teren. 

— Din partea casei! zice el, mângâind cu gesturi de părinte rabla ostenită. 
Ne ajung din urmă cuvintele pline de regret ale lui Maurice: Şi chiar nu aveţi 
nevoie de un 1-34? 

Deşi a făcut o singură dată drumul, Sara are întipărit în minte întregul 
traseu. Nu ezită la nici o răscruce, cu toate că indicatoarele lipsesc cu 
desăvârşire. Siguranţa ei ne îmbărbătează. Dar cel mai fericit dintre noi este 
Mark. La răstimpuri, trage fermoarul sacoşei şi mângâie mitraliera Grizzly 
cu gesturi de doică. 

— Abia aştept să mă întâlnesc cu bulendrele de la SEALS. Le voi dovedi 
ce înseamnă un veteran al Beretelor Verzi! strigă el cu glas crâncen. 

— Câţi galbeni ai căsăpit în Vietnam? îl întreabă Colosul, oferindu-i, cu 
un gest galant, o sticlă de votcă ce supravieţuise negocierilor cu Maurice. 

— Cine ştie? În multe momente trăgeam la nimereală, fără să ştiu dacă 
sunt sau nu în spatele frunzişului. Alteori, îi mitraliam din elicoptere. 
Oricum, în luptă directă, am împuşcat vreo cincizeci, la care ar trebui să mai 
adaug încă zece, cărora le-am luat gâtul cu pumnalul. 

— Pfiu! fluieră, admirativ, Colosul. Şi ăia nu erau negrişorii de pe-aici. 

— Vietcongul avea trupe de elită care s-ar putea compara cu oricare altele 
din lume, confirmă Mark. Unde mai pui că deţineau armament ultramodern 
primit de la ruşi. Am participat la câteva acţiuni de recuperare, iar ce mi-au 
povestit cei pe care i-am salvat nu întâlneşti nici în cărțile horror. 
Vietnamezii sunt poate cei mai cruzi locuitori ai pământului, i-au întrecut 
până şi pe coreeni. Ei nu luptă ca să se sacrifice pentru patrie, ci ca să 
omoare cât mai mulţi inamici. lar dacă ai căzut prizonier la ei, cel mai bine e 
sa te gândeşti cum te poţi sinucide mai repede. 

— Am auzit şi eu de ruleta rusească, mă bag tam-nisam în vorbă. 


— Ruleta rusească! pufneşte, cu dispreţ, Mark. Asta era un fel de şotron 
pentru ei. De pildă, un infanterist mi-a descris jocul care le plăcea cel mai 
mult şi la care se făceau pariuri fabuloase. Trăgeau la sorţi prizonierii, pe 
care îi agățau după aceea de picioare în copaci şi le scoteau ochii. Cel care 
făcea primul o combinaţie de cinci culori diferite câştiga toată suma. 

— Fugi de-aici! face, neîncrezător, Colosul, care nici el nu crescuse într-o 
mănăstire. 

— O altă distracţie, continuă Mark, neatent la întrerupere, era bătutul 
cartuşelor în ţeastă. Cine reuşea să bată cele mai multe, după scurgerea 
timpului, era declarat câştigător. 

Parcă mi se face dor de poveştile Colosului. Dar Mark nu mai poate fi 
oprit. Este transfigurat, doar câteva trăsături mai amintesc de caporalul care 
a sărit în ajutorul nostru. 

— Pentru vietnamezi, nimic nu este prea de tot! zice el, ştergându-și 
firicelul de salivă care-i curge prin cerul gurii. Ruleta vietnameză o întrece 
cu mult pe cea rusească. Ei îi spun kinoi. Îşi alege fiecare câte un prizonier, 
pe care-l leagă de un stâlp. Apoi prind să tragă în el de la douăzeci şi cinci de 
metri distanță. Dar nu în punctele vitale, căci de câştigat, câştigă cel al cărui 
prizonier rămâne ultimul în viaţă. 

— Mark, intervine Sara, ce-ar fi să te opreşti?! Îţi respectăm amintirile, 
înţelegem ce ai trăit, dar nu cred că acum e momentul. 

Mark Hogart pare că se trezeşte dintr-un vis urât. Clhpeşte către noi, ca 
ieşit din transă, închizându-se apoi într-o tăcere rece. 

— Tot mai bun un pocheraş! zbiară Colosul, dintr-o dată, sperând să mai 
destindă atmosfera. 

— De ce oare nu i-a venit lui Cric al tău ideea de a te împuşca pur şi 
simplu? spune Sara pe un ton visător. 

— Nu era prea inteligent, rage Colosul. Dovadă că şi în zilele noastre, a 
rămas tot pe transportorul ăla, să miroasă vânturile recruților. 

Drumul prin pădure se termină pe neaşteptate. Sara ne pune să camuflăm 
Jeepul, apoi o ia într-o direcţie numai de ea ştiută. 

— Şi dacă nu-l găsim pe vraci? mormăie Colosul, mereu gata să-i 
încurajeze pe ceilalți. 

— Nici nu trebuie să-l găsim, spune Sara, privind cu atenţie în jur. 

Remarca ei ne lasă perplecşi. 

— Atunci după cine cotrobăim? dă Colosul glas nedumeriri noastre. 

— Nu noi trebuie să-l găsim pe vraci, răspunde Sara pe un ton iritat. El ne 
va găsi pe noi... Aşa cum un tată îşi găseşte copiii. 


— Asta e o aiureală! exclamă Colosul. 

Dar Sara nu-i mai răspunde. Ne face semn să ne oprim, aşezându-se la 
rădăcina unui copac. 

— Vom aştepta aici. Vraciul va veni în scurt timp, şopteşte ea cu o voce pe 
care nu 1-0 mai recunosc. 

Am hotărât să nu-i ieşim din cuvânt, aşa că ne-am tolănit şi noi la umbră. 
De altfel, căldura zilei şi oboseala ne-au moleșşit. 

Mă las pe spate, indiferent la gâzele care-mi dau târcoale. O linişte 
nefirească pentru împrejurările date pune stăpânire pe mine, înstrăinându-mi 
trupul, pe care-l simt ca pe o masă de materie inertă. Este exact senzaţia 
dintr-un vis, când vrei să fugi de cineva sau de ceva, dar picioarele nu mai 
ascultă comanda creierului şi te prăbuşești în tine însuţi, ca într-un fel de 
implozie. Plămânii mi s-au dezumflat, ca nişte baloane, asemenea plămânilor 
caşaloţilor, care pot atinge adâncimi de mii de metri, fără să simtă presiunea 
apei. Sunt în continuare treaz, dar altfel decât într-o stare de veghe obişnuită. 
Mâini dibace îmi masează muşchii, cu gesturi care se transformă în 
mângâieri... mângâierile mamei, pe care eu, sărmanul orfan abandonat într- 
un spital mizer, nu le simţisem niciodată, dar care existau în mine ca un fel 
de instincte atavice. Sunt, din nou, fătul nenăscut încă, trăindu-mi viaţa doar 
în iluzia visului, am redevenit fiinţa separată încă în ovul şi spermatozoid, 
aşteptând ca reunirea lor să-mi confere identitate. Sunt chiar spaima, nu cea 
din clipa morţii ce urmează vieţii, ci spaima faţă de lumea de dinainte de 
naşterea mea, când am existat într-o mulţime de lucruri, fără să fiu. 

Nu văd lumina puternică a soarelui, căci sunt chiar o particulă din ea şi nu 
aud suspinul Creatorului, căci sunt chiar o părticică din El. M-am dezintegrat 
la cumpăna dintre întuneric şi lumină, devenind un răsărit sau un amurg 
perpetuu. 

Mângâierile s-au transformat acum în aripi. Sunt chiar zborul, lipsit de 
senzaţii de bine sau de rău, sunt uitarea care-şi aduce aminte. Apoi mă 
materializez într-un dangăt de clopot şi îmi aud propriul strigăt de disperare. 

Deodată mă ridic în capul oaselor. Transpiraţia îmi intră în ochi, dar nu fac 
nici un gest pentru a o îndepărta. Mă aflu într-un cort, alături de camarazii 
mei, în jurul unui foc care seamănă mai mult a butaforie. Preotul voodoo 
priveşte dincolo de noi. Nici nu cred că ne-ar putea vedea, căci ochii lui sunt 
ca nişte oglinzi. Buzele îi murmură o incantaţie nesfârşită. Nici unul dintre 
noi nu are curajul să-l întrerupă. Suntem aici de la începutul lumii, aşteptând 
cuminţi sfârşitul ei. Glasul vraciului păstrează intonaţule incantaţiei: 


— Sufletele leoparzilor morți m-au anunţat despre venirea voastră. De ce 
nu sunt lăsate aceste suflete să se odihnească în pace? 

— Ți-am urmat sfaturile, am fost pe cale să câştigăm, dar n-am câştigat, 
răspunde Sara, fixând cu privirea focul. 

— Mai fericiţi sunt cei care rămân pe calea de a câştiga, decât cei care 
câştigă, răspunde vraciul. Mai fericiţi sunt cei care nu se nasc, decât cei care 
trebuie să moară. 

— Nu pentru noi am venit, vraciule, ci pentru tine! 

Bătrânul negru zâmbeşte, arătându-şi dinţii lungi şi ascuțiți. 

— Doar v-am spus că Istanim îşi va trimite supuşii să mă omoare. Ştiam. 
Tu, femeie, ai rostit însă doar jumătate din adevăr. 

Sara stă o clipă în cumpănă, apoi lasă ochii în jos, fără să răspundă. Tot 
vraciul e cel care vorbeşte: 

— Vreţi să-l întâlniți pe cel care v-a stăpânit creierele şi să-l prindeţi. La 
ce ajută răzbunarea, dacă nu face ca lucrurile să fie mai bune? 

— Ascultă, vraciule, zice Sara, renunțând la tăcere, oamenii despre care 
spui că sunt trimişii lui Istanim nu pot fi stăpâniţi de tine. Supuşii tăi nu-i vor 
putea învinge cu săgețile lor otrăvite şi cu sulițele. Acei oameni sunt soldați 
foarte bine pregătiţi, cu arme ce pot extermina întreg tribul tău. Fără noi, îţi 
va fi greu să te aperi. 

— Tribul meu va dispărea o dată cu lumea. Nici soldaţii aceia şi nici 
altcineva nu poate pătrunde în ascunzătorile noastre. 

— Ba pot cuceri şi un adăpost antiatomic! intervine Mark, în cunoştinţă 
de cauză. 

— Oare am îmbătrânit eu prea mult?! zice vraciul, înclinându-şi capul. 
Oare tăbliţele nu spun adevărul? Acolo scrie că vă veţi ucide între voi, că 
lumea va deveni un pustiu imens, dar şi că ultimul om care-şi va da sufletul 
va fi un membru al tribului Hoara, tribul în care s-au născut primii oameni. 

— Vraciule, îți datorăm viaţa! zice Sara, hotărâtă. Crede-ne că te 
respectăm şi ne plecăm în faţa înţelepciunii tale. Respectăm tradițiile tribului 
tău şi pe membrii lui. Te rugăm doar să ne laşi pe noi să-i întâmpinăm pe 
soldaţi. 

— Dacă ar fi doar atât, v-aş opri, răspunde vraciul, punându-și mâinile pe 
genunchii osoşi. Știu că respectaţi legile tribului meu şi de aceea vi le respect 
şi eu pe-ale voastre. O să vă las să luptaţi pe pământul meu. Membrii tribului 
Hoara vă vor ajuta sări prindeți pe cel care v-a schilodit mintea. Amestecul 
vostru ne va aduce o mare suferință. Când veţi sfârşi ce aveţi de făcut, să 
plecaţi de-aici şi să nu mai reveniţi niciodată. 


— A fost rândul tău să spui doar o jumătate de adevăr! face Sara, cu 
îndrăzneală. 

Bătrânul o priveşte pentru prima oară cu mai multă atenţie, dar nu-i cere 
explicaţii şi nici el nu dă vreo lămurire. Se ridică, părăsind cortul cu paşi 
uşori, care aproape că nici nu ating pământul. 

— Ce-ai vrut să spui? o întreb pe Sara, de îndată ce vraciul a ieşit. 

— Că nu ne vom putea aminti nimic despre el şi despre tribul lui! 
răspunde evreica, trecându-şi degetele prin părul care a început să se 
onduleze. Ne va şterge memoria asta. Luaţi-o ca pe o măsură de protecţie din 
partea lui. 

— Iarăşi? sare Colosul, care ar trebui să fie cel mai puţin deranjat că ni se 
va umbla din nou la creier. Dar ce suntem noi? Păpuşi? Roboţi? 

— Încetează! scrâşneşte Sara. Nu fi stupid. La urma urmei, are tot dreptul. 
Fără el, am fi fost morţi. 

— Eu nu-i datorez nimic, se trezeşte Mark să remarce. 

— Eşti intrat şi tu! îi aminteşte Sara. Şi apoi, pentru a-l prinde pe Fachir, 
preţul e ridicul de mic. 

Angola şi Cambodgia m-au învăţat toate regulile luptei în junglă. Despre 
caporalul Mark Hogart, nici nu mai trebuie să amintesc. Beretele Verzi au 
făcut din el un profesionist al luptei de gherilă. Dar mereu ai câte ceva de 
învăţat. 

Capcanele pe care le pun membrii tribului Hoara sunt noutăţi chiar şi 
pentru noi. Nici vorbă de gropi marcate, lasouri împletite din liane sau săgeți 
declanşate de piedici ascunse. Prima oară, negrii înconjoară teritoriul cu 
pânze uriaşe de păianjen, desprinse din locurile unde fuseseră împletite şi 
redispuse între copaci, asemenea unor perdele protectoare. Păianjenii nu se 
bucură dacă cineva le rupe plasa, iar muşcăturile lor sunt rapide şi mortale. 
Apoi, negrii împrăştie peste tot cuiburi de viespi otrăvitoare, în jurul cărora 
toarnă un lichid vâscos, făcut chiar din larvele viespilor, atenţi să nu-l ia în 
picioare, căci ar declanşa valuri ucigaşe zburătoare. Aduc şerpi veninoşi, ale 
căror cozi le ţintuiesc în pământ, cu ţăruşi de lemn, acoperindu-i apoi cu 
frunzişul căzut. Dar ceea ce ne stârneşte admiraţia sunt câteva movilițe din 
lut, închise ermetic, care conţin substanţe volatile ce degajă un gaz letal. 
Toate acestea sunt dispuse în cercuri concentrice, cu mare grijă ca nimic din 
decor să nu indice intervenţia omului, pentru că soldaţii cu care ne vom 
înfrunta sunt, la rândul lor, specialişti ai luptei în junglă. 

În ceea ce ne priveşte, ne fixăm posturile dispuse în cele patru puncte 
cardinale, legate prin formaţii ale membrilor tribului Hoara, înarmaţi cu 


tuburi şi ace otrăvitoare. În copaci sunt urcate şi câteva simulatoare de foc. 

— Prea multe pregătiri, se arată nemulțumit Colosul. Nu pot fi mai mult 
de zece-cincisprezece inşi. 

— Aici s-ar putea să te înşeli, prietene, îl contrazice Mark. Dacă e vorba 
de SEALS, cum presupun, pot trimite şi un desant întreg. Să nu uităm că 
flota din Oceanul Indian dispune de elicoptere cu rază lungă de acţiune şi de 
avioane de luptă cu decolare verticală. 

— Acum n-or să ne trimită toată armata pe cap! zic eu, făcându-mi curaj. 

— Nu e nevoie, spune Mark, care ştie mai multe. O trupă de elită are 
puterea unui batalion. Dacă vin şi cu artileria uşoară, teamă mi-e că o să ne 
pulverizeze. 

— Ceva veşti bune ai? latră Colosul, căruia perspectivele negre îi produc 
dureri de burtă. 

— Va fi o luptă pe cinste! îi strigă Mark, cu bucurie în glas. 

— E timpul să trecem la posturi! zice Sara, agăţându-şi de umăr cureaua 
mitralierei uşoare. În clipa în care depistăm direcţia atacului, ne repliem în 
evantai. După ce vor trece de capcane, vor mai rămâne destui în viaţă, aşa că 
vă sfătuiesc să evitaţi lupta deschisă. 

— Şi ce propui? o întreabă Mark. 

— O să ne infiltrăm printre ei. 

— Ne-am putea omorî unul pe altul, remarc eu. 

— E un risc, recunoaşte Sara, dar trebuie să ni-l asumăm. Ca să ne 
recunoaştem, vom purta emițătoare cu laser. 

— Le vom servi drept ţinte pe tavă! spune Mark, pe un ton dezaprobator. 

— Stai liniştit, îi răspunde sec Sara, nu vor trage în luminiţe. Nu ne cred 
chiar atât de proşti, încât să ne descoperim singuri. lar când ne vor descoperi, 
să sperăm că va fi prea târziu. 

Un singur lucru mă căznesc să înţeleg, un lucru pe care mi l-ar putea 
lămuri chiar Sara, dar evit să o întreb, nici eu nu ştiu de ce. Şi anume, de 
unde era evreica atât de sigură că Fachirul va ajunge după noi în Burundi? 

Sosesc chiar în acea noapte. Emiţătoarele acustice, pitite printre ciorchinii 
de banane, ne aduc în căşti gemete înăbușite, jelanii întrerupte brusc şi 
şoapte precipitate. Au nimerit drept în „maşinăria de război” meşterită de 
negri şi nu pricep ce se petrece. Sunt decimaţi, fără să se producă nici un 
zgomot, fără să se tragă nici un singur foc de armă. Totuşi, încă nu-i putem 
localiza cu precizie. 

Tresar violent când o armă se descarcă chiar în faţa meu. O rafală scurtă, 
pe care doar o aud, căci ascunzătorul de flăcării nu mă lasă să văd direcţia. 


Dar nici o ţiuitură de glonţ ricoşat în jurul meu, ceea ce mă face să cred că a 
fost o declanşare accidentală, a unui soldat căzut într-o capcană. 

Liniştea se reinstaurează pentru scurtă vreme. Când aud tirul lung al 
mitralierei Grizzly, mânuită de Mark şi câteva grenade care explodează la 
mică distanţă în faţa mea, ştiu că a început! Mă deplasez mult în stânga, până 
când reuşesc să observ o siluetă pe jumătate aplecată îndreptându-se spre 
mine. Îmi pun puşca M-16 la treabă şi intru în horă. La o distanță 
apreciabilă, observ luminiţa unui emiţător laser luând-o razna prin pădure, 
ceea ce mă face să dau buzna înainte, direct spre cei din faţa mea, care prind 
şi ei să păcăne. E o luptă oarbă, căci ochelarii cu infraroşii nu sunt de prea 
mare ajutor în pădure. Mă reazem cu spatele de un bananier, schimbând 
automat încărcătorul gol. Îmi ciulesc urechile, atent la orice zgomot care ar 
însoţi pârâielile sacadate. Abia îndrăznesc să mai respir, când copacul se 
clatină uşor, dându-mi de înţeles că, în partea cealaltă, se află un combatant 
care, ca şi mine, schimbă încărcătorul puştii. Clinchetul închizătorului îmi 
confirmă supoziţia. Las ţeava în jos, scoţându-mi pumnalul de luptă. 
Bananierul nu e prea gros. Îl înconjor cu mâna şi lovesc cu putere, fără să 
văd în ce. Pumnalul nu întâmpină rezistenţă şi atunci ştiu că mi-am nimerit 
ținta. Fac un pas lateral, cu pușca pregătită să scuipe foc, dar nu mai e 
nevoie. Ţintuit încă în pumnalul meu, un soldat cu masca pe figură scoate un 
ultim horcăit. 

Îmi recuperez pumnalul şi fac un salt înainte, exact când cadavrul e ciuruit 
de un snop de gloanţe care-l fac să tresalte ca o păpuşă dezmembrată. Mă 
rostogolesc pe partea dreaptă, trăgând rafale scurte printre doi copaci 
răscrăcăraţi, aflaţi la vreo zece metri de mine. Aerul se umple cu miros de 
praf de puşcă, cu strigăte şi vaiete. Împuşcăturile devin tot mai dese, 
transformându-se în rafale lungi, întrerupte doar de exploziile grenadelor. 
Peste toate se aude zbieretul sălbatic al lui Mark, care pare să vină de 
pretutindeni: 

— Omorâţi-i pe strigoi! Smulgeţi-le urechile! 

Şi, imediat, strigătul de luptă al Colosului: 

— Fuck America! 

Sunt nebuni, se descoperă singuri, dar febra luptei mă cuprinde şi pe mine. 
Mă feresc la timp de o namilă care se năpusteşte asupra mea. Cu o mişcare 
circulară, îi înfig de câteva ori pumnalul în gât. Slobod un strigăt prelung, 
adăpostindu-mă cu iuţeală după trupul uriaş, care primeşte, stoic, o ploaie de 
gloanţe. Din spatele meu, mitraliera lui Mark dă replica. Sunt prins între 
două focuri. În vreme ce mă târăsc pe coate şi pe genunchi, mă rog lui 


Dumnezeu să nu depăşesc centura de siguranţă din faţa capcanelor puse de 
negri. Un glonţ te poate doar răni, cu ceva baftă, dar o mușcătură de 
tarantulă sau de viespe te trimite direct la Belzebut. Arunc două grenade şi 
alerg aplecat, trăgând fără oprire şi schimbând încărcătoarele din mers. Mă 
opresc abia când mă împiedic de un cadavru, făcându-mă una cu pământul. 
Ţeava puştii s-a încins la roşu. O arunc şi-mi trag de pe spate cele două UZI, 
pe care le pot ţine în pumni. 

Aproape că strig de groază când un trup se prăbuşeşte peste mine. Lovesc 
sălbatic cu bocancii, ţintindu-i capul, dar e inutil, căci mă bat cu un mort. Mă 
hotărăsc să aştept câteva momente, pentru a putea să apreciez, oarecum, 
situația. 

Împuşcăturile s-au rărit dintr-o dată. Am impresia chiar că se depărtează. 
Gândul că invadatorii se retrag îmi dă curaj. Caut prin întuneric luminiţele 
laser purtate de camarazii mei, dar nu disting nimic. Probabil că şi le-au 
scos, ceea ce mă grăbesc să fac şi eu. Panica soseşte în grabă, frecându-şi 
fericită mâinile, dar îi dau bilet de voie. Nu pe ea o aşteptam. 

— Bau! aud în spatele meu şi, după primul moment de groază, îmi răsună 
în urechi hohotul sinistru al Colosului. Te ascunzi, otreapă şi-i laşi pe alţii să 
lupte pentru tine! 

E mânjit de sânge din cap până în picioare. În mâna stângă ţine un laţ de, 
oţel, din care plesneşte vesel aerul, făcându-l să şuiere. 

— Să nu mai faci glume de-astea, cretinule! zbier cu, surescitat. Era să te 
omor! 

— Scârţ! Încă nu s-a născut ăla care să-l dovedească pe Colos! Îmi dă de 
ştire uriaşul. Crăcănează-ţi compasul şi ţine-te după mine! Supraviețuitorii 
vitejilor soldaţi se retrag în graba mare, călcându-se pe picioare. 

Preţ de câteva sute de metri, merg ca teleghidat în spatele Colosului, până 
ce dăm de Sara şi de Mark. Evreica ţine în mânii o staţie de emisie-recepţie 
capturată, căutând cu atenţie o frecvenţă anume. Cade exact pe țiuitul 
alternativ al unui semnal codificat. Zâmbeşte mulţumită, luând-o din loc în 
graba mare. Se orientează prin întuneric mai ceva decât un liliac. Curând 
ajungem la marginea unui luminiş. Ne aruncăm fulgerător la pământ, căci 
acolo, în fața noastră, mişcă ceva! Ne târâm laolaltă cu un şir de furnici, 
plecate şi ele într-o expediţie de noapte. Scopurile însă ne sunt diferite. 

Uruitul îndepărtat al unui avion ne spune câte ceva despre o acţiune de 
recuperare în curs de desfăşurare. Sara ne împarte de la ea câte un încărcător 
de UZI. Cartuşul care se iţeşte în capătul încărcătorului nu este unul obişnuit, 
dar efectuez cuplarea fără să mai cer detalii. 


Pe neaşteptate, pe cer apare umbra uriaşă a avionului. Se opreşte deasupra 
noastră, încercând o aterizare pe verticală. Trei siluete se ridică din iarbă, 
rămânând încovoiate. Tragem simultan, fără să mai aşteptăm vreun ordin, 
apoi ne repezim spre trupurile prăbuşite la pământ. Sunt trei soldaţi care şi- 
au păstrat masca de gaze pe figură. Îi aruncăm în spate şi ne retragem rapid 
în pădure. 

Avionul s-a oprit la mică distanţă de pământ, ezitând parcă să ia contact cu 
solul. Din el sar câţiva soldaţi care iau rapid poziţie într-un dispozitiv de 
luptă. Dar n-avem de gând să ne batem cu ei. Fugim printre copaci, croindu- 
ne drum prin pădure. Un drum care nu se mai termină. Îmi salt mai bine în 
spate trupul inert pe care-l car, căutând să nu rămân de căruţă. Din urmă se 
aud rafale de arme automate, dar soldaţii nu au de gând să pornească în 
scotocire. 

Cine mai poate ştii cât timp a trecut de când tot alergăm? Când, în fine, 
vine momentul opririi, abia mai pot pune frână. 

— Ăştia nu-s morţi! strigă Colosul, nervos, cu mâna la carotida celui pe 
care-l cărase. 

— Frederick, nu te dezminţi deloc! îl apostrofează Sara, între două 
gâfâieli. V-aş fi pus să căraţi nişte cadavre? Cartuşele pe care vi le-am dat 
erau cu tranchilizante. 

Misterul se dezleagă îndată ce le scoatem măştile de gaze. Pe doi dintre ei 
nu-i recunoaştem, dar al treilea este chiar Fachirul! 

— Şi ăştia? întreabă Colosul, arătând spre cei doi soldaţi necunoscuți. 

— Omoară-i! spune Sara, cu nepăsare. 

Din două mişcări iuți, Colosul le-a şi tăiat gâturile cu pumnalul, pe care-l 
plimbă apoi peste obrajii săi aspri, ştergându-l de sânge. Destupă bidonaşul 
şi toarnă de-a dreptul în gură votca amestecată cu sângele care i se scurge pe 
faţă. 

— Mi-am făcut plinul! urlă el, rânjind cu toată gura. 

Nu se referă la votcă. Dă cu piciorul în cele două cadavre, îndreptându-şi 
atenția spre Fachir. 

— Cât o să mai doarmă? întreabă el, niţeluş nemulţumit. 

— Misiunea ta s-a încheiat, Frederick! îl anunţă Sara. Opreşte-ţi 
motoarele şi ia o pauză! 

Parcurgem din nou câmpul de luptă, dar nu ne oprim, nici măcar pentru a 
constata ce pierderi au suferii atacatorii sau membrii tribului Hoara. Nu ne 
oprim decât atunci când ajungem la jeepul camuflat, unde ne debarasăm de 
haine şi de arme, îmbrăcând veşminte noi. Chiar şi Fachirul are parte de o 


nouă costumaţie. A primit trei gloanţe tranchilizante, dar are inima puternică. 
Îşi revine abia la câteva ore după ce am pus jeepul în mişcare, luând cap- 
compas capitala Bujumbura. 

— Îmi pare rău că s-a sfârşit, mormăie Mark, frecându-şi umărul umflat. 
M-am lovit singur, ca prostul, de un copac. 

— La dracu”, prietene! strigă Colosul. Asta e doar începutul! Doar nu vrei 
să te întorci în State şi să-ţi reiei slujba, de altfel, onestă, de vânzător, fie şi 
într-un magazin de arme! 

O rază de lumină trece peste figura întunecată a caporalului. 

— Adică pot rămâne cu voi? 

— Ţi-ai câştigat tot dreptul! trâmbiţează Colosul. Va trebui să te botezăm 
şi pe tine, după toate regulile şi să-ţi găsim o poreclă. 

— Memoria ta e mai scurtă decât trompa unei albine, îl gratulez eu. 
Caporalul Mark Hogart, veteran al Beretelor Verzi, e supranumit Roşcatul. 

Mark este emoţionat. Ochii îi joacă în lacrimi. Îl îmbrăţişează şi-l sărută 
cu foc pe Colos. 

— O clipă! zice Colosul, îndepărtându-l, bântuit de amintiri destul de 
recente, nu tocmai plăcute. Faci cumva parte din rasa poponarilor? 

— Eu? se ofuschează Mark. Pot să declar cu îndreptăţită mândrie că 
singurele locuri de taină pe care le-a vizitat scula mea sunt cele pe care le 
poartă femeile între picioare! 

— E-n regulă! face Colosul, care nu e, totuşi, convins pe deplin. Va trebui 
ca, la prima ocazie, să faci dovada! 

Fachirul şi-a revenit complet. Nu citesc nici o umbră de disperare în ochii 
lui. Nici măcar resemnare. Ai putea crede cu suntem din nou camarazii care 
am fost înainte! 

Ajunşi la Bujumbura, întrebăm de sediul Agenţiei comerciale Cobra. 
Evident, burundezii nu vor să dea nici cea mai mică informaţie fără a primi 
ceva în schimb, aşa că Sara trebuie să se scarmene la portofel. 

— Ce naiba facem aici? întreabă, cu voioşie, Colosul, de îndată ce jeepul 
opreşte în preajma unei clădiri albe, cu etaj. Vrem să cumpărăm ceva? 

— Vrem ca tu să taci! zice Sara, sărind din maşină şi dezmorţindu-şi 
trupul mlădios. Scuteşte-ne de întrebările tale năroade. Ţi-am mai spus, 
misiunea ta s-a încheiat. 

— Dacă misiunea mea s-a încheiat, zice Colosul, căruia a cam început să-i 
placă treaba cu silogismul, înseamnă că nu mai eşti comandantul meu şi, în 
consecinţă, nu trebuie să-ţi mai ascult indicațiile. 

Sara face un gest de lehamite, adresându-mi-se cu fermitate: 


— Florin, dacă pe uşa aceea iese oricine în afară de mine, îl împuşti, după 
care îl cureţi şi pe Andar şi dispăreţi în lume. 

— E-n regulă! zic, frecându-mi neliniştit fundul de scaunul maşinii. Dar 
n-ar trebui să aflăm şi noi câte ceva? 

— Acum nu e timp, mă expediază Sara, intrând în clădire. 

Îmi armez pistolul Bereta de 9 mm, singura armă pe care am luat-o cu noi, 
aruncând o privire Fachirului, care poartă un plasture pe gură şi cătuşe la 
mâini. 

— Miroase a pute! declamă Colosul, neîmpăcat cu situaţiile bizare. Poate 
ar trebui să ne băgăm şi noi nasul prin dugheană. 

— Zexe! îi răspund, iritat. Deocamdată aşteptăm! 

— V-aţi trezit toţi şefi peste noapte! se zbârleşte Colosul. 

— Căruntul are dreptate, zice Mark, căruia folosirea poreclelor îi aduce 
aminte de zilele frumoase. O secundă de neatenţie şi tot ce am făcut până 
acum poate fi zadarnic. 

— Bine, Roşcatule, face Colosul pe acelaşi ton. O gură de votcă însă nu 
poate însemna secunda despre care vorbeai. 

Când Sara ne face semne de la etajul clădirii, invitându-ne să intrăm, ne 
grăbim să tropăim cu vrednicie. La parter nu e nimeni, deşi pe biroul micuţ e 
desfăcut un ziar, lângă care se lăfăie o jumătate de hamburger şi o cutie de 
bere. Urcăm scara din spatele biroului şi intrăm direct în camera de unde ne 
chemase Sara. Încăperea e la fel de sărac mobilată ca şi parterul. În plus, 
doar un dulap de metal şi o măsuţă cu un calculator. Fereastra în dreptul 
căreia stă Sara e tot deschisă, iar în dreapta ei se găseşte o uşă care dă, 
probabil, într-un oficiu. 

Aşteptăm lămuriri, dar Sara are alte gânduri. Râzând, se apropie de Fachir, 
scoţându-i plasturele cu o mişcare bruscă. 

— Bine-ai venit, Andar! face ea oficiile gazdei. Problema ta e simplă: ai 
de ales între a lua legătura cu Boise sau cu Scaraoţchi, îmi cere pistolul, pe 
care-l plimbă prin fața Fachirului, precizându-i: Asta ar fi mesajul pentru 
Scaraoţchi. Pentru Boise, e ceva mai complicat: ai reuşit să îndeplineşti 
misiunea şi eşti singurul supravieţuitor. Conform celor stabilite, încetezi 
orice legătură cu şefii tăi şi te pierzi în lumea largă. Definitiv! 

Mârâiala Colosului îi aduce aminte Sarei că nouă nu ne-a citit nimeni 
rezumatul filmului. 

— Suntem într-o filială CIA aflată sub acoperire, se simte ea datoare să ne 
explice. De aici, fostul nostru camarad ne va da paşaportul spre libertate, sau 
şi-l va lua pe-al lui spre infern. 


Mânat de instinctul său de luptător, Mark deschide uşa oficiului, să se 
asigure că nu ne tulbură nimeni. Cei doi tipi care zac pe mozaic nu ne pot 
întrerupe. Micile ace înfipte în gâtlejuri vorbesc în numele oricărui medic 
legist. 

— Mai e unul la parter, sub scară, ne anunţă Sara lista completă. lar acum 
să ne vedem de-ale noastre. 

Fachirul e aşezat în faţa calculatorului şi 1 se scot cătuşele. 

— Atenţie la parolă! îl avertizează evreica. Pentru noi, glonţul în ceafă nu 
e încă desuet. 

Indianul găseşte că s-a copt vremea să deschidă şi el gura. Mormăie 
morocănos: 

— Ne-ai dus de nas ca pe nişte copii. Îşi merită soarta, n-au vrut să mă 
asculte. 

— Aşa este, întăreşte Sara. Pe asta m-am şi bazat. Dă-i drumul înainte de 
a mă lua somnul. 

— lar voi, ne zice Fachirul, măcar ştiţi ce dans ați dansat? 

— Andar, îl întrerupe Sara, gâdilându-l cu ţeava pistolului, lasă vocalizele 
şi treci la treabă! 

Armează Bereta, apăsând încet pe trăgaci. Dintr-un moment într-altul ne 
aşteptăm să auzim împuşcătura. Fachirul nu pare însă impresionat. Îşi 
încrucişează braţele, dându-ne de înţeles că n-are de gând să se atingă de 
tastatură. Cu o lovitură de picior, Sara îl trimite la plimbare cu scaunul 
prevăzut cu rotile. Lovitura este atât de puternică, încât Fachirul iese în 
viteză pe uşa deschisă, prăvălindu-se pe scară. Dăm buluc după el, să nu ne 
scape. Nu e cazul. Deşi nu s-a ales cu daune majore, Fachirul abia se mai 
poate mişca. Scena se mută, astfel, la parter. 

Sara îi întinde lui Mark pistolul, spunându-i: 

— Fă-ne tu oficiul să-l cureţi! Nu vrem să ne mânjim pe mâini cu sângele 
unui fost camarad. 

— Cel puţin o să mor cu satisfacția că aceia care te vor vâna vor fi chiar ai 
tăi! murmură indianul, privind-o fix pe evreică. 

— Trage odată, ce mai aştepţi? strigă Sara, făcându-l pe Mark să tresară. 

De astă dată sunt însă ceva mai iute. Îi dau lui Mark peste braţ, exact când 
porneşte glonţul. 

— O clipă! zic eu, încercând să-mi pun ideile în ordine. Ceva nu se leagă 
în toată tevatura asta! 

— Am zis eu! urlă şi Colosul, luând o poziţie amenințătoare. Mirosul meu 
de ogar nu m-a înşelat niciodată. 


— Nu e nici o grabă să-l lichidăm pe Fachir. S-ar putea să aibă unele veşti 
care să ne privească personal. 

Sara face o mişcare bruscă spre Mark, încercând să-i smulgă pistolul, dar 
Colosul e deja în spatele ei. Îi întoarce un braţ la spate, prinzându-i gâtul în 
cravaşă. 

— Uşurel, micuţo! mârâie el, căutând s-o domolească pe Sara, care se 
zbate ca o pisică sălbatică prinsă într-un năvod. 

— Dă-mi drumul, ucigaşule! strigă ea. Ce-aveţi, aţi înnebunit cu toţii? 

— Varsă tot, Fachirule! zic eu, încordat ca un arc. Ce-i povestea asta cu 
şefii ei şi şefii tăi? 

— Sunteţi mai proşti ca nişte buturugi uscate, face indianul, dezolat. Sara 
e în slujba Mossadului. 

— A fost! scap eu. 

— Ba este! Proiectul MK ULTRA, despre care ați apucat să aflați şi voi 
câte ceva, i-a pus pe evrei pe jar. 

— Asta e o tâmpenie! zic eu, umezindu-mi buzele uscate dintr-o dată. 
Dacă era aşa, Sara ne-ar fi predat de la început celor de la CIA. Toată 
plimbarea noastră prin America nu are nici un chichirez. 

— MK ULTRA e proiectul exclusiv al americanilor, zice Fachirul. E 
adevărat, lucrez pentru ei, dar n-am vrut să vă pierd. Nu s-a pus nici o clipă 
problema să fiți lichidaţi. Hotărârea asta aparține în exclusivitate 
Mossadului, care şi-a băgat coada în toată afacerea. 

— Chiar tu ai spus că suntem destinaţi morţii! îi amintesc eu un episod nu 
prea îndepărtat. 

— Teatru! Voiam s-o descoperim pe Sara. Nu v-a invitat ca să vă 
înfruptați din acul otrăvit? Atunci şi-a găsit şi americanul ăsta, adaugă el, 
arătând spre Mark, să se joace de-a v-aţi ascunselea cu Boise. 

— Nu ţine! zice Sara, care s-a domolit între timp. Eu am fost prima care 
m-am oferit să fiu injectată! 

— Pentru că îşi luase şi antidotul! strigă Fachirul, strâmbându-se de 
durere. 

— Vrei să spui că Sara a vrut să ne lichideze? îngaim eu, căzut din lună. 

— Exact! punctează Fachirul. 

— Prostii! exclamă Sara. Încerci să-ţi salvezi târtiţa cu fantezii de doi 
bani. 

— V-a folosit ca pe nişte proşti, continuă indianul. Dacă acum aş fi luat 
legătura cu Boise, Sara ne-ar fi ucis pe toți, ca să şteargă orice urmă a 
amestecului israeliților. 


— ŞI atunci la ce dracu” ne-a mai purtat înapoi la vraciul voodoo? 

— Ca să măi prindă pe mine. Singură n-ar fi putut. Apariţia americanului 
care v-a făcut scăpaţi i-a stricat planurile. Altfel, aţi fi mierlit-o demult, în 
State. 

— Ai şi ceva dovezi, sau e doar o istorie? 

— Raportul Sarei către şefii ei. Îl poartă pe o dischetă lipită de piele. 

E momentul când Sara, profitând de uluiala Colosului, care a slăbit 
strânsoarea, îl loveşte violent cu capul dat în spate. Îşi eliberează braţele şi, 
înainte ca unul dintre noi să apuce să reacționeze, scoate din sertarul 
întredeschis al micului birou un pistol, descărcându-l instantaneu în trupul 
slăbănog al Fachirului, care o ia direct spre podea. 

Mark trage aproape simultan cu Sara. Evreica se clatină ca un spic de grâu 
sub greutatea boabelor. Cade încet, aidoma unei frunze toamna, cu privirile 
mirate îndreptate spre Mark. 

— Iisuse! scapă Colosul, împietrit, căci glonţul i-a trecut la câțiva 
milimetri de bostan. 

— Nu trebuia, Mark! zic eu, apropiindu-mă de american. 

Dar caporalul Mark Hogart îmi aruncă o privire isterizată, făcând un pas 
înapoi, cu pistolul îndreptat spre mine. 

— Stai pe loc! Şi tu! urlă el către Colos. 

— Ce mai e şi asta? se stropşeşte Colosul, total derutat. Mai rămâne să ne 
spui că şi tu eşti în slujba nu ştiu cărui serviciu secret! 

— Nu mă interesează, zice Mark, clănţănind din dinţi. Sunteţi nişte 
diavoli! M-aţi tras pe sfoară! Diavoli! 

— Mark, potoleşte-te! încerc eu să-l calmez. 

— Nu mişcaţi! continuă să urle Mark, ţintuindu-ne cu Bereta. Nu vreau să 
mai fiu sclavul nimănui! Vă omor pe toți, câinilor! 

Sunt lăsat fără replică. În schimb, Colosul, molipsit de isteria caporalului, 
prinde să răcnească şi mai abitir, făcând spume la gură: 

— Vrei să mă împuşti? Dă-i drumul, ce mai aştepţi? Du-te dracului! M-am 
săturat de circul ăsta! Sunteţi nebuni cu toţii! Trage, poftim! Să terminăm 
odată! 

Mark tremură tot. O transpiraţie urât mirositoare îi udă bluza. Arată de 
parcă ar fi făcut duş îmbrăcat. Ochii i se mişcă haotic în cap, în vreme ce 
obrajii capătă, treptat, o nuanţă verzuie. 

— Hon-Chine... Hon-Chine... Hon-Chine! rosteşte el sacadat — căscându- 
şi gura schimonosită. 


Apoi, luându-ne prin surprindere, îşi introduce ţeava pistolului în gură şi 
apasă pe trăgaci. Pe peretele din spatele lui, sângele închipuie o pictură 
abstractă. 

Întind automat braţele spre Colos, respirând din greu, ca un scafandru 
rămas fără provizia de oxigen. 

— Calm, calm! îngaim eu, adresându-mă mai mult mie. Să nu ne pierdem 
controlul. 

Colosul spumegă încă, dar găseşte antidotul ideal: sticla de votcă, pe care 
o golim din două sorbituri. 

— Să plecăm de-aici, zice, într-un târziu, Colosul. Nu ştiu care dracu” e 
adevărul în chestia asta şi nici nu vreau să ştiu. Babacu” meu avea dreptate 
când spunea că într-un fel se vede lumea printr-o sticlă de whisky plină şi 
altfel printr-una goală! 

— Ce bine e să ai părinţi! zic eu, liniştindu-mă brusc. Eu am fost orfan. 
Nu-mi cunosc nici mama, d-apoi tatăl! 

— A avea babaci nu reprezintă un avantaj. Uneori e mai bine să nu ştii 
cine ţi-a făcut pocinogul să te nască! S-o ştergem! 

— Mai stăm o clipă! zic eu, urmându-mi un gând. 

O pipăi pe Sara, făcându-l pe Colos să se crucească. 

— Eşti necrofil? mă întreabă el, ducându-şi mâna la inimă. 

În loc de răspuns, ridic triumfător discheta găsită sub un plasture aplicat în 
interiorul coapsei. 

— A, nu! zbiară Colosul, aruncând cu un scaun după mine. Nu iarăşi! 
Gata! M-am săturat! M-am săturat de maşinăriile împuţite, care aduc numai 
necazuri! 

— Ai răbdare, îl potolesc eu. Dacă tot suntem aici, e păcat să nu vedem şi 
sfârşitul spectacolului. 

Urcăm la etaj, unde computerul primeşte discheta cu supuşenic, 
prezentându-mi o parolă de legătură cu Anaconda şi un fişier închis. 
Legătura nu mai are importanţă pentru noi, dar, în schimb, fişierul îmi 
trezeşte interesul. Încerc să-l deschid, însă îmi dă cu tifla: „Accesul interzis!” 
înjur în gând, gata să renunţ. Deodată îmi vine în minte parola pe care o 
rostise Sara în legătură cu Coconut Street. Apăs într-o doară pe clape, 
formând cuvântul „voodoo ”. 

Minunea se produce! Pe monitor apare un raport succint, adresat unui pion 
H: Iar cele ce sunt scrise în raport iau asupra mea efectul unei măciuci în 
moalele capului! 


E o descriere a proiectului MK ULTRA şi a obiectivelor lui. Printre altele, 
spălarea creierelor pe cale telepatică, pentru scoaterea din uz a cadrelor de 
conducere ale inamicului. Se mai aminteşte şi de încercări de anulare 
artificială a timpului — modificări ale structurii spaţio-temporale umane — 
care „înghit” rachetele aflate în zbor, făcându-le să explodeze undeva, în 
trecutul nostru îndepărtat! Pentru transmiterea acestor informaţii, care să 
influențeze conştiinţa umană, sunt utilizate unde electromagnetice de 
frecvenţe extrem de joase. „Receptorul” nu e nici măcar conştient de faptul 
că gândurile i-au fost induse de o sursă străină! 

Abia acum îmi explic pe deplin scena uciderii lui Babu şi a soldaţilor săi. 
Ceea ce se urmăreşte este identificarea conexiunilor funcţionale dintre 
activitățile creierului şi cele ale computerului. Exact cum ne spusese 
Ohalele: creierele pot fi „sparte” aşa cum se „sparg” computerele. 

Sistemele de arme psihotronice şi psihocinetice care mi se dezvăluie mai 
cuprind un aspect: influențarea de la distanţă a contactelor de declanşare 
mecanică şi electronică a armelor inamicului, ca şi incendierea pe cale 
mentală, sub formă unor lovituri pirocinetice care ard depozitele de muniții. 
Rămân de-a dreptul împietrit când computerul îmi proiectează schiţa unui 
aparat emiţător de energie, un soi de staţie de bruiaj spiritual! Este un imens 
amplificator care produce radiaţie electromagnetică, corespunzând exact 
frecvenţei cerebrale a inamicului şi inducându-i orice fel de stare 
emoţională! 

Simt în ceafă răsuflarea Colosului care, ca şi mine, a rămas cu ochii lipiți 
de monitor. Dau să mă ridic, când ecranul se înroşeşte dintr-o dată, 
redevenind alb după câteva secunde. Treptat, apare conturul unui ceas care 
nu are decât secundarul. Dedesubt se poate citi clar: „Mesaj primit. Ordin de 
autodistrugere!” 

Efectuez un salt în sus, împins ca de un resort, apucând brutal braţul 
Colosului. 

— Sări! mai apuc să spun, năpustindu-mă spre fereastră. 

Suflul exploziei ne prinde în aer, aidoma unei tornade iscate din senin, 
transformându-ne în păsări fără aripi. 

Sunt chiar zborul, lipsit de senzaţia de bine sau de rău, sunt uitarea care- 
şi aduce aminte! 

„Către toate filialele şi rezidenții CIA din străinătate. 
Cod secret de importanţă națională. 
Satelit MQX, 702 gear. 


Opriţi toate acţiunile care au ca obiect experimentul MK ULTRA. Ştergeți 
din memoria martorilor şi a subiecților toate datele legate de experiment. 
Ordinul de lichidare se suspendă până la noi dispoziţii. Agenţii descoperiți se 
vor întoarce imediat la bază. Confirmaţi primirea.” 


Pionul H îşi închide mulţumit laptop-ul conectat la satelit. Cu ajutorul 
mesajului primit din partea „cârtiţei” infiltrate în CIA, a putut descifra codul 
circularei trimise de americani. Este momentul aşteptat de ani de zile. 
Retragerea CIA era singura condiţie care mai trebuia îndeplinită. 

De acum, planul COD B®. putea fi pus în aplicare! 


Una dintre cele mai infernale operaţiuni 
este pusă la cale, la sfârșit de mileniu, 
de către cel mai puternic serviciu secret 
din lume: o operaţiune de control al minţii, 
prin care o armată inamică 
este determinată să se autodecimeze. 

deţinute se referă la existenţa unei „chei” care ar conduce la declanşarea simultană a tuturor 

